
LES CAHIERS WALLONS 


En préambule à la 75*"* année de vie des Rélis Namurwès, il 
nous est agréable de consacrer ce premier cahier à fêter les 90 ans 
du Nésse Montellier, qui compte en méme temps soixante-neuf années 
de présence dans notre Cercle dialectal. Si «I n’ nos plait nin», la 
chanson signée de lui que nous vous présentons ne fut pas sa piéce 
d'épreuve, croyons-nous en 1915, la finale de l'œuvre se rapporte 
sans aucun doute a la présence honnie des troupes allemandes chez 
nous. Qu'il nous pesai: d'entendre les «Gloria! Victoria !, les tristes 
prédécesseurs des «Ayi, ayau, aya!», de 1940!» 


Ci-joint un extrait du manuscrit original : texte entier et partition 
figurent plus loin, pages 6, 7 et 8. 

N.B. Toutes les partitions ont été revues par l'auteur : si des discor- 
dances s'y remarquent quant aux prescriptions de l'orthographe Feller, 
prière de se référer aux textes dialectaux. 


Les Cahiers Wallons 1984, n? 1-2-3. 


Ernest MONTELLIER 


terre cuite, 


par Joseph NELIS 


(1984) 


Pour les nonante ans 
d'Emest MONTELLIER 


Homme de grand cœur, artiste véritable, compositeur, chantre de 
son beau pays wallon, pédagogue, musicologue, folkloriste de renom, 
chef d'orchestre ; je ne saurais énumérer ici toutes les qualités 
d'Ernest Montellier, mcn premier maitre, mon guide, mon confident, 
mon ami. 


«Jean», viens m'attendre dimanche, aprés la grand'messe à 
Saint-Joseph. « Nos causerans one miéte échone ». 


C'était il y a plus de 25 ans déjà, et ce fut pour moi, jeune 
néophyte, le début de notre amitié et d'un long apprentissage au 
contact du «Maitre». 


Ernest Montellier choisissait ses disciples et leur prodiguait sans 
réserve tout son sevoir, il savait leur transmettre son enthousiasme 
pour l'art, la beauté, le vie. 


Des riches heures passées chez lui, je m'en souviens avec émotion. 
Je laccompagnais au piano, dans ses mélodies — de purs chefs- 
d'œuvre —, subjugué et charmé par sa voix chaude et si humaine. 
Quand parfois, je lui montrais timidement mes premiéres compositions, 
il les écoutait, m'encourageait et trouvait toujours les mots justes 
pour m'inciter à persévérer. 


Incomparables aussi, les soirées de longues conservations oü nous 
dialoguions sur les sujets les plus variés. Il était parfois bien tard quand 
je le quittais. J'étais alors transformé, heureux mais impatient de 
notre prochaine rencortre. 


Bon Anniversaire, mon cher Maitre, et merci. 


Jean BAILY 


Directeur du Conservatoire royal 
de Musique de Mons. 


Hommage 
de la Société Royale MONCRABEAU 
(orchestre des 40 Molons) 


Avec notre Président d'Honneur, Monsieur R. GRUSLIN, gouverneur 
honoraire de la Province de Namur, 
les vice-présid. d'honneur : MM. prof. Joseph HANSE ; R. LAZARON, 
échevin ; E. LEBRUN et L. NAMECHE, mayeurs honor. ; A. LECOCQ, 
juge; L. LEONARD, col. er.; 
le président G. ZWEFFER et les membres du Comité ; 
Les membres de l'orchestre des 40 Molons 


saluent avec ferveur les 90 ans de Ernest MONTELLIER, le ame 
Directeur musical (1931-1984) et 16*"* Président (1960-1984). 


Aux nombreux titres que son dévouement inlassable et ses mérites 
lui ont acquis, ils ont le plaisir d'ajouter une toute récente distinction : 
la Plaquette d'Or lui décernée par la SABAM. 


Les « Amis de Francois Bovesse » sont heureux de s'associer à cet 
hommage rendu à l'ami et illustrateur des ceuvres de notre toujours 
regretté gouverneur. 


Portrait exécuté par le peintre 
Joseph DAMIEN 


Ernest MONTELLIER 
Président et Directeur 
de la Société Royale Moncrabeau 
(Les 40 Molons) 
Membre de la Commission Royale Belge de 
Folklore ; 
Membre de la Commission de la Société 
Archéologique de Namur ; 


Membre de la Société Belge de Musico- 
logie ; 


Professeur au Conservatoire de Namur et 
à l'Ecole de Musique d'Auvelais ; 


- Chef d'orchestre au Théâtre Royal de 
Namur ; 


Professeur honoraire Athénée Royal - 
Institut Normal Technique de l'Etat. 


Li Nèsse èmon lès « Rèlis Namurwès » 
Di 1915 à 1984) 


Comint nos faut-i fer, nos-ótes, lès Rèlis, po bistoker po sès 90 ans 
on Réli qu'a swéssante-noüv-ans d' botéye. Èt qué botèye ! | nos-a 
véyu tortos, lès cis d'audjoürdu, disclóre ét v'nu djurer su 'ا‎ pia d' 
fougnant ét su l' passéte « Dji djure, ainsi m'éde Dieü, d'épléyi tote 
mi vîye à r'léver |’ Waloniye ». 


D'aprés une allocution de notre socon Réli, Fernand Pieltain : «Le 
28 février 1915, les Relis se réunissent à l'occasion de la 6ème année 
du Cercle. Parmi eux, Emile Robin qui a rencontré un de ses voisins, 
artiste musicien, et lui a proposé de mettre en musique les paroles 
que lui fourniraient ses amis. Le 30 mai suivant, E. Montellier présente 
sa première mélodie « Mèsbridjiye ». La collaboration est trouvée : il 
deviendra membre effectif le 25 juillet 1915. Au moment d'une relation, 
dont la date n'est pas précisée par l'auteur, les chansons wallonnes 
d'E. Montellier étaient au nombre de 80. 


Mins si lès bokéts raméchnés po !' SABAM arivenut à d' pus d' cint 
èt trinte, qui faut-i dire di l' dozin.ne di mésses, dés boléyes di can- 
tiques é walon, ét min.me é provencal qu'i nos a valu dispeüy vola 
trinte ans ; qu'il a fait moussi nosse lingadje dins nos-églijes, avou Jos. 
Calozet ét Félix Rousseau. 


Quausu séptante ans émon lès Rélis : quénés tchapurnéyes, quénés 
grosses baujes nos n' divans nin à on si fait vayant socon! 


L. LÉONARD. 


ï n' nos plait nin!! 


(Do Saut d'Avri) 


ique 


Paroles et musi 
Ernest Montell 

| n’ nos plait nin ! ! 


Refrain 


Quand on saye di li fwarci ۰ mwin 

Li Namurwés réspond rademint : 
«| n' mi plait nin! 

Dé rovi ' Guére ét lès prussyins 

Ou r'noyi l' Walon po l' Flamind ! 
| n' nos plait nin !!» (ter) 


Quand !' Namurwés èst cor èfant 
| sét d'dja tinre tièsse aus pus grands. 
Si vos v'loz qu'i purdjiye 
Èt qui i "nn'a nin l'inviye 
Vos v's-aracheriz l' gosi 
Sins polu l' fer bronchi 
S'il arive qui pa l' fwace 
| faut bin qu'il i passe, 
| grüleré en grignant dés dints 


Djé!' pudrè mais dji n' tch...óqueré nin. 


À l'àdje do travay eüchiz sogne 
Qu'i tchwésiche li-min.me si bésogne 
Si vos v'loz l' contrarier 
Vos n' sauroz rin-z-é fer 
| passerè lès bérdouches 
Sins seüremint douvié s' bouche 
Quand ça sèrè fini, 
| sondjeré, contint d' li: 
« Qu'on mulét, quand i fait à s' tièsse 
Ni s' sint d'dja pus qu'à mitan bièsse !» 


C' n'ést nin qui s' caractére ést mwais 
Mais il in.me bin d' fer c' qui li plait 
Quand i séré piyote 
| tirerè bin s' carote 
Tot-en d'mérant d'acórd 
Avou l' sérdjent majór 
Portant s'on nos maneciye 
V's-étindroz qu'i l'zeü criye : 
« Bwérlez tant qu' vos v'loz : Glórià ! 
Mais la Belgique, vous n' l'aurez pas!» 


Ernest MONTELLIER, R.N. 1915. 


Ce texte parait dater, d'après la finale, du temps de la guerre 1914-18. 
Ernest Montellier a fait son entrée chez les Rélis en 1915. 


Comment ne pas rapprocher ce morceau de l'extrait final de «Terre 
Wallonne », poème lu le 26-1۷-1914 pa son auteur, François Bovesse, au 


Théátre de Namur. 


« Non, tu ne connaitras jamais d'autre chanson 

Que le parler de France et les patois wallons 

— Voici tes fils aimants rassemblés devant toi 

lls célèbrent ton nom en des chants d'allégresse, 

Ton nom chéri, plus émouvant qu'une caresse. 

Vois leur lévre crispée, ils se serrent les mains, 

Et lancent leur vieux cri farouche : «I n' nos plait nin ! ! » 


Francois BOVESSE fut Réli Namurwès de 1922 à 1944. 


Z^ l'avez I quéÊre men lés FHamind6 


V' l'avoz sti qwêre mon lès Flaminds 


V' l'avoz sti qwêre mon lès flaminds Dins lès djôyes come dins lès toürmints 


Spitante, roselante èt soriyante, Èlle a sti là, todi vayante 

Plin.ne di djon.nèsse èt confiyante Todi amichtauve èt rènante 

Èle nos-ariveüve di Lovin Vèyant volti ç' qui v's-in.miz bin. 

Sins po ça r'noyi sès parints V' l'avoz sti qwêre mon lès flaminds 
Elle a sintu qui l' Waloniye Satchant I' bon biyèt à l' loteriye ; 
Pirdeüve si cœür po tote li viye Vos pinsiz, riyant d' leü bièstriye, 

Et nos-avans dit « Poqwé nin ? » « C'ést todi ça qu'is n'auront nin ! » 
(A Joseph CALOZET) Des Cahiers Wallons n? 5-6 1963. 

Ni tchantez pus 


Gaiy méssadjis qui l' bon timps nos ramwin.ne 
Catchiz vosse djóye dins lés coches, lés bouchons 
Aus malèreüs si vos n' v'loz pont fer d' pwin.ne 
Ni tchantez pus, binin.més p'tits mouchons. 


N'étindoz nin djèmi nosse chére Patriye 

Po sés-éfants qui tchaiyenut tos lés djoüs ? 

Ni véyoz nin li djon.ne mére ramwinriye 

Qui r'ssoüwe sès lármes dizos s' grand vwèle di doû ? 


Ni tchantez pus dins lés-aubes di l'aléye 

Brés d'zeüs brès d'zos s'i passe deüs-amoureüs 
Sondjiz qu' véla.. i gn-a dins lés tranchéyes 
Dès-ôtes galants qui sont bin maléreüs ! 


IV 


Léyiz sins brü: didins li p'tite tchapèle 

Priyi à gngnos po qu'on seüche délivré ! 

Ni tchantez pus, vosse tchanson ést trop béle 
Po totes djins qu'ont pièrdu l’ liberté. 


۷ 


Gaiy méssadjis qui l bon timps nos 6٥ 
Catchiz vosse djóye dins lés coches, lés bouchons 
Aus maléreüs si vos n' v'loz pont fer d' pwin.ne 
Ni tchantez pus, binin.més p'tits mouchons. 

Rivéré-t-i 


I 
Lès violètes èt lès muguèts 
Sintèt, sintèt tot l' long dè !' vêye 
Li djon.ne comére sondje aus bouquèts 
Qu'il atètchot su s' taye di sôye 
Mais lès muguèts ont bê flori 
Li ci qu'a pris s' coeür è-st-èvôye 
Rivêrè-t-i ? Rivêrè-t-i ? 


Il 

Lès jérániom' èt lès jasmins 
Crèchèt, crèchèt d'vant lès finièsses 
Li djon.ne mariéye sondje au bê timps 
Quand s'-t-ome li fiot dés carésses 
Mais lés jasmins p'lét bin flani 
Léye n'a pus qu'one idéye o !' tièsse 

Rivêrè-t-i ? Rivêrè-t-i ? 


Ii 
Li solé lüt, lès p'tits-èfants 
Dansèt, dansét tote li djoürnéye 
Li mére somadje à lés-oyant 
Gn-a onk qui n'ést pus dins !' nitéye 
Èt lés-éfants ont bé couru 
L’ moman s' dimande, bin ٥6۹ 
S'i ^' ruv'not pus ? 


IV 
Lès-aulcuwètes ét lès-archès 
Volét, volèt bin hót d'zeüs l’ têre 
Li vi grand-pére va s' porminè 
Èt, bachant l' tièsse, i brait tofér 
Lés-aulcuwétes on bé tchanté 
Èst-ç' qu'i r'vêrè ? 


V 
Lés mitrayeüses ét lés canons 
Brouyét, bouchét d'zeüs lés tranchéyes 
Li p'tit sódár si catche au fond 
A ratindant !' fin do l' nouwéye 
Lés cóps d' canon ont bé paurti 
Li n' sondje qu'aus sin.n' qu'i vórot r'véye 
Lès r'vwèrè-t-i ? 


faroles: Charles Camberloin. - 

Li vi pomi 


Si buk èst si nauji d'awè pwarté tant d' früts 

Èt l' bije ét les-iviérs ont tant bilé si scwace 

Qu'il a l'air di nos dire: Il èst timps qu’ dji m’ ripwase 
Ca dji drâne, tot pléyi d'zos més cochas distrüts. 


Mais quand c'ést qui l’ solia r'chandit !' têre qui fumiye 

Èt quand dins !' djon.ne bouchon li mouchon tchante l'Avri, 
Tot paréy qui lés djon.nes d'one óte nive i s' florit 

Sintant co tréssiner si viye seüve qui djómiye. 


Li vint fait barloker dins l'iébe lès brôyes-di-tchèt 

Èt l' vi pomi balance si tièsse qui lès vint djonde 

On direüve qu'i lès bauje ét min.me qu'i l'zi raconte 

Lés mèssadjes qu'is s' dijin.n' totes lès copes qu'i catchait 


IV 


Por mi, dji vwè volti lès viyès djins, tortotes 

Mins co d' pus quand' li mwárt ni lès fait nin tron.ner 
Quand éles savenut co rire ét qu'éles vol'nut r'choner 
À ٣ djon.nésse qui pudré leü place, câr li timps rote. 


۷ 


Èles sont gaiyes quand l' solia, por zèles si rèstchaufant, 
Fait couru lés bauchéles coude dés fleürs pa choürchiyes 
Leü tiésse si r'drésse èt si, quénefiye, èlle èst bachiye 
C'ést po conter dés fauves aus-éfants d' nos-éfants. 


Musique de E. MONTELLIER. 


DJI VÓREÜVE BIN 


Paroles de ED THIRIONET. 

rin.djreüve,plin d'djôye, a mi.auje, 


Tot tè tant m'pupe di 


اہ یپا کک شروش ER‏ لس ہے malo‏ م 

Dji vôreüve bin 
Dji vóreüve bin, po dins m' viyésse, 

One bianke maujone, dés vét' voléts 

On rodje twét d' panes ét saquants biésses 
Dès pouyes, one gade ét on couchèt. 

Dji vóreüve bin, po iésse binauje, 

On p'tit djárdin, on d'méy-boni ; 

Djé l's-arindjereüve, plin d’ djóye, à m'-y-auje 
Tot tétant m' pupe di céréji. 


Dji vóreüve bin, po iésse tranquile, 

Didins m' ridant saquants pices d'ór. 

Li bone botéye por en famile, 

Deüs bias djambons ét dés pans d' laurd. 
Dji vóreüve bin vóy dé l'aistréye 

Po cûre li djote ét fé l' cafeu 

One chére viye djint todi bin gaiye 

Qui m' couyonereüve è tchèrdjant !' feu. 


Dji vóreüve bin ièsse vi pére tôye, 

Qui I' bon Dié m' done on p'tit r'djèton! 
Djouwer au tch'fau séreüve mi djóye 

Di n' roüwereüve nin pus qu'on mouton. 
Dji vóreüve bin.., mais dji pied !' tièsse 
Non !... taijans-nos ; c' sèreüve trop bia... 
Dji vóreüve bin... Die, qui dj' so bièsse ! 
Widiz-m' one gote ; ca iré mia! 

Paroles: Georges Pelouse _ AAmowmiète 

Amourète 


C'èst par one bèle swèréye d'èsté 

Qui d'astchéyance s'ont rèscontré 
Twènète èt Zande 

Come tot Nameur vineüve choûter 

Li grand concért qu'asteüve doné 
Au párc' dé l' Plante. 


Is s'avin.n' tos lés deüs r'waiti 
L'ond'óte dins lés-ouy sins bambi 
È r'dréssant !' tièsse 
Mais c'ésteüve bin rade po !' bachi 
É sintant leü p'tit coeür touchi 
Pa ٣ tinre carésse. 


Dispeüy adon is s'ont r'vèyu 

Dijant tot bas oü c' qu'is-ont p'lu 
Leüs-amourétes 

Pwis tot doücemint is-é sont v'nus 

Au grand-amoûr qu'on n’ disfait pus 
Zande ét Twénéte. 


IV 


Mais bin rade a 'nn'alé l’ bon timps 
Dès rindoz-v's-i avau lès tch'mins 

Èt à l' mairiye 
ls sont v'nus on djoû !' coeür contint 
Si dire po d' bon li doüs sérmint 

Po tote li viye. 


V 


C'ést po ca qu' saquants-eüres aprés 

Dins leü p'tite maujone on fièstait 
Leü bia mariadje 

Èt tot l monde qui lès rèscontrait 

S' dijeüve en lès r'waitant: — « Ca fré 
On bia mwin.nadje. » 


Paroles : Lucien Maréchal. — ut 

One mayon 


On vante todi m' cousène Julià 

Pace qu'élle èst fine ét qu'élle èst bèle : 

Dés grands bleuws-ouy ét dés blonds tch'fias, 
On bia sorire, on clér riya, 

Avou ca dès-airs di mamesèle 

On !' vante todi pace qu'élle ést béle. 


On m' dit sovint : Prind l’ grosse Márgot 
Avou c'tellale ti sérés ritche 

Ti pórés, quand t'aurés l' magot 

Bin bwáre ét mougni à gogo 

Do büre ét do stofé su t' mitche 

On m' dit dé !' prinde pace qu'élle ést ritche. 


Li grande Rósine po fréquenter 
Séreüve one comére fwárt sérieüse 
À mésse i l' faut étinde tchanter 
On !' boutereüve bin sur on-auté 

Di nosse curé c'ést l' própe néveüse 
Li grande Rósine qu'ést si sérieüse. 


IV 


Li p'tite Niniye d'émon !' saveti 

N'a qui s' bon coeür po s' mète à pièce 
Feume di mwin.nadje, volà s' mésti 

Èt dj sé bin qu'éle mi vwèt volti 

Sins tant d' biaté ni tant d' ritchésse 

Dji n' vou qu’ Niniye po m’ mète à pièce ! 


21 


"e. 4 
Teneur: mod Wartigue. _ > Vodi sane à dom. 


saa 


1 
3 
1 
5 
4 
À 
E 
l 
1 
E 
3 
1 
4 


Uti arte qe nm امه‎ puas vans 


I 


22 


Todi come à vingt-ans 


Quand nos sinterans nos spales div'nu pâr trop naujiyes 
D'awè pwarté lès crwés qu'on réscontére dins !' viye 
Quand n's-aurans ascauchi tos deüs !' sou dé !' viyèsse 
Qui lès-ans, lès chagrins áront blanki nos tièsses 

Qui nos térans bachiyes quand nos nos pormwin.nerans 
Come po mia wêti l' têre éwou qu' nos nos r'pwaserans 
Quand nos brès sèront flauwes ét nos pids bin pèsants 
Nos coeürs, dimèrès djon.nes, s'inmeront come à véngt-ans. 


Nos nos r'trouverans nos deüs dins éne maujo d'sseüléye 

Ét nos n' quiterans pus wére nosse fauteuy dé l'aistréye 

Lés pwin.nes auront flani vosse bia roselant visadje 

Dji vos wé tricotent dés tchaussons, dés cwársadjes 

Qui v' vóriz mète vos-min.me aus-éfants d' vos-éfants 

Aus djoüs d' fiésse. plai-st-à Dié, échéne nos nos r'trouverans 
Èt, à lès ۲۷۵۷ tortos, nos nos radjon.nirans 

Nos lépes ridiront co lés min.mes mots qu'à véngt-ans. 


Nos vikerans dins | passé, pace qui nosse póve mémweére 

Ni s' sovenant pus d'ayir, nos-étrin.neré tofér 

À d'viser do vi timps, li cén d' nosse bèle djon.nèsse 

Quand i frè bon assez, nos n's-achiderans su l' banc, 

Si ٣ timps vint à fréchi, ma fwè, nos nos r'ssérerans 

Dji d'manderé tènawète : — « N'avoz nén fréd, moman ? » 

En r'montant vosse mouchwè dè !' min.me djèsse qu'à véngt-ans. 


IV 


Mi tiésse, po s'aspouyi, clénceré su vosse sipale 

Mi bouche, sins |" fer èsprès, riftéyerè vosse massale 

Mi brés, par abitude, passerè autoü d' vosse taye 

Mins vos n' mi diroz pus: — «|l èst grand timps qu’ dj'érvaye » 
Ét à nos vóy insi tos lés deüs, nos sondjerans 

— «Ëst-ç' possibe, po dès vis, di co s'in.mer ostant ? » 

Vos soriroz doücemint, ét quand nos nos r'wéterans 

Nosse rigárd séré ténre, todi come à véngt-ans. 

Li tchant dès Cotelis 


Quand l' solia s' lève, i nos trouve à l'ovradje 
Todi cham'tant transsichant èt boutant 
Portant jamais nos n' piérdans nosse coradje 
Ét nos fouyans nosse bone tére en tchantant 
Si nos dinréyes sont rostiyes pa !' djaléye 
Ou si l'oradje vint ravadji nos tchamps 
Tot-ossi rade nosse tièsse si rècrèstéye, 

| faut viker: Fréres cotelis, rataquans ! 


RIFRAIN 
D'peüy li roséye jusqu'à l' viéspréye 
Li póve coteli, todi su pid 
Contint todi dins s' mésti 
Todi tram'téye, todi cham'téye. 


Nos n' conichans nin l' djoürnéye di iüt-eüres 

Bone po lès cias qu'ont ۱۰ mwate tchau d'zos lès brès 
— « Dispétchans-nos ! » Por nos, à la bone eüre 
C'a todi sti li méyeü d' totes nos lwès 

Nos n' léyans ouve qui dimégnes ét djoüs d' fiésse 
Èt nos mostrans come on pout s'amüser : 

Li Sint-Vincent fait toürner pus d'one tièsse 

Li léd'dimwin, i nos vwét ratéler 


(Rifrain) 


Qu'on pélchochin n' végne nin causer « Patriye » 
Aus fis dé l' têre qu'on lome lès fiérs cotelis 

Li cia qu’ fwardjiye dins lès rukes tote si viye 
Tint à s' payis pus qu’ n'impórte qué mèsti. 

Si nos moussemints sont rapicetés afiye 
Nos-avans |' song ossi rodje dins nosse coeür 

Ét si jamais one saqwé nos man'ciye 

Nos disfindrans lés prumis noste oneür. 


(Rifrain) 


n-atche. 


que : Ernest Montelliar. 


Musi 


Andanlino sans contrainte. 


Paroles : Arthur Mosson. 
Allegretto. 

rapôge nos me re, V's-as- 


M'-n-atche 


I 
Dj'asteus ا‎ pus vi d'éne grande nitéye 


Dj'aveus quinze ans quand l' pére èst môrt 


Nos-avéz l' pwin.ne pou toute mon.néye 
Dès bos stomac' ét dés grands córps 
Nosse póve moman, moustrant in satch 
À soumatchi: Faura d'mander ! » 

Dj'ai réspondu: - «| nos d'meure l'atche 


Gn-a co dés tchénes, ét dj'ai deüs brès.» 


RIFRAIN 


Agne dins lés stos, agne dins lés souches 


Taye ét coutaye, boune lame d'aci 
Ricèpe lès bwèches, disbye lès couches 
Staure lès gros tchènes, fautche lès bolis 
Fai-nous dou pwin, tchèsse li misére 

Rilü dins ۷ bos come in solia 

R'chandi !' májon, fai rire nosse mére 

… Dijouz ! V's-astouz contmt, popa ? 


Il 
Dij ans pus taurd, li maupnéye 
Asteut l' pus bèle di tout !' payis 
Gamins stocasses, fiyes eviséyes 
Ca travayeut : in vrai plaii ! 
Didins no staule gn-aveut trwés vatches 


Dou làrd dins !' pêle, dou bûre su !' pwin 


Èt ténawéte, quand d' rûeus m'n-atche 
Nosse viye moman tchan:eut doücemint 


(Rifrain) 


In djoü d'ésté dj'ai vu, dins m' taye 
Véni sins brüt li p'tite Lèya 

Cwèdant dés frèjes à dik ét daye 
Ele ni vieut né qui dj'asteus là. 

Élle a spaurdu l' mitan d' sès fréjes 
Dj'ai lachi m'-n-atche po cwéde ossi 
Nos-astez roudjes come deüs cèréjes 
On-a fini pa s' rabrèssi. 


(Rifrain) 


۷ 
Li fin d' l'istwére s'advine sins ۲۹ 
Nos-avons d'djà deüs p'tits valéts 
Qu'il in vène douze si ca l'amüse 
Pou leü gangne-pwin l'ostéy èst prèt! 
L'atche di m' popa dissu li spale 
Is s'in-iront tayi dins l' bos 
Pou coutchéssi l' misére èt l' diâle 
| n° faut qu'éne atche ét l' coeür d'asto. 

Saint-Èlwè 


v 
C'ést d'mwin !' prumi d' décimbe 
Grand Sint-Élwè, i n'ést sûr nin trop timpe 
Po qu'on v' tchante à plin.ne vwès 
Tot qui qu' travaye li fiér 
Vo r'clame po S' sint patron 
Vos si bon, si pau fiér 
Ci qui plait aus Walons 


LU‏ ا1 


C'é-st-one téribe famile V's-éstiz prumi minisse 

Grand Sint-Èlwè Grand Sint-Élwè 
Qui n' si compte qui pa miles Mins todi po l' justice 
Asteüre avou |" Progrès Au peüpe vos doniz drwèt 
Bénichoz su l'ovradje On r'conicheüve voste uch 
Marchaus ét lamineüs Aus póves qu'i-gn-avait d'vant 
Dins lé tchantis, lés fwadjes Qui tos nos maisses waitenuche 
Tchaufeüs, fondeüs, monteüs. D'é fer seülemint l' mitan. 

IN V 

Vos graviz dès-ôrriyes Vos r'mostriz bin vosse prince, 

Grand Sint-Élwè Grand Sint-Elwé 
Qu'aurin.n' sür fait inviye Léyiz-nos l'éspéryince 
Au pus grandiveüs rwè Èt fioz-nos roter drwét, 
Mais vosse bon Dagobért Surtout, si l' djoü d' vosse fiésse 
N'avait d' cure di tot ca On s'a bin distriyi 
Avou S' culote au r'viérs !... Qu'i nos d'meüre assez d' tièsse 
Co bin qui v's-éstiz là Po raler sins bambi. 

E ہج ہہ ہو ال‎ Ce 


prétimps‏ نا 


Li nature si rèwèye, voci l’ prétimps riv'nu 

Lès djintis p'tits mouchons chufèlenut dins l'aléye 

Li séve monte cins lès-aubes, lès pachis florichenut 
Èt lès djon.nes-cmes évont au brès d' leü binin.méye.. 


L'aulouwéte a tchanté dins !' brouyárd do matin 

Ele monte bin wét, bin wót dizos l’ solia qui blame 

À l nét c'ést l' raskignou, riv'nu avou !' bia timps 

Qui raconte sès-amoürs, plin.nes di djóyes, plin.nes di lármes 


Quand il a s' véte moussüre li prétimps èst si bia 

Lès fleürs sintenut si bon, sès tchansons sont si doüces 
Nosse coeür èst si contint quand i vwét d'zos l’ solia 
Tos lès pomis floris dins nosse valéye di Moûse. 


IV 


Si l nature si réwéye, l'amoür crét dins les coeürs 
Waitoz lés-amoureüs au momint dé l’ vèspréye 

| vont brès d'zeüs brès d'zos tot tréssinant d' boneür 
Rinov'ler leüs sèrmints d'zos lés-aubes di l'aléye. 

Dins nosse pitit djárdin 


Dins nosse pitit djâ-dinoù qu’ florichenut lès róses 

Nos catchans nosse boneür sins-istwére ét sins brüt 

Quand dji vos prind vosse mwin, dji vos d'mande wére di tchóse 
Rin qu'one bauje su vosse bouche ossi frisse qu'on djonne früt. 


Dins nosse pitit djárdin quand l’ mauvi nos rèwiye 

Èt qui l' solia s' mostére au-t-truviés dés cáraus 

Nos r'mèrcichans l' Bon Dié po sès grâces à pougniyes 
Qu'il à sèmè por nos maugré saquants cayaus. 


Dins nosse pitit djárcin tot machuré d' lumiére 

Nos choütans paujéremint li ramadje dès mouchons 
Nos soriyans aus fleürs qui chonenut è priyére 
Quéquefiye po p'lu vker jusqu'à l' novéle saison. 


IV 


Quand dji vos prind vosse mwin, dji vos d'mande wére di tchóse 
Rin qu'one bauje su vosse bouche ossi frisse qu'on djon.ne früt 
Dins nosse pitit djârcin où qu’ florichenut lès róses 

Nos catchans nosse boneür sins-istwére ét sins brüt. 

Si vóy volti 


I 
Po s vôy volti; dijoz, bauchèles, gàrcons : 
N'é-st4 nin vrai: gn-a nin dandji d' lécons 
On s réscontére, on s' riwaite et d'embléye, 
On-ést djondu, ét v'la l' cœür qui toquetéye. 


Il 
Si vêy volti: c'ést ni pupont fé d' bin, 
A paurt vos-ótes, c'ést compter |' monde po rin 
C'ést nêt-èt djoü, come on feu qui vos rondje 
Ét, maugré tot, c'ést viker on bia sondje. 


Nt 
Si vêy volti; c'ést quand-on a signé 
D'meurer fidéle au sérmint qu'on vint d' fé 
C'ést timpe ét taurd awe l' coeür à l'ovradje 


N'ésse bin nule paut qui dins si p'tit mwin.nadje. 


IV 
Si vóy volti: c'èst iésse papa, moman 
Clincs d'zeüs l' bérce po rabressi l'efant 
C'ést iésse à deüs l' réstant di s' vicairiye 
Po sopwarter tos lès trayins dé l' viye. 

Nosse viyèdje 


Paroles de Victor George. Musique d'Ernest Montellier. 


Andonlino. 

Nos éralans. 


Musique d' Ernest Montellier. 

Nos-éralans 


Nos-ótes qu'a quite nosse viladje 

Dispeüy dés mwès, dispeüy dès-ans 

Po l' riveüy quand nos fians !' voyadje 
Nos-éralans ! 

C'ést là qu' n-avans fait nosse djon.nesse 

Au-d-truviès des bwès ét des tchamps 

Min.me quand nn-avans ome blanke tièsse 
Nos-éralans ! 


Po l'étéremint da Djéne, da Djauque 

Po l' Tossaint épwis come nos d'vans 

Pauqui nos mwárts à l' Floriye Pauque 
Nos-éralans ! 

Au mwés d' séptimbe, c'est po l' dicauce 

Au maiy po bistokè nosse man 

C'ést todi fiesse quand on propóse : 
Nos-éralans ! 


L' pus grand plaiji do ièsse échone 
C'é-st-é l'iviér, à l' Novèl An 
O culot tortos on s' rachone 
Quand nn-éralans ! 
Li tchaleür do feu qui blametéye 
Èt !' djóye do s' sinte tortos vayants 
Richandichenut !' coeür qui toquetéye : 
Nos-éralans ! 


IV 


Quand nn-avans fait nosse déréne bauye 

Dérin voyadje, lés pids pa d'vant 

Au payis qu' jamais on n' rinóye 
Nos-éralans ! 

Pus taurd, quand nos sérans évóye 

Qui c' sèrè vosse toû, lès-éfants 

Sondjoz qui jamais on n' s'anóye 
En-z-èralant. 

Les Nütons. 


Paroles de F. Pieltain. Musique d'Ernest Montellier. 
Allegrelo con spirito. 

Quand on s'pormwin.ne au bwárd di Mose Sul'vôye di 


Les ٥59 


Quand-on s' pormwin.ne au bwárd di Moüse 
Su ١ voye di Nameur à Dinant, 

Pa d'zeü lès bwès, lès prés, lès tchamps, 
Dés béés rotches, fwárt wót dréssiyes, 
Come po r'vindji l' payis walon ; 

Èt au mitan, on vwèt quéquefiye 


Dés grands nwárs traus: dés traus d' Nütons. 


Dins ces traus-là, m' dijait m' grand'mére, 
Vikin.n' i gn-a brâmint dés-ans, 

Dès djins come on n'è vwét pus wêre : 
Dés p'tts-omes baurbus ét spitants. 

Is n'éstn.n' nin pus grands qu'one mitche, 
Mais r'chonin.n' à dés vis papas ; 

Di s' mostrer is-éstin.n' fwárt tchitches : 
Is-avin.r' ۷۷۸۲۲ peü do solia. 


Sovint, dés nét, ou bin à l' brune, 

On lès véyait, su l' vèt’ gazon, 

Au bwárd dès ris, lès djoüs d' plin.ne lune, 
Djouwer ét fer dés rigodons. 

On-étindeüve, vinant dé ٢ têre, 

Foü dés traus, dés grands côps d' maurtia : 
Lés NC-ons avin.n' li maniére 

Do r'ssimer tos lés vis coutias. 


Leüs coméres fyin.n' co bin ' bouwéye 
Po-z-ayèssi lès payisants ; 

Mais craque cóp qu'on fieüve li fornéye, 
Falait | zeü d'ner on bia pwin blanc... 
Asteüre lès Nütons sont-st-èvôye : 

Is-ont r noyi l’ payis walon, 

Mais ds lés rotches on pout co vóy 
Au bwärd di Moüse, lès traus d' Nütons. 

Musique d'Ernest Monlellier. 

46 


Li viye órlodje 


Tot conte li viye drésse dins nosse viye maujone 
Si stampe one órlodje qu'a d' pus d' deüs cints-ans 
Dji rapinse todi tos lés cóps qu'éle sone 

À l' viye au'a passé quand dj'ésteüve éfant. 

Si cofe 5steüve plin d'istwéres todi droles 

Qui dj zhoüteüve su l' choü d' més parints 
Em racrepotant come one caracole 

Órlodje, vos sov'noz di cés-eüreüs timps ? 


Mins dji m rapèle tot: lès djoüs, lès samwin.nes, 
Lès coûtès-anéyes faites di grand boneür 

Jusqu'aus deurs momints : dj'è rssin co lès pwin.nes 
Dès maieürs qu'ont v'nu spaude li nwére douleür. 
Dj'étind 20 soner lés-eüres si pènibes 

Où qu' dj m'a sintu, tot djon.ne órfélin 

Mi coeür a churé dins dés transes téribes 

Orlodje, vos sov'noz di cés-afreüs timps ? 


MI 
Li viye, eureüsemint, — c'est nosse dèstinéye — 
Fait riv'ns po chaque dés pus bias momints 
Dj'a r'trové dispüs one âme binin.méye : 
Lés-eüres ont soné po nos gros gamins. 
Tot con!2 li viye drésse dins nosse viye maujone 
Si stampe co l'órlodje qu'a pus d' deüs cints-ans 
Èt dji r'ke asteüre tos lès côps qu'éle sone 
Lès timps qu' dj'a conu quand dj'èsteüve gamin. 

Po I’ fièsse di Waloniye 


Paroles de Léon Evrard 
q di 

50 


Po I’ fièsse di Waloniye 


RIFRAIN 


Frés do Payis Walon 

Donez-vos |! mwin : c'ést djoü d' grande fièsse, 
Et come vos coqs, ridrèssiz !' tièsse 

Frés do Payis Walon. 


Lévans bin wót tos lés drapias 
Criyans qu'i n' faut pus qu'on roviye 
Lés brâvès djins qu'ont d'né leü viye 
Po-z-aurder nosse place au solia. 
Quand is-ont fait l’ révolucion 
C'a sti po qui ۲ famile walone 
Vike paujéremint dins s' béle maujone, 
Sins jamais r'noyi lés tayons. 

RIFRAIN 


Is-ont gangni po leüs-éfants, 
Li drwét d' tchanter à leü convenance 
En patwés ou lingadje di France, 
Lés doücés tchansons dés momans, 
Nos libértés, c'ést tot leü song 
— Nos maisses frin.n' bin di n’ pus-è rire — 
On n' passe nin maugré nos !' baurire 
Au djárdin do Payis Walon ! 
RIFRAIN 


Is sont mwárts dispeü pus d' cint-ans 

Lés bons bièrdjis d' nos dèstinèyes, 

Mais is vikenut dins nos pinséyes. 

Tot c' qu'is-ont v'lu.. c'ést c' qui nos v'lans! 
Et nos-étindans leü grande vwès, 

— Quand il arive qu'on nos maneciye — 
Sórti bin wót dé l' têre walone 

En fiant tron.ner leüs viyés crwès. 


RIFRAIN 


Walons, todi Walons, 

Vinez disfinde voste èritance, 

Sérez lés dints: c'ést djoü d' sovenance. 
Walons, todi Walons ! 


NOS VIS COUSINS. 


Paroles de Lucien Leo sc rd Musique d'Ernes! Montellier. 

Nos vis cousins 


Ç'a sti vola cint èt dès-ans On d'neüve po rin saquants bonis 
Nos vis parints avin.n' misére Deüs boüs ét dés satchiyes di s'minces 
Come on prométeüve bwès-èt tchamps Mins, faleüve nin :ésse alcoti, 
O Noü Payis pa d'la lés mérs Fénéyant ni boureü d' siyince 
À bindes, avou feumes ét l's-éfants L' Walon n'a nin peü d' travayi 
Is sont-st-évóye à l'étranjér C'é-st-insi qu’ '! ont monté leüs cinses 
Vola comint, més djins Vola comint, més djins 
Qu'is sont nos vis cousins, Qu'is sont nos vis cousins, 
Do Wisconsin. Do Wisconsin 


Audjoürdu, cint vingt-ans aprés 
Nos causans « bélje» come nos grands-méres 
Gn-a pont d' mwate tchau dizos nos brés 
Nos fians !' dicauce à !' viye maniére 
L' Vi Payis, nos péyin.n' aprés 
Walons qui nn-éstans come nos péres 

Vola comint, més djins 

Qu'is sont nos vis cousins, 

Do Wisconsin. 

Musique: E Montellier. 

Paroles: J. Spinosa. 

Bérceüse 
l LH 
Nan.nan ninéte, dórmiz rademint Vos-avèz clós vos deüs solias 
Rin qu'éne miyète, pètit vaurin Vos révez.. come vos-astèz bia 
Nan.nan ninéte, fuchèz djinti Nan.nan ninete 
Pétite tchawéte pou m' fer plaiji S'i manque én-andje au paradis 
| fait nwáre nüt su lès pachis N'è cachèz pus... i dôme roci 
Lès mouchons sont tèrtous coûtchis. Pètite tchawète 
RIFRAIN DÉRIN RIFRAIN 
, Nannan ninète => .. Nannan ninéte, né créchéz nin 
Pou n° pont fer d' brüt él vint èst tcheüt Fièz-m' dès risètes, longtimps, longtimps 
Dórméz rademint, n'eüchiz nin peü Nan.nan ninéte, fuchéz djinti 
Pétite tchawète D'meurèz ‘ne tchawéte pou m' fer plaiji ! 


Gn-a dés bias sondjes dins m' grand d'vantrin 
È v'lèz co yun, pètit vaurin 
Mariye Trinète 
A dés-istwáres plin ses panis 
Choütez c'téleci pou m' fer plaiji 
Pétite pouyète ! 
(Rifrain) 

Dijoz : à qwè pinsez 
| 


Didins vosse bêrce, à vosse fachète 
Lès-ouy au laudje sins v'lu dwármu 
Tot clignotant di tènawète 

É nos stindant vos brés mièrnus 
Djintiye féféye si avinéye 

Qu'on n' sait jamais r'waiti assez 

È soriyant d'one bouche tchaurnéye 
Dijoz on pau..: à qwè pinsez ? 


À dij-noüf-ans, avenante djon.ne fèye 
Crécheuwe come li pus blanke dés fleürs 
L'amoür vos chuchèle à l'oréye 

Dés mots qui vos vont drwét au coeür 
Quand, è crochetant par on djoü d' fièsse 
L'ovradje di vos mwins glisse èt tchét 
Wétant sins rin vóy pa l' finièsse 

Dijoz on pau..: à qwé pinsez ? 


Quand octóbe ramwin.ne lés chijeléyes 
Qui noüv eüres sone au vi clotchi 
Vos-arindjiz cor one rid'léye 

Di paires di tchausses à rassérci. 
Quand vos r'dréssiz vosse tiésse naujiye 
Por on-éfant qui vint d' tosser 

Wétant vosse bounome qui sokiye 

Dijoz on pau..: à qwé pinsez ? 


IV 


Dins vosse fauteuy, lés mwins bleuwiyes 

Li r'gárd vwélé, lés tch'vias fin blancs 

Li tiesse ossante vraimint bachiye 

Bin maugré vos, *d'zos |' pwèds dès-ans 

Ô ! viye grand'mére, choûtant l' vwès doüce 
Dès clokes sonant on djoü d' Noyé 

Tot fiant toürner doücemint vos póces 
Dijoz, dijoz..: à 0۷۵ pinsez ? 


forces : Gabrielle Bernard. 

Sambe 


Dès riviéres d'avaurci, n'ést-c' nin Sambe li pus bèle ? 
C'ést ۲ têre walone qui r'glatit dins s’ murwè 
C'ést lès saus-ardjintés ét lès plopes à dintèles 
C'ést lès saus ardjintés ét lès plopes à dintèles 
Ele trouve tot long di s' coüsse dèl biaté, do coradje. 
Li vérdeü dés grands tiénes ét !' rodjeü dés fornias 
L'ésprit dè ۲ Waioniye tchante dissu sès rivadjes 

Si coeür toque dins l' brüt dés martias. 


Elle étind, aus bias djoüs, lès tchansons dès féneüses 
Ou dés r'coudeüses loyant lès djaubes dissu l’ royon 
Ele choüte, su lës téris choufler lès ramasseüses 
Dranant pa d'zos leüs satch di scrabiyes ou d' tchérbon 
Oute di sès diversiérs èle file come one cwárpésse, 
Chile dissu lés cayaus, grüle autoü d'on sokia 
Èt pus lon, dins I' toürnant, èle glisse come one carèsse 
Po cotoürrer on bosquètia. 


Élle a, tot l long d' l'istwére, véyu dés-eüres d'angouche 
Dins l' buk di mwints vis saus di l'aci s'érunit 
Et pus d'onk dés grands plopes mostére didins sés couches 
Dés chwarchüres qui l'obus i a fait po todis. 
Mins nosse Samoe porsüt s' coüsse, èlle è-st-abitouwéye 
Ele conait !' fiér ét I' feu dispüs tos lès vis timps 
Et, walone come nos-ótes, aprés one mwaije anéye 

Ele sorit d pus bèle au prétimps. 

LA MEUSE WALLONNE. 


François Bovesse. Ernest Montellier. 
Andantino : mouv! de Barcarolle 

La Meuse Wallonne 


L'Allemagne a le Rhin, l'Escaut est à la Flandre 

Fleuves mâles qui vont par leurs pays germains 

Si j'évoque leurs noms il me parait entendre 

Venant du Nord l'écho d'une chanson d'airain 

Mais toi, Meuse au doux nom, fleuve, femme, harmonie ! 
Qui donne à mon pays et son rythme et son sens 

O Meuse de chez nous, Meuse de Wallonie 

Ma lévre dit ton nom d'amante en frémissant. 


Devant tes ponts aux dos courbés, aux jambes rondes 
Les barrages d'acier peignant tes eaux d'argent, 

Nous ne méditons point de conquérir le monde 

Hissés sur des vaisseaux qui vont la voile au vent 
Notre regard s'arréte aux cimes des collines 

Dont la courbe, bientót, cerne nos horizons. 

Nos coeurs et nos esprits, à la douceur inclinent 
Notre âme est faite au bleu du toit de nos maisons. 


Et nos parlers sont clairs comme tes eaux qui chantent 
O fleuve ceint de fleurs, qui glisse nonchalant 

De la ville d'ardoise à la roche qui plante 

Son reflet d'or dans l'ombre brune d'un chaland 
Paysages, patois, tout se fond sur tes berges 

La chanson des enfants, les toits de nos maisons 

Nous voulons à jamais garder ton àme vierge 

O Meuse de chez nous, O Meuse des Wallons. 

Fête de Wallonie 1974 : sur la place Marché-aux-Légumes, on vient de .rendre hommage à 
l'écrivain wallon, Auguste Laloux. (Photo « Vers l'Avenir ») 

Li nêt dès leups 
Prix Joseph CALOZET 1983 


À l' piquéte do djoû, il a rèlè. Tot lèdjiremint. Lès fouyes di 
l'anéye passéye crochèt come one taute au blanc suke pa d'zos 
lès gros solés à claus. Li viyadje èst co ravótyi dins l' brouliárd. 
Mais ci n'ést nin po ploüre. Qui do contraire. Bije di märs si va 
lèvè. On p'tit piquant frèd vos pice aus massales, au minton. Dins 
lès rólin.nes, one fine pélake a r'couvru lès potés èt spite à 
bokèts quand on l' sipotche. À fait qu'on gripe li gritchète di 
Bwin.ne, li brouliárd si disfirloquetéye. 


Divant d' moussi o bwès, li vi Tchénu a taurdji on bokèt. Nin 
tant po r'prinde alin.ne. Dispóy li timps qu'i rote insi dins les 
tchèraus, i n’ sint nin d'djà l' diférince. Siya ! Quand il-èstot pus 
djon.ne, mwints côps, i léyot là l' vóye po trévautchi au mitan 
dès campagnes, passé lès fil, moussi o bwès au triviès dès bou- 
chons po r'lévé saquants bricoles. Audjoürdu, i sit lès pazés maïs 
i n' sint nin todi sés djambes ét i roterot bin one djoürnéye au 
long sins paupyi. Mais quand on-arive à |' copéte, i fait bon s' 
ritoürné ét tapè on côp d'ouy su l’ viyadje édwármu. Vola l' 
clotchi qui brique ۶60 di s' blanke echérpe. Tot-à l'eüre, i va sonê 
lès clotches èt lès djins s' vont seülemint discramyi. 


— « Dji serai co |' preumi audjoürdu. To diros qui l’ djoü si 
lève por mi tot seû. Èt quand l’ solé quéquefiye va mostre sès 
cwanes, dji serai l' preumi à li dire bondjou ». 


Faut d'djà qu'i féye on timps d' couchèt po qui l’ vi Tchénu ni 
passe nin s' djoürnéye e Bwin.ne. Nin po gangni s' crosse. One 
bone pension do tch'min d' fiér, sés deüs fis cásés, si feye 
mariéye : i n'a qu' fé d' ca. Damadje qui s' feume a moru trop 
timpe : on-avot co saquants bèlès-anéyes à vikè èssan.ne 


Mais Bwin.ne, dispóy li timps qu'il i passe sès djoürnéyes, vos 
diriz qu' c'ést div'nu da sin.n'. Cés djoüs-ci, c'é-st-one paurt di 
bwès qu'i faut côpè pa lès vèjins. En ratindant d'é côpè one óte 
ét cor one óte. Ét quand gn-a pont d'ovradje, on trouve todi. 

Quand ci n' sèrot qu' do r'nièti l’ bwès ét ramèchenè lès botèyes 
èt lès papis dès man.nèts tourisses. Nin one vêye, nin on pazé, 
nin on-aube, diros-dj' bin, qu'i riconut d'on cóp d'ouy. 


Èt pus, on va su s' pwéds, sins couru. Gn-a nolu qu' nos tchès- 
se. Quand on-arive à l' copéte di Faule, on taudje on bokèt po 
ravisè l' payis do l' Lésse qui s' sitrame dins lès fonds : li brou- 
liârd asteüre, ossi spés qu'on blanc d'ou èt tot-à-l'eüre li solé qui 
va r'nièti tot ca ét r'souwè lès campagnes. 


On mèyeû gârde qui l' vi Tchénu, faurot couru lon po z-è trouvu 
onk. Mais c'èst li p'tit Ziré qu'a l' place. Adon... Li principál, c'est 
qu'is s'arindjét bin zèls deüs. Ziré èst gárde po |' Comune. Ça 
fait qu'il a brâmint dès bwés à-z-i waiti. Èt quand i fait pâr trop 
mwaîs, il in.me ostant d'morè au culot. Avou l' vi Tchènu, gn-a 
todi pont d'embaras. | n' passeré nin on tchin avou on tchapé qu'i 
n' l'aviserè. 


Li preumi qu'on fait en-arivant su l'ovradje, c'e-st-on p'tit feü 
qu'on lérè covè li djoürnéye po r'tchaufè lès bidons. Dizos |' 
rèléye, i n' fait nin malauji ramassè saquants pougniyes di caro- 
tes ét dés sètchès brokètes. Li feü stritche foü des pomes di 
sapin, rilètche lès cochétes ét lès fouyas. | vint moru dins one 
toürnante fumire qui bróziye on bokét ét pus qui monte tot drwèt 
au mitan do l' cléris'. Et volà qu'on n'ést pus tot seû tot d'on côp. 


— « Dji m' dimande todi poqwè c' qui lès djins ont dandji do 
couru si lon po passe leû timps. Assit su on sto èt l' feü qui 
danse addé mi, dj'i d'meüreros dés-eüres sins m'anoyi ». 


Li vi Tchénu a sórti sès marindes. | n' mougne jamais o |’ 
maujon divant d'ènn'alè. Rin qu'one jate di bolant café po fè |" 
vóye. Mais véci : deüs fadéyes come mi póce ét one trintche 
di trèlârdè qu'i cópe à fait, avou saquants wardjons d’ café qu'est 
co tchaud dau matin. 


Li ritchau qui criye tot d'on cóp, one cochéte qui cásse tot 
sètch, pus cor one ôte : c'ést dandjereü Fèrnand da l' Costire 
qui vint fé s' djoürnéye. Cor on-ome di bwès, c'ti-là. Nin à r'mète 
au Tchénu, c'ést l' vrai. Mais auji ét nin contrariant. Li vi Tchénu 
l veut co volti. Èt quand i l'zi arive do travayi djondant n-on l'óte, 
is s' ritrouvèt bin trwès côps su l' djoürnéye : au matin po z-arin- 
dji dès bidons dins lès tchôdès cènes, à non.ne po marèdè èt à 
l'anéti po ramèchenè leüs cayèts. 

— « Djoû ! I va fe bon ». Do l' maniére qui l' Férnand s'a ascro- 
pu èt r'tchaufè sès mwins su l’ feü, l'óte a saisi qu'il avot à causé. 
— «Vos conuchoz les dérènes ? ». — «Lès quénes ? ». Li vi 
Tchénu n' va jamais aus novèles. Dispóy deüs-ans, i n'a nin d'djà 
r'pris l' gazète. C'éstot po s' feume dins !' timps, qui n° sórtot 
wére ét qu'in.mot bin d' lire lès « faits divèrs ». ۱ li avot min.me 
achete |' Télévision. Mais dispóy qu'elle èst mwate, on compte- 
rot bin lès cóps qu'i l'a drouvu. Lès novèles do viyadje, on l's- 
aprind todi li dimegne aprés mèsse en r'passant one eüre au 
Cabarèt do l' Place. Lès-ôtes ? Qu'est-ce qui t'i f'ros ? Quand ca 
sere |' guére, to l' saures todi rade assez. 


— « On-a r'causé do « Pârc à gibier ». Èt c' cóp-ci, dj'ai l'idéye 
qui c'èst po do bon. Gn-a one réyunion li samwin.ne qui vint à 
l' Comune ét lès cis do ministére î sèront ». 


Li Párc à gibier, ca faît d'djà dés-anéyes qu'on-è cause o viyadje. 
À c' qu'on dit, is v'lét prinde on grand bokèt dès bwès ét dés 
campagnes, dès-èctâres ét dès-èctâres, po l' cloturè ét z-i mète 
dès sauvadjés bièsses. On-i f'ré dés vóyes ét z-i minè lès djins 
dins dés-autocárs vou dés r'morques come dés chárs à bancs 
(dès « Safari » s'ap nse zèls). Et lès fè payi bon-z-ét tchir, come 
di jusse. 


Li vi Tchènu a ôssi lès spales. — « On cause di ca come do 
l' sitwele à cawe, sais’! On dit, mais gn-a nolu qui sait one sa- 
qwe ». — « Siya! C cóp-ci, dj'ai bin l'idéye qui c'est po do vrai ». 
Fèrnand a coütchi s' bidon au bwárd do feü, il-a r'montè l' satch 
su li spale ét « à tot-à l'eüre ». 


Tchénu n'a pus rin mouftè. Il a d'moré assit, su l' timps qui 
s' camarade èva à grandés-ascauchiyes. | fait volti l' ci qui s'è 
fout. Mais dins |' ben fond, gn-a longtimps qu' ça l' grabouye 
ci-t-afaire-là. — « Lés djins sont mo bièsses. Is n'ont qu'à s' 
porminè ét d'morè t-anquiles on bokèt : is vèront quéquefiye deüs 
chévreüs, on singlè. Dj'ai co vèyu on r'naud l' samwin.ne passéye, 
mi. À chij-eûres au matin seülemint. S'is sont trop fénéyants ét 
qu'il in.mét mî payi, mi dji vou bin. Qu'is l' fièche leû Pârc à 
gibier. Mais cès fós démons-là s'ont métu o l' tièsse do prinde 
justumint li pus bé do payis : Bwin.ne, lés rotches di Faule ét 
lès campagnes dins lès fonds. Po dès bièsses ! Binde di galvau- 
deûs ! Èt mi d'abórd dins tot ca ۶ Mi qu'est véci come su més 
téres. Dispóy todi. Avou nosse pére, on-i v'not d'djà dins |' timps : 
fé do bwès ét mète dés bricoles. Èt s'i porminè |' dimègne avou 

l' feume èt lès-èfants. Quand gn-aurè one cloture di deüs mètes 
tot-autoü, por mi come po l's-ôtes, pus moyin d'intrè. Non fait. 
Ca n' si pout. Vingt godom’ ! ». 


| s'a lèvè po foute su l’ feü one brèssiye di cochètes. Li feü 
a sti come sitofè, li fumire a r'tchéyu. Pus, il a r'pètè saquants 
côps et l' flame a r'pris tote drwéte, avou dés p'titès scrabiyes 
qui potchèt foü, distinduwes en r'tumant, totes nwáres. Li solé 
a piqué d'on côp au triviès dés grands-aubes displumès. Deûs, 
trwes cóps d' fièrmint ont clapè : c'ést Férnand qui s'a mètu à 
l'ovradje. 


Li vi Tchènu s'a choyu come po tchèssi on mwais sondje. Il a 
apougni l'ostèye, fé saquants pas en chalbotant one miéte ét 
carèssi |' djon.ne longu frin.ne qu'i va abate. 


* 
++ 


Il avot dit l' vrai, Férnand da l' Costire. Do l' samwin.ne, il-ont 
arivè, deüs monseüs d' Brussèle. Il-ont v'nu trouvu l' mayeür et 
lès-èchevins èt l'zi payi à dine à l'ótel dès-Ârdènes ét co discute 
à |" Comune ét véy lès plans jusqu'à l' véspréye tote basse. 
— « Gn-a co rin d’ fait » a-t-i dit |’ mayeür quand on li a d'mandé 
qwe. Mais nos-ôtes, on-a bin vèyu qui « siya ». Èt do côp on-a co 
véyu qu'i gn-avot deüs pârtis o viyadje. Les djon.nes ét lès co- 
mércants èstint avou l' mayeür : li « Parc à gibier » dijint-is, ca 
va fè v'nu lès djins. Ca f'ré todi do comérce ét ça daurè d' l'o- 
vradje à saquantes. Lès pus vis èstint conte pace qu'i faut tofér 
si d'méfyi dès-ètranjér' qui fiét bèbèle avou lès djins d'avaurci 
èt l'zi fé crwâre qui c'ést po leû bin totes leüs-amantchüres. 
— « Mais nos-ótes, dijint-is, on sait bin qui c'ést po s' rimpli 
leüs potches ». Inte lés deüs, saquants p'tits cinsis qui n' savint 
qwe. ll-avint leüs téres di c' costè-là. Is s' fyint laids mais is 
comptint dédjà combin c' qui ca l'zi r'vérot lés-expropriácions. 


C'é-st-adon qui lès pârtisans do mayeür ont c'minci à fè leü 
raploü au Cabarèt do |' Musique. Li cabareti, c'èstot |' bé-frére 
do mayeür. Lès-afaîres n'alint pus dispóy qui l' Sôciètè d' Musi- 
que avot toürneé à rin. Ca fait qu'il-èstot tot binauje do p'lu r'fé 
l' franc et r'siérvu dés véres su l' compte do Párc. Lès mwaichés 
linwes avint d'djà r'batiji I' maujon : li « Párc à gibier ». Èt tant 
qu'à fe, li cabareti èstot div'nu li « R'naud », si feume li « Már- 
cote », li mayeür li « Gros Oürs » ét lès-ôtes « lès Leüps ». 

Li pârti do viyadje, come on d'djot, si r'trouvot au Cabarèt do 
l' Place, avou Tirion I’ consélié, qu'avot sti su lès rangs conte li 
mayeür. Dispóy qu'il-avot ramassè s' büse aus-élécsions, ca 
n'avot fait qu' s'évenimé inte zèls deüs ét totes lés-ocásions 
éstint bones. C'ést Ziré, li p'tit garde ét Fernand da l’ Costire 
qu'éstint lès pus éfoufyis autoü d' li. Il-alint trouvu lès p'tits 
cinsis qui ülint volti avou lès leüps ét bawyi avou lès tchins. 
Is fyint awè peû aus coméres pace qui — « avou cès laidés 
bièsses-là à costé do viyadje, on n' sèrè pus jamais tranquiles. 
Et si élle-irint s’ dislachi ? Tant pire po vos pouyes... ét po vos- 
èfants ». Tirion avot fait dés papis qu'on pwartot dins totes lès 
maujons po dés signatures ét qu'on-alot évoyi aus minisses ét 
min.me à |’ Rin.ne. On bé djoû, gn-avot dès-afiches dins tot l' 
viyadje : « Non au Parc à gibier ». 


Maïs lès monseüs d' Brussèle, saís', qu'ést-ce qui ca l'zi pout 
fé, saquants payisans qui n' sont nin contints. Il ont promètu tot 
c' qu'on v'lot. = « Il è faurè, 'nn'alint-is, dès-omes po mine lès 
Safari ét po sogni lès bièsses. Èt lès tourisses qui vont acouru 
come au feü : quénès rintréyes po lès comércants ». Èt lès cinsis 
qui balzinint inte lès téres èt lès caurs, on to l'zi a fait dès pris 
qui lès cinserésses n'è riv'nint nin ét z-è sondji do |' nét. 


* 
** 


Li vi Tchénu n'a nin candji s' vicadje. Mais i n'a qu’ fé do ' 
dire : tot |' monde sait bin qu'il è-st-avou |' Viyadje. Lès papis, 
lès signatüres, les-afiches, lès discussions, ci n'est nin s't-afaire. 
Portant, li dimègne, au Cabaret do l' Place, i n' pièd nin on mot. 
Tot satchant su s' bokèt d' pupe, sès p'tits gris-ouy di soris èt 
l'orèye dréssiye come on vi r'naud, i va d'one tauveléye à l'óte. 
Li conselie Tirion, i n' s'i fiye nin. Do momint qu’ c'est po fè dès 
miséres au mayeáür, i séré todi contraire. Est-ce qu'il a d'djà mètu 
lès pids 6 Bwin.ne seülemint ? | s'è fout bin. Avou sès fins solés 
ét sès blankès mwins. Èt li p'tit gárde Ziré, i s'è d'méfiye tot- 
ostant, ca bin qu'i bawiye come on-arèdji après lès leüps. Ni t'è 
fais nin : si on lí dórot l' place di gárde o Párc, i n' ratcherot nin 
d'ssu po z-èsse tranquile ét s' fè do laurd. 


Gn-a qu'avou Férnand qui l' vi Tchénu cause co volti. Nin véci ! 
Mais vélà, quand on s' ritrouve o bwès, autoü do feü, au matin 
divant d'atélé ou bin quand on plóye li djambe, à marinde. 
— « Pinse-tu qu'is s' vont lèyi èmacralè ? ». — « Què vous’ ? 
Bwin.ne, Faule, c'ést do l' Comune. Is s'arindjeront avou |' 
mayeür. Pa d'zos, c'est dés póvriteüsés téres. Is l's-achetéyeront 

quausu au pris dès-emplacements. Lès cinsis s’ léront fè. T'as 
d' bèle à dire. C'ést co lès gros sous qu'auront ۱ dérin mot ». 


Mais lès djoüs ont passé. Li bon timps a riv'nu. Lès discus- 
sions, on lés r'mise co volti avou l'iviér. L'ovradje ni ratind nin, 
li. | vaut mi passè one eüre o corti qu'à tote sóte di rèyunions 
d'où c' qui c'est todi lès min.mes qui causèt à grandès-éwéyes 
ét nos-ôtes, on n'a quand min.me rin à dire. Lès-afiches ont sti 
r'lávéyes pa lès dérènès pleuves ét r'niètiyes au solé come si 
l'afaire éstot rovyiye. C'è-st-insi qu'on-édwàme lès djins. Et l' 
dimégne, avou lés motos ét lés vwétures asteüre, i fait bon s'alé 
porminé pus lon ét rovyi lés miche-mache do viyadje. Tot ca n'a 
nin aspétchi li consèlié Tirion d'alé passé on mwés en Espagne 
come tos l's-ans. 


Mais lès djins d' Brussèle, is n' pièrdèt nin l’ tiésse, sais' zèls. 
Su c' timps-là, is t'ont arindji lès bidons à la doüce. Et quand l’ 
saison èst iute ét qu'on s' ritrouve inte nos-ótes, on bé djoû, 
on-aprind qui tote l'afaire èst régléye. Qu'est-ce qui t'i f'ros co ? 
Trop taurd asteüre. — «| parait qu'on va c'minci l'ovradje li 
mwès qui vint ». = « Nin |’ vrai ? ». — « Siya! Is l'ont vóte à 
l' Comune ayir. Lès cis d' Brusséle èstint là. Il-ont payi à bwáre 
au Cabarét do l' Musique jusqu'à deüs-eüres au matin ». Faut 
s-t-arèdii ! 


Onk qu'on n'a pus vèyu, c'ést l' vi Tchénu. Il é-st-au bwés tos 
lès djoüs. Min.me li dimégne. Il èva d'vant l' djoü come todi. 
I rinture qu'i fait d'djà nwâre nét. — « Pinses-tu qu'i n'i lodje nin 
quéquefiye ? ». — « | va div'nu fó, m'n-ome ! » 


Ca n'a nin tchamossé. Au mwés d'octóbe, lès grossès djènès 
machines ont arivè ét z-ataquè Bwin.ne au triviès di-d-tot : 
arachi lès-aubes ét sacadji l' bwès po fé one vóye qui gripe à 
l' copète di Faule ét ridchinde di l'óte coste po ratrapè l' vêye 
do l' Comune dins lès fonds. Pus, autoü do Párc, il ont planté 
dès wóts piquéts ét drèssi one cloture di deüs métes. Quand 
l'iviér a sti iute, l'ovradje éstot achèvè. Gn-a pus qu'à zi mète 
lès biésses. — « Ca sèrè po l' mwés d'avri » ont-is dit. Li mayeür 
s'a métu o |’ tiésse di fè one fièsse di tos lès diâles po tot l’ 
viyadje li djoü qu'on l's-aminere. 

On s'é sovérè longtimps. C'èstot on sèmedi. On bé sèmedi 
d'avri qui s' rissin- cor one miète di l'iviér pace qui l'air ést co 
vif su |' matin ét i trin.ne co saquants biquèts d'avri dins s’ 
bésace. Mais su | côp d' doze eüres, i s' richandit. Gn-a des 
drapés ét dés guirlandes di papis qui bloncèt au solé avou totes 
leüs coleürs. On-a fait v'nu one musique di-d-bin lon : dés musi- 
cyins moussis à sódárd avou dés bleüwes calotes. Des majo- 
rétes. Min.me one friture come à l' dicauce. 


Èvè deüs-eüres, lès bièsses ont arivè dins lès grands camions : 
dès p'tits sauvadjes tchivaus, dès leüps, dès ciérs, dès oürs', 
des singles, dès bisons, dès-èspéces di bocs avou dés grandés 
cwanes. On l's-a leyi là, deüs trwés-eüres, au mitan do l' place 
po qu'on lès vaye véy padri lès griles di fiér. Pus on l's-a minè 
o l' prijon. Mais vélà, o pârc, gn-a qu’ lès camions qu'ont intrè 
avou lès gárdes ét lès trwès do viyadje qu'ont iu |’ place èt qui 
fiet d'djà do rècrèstè come dès vis dompteüs. 


Quand on-èst riv'nu, li mayeür èt tote si binde ont sti bwâre 
o cabarèt do l' Musique. Mais lès-ôtes ont rintrè ét lès coméres 
s'ont rafürle dins le grand mokwè pace qu'i s'a lèvè tot d'on côp 
come on mwais vint èt one pitite nwâre pleuve po disfirloquetè 
lès gârnitures di fi&sse. Lès drapés su l’ place ont lèyi pinde l'éle 
póvriteüsemint. 


Li samwin.ne d'après, on-a fait one preumiîre visite po lès djins 
do viyadje. Po rin. Tote li djoürnéye si on v'lot. Lés « safaris » 
ont rólé sins lachi. Tot l' viyadje i a passe, min.me li consèlié 
Tirion ét li p'tit Ziré qui n'èstint nin lès dérins. — « On pout bin 
alè véy min.me si on-ést conte » ont-is dit. Tchènu, Férnand ét 
saquants-ôtes ont d'moré è leü maujon. — « Pace qui nos-ótes, 
quand c'ést non, c'èst non ». Èt brâmint dés coméres « pace 
qui, cès laidés bièsses-là, ca n'a rin d' bon èt i s'è faut d'méfyi ». 


Quinze djoüs pus taurd, ç'a sti l' preumire grande intréye avou 
on minisse, li gouverneür ét tos lès gros. Adon, lès preumis 
tourisses ont c'minci. 


* 
+k 


Ça va drole sais' mwints côps ! Tins, waîte ! Vo-nos-là cor on 
côp su l' fin do l' saison. On 'nn'a télemint causé do « pàrc à 
gibier » ét fé dès ramadjes. Asteüre, c'ést come s'il aurot iu stî 
là dispôy todi. On s fait à tot. Lès djins ont v'nu d' l'ésté. Lès 

cabarèts n'ont jamais si bin sti. Dès-ètranjèr’ ont rachetè l'an- 
cyin.ne maujon do l' Laiteriye ét l'óte à coste. | paraît qu'is vont 
t'nu ótél l'anéye qui vint. 


Tchénu li, s'a rècayutè é s' maujon come on vi singlè. Min.me 
li dimégne aprés mésse, i sêt’ li preumî ét rintrè do côp sins 
r'passe o cabarèt. One miète tchicotè o corti, fé sès comissions 
jusse çu qu'i faut. Gn-a qui l' grand Fèrnand qu'a stî l' véy on 
côp ou deüs ét waiti d' l'aminé avou li d' l'óte costè do viyadje, 
dins lès bwès dau Baron. Mais i n'è vout nin. Li, c'ést Bwin.ne 
parait. | n' conut qu’ ca. Il a stî deüs trwès côps, à l'anéti, toürné 
autoü do l' cloture, s'assir su on sto èt braire. Poqwe nin ۶ Si 
on-èst tot seü, on pout bin braire quand on 'nn'a pèsant. 


* 
LE 


C'è-st-on djoü d' nóvimbe au p'tit matin qui l' novèle s'a stramè 
dins tot |' viyadje. Li vint avot ûlè tote li nét ét rispaume lès- 
aubes en lès displumant di leüs dérènès fouyes. C'èst l' grande 
Laliye qu'a acouru tote foü d' léye ét l’ criyi tos costes. Ele 
dimeüre vélà à l' déréne maujon su |' vêye di Bwin.ne, foü dès 
côps, avou sès saquants biésses. Parait qu'elle è-st-one miète 
sórcire, pace qui s' moman l'éstot d'djà. — « Lès bièsses sont 
dislachiyes » a-t-èle criyi. « Djo l's-ai véyu passè, tote one trope, 
su |’ vêye ét r'montè dins lès près padri l' viyadje ». « Djo l's-aî 
vèyu, 'nn'alot-éle, tortotes éssan.ne, co pus d' cent, come on 
nwár feü qui vorot au triviès di d' tot ét on grand diále qui ülot 
au mitan èt lès cotchèssi à côps di scoriye ». 


Abiye rassèrè lès-èfants ét rèwèyi l' mayeür ét lès gárdes èt 
l' champéte. Lés-omes s'ont r'trouvu au Cabarèt do ٠ Place. 
— « È qwé, mayeáür ? Qu'alans-dj' fé asteüre ? », — « Doücemint, 
doücemint, a-t-i dit |” mayeür. Po c'minci, faurot véy si c'est l' 
vrai ». = « Ayi, c'est l' vrai. Laliye lés-a vèyu. Tote one trope, 
come si on lès c'tchéssot ». « Eles si vont rabate su l' viyadje 
si on n' fait nin one saqwe ». « Faut tèlèfonè aus jendârmes ». 
« Et à l'árméye ». 


— « Doücemint, doücemint, 'nn'alot-i l' mayeür. Ni fians nin 
rire di nos. Alans-i véy nos-ótes min.me ». On s'i a tot l' min.me 
résolu : lès trwès gàrdes, Ziré et |' champéte, Fernand, li mayeür 
et saquants ótes. Quére lès fusik', lés-autos ét aye èvôye su 
Bwin.ne. 

Lès-autos ont si ote li vêye jusqu'à l'intréye do pârc. On n'a 
rin vèyu. Li grande crile ést séréye come i faut. On l'a drouvu ét 
z-intrè onk à onk é- l' riclóre padri li. Il-ont c'minci l’ toürnéye 
en cópant au coûrt pa l' pazé dés gárdes quand is v'nét sogni lès 
bièsses. Lès preumis, c'èst lès leüps. Is sont là tortos qui toürnét 
sins brut tot do long dès fils pace qui c'è-st-à peü près l'eüre 
do mougni. Mais aedjoürdu, lés-omes ni sont nin à ca. Pus lon, 
c'est l' fosse avou les oürs' qui dwârmèt à mitan au fond d' leü 
tró. On-avise d'au lon saquants p'tits tch'faus qui choyét leü 
crin. Lés-omes ont c minci à causé. — « Por mi, élle a co boürdé, 
Laliye ». « Ele l'a scndji, tais' dandjereü ». « Ele èst tote bardou- 
chiye sais' asteüre =». 


— « Portant, di-st- |' preumii gárde, on n' veut nin lès ciérs ni 
co lès singlés. Ca m’ son.ne drole. Pace qui, lès-ôtes djoüs, il- 
acourét volti quand is nos-avisèt ». 


C'è-st-adon qu'il-oat véyu qwe. Su tote li wóteü, jusse djondant 
on piquèt, li cloture cópéye come avou one ètricwache, li fil 
riployi jusqu'à l'óte piquèt ét l' tére ribatuwe come s'on l'aurot 
iu tchèrwè. C'èst par là qu'il-ont moussi foû : lès ciérs, lès sin- 
glès, lès bocs, saq-ants tch'faus quéquefiye. Faurè véy. C'est 
come one passéye au triviès dès bouchons. Ele toüne one miète 
dizos li p'tit tiene & prinde di crèsse dins lès campagnes padri 
l' viyadje. Laliye n'* nin minti. 


Lés-omes ont sî l’ vôye sins tüzé pus lon ét au mitan, li mayeür 
a ramassè one ostèye : one sóte di grande ètricwache come lès 
lagueüs po côpè lès coches. Li grand Férnand a r'pris |' vêye li 
preumi, quausu en courant. 


I l'a avisè d'au lom : coütchi su s' vinte, spotchi dins lès braus 
come si tote li trop» avot passè su s' dos. I l'a r'toürne tot bé 
doücemint. On filèt -' song li coürot foü di s' nèz. On gros boürsé 
su S' front. Sès p'trs gris-ouy à mitan clós. Li vi Tchénu sèrot 
dins sés mwins one grande sicoríye. | soriyot tot seü come s'il 
èstot r'vindji. 


One ouféye di vir- a solèvè lès nouwéyes. Li ritchau a criyi à 
l'intréye do bwès. 


André HENIN, R.N. 

Po z'ée râlè 


Dins m' berwette, one miette 

di bone tére di m' vi grand Pére, 

rin d'aute qui ca qui n' m'a jamais sti 
bwache ou spine dins l' cœur. 


One imaudje clawée dins mes ouyes 
li viete prairie ou l’ gatte 

fieuve ses rigaudons, rigaudelus 

po fé rire ses p'tits gadots 

blancs moussis. 


Su l' tiesse, li vi tchapia 
do spaweta 

qui metteuve es folie 

li rimbambelle des coirbaux 
v'nus grignoter les cerijes. 


Dissus mes spales li goria 

d' mi crwés 

come vo m' l'avez donné Máme 

avant de vos évolez po l' monde 

ou c'est que les andjes font la ritournelle 
aux vikants. 


C'est tot s'ki dj' voudreuve 
apwartè 

quand l'uche sera serrée 
et l'hivier mwart èdjalé 
dins mes ouchas 

Rin d' pu 

qui s'imaudje là 

clawée dins mes ouyes. 


Mars 78. 


(Poème wallon de l'auteur découvert dans les pages de « Par- 
delà la Mort » de Louise-Marie Danhaive, édition originale de 
ses poèmes, 2° recueil). Nous y retrouvons la pensée de son 
père, Fernand Danhaive, R.N., inspecteur d'histoire et fier des- 
cendant de « Cóteliers ». 

Po-z-èraler 
(remis en orthographe Feller) 


Dins m' bèrwète 
One miète 
Di bone têre di m' vi grand-Pére 
Rin d'óte qui ca 
Qui n° m'a jamais sti bwache ou spine 
Dirs !' cœür. 


One imaudje clawéye dins més-ouy : 
Li véte pature éwou qui |’ gade 
Fieüve sés rigodons, ragadeleüve 
Po fer rire ses p'tits gadots 

Blanc moussis. 


Su l' tièsse, li vi tchapia 
Do spawèta 

Qui méteüve è folie 

Li ribambsle dés cwârbaus 

Vinus rasoépyi lès céréjes. 


Dissus m: spale, li goria 
Di m' crwès 

Come vos m’ l'aviz doné, Mame 

Divant d’ vos-évoler po |' monde 

Où c'ést qu’ lès-andjes faiyenut |’ ritoûrnèle 
Aus vicants. 


C'ést tot c' qui dj’ vóreüve apwarter 
Quand l'uch sèrè séré 
Et l'iviér mwárt édjalé 

Dins més-ouchas 
Rin d' pus qui c'-t-imaudje-là 
Clawéye dins més-ouy. 


(f) Louise-Marie DANHAIVE. 

Bonne nouvelle de Jésus-Christ 


Bienheureux ceux qui savent rire d'eux-mêmes : 
Ils n'ont pas fini de s'amuser ! 


Bienheureux ceux qui savent distinguer 
une montagne d'une taupinière : 

Il leur sera bien épargné des tracas. 
Bienheureux ceux qui sont capables de se reposer 
et de dormir sans chercher d'excuses : 

Ils deviendront sages. 

Bienheureux ceux qui savent se taire et écouter : 
lls en apprendront des choses nouvelles ! 


Bienheureux ceux qui sont assez intelligents 
pour ne pas se prendre au sérieux : 
Ils seront appréciés dans leur entourage. 


Heureux êtes-vous, si vous savez regarder 

sérieusement les petites choses 

et paisiblement les choses sérieuses : 
Vous irez loin dans la vie! 


Heureux êtes-vous si vous savez 
admirer un sourire et oublier une grimace : 
Votre route sera ensoleillée ! 


Heureux étes-vous,si vous êtes capables 
de toujours interpréter avec bienveillance 
les attitudes d'autrui, 
même si les apparences sont contraires : 
Vous passerez pour des naïfs, 
mais la charité est à ce prix! 


Bienheureux ceux qui pensent avant d'agir 
et qui rient avant de penser : 
Ils éviteront bien des bêtises ! 


Heureux êtes-vous, si vous savez 

vous taire et sourire quand même 

lorsqu'on vous coupe la parole, 

lorsqu'on vous contredit 

ou qu'on vous marche sur les pieds : 
L'Evangile commence à pénétrer dans votre cœur ! 

Bienheureux surtout vous qui savez 

reconnaître le Seigneur 

en tous ceux que vous rencontrez : 
Vous avez trouvé la vraie lumière, 
vous avez trouvé la vraie sagesse ! 


(De J. FOLIET). 


Bone novèle dau Sègneür Jèsus 
(à l méseure di nosse timps) 


Bineüreüs séront-is... lès cias qui sav'nut rire di zels-min.mes... ; 
Is nn'ont co por one bèle apéye à-z-awè do plaiji ! 
Bineüreüs lès cias qui pol'nut fer l' diférince 
étur one montagne èt one boutüre di fougnant... ; 
Is s' sipaugneront one masse di tracas ! 


Bineüreüs lès cias qui sont capábes do s' ripwèser 
ét d' s'édwármu sins pont fer d'imbaras... ; 
Is d'véront plins d' siyince ! 
Bineüreüses lès djins qui s' sav'nut taire ét choüter... ; 
Enn'apudront-éles dés novèles, cès djins-là ! 
Bineüreüs lés cias qui sont malins assez 
po n' nin s' prinde por one saqui... ; 
C'ést leüs vwésins què l' front por zéls ! 
Eüreüs séroz si v' savoz prinde 
po d' bon lès p'tites saqwes, 
èt tot paujéremint lès pus féles... ; 
Vos-iroz lon dins l' vîye ! 
Bineüreüs èstoz, si vos savoz fer 
grand cas d'on sorire ét rovî one chinéye... ; 
Gn-auré do solia su vosse vôye ! 
Bineüreüs séroz, si v's-astoz capâbe 
do prinde come bones lès jèsses daus-ótes, 
cor bin qu'éles chonenut mwaiíjes... ; 
On vos pudrè po dés djodjos, 
mins vos-èstoz su l' vêye dé l’ charité! 
Bineüreüs lès cis qui tüzenut divant do-z-atèler ; 
éco mia qui s' mètenut à ۲1۲٢ divant do tüzer... ; 
Qués moncias d' biéstriyes ést-c' qui n' front nin! 
Eüreüs èstoz si v' savoz 
vos taïre,... ét min.me sorire 
s'on vos cópe li parole... 
s'on v' contrébat..., 
ou qu'on rote su vos pids... ; 
Li Bone Novèle dau Bon Dié comince à moussi è vosse cœür ! 


Eüreüs séroz.. do djoü qui vos sauroz r'conaiche li Sègneür 
dins totes lès djins qui vos réscontroz... ; 

Adon, vos-auroz avisé l' vraiye lumiére, 

ét rascoudu l' pure raison ! 


(Do vi Tchin.ne di Liérnu.) 

Grigne-dints 
(Di Winène) 


La nét s'a rafürlé dins s' tchimije di brouliärd. Dès vètès 
nwárés tatches cotrawenut li stindéye di nive. 

On camion èm'léye en gripant l' tiene di Fèchaux èt l' dêrin 
convwè broke o tunèl addé l’ gâre di Martoüjin. 

Mi lampe à l' mwin lume li poüssire di nive èt fait dés djanès 
stauréyes su |’ vêye di têre. Dins s' lumire i passe lès squèlètes 
dés-aubes édwármus, dés rindjiyes ; ét dés bouch'nis' èssoketès 
avou l'air do tüzè à solia ét à fouyadjes. 


Là qu'one grije ombe èvole dins !' nwáreü, èle plane one apéye 
sins nu brüt po s'alé catchi dins l' ridau, on ridau qui s' dispau- 
piye. 

C'ést l'oulote, mi soçone, li seüle à-z-animè lès bouchons, qu'on 
s' rachone tos lès deüs à l' viéspréye tote basse. Elle a stî sovint 
cotchèssiye pa lès gârdes di bwes èt lès bosquiyons po lès 
dissôrçulè. 

Mascaurdéye à r'laye, ele n'aveut pus qu'à trèpassè, clawéye è 
crwès su one pwate di grègne. 

R. BLONDIAUX. 


Téchés o l’ loumire 
(Di Marcourt) 


Télemint d's-an.néyes à réner 
divins |' pazé sins steüles. 
Télemint dés pires, dés souweürs 
o |' montèye. 
Po s' ritrover bètch à bètch 
avou l' nut’. 


Télemint d' mèssèdjes sins cou 
ni tièsse, 
po disfüler on djoü 
l'amoür pârti è deüs. 
Adon, dire nèni â cârcan, 
âzès tchin.nes, âzès pires. 
Djâser come l'oühê tchante. 
Roter, tot lèdjfrs, come on danse. 
Et viker, tèchés o l' loumire... 
Avou lès glènes di l'èfance. 


Lisa CHASTELET, ۰ 

Pâtêr d'on-ovri au Bon Diè 
(Lingadje di Fosses) 


Bon Diè, vos qu' m'a vèyu dispaupyi 

Et qu'a vlu qui dj' fuchiche ovri 

Choütez bin m' pátér, dji v's-è priye 

Po tot |' réstant di m’ vicairiye 

Su m' feume come dissus mès-èfants 
Qu'i n' sorvegne rin di contrariant ; 

Po vosse paurt, ca dwèt ièsse auji 

Et vos m` frèz on si grand plaîji 

Po m' famile, métoz |’ pwin su l' tauve 
Avou nos, fuchiz amistauve 

Dji n’ vos d'mandee nin l' ritchésse véci 
Gn-a bin dès pus malureüs qu’ mi 

Si dj' vir on djoü à vos manquer 

Vos mè ۴٣ vóroz bin pârdoner 

Qui l' mau ni vègne jamais m’ sorprinde 
S'il arive, qui dj' pouye mi disfinde 

Èt quand m’ déréne eüre sèrè là 

Qui dj' diré à més djins : — « Jusqu'à! » 
N'abandoaez nin voste ovri 

Qui dj' vos vóye è vosse paradis! 


Georges WARNIER. 


Ravicadje 


Nosse grande bouche è-st-au laudje, come po fer l' bèniti ; 
Nos-oréyes sont douviètes po sayî d' tot ètinde ; 

Nos n'avans nin assez d' nos deüs-ouy po waiti ; 

Et nosse nez bin scflé ni sét süre à tot sinte. 


C'est l' prétimps qu'è-st-à l'uch, potchi foü d'on n’ sét d'woü ; 
À l' rivóye tot d'on côp, si v'nu staurer su l' têre, 

On roviye qui tos l's-ans, s-t-amisté vint avou, 

Ravérdi lès pauquis èt r'tchaufer lès pâtêrs. 


À ! mon Diè, quéne lumiére ! À ! mon Die, qu'i fait bia! 

Gn-a pont d' lampe, ni d' quinquèt, ét nin min.me mile tchandèles, 
Li djoü d’ Pauques, 20 r'glati, ossi fwárt qui l’ solia! 

C'èst |! momint qu’ tot ravike, li seüve monte dins lès stièles. 


Désiré PREUD'HOMME, R.N. 

Lès soris dou Twéne 
(D'après Mark Twain) (Walon d' Vireus - France) 


Deüs pètitès soris astait tcheütes éne nut' dins ène taîle di 
lacia. 


Si dji coumince insi gn-a nèlu qui va comprinde, gn-a pupont d' 
taîles asteüre. 


Adon, on n'avait nèn co lès turbines. Pou fwère vini l' crin.me 
on lèyait li lacia dins dès grandes jates di gres bèn laudjes au 
d'zeüs ét streutes dou fond. Au d'bout d' deüs djoüs, on scramait 
l' taile en fèyant couri li p'tit lacia pa l' busète, en rit'nant 'ا‎ 
crin.me aveu l’ póce. 

Pou awè dou bûre on batait |' crin.me dins in pot aveu ène 


bateroule di bos. 
Ca a brâmint candji dispü, én'don. 


Donc, dou timps dou Twéne, deus pètitès soris astait tcheütes 
dins ène grosse taile di chis méseüres. Mais gn-avait wêre di 
lacia d'dins. Li cinsî 'nn'avait bwèvu in bon côp pou 13۲608. 


Ca n'astait nén aujiy di s'agritchi su lès costes qu'astaient 
reuds ét tout ridants pau glacadje. Elles-ont bèn sayi saqwants 
côps d'è sorti, maîs bèrlafe, èlles ritchèyait toudi dins l’ lacia. 


Gn-a iène qu'a co fwer deüs-trwes toüs èt elle s'a lèyi nèyi. 


L'óte n'astait nin chapéye pou ostant. Ele s'a dit qu'élle aurè 
pu tchèy pus mau. Ele s'a mètu à bwâre dou lacia pou spaurgni 
sès fwaces tout en bagnant. Ele s'énn'a foutu plin l' djéve. 


Ele ni tüzait qu'éne saqwè, fwer alè sès pates ét n' nén s'a- 
dwármu. Si tièsse bèrlokait bèn tanawéte. mais èle si r'pérdait 
t-ossi râde. 


Ca a deurè insi quausumint toute li nut'. Mais li lendmwin 
èlle astait bén au sètch su éne dimêye live di büre aveu l'óte 
pétite soris crèvèye au mitan. 


Adon elle a poussi |' bûre su ٠ costé qu'i falait; li taile a 
basculé à têre ét c'è-st-insi qui l’ pétite soris s'a scapè. 


Moralitè. 


On-z-a pus aujiy à ratchi dins sès mwins en bwèvant pa p'tits 
cóps. Ca siév ossi d'awe dèl pacyince. 
Michel du Tà. 

LES CAHIERS WALLONS 


Mès djins, 


Po ٠ séptante-cinquyin.me anéye-trwès-quârt di siéke dès 
Rèlis Namurwés, nos-avans tüzé à une boléye di « Cahiers 
Wallons » di tos lès diáles. 


Nos-avans c'minci pa l' numéró da l’ Nésse Montellier : on l'a 
comptè po trwès cuand il è valeüve quate. Dins c'tici, li pus 
près do vingt-cinq di Fèvri, nos-alans r'mète lès tct prumis papis 
dès tot prumis Rél's : one maniére do s' radjon.ni. En min.me 
timps nos nos ragaiyirans en lijant l' lète do pus vi socon Réli, 
l'ambassadeur honoraire René Guillaume « Navia », li numéró 8 
dins |' longue rigléye dès Rèlis. 


— « Mi chér Présidint... ca dji so todi Rèli do fin fond di m' 
coeür. Dji vin vos dire li plaiji qui v' m'avoz fait. 


. Oyi, ca fait bin longtimps qu'on n’ s'a pus vèyu. C' qui n' vout 
nin dire qu'on s'a rovi. 


Vos m’ dijoz qu’ dji so l’ seül sorvicant dés prumis Rélis : 
c'é-st-on-oneür. Dji mèrite bin one mèdaye. Dji sondje sovint à 
c' vi timps-là : nos n'éstins nin brámint ; eüreüsemint on-aveut 
do coradje ét on n'a nin lachi... » 

(suite page 84) 


Dins c' sins-là, léyoz-nos rèche di ç' « Cahier Wallon-ci » avou on 
numéró qu'aveut sti émantchi pa Lucien Maréchal por Eugène Gillain. 
Nos vos ٠ métans tél qui «LES MESKENES » avou lès Viyès Mès- 
kènes da P. Guillaume. 

Dji so Rèli, Et c' qui dj' pou fer 
Onk dés prumis ; C'ést d'i r'pinser 
Min.me li dérin... Èt c'est sovint 

Dji n'è r'vin nin Aus bons momints 
Dji compte su mès dwègts Do bon vi timps 
È-st-i possibe di co ièsse drwèt ls n' sont pus là 


bfe > Cès Rèlis-là 
Ridire lès noms 


D' mès vis soçons Sôrtis d' nosse vôye 
Sèreut trop long ls sont rèvôye 

Dji m' sovin co Bin lon 

Di zèls tortos Po d' bon. 


Quand dji sondje à nos mwârts 
Dji sin m' cœür qui bat bin fwârt 
Asteüre, gn-a vos, lès novias èt lès djon.nes 
Dji pinse à vos ossi 
Qui dj' lî tos lès maurdis. 
Si vos v'loz bin choüter 
L' vi Reli displumé ! 
I vos d'mande d'one vwès qui d'vint sètche : 
Ni léyiz nin distinde li métche ! 


R. G. (Navia) 

Les servantes 


S'il est une classe populaire qui a inspiré une copieuse littérature, c'est 
bien celle des servantes. 


Molière a campé dans ses comédies une série de soubrettes au robuste 
bon sens, fidèles confidentes de leurs jeunes maîtresses et complices de 
leur résistance aux péres tyranniques et aux maris jaloux. 


Lesage, Regnard leur ont prété des sentiments moins désintéressés. 
Marivaux en a silhouet de vraiment spirituelles et Beaumarchais, avant 
Musset, les a parées de toutes les gráces du siécle galant. 


On en retrouve dans le théátre francais moderne et dans le roman contem- 
porain. 


Le théâtre wallon ne 2ouvait manquer d'utiliser à son tour ce personnage 
d'origine ouvrière ou paysanne, affiné par le milieu bourgeois, ce qui lui 
vaut une mentalité composite, pleine de pittoresque, Nos mésquénes ou 
siérvantes sont cependant peu compliquées et s'apparentent plutôt à celles 
de Scribe ou de Labiche 


Ed. Remouchamps, dans son célèbre « Táti » (1884), montre le perruquier 
qui croit avoir gagné le gros lot, engageant au pied levé un couple rustique 
qui, sous des dehors inoffensifs, dissimule à peine toute la ruse ardennaise. 


Mais la scéne qui a été la plus voontiers décrite par nos dramaturges est 
celle où la servante, neïwement dépourvue de scrupules, profite de l'absence 
de ses maitres pour recevoir et régaler son amoureux. Nous la trouvons. 
notamment dans nos vieux succés, presque classiques : 

Li galant del siérvante, d'André Delchef (Liége 1857) 

Nanette ét Simon, de Joseph Willem (Liége 1875) 

Cwameji ét médecin, d'Albert Robert (Namur-Bruxelles 1889) 
Lés maisses sont sourtis, d'Emmanuel Despret (Nivelles 1896) 


Plusieurs auteurs plus récents ont introduit dans leurs piéces des róles 
de servantes plus humoristiques. 


D'autre part, nos poètes et prosateurs ne sont pas demeurés en reste. 
lis nous ont présenté tour à tour la bourgeoise à la recherche de la servante 
parfaite ; les discussions s'élevant entre sujets de caractères mal assortis ; 
la servante délurée tenant tête aux mauvais plaisants et, il fallait s'y atten- 
dre, la servante maîtresse de maison, en l'occurence li mèsquène do curé, 
auprès de laquelle l'autorité du maitre est devenue illusoire. 


On lira ci-après quelques échantillons de cette amusante littérature. 


L. M. 


85 


Nanète èt Simon 
(Dialecte liégeois) 
(Extrait) 
Nanète (seule) 


Dji n' se qui qu' vout sièrvi, dj'ènnè sos si nähêye 

Qu'i fáré, po m' mète mi, qu'on bé djoü dji m' maréye. 

A nole heüre à matin, cial i fát s' dispièrter 

C'est lès feüs qu' sont à fé, lès montèyes à cirer 

Èt qwand dj'a bin d' poüs'lé, dáré d'vins totes lès cwénes, 
Po z-aponti |' cafe, fåt qui dj' seüye è l' couhène ; 

Adon, po m’ rapáv'ter, lès maisses, di mâle houmeür, 

El trovèt todi freüd, ou trop tchaud, ou trop neür, 

Tot l' buvant portant bin, sins m'ènnè ۱۵۷1 'ne tasse, 

Si bin qu' po l' saourer, i fát qu' dji m'ènnè r'passe. 

Lès maisses si ravizèt, is n' fèt qui d' barboter, 

Po ‘ne tchitchéye is grognèt, on n’ pout les continter. 

On n' wezreüt nin lodji ni fé nole pormináde, 

| s' fát todi catchi po vèy on camèräde, 

Èt c'ést surtout ۱ moumint qu'on vóreüt èsse tot seüs 
Qui lès maisses dimorèt èl couléye di leü feü; 

Ca n' polant nin sórti, v'là longtimps qu’ dji m' rafêye 

Di r'cüre cial ine saqui, so l' corant d' cisse djoürn&ye. 
Inte nos-autes seüye-t-i dit, dji rawàde mi galant 

Qui m'inme sûr di tot s' coür ! C'èst-on si bon-éfant ! 

Bin loukiz, vos veürez qu'i n-auré nouk des maisses 

Qui bodj'ré oüy foü d' cial! Et vos volez qu'on s' plaise 
A viker come çoula ? Djans, n'ést-ce nin má toumé ? 

Mi qu'aveut tant d'éspwér dé fièsti m’ binamé ! 

Qui fáreüt-i bin fé ? Loukiz, dj' sins m' coür qui s' mowe 
Qwand dji pinse à Simon qu’ fait l'awéte avà l' rowe. 

Bin, qu'arive cou qui pout, si lès maisses dimorèt, 

Ma fwe, à p'tit bonheür, dji riskéye li paquet, 

Et dj' fai intrer m’ galant ; dj'els-i diré qui dj' hante 

Et s'is n' sont nin contints, qu' prindésse ine aute siérvante. 
D'abórd, poqwe s' jinner, on troüve pléce wisse qu'on vout 
C' n'ést pus come divins l' timps, lès sudjéts sont r'cwérous. 
Enfin, dji n’ crains pus rin, s'i n-a ‘ne guére è manédje, 
Coula frè qui m' galant s' dispétch'ré po l' marièdje ! 

Ensuite, la fine mouche reçoit le jeune cousin, épris de la 
patronne. Après s'être fait beaucoup prier, pour la forme, elle 
accepte de remettre à la dame un billet du soupirant. Une pièce 


blanche a levé tous ses scrupules : 


Cinq francs ! Quéle bone sitrème ! A la bone heüre, çoula ; 


Avou 'ne paréye simince, on frohe tos lès rat'nas. 


(regardant la lettre) 


Ine lete ! 
Qu'i gn-âreût-i bin d'vins ۶ Dji wadje, sins fé simblant, 


Qu'i toüne átoü d' Madame. Ah! c'est lu qu'èst |' galant! 


C'ést fwért bon à saveür. Astheüre qwand ' fré s' seüre méne, 


Dj'áré po li spritchi dèl freüde aiwe so s' narène ! 


(on entend sonner à droite) 
Waye, li cloke da Mossieü ! Il ésteüt pus’ qui timps ! 
Mins qu'i sone tant qu'i vout, i ratindré sovint, 


S'i pinse qui dj' laisse tot là, po cori qwand i m' houke. 


(réfléchissant) 
Portant Mossieü Louwis, avou 'ne pèce qu'i m' sitrouke 
Mi fait fé ‘ne laide keür. Bah ! n'ayans nole opinion, 
À pus vite dji diré, si l'afaire sint l'ognon, 
Qui mi dji n' saveüs nin cou qu'i n-aveüt el lète 
Qui d'vins |” main ca Madame, li cusin m'a fait r'mète ; 
Adon, dji n' vou nin cial passer m' vèye à sièrvi 
Dji vou m' mète è manèdje ét dj' broüle d'ènnè fini. 


(on sonne à gauche) 
Bon, c'ést Madame, astheüre ! Dj'i cours à pus abéye. 


(on sonne dans la rue) 
Ci côp-ci, c'ést m' galant qui vint fé ‘ne fásse toürnéye. 


(on sonne à gauche et à droite) 


On i va, hé mon Diu! Vo-m'-là, n'avise-t-i nin ? 
Oh ! come dji v' planterè là qwand Simon vóré bin! 


Joseph WILLEM. 


(1840-1914) 

Lès sièrvantes 
(Dialecte verviétois) 


— « Châles ! quéne sièrvante, dé, mon Diu ! qué boneür ! 
Y-a m' mame, adê, qu'él vóreüt bin aveür ! 

Mais, djè 'nn'a d' cáre ; dju n’ m'èl lairè nin prinde. 
Dj'èl'a, dj'él' wêde ! vos l' duvez bin comprinde. 


C'èst-on boneür du l'aveür po trinte francs. 

Pa, so üt djoüs ille a gangni sès çants. 

C'ést-on plaisir du véy cumint qu'ile frote, 

Èt qu'ile breüs'téye vos cous-d' châsse, vos capotes. 


lle vus fait r'lüre lès keüves ét les 81ا٥‎ 

Come nole n'èl freût. C'èst-one fameüse nète djint ! 
— Ainsi, v'la, di-dje, quu n's avans-st-one parfaite ! 
— Jamais, dist-éle, nos n' troüverans pus lu s' faite ». 


Qwinze djoüs après, v'la m' fame qui m' vint trover, 
Pindant one loufe à v' fé tot fruziner. 

— « Save-bin ? dist-éle, nosse sièrvante sins parèye, 
C'èst-one fásse gade ; c'èst-one grande cutapèye ! 


Oüy, qu'ést-ce quu dj' veü ? lle n'aveüt nin r'lavé 
Totes sès hièles d'ir... Et pwis, dé, m' binamé, 
Pan, boüre, froumadje, y-a tot qu'ésteüt so l' tâve. 
C'ést trop’ por léye d'aler à grés dèl cáve... 


Èt ile réspond come si dj'èsteü-t-on tchin... 
Dj'énné vou pus ! Qu'ille è vasse, lu laide djint ! » 
— Ainsi donc, dis-dje, ile n'ésteüt nole parfaite ! 
— Nos n'avans pus máy oyou nole su-faite ! » 


Charles REMION 
(1851-1903) 


88 


Deüs sièrvantes 
(Dialecte liégeois) 


Ane èt Meréye sièrvèt è |' minme mohone. 
Li prumire è-st-à s' façon 
Èt vout todi avu raison. 
L'aute èst pâhüle èt bone, 
N'inme nin di s' disputer ; 
Elle a dès pus doücès manîres 
Èt lêt à Ane totes sès vires 
Po wârder l' tranquilité. 
On djoü, inte nos deüs bâcèles 
S'èmonta st-ine fwète quarèle ; 
Marèye s'èspliquéve onêt'mint, 
Mins n' lí plaihive nin di s' taire ; 
Ane, vèyant qu'èle ni wangne rin 
Si méte à brére 
Et brét si haut 
Qui Madame l'ôt 
Estant là-haut, 
Ele dihind so l' côp. 
Mètowe â corant dèl quarèle : 
— « Marèye a raison, dist-èle ; 
« Et vos Ane, djásez mons reû. » 
Ane rèspond : — « Dji sé qu' dj'a twèrt, 
« Mins, si dji brê si fwèrt, 
« C'èst po sayí d'avu dreût. » 


Nicolas DEFRECHEUX 
(1825-1874) 

Li chèrvante 
(Dialecte liégeois) 


Avou sès deüs mantches ritrossêyes 
Èt s' vantrin d' couti tot mouyi, 

Li grosse Mayon léve li pavéye, 
Frotant lès pires à lès spiyi. 


Elle ést vormint bèle à vèyi, 

Brès’ ét tchifes rôses, fris'mint làv&ye, 
Avou sés deüs mantches ritrosséyes 
Èt s' vantrin d' couti tot mouyi. 


Vola qu'on djonné s'aréstéye, 

El rilouke, l'arainne, vout k'minci. 

À prinde sès brès’ ét |' kipici. 
Mins, flatch ! èle li maque ine voléye 
Avou sés deüs mantches ritrosséyes. 


Jean BURY 
(Pitits Abions) (1867-1918) 


Li mèsquène 
(Dialecte liégeois) 


Ele tchante, ét s' hah'léye-t-éle, tot l’ djoü. 
Sür qui, Bye, n'a nin l' coür è doû : 

Ele keüve tote li djôye dèl djônèsse ! 
Mágré q'èle n'ést qu' mèsquène, èle a 
Pus d' ccntint'mint, pus d’ rafiya 

Qui l' tcFesturlinne dèl Kéviès'rèye. 


On n' sét trop’ là qu'èle a naihou. 

Si mére * Li grosse vatch'résse Djètrou. 
Tant qu'à s' pére, on n'èl kinohe gote 
Ele ènn-a d' keüre, bin d' pus’... li tot 
C'ést qu'ele plaisse à souwé Matot, 
Qui totes lés feum'réyes é sont sotes. 


Nou risse : èle oüveüre come on dj'vá! 
S'èl fát tot chal, on l' troüve aute pâ : 
Ele triméve li pus' del mohone. 

S'on |' peyive po tot cou qu'èle fait, 
Ele séreüt ritche ; mins n’ sét-èle, dé, 
Li valeür des çanses qu'on li done. 


Ele ést frisse come on tulipä, 

Et hétéye ;.. éle coürt à pids d' ٥ 
Po-z-aler »us reüd, qwand i presse. 

Ele hine "'odeür dés fleürs dés tchamps, 
Et n' sétèle nin qu'éle èst bèle : qwand 
C'èst dimègne, on l' rilouque à mésse... 


Ele ni tüse à rin... qu'à fwérci 

Po continter |' piscrosse cinsi, 

Qui n° di- mây : — « Ripwèse-tu, bâcèle ». 
Sét-èle bn minme li djoû qu'on-z-èst ? 

À qwè ben ۶... pusqu'i s' ravizèt, 

Et qu' chssqu'onk apwète minme handèle ! 


Arthur XHIGNESSE. 

Márdjó li mèsquène do curé 
(Dialecte namurois) 


Li mésti d' curé n'est nin aujiy, dji vous bin, mais yèsse 
mèsquène di curé c'ést co pus malaujiye. 


Vos-èstoz trop djonnes vos-ôtes. Vos n'avoz nin conu Märdjô 
d'émon l' Bouye. 


One feume sètche come one astale, one miyéte tchèneuwe 
mais qu'aveüve co tos sés dints. Portant éle aveüve causu dins 
lès séptantes, dè timps qui dj’ vos cause. Tenes lèpes èt bètchu 
né, ca s' vèyeüve ét c'èst-assez dire. Minme di pus, èle aveüve 
dél baube, nin come on-ome, savoz, mais saquants p'tités trokes 
qui r'crolinn't aus massales ét al cwane di sès lèpes. Ça n° 
l'embélicheüve nin, mais lès viyes djins nos-ont dit qu'éle n'a- 
veüve jamais valu on wétant. Adon pwis, on-i èsteüve fait. 


L'aveüve bin trinte ans qu'éle ésteüve al maujone di curé ; elle 
a siérvu po trwès curés. Li prumi d' zèls a yeü s' candjemint, il 
a moru tchénonne à Nameur ; li deüzinme a moru d'on tchód ét 
fréd ; Monsieü Mulart a v'nu après èt Márdjó a d'meuré avou li 
d'auttruvint di quinze ans ; èle sèreüve co mèsquène di curé si 
èle n'aureüve nin yeü moru. 


Ele fieüve do bon cafeu, èle prèsticheüve li pausse come on 
n'èl sait pus fé ; po l' soupe, gn-aveüve nin à li r'prinde ét po 
cüre li rosti, èle méteüve brâmint do büre, ét do bon. 


Ele conicheüve totes lès novéles do viladje. Elle a árindji dès 
máriadjes, dès cias qu'ont bin toürné ét dés cias qui lès mâriés 
aurin.n' bin yeü v'lu rawe leü mastoke. 


Ele aleüve co bin mète on papin aus djins qu'énn-avin.n' dandji. 
Tot l' monde li d'jeüve onétrémint : — « Bondjoü, ou arvóye, 
savoz, Mam'zèle Márdjó ! ». C'est-à léye qu'on causeüve po fé 
dire dès mésses di Tossaint. C'esteüve li móde ainsi ; lès curés 
n'avin.n' qu'à roter drwèt, èle lé-zi mostreüve li vóye. Ele lès 
sièrveûve à timps, à heüre ; mais gn-aveüve nuk po wasu l’ co- 
mander. Li consèy comunál dimande(üve co bin s't-avis, ét quand 
i Ii aveüve plai qu'on alaurdjiche one rouwalète, i n'aureüve nin 
yeü fait bon d' passer yute ! 

On côp, por one wraîye bièstriye portant, èle a roté conte li 
mayeür. Il a d'vu fé bèbèle avou leye po r'passer. 


On d'jeüve qu'éle è saveüve co d' pus qu'on-avocat. D'alieürs 
di ca, ele a arindji brâmint dés afaires di succèssion. 


Al cure, èle tineüve li pot drwet ; i n' voleüve nin one mouche 
qu'éle né l'aveüve véyu èt i n' sórticheüve rin qu'è catchete, et 
avou bin dés rüses. On djoü qui Monsieü l' Curé aveüve pwarté 
saquants véres di geléye èmon Matante Nèche — qui l' Bon Die 
l' méte é s' muséte — il aveüve ricomandé qu'on n' dije rin à 
personne. Mais al brune, on-z-a étindu criyi do costé del maujone 
di cure, ét Tiodóre qu'aveüve siti véla po chèter do bwès, nos-a 
raconté qui l' curé aveüve siti dispetroné dès-heûres au lon pace 
qu'èle aveüve bin v&yu qu'i manqueüve dès véres di gèléye. Et 
l' curé n' waseüve mouf'ter ! I| ésteüve co pus p'tit qu’ Fârinèt. 


Èt portant, on djoü... Non, dj'inme mia vos l' raconter tél qui ça 
S'a passé... 


L'aveüve dedja lorgtimps qui nosse curé djérieüve d'awè on 
gayî au coron di s djärdin, adlé ۱۰ rimouye. Márdjó, lèye, ni 
v'leüve rin ètinde. On gayî ! | n' manquereüve pus qu’ ca! I fau- 
reüve quinze, vingt ans po z-awè dès gayes! On-aureüve di 
l'ombradje qui tot |" djárdin séreüve dizos air, ét gn-a pupont d' 
salade ni d' مز‎ qu! saurin.n' toürner ! Èt à l'áriére-saison gn-a 
totes lès fouyes qui cavalrin.n', qui tchérin.n' dissus lès blancs 
métus al rimouye èt qui lés-eérunirin.n' ! 


— « Qui èst-ce qui vos-a co mètu citèllale él tièsse ? » 


— « Bon. Bon !... » Èt Monsieü !' curé li léyeüve touyi brouyi 
tot en sayant di taper lès côps foü. Mais v'la t-i nin qui c't-anéye- 
là, al Sinte-Cat'rine, Ferdinand li gârde dèl comune apwate on 
djonne gayi ! 


Li curé l' ratindeüve à l'auje do djàrdin, po n' nin passer pa 
l' coujène éwouc' qui Márdjó apresteüve li sopé. 


Ferdinand apice on lossét ét comince à forguiner adlé l' ri- 
mouye po trover one bone place... 

Mais Márdjó, qu'aveüve l'orèye fine, arive dissur li come l'alu- 
mwár, apougne li lossèt ét s' mèt à üler : — « Que fioz là? 
Lèyiz m’ djárdin tranquile... dji m’ pass'ré bin di totes cès man- 
nèstés-là ! » 


Li gârde ésteüve tél'mint saisi qu'il aureüve yeü moussi dins 
on trau d' soris, ét i d'moreüve sins mot dire, mais il ésteüve 
one miyète jinné ossi po Monsieü l' Curé. Cit-ci a sintu l'afront, 
il a div'nu fin rodje... 


— « Qu'ést-ce à dire, Marie ? Voyons !... » 
Pwis, tot d'on côp, il a criyi è patwés : — « Mais qui-ce qu'est 
maisse vaici ?... » 


Márdjó a réspondu d'on randon : — « C'ést vos, ca, nosse 
maisse, Monsieü l' Curé...; c'ést vos ça!» 


— « Ha! c'ést c' qu'i m' chone ! » 

— « Oyi, ça!» 

Monsieü l' curé s'a rècrèsté... èt il a co dit : — « Ca fait qui 
vos n' planteriz nin l' gayi 7... Bin, choütez, Ferdinand, vos l' pwa- 


teroz émon Tiodôre qu'è vóreüve bin onk po mète è s' coü... » 


F. DANHAIVE. 
(1888-1935) 

Viyès mèskènes 
(Fosses-la-Ville) 
Co pus scranses qui dès djanès foûyes 
Presses à tchaire djus, 
Meáüres po l'iviér po lès bérdoüyes, 
Meüres po moru, 


Elle è vont si vo 'tiy à messe, 

Lés viyès mèskènes qu'ont branmint soufru, 
Lés viyés méskénes aus pèzantès tièsses, 
Lès viyès mèskènes qui n'è polenut pus. 


Ployant leü scrène 

Su leü baston, 

‘lle âront co bin dés rüjes d'ariver au coron, 
Lès viyes mèskènes. 


Chaltant, bârlokant, trèbukant, 

l-gn-a dès-ans ét dès razans 

Qu'éle vont là strumer leü djoürnéye 
Divant d' bouter djusqu'al viespréye, 


Divant d' flauwi 
— Et d' rafrédi... 


* 

LE] 
Qui v's-èstoz bèles avou vosse roûbe disfirlokéye, 
Avou voste âme pus blanke qui vosse linçoû, 


Voste âme portant qu'a todi ۷۲۰م‎ ۱۰ doü. 
Vo v'la stindeuwes, 


Lès mwins djondzuwes 
Su lès grains d' bwés 

Usés pa vos vis dwèts, 
Pa lés priyéres 

Dès djoüs d' misére... 


Dimwin, personne ni s' sovinrè pus d' vos ; 
Vos n'avoz pont yeü d' raculot... 

V' n'auroz jamais sti qu'one vijéne 

Qu'on fiet cham'ter didins l' cûjène. 


Vosse viye, c'a sti d'ovrer ét d' dire tofér oyi 
Djusqu'au momint qu' faut disfali, 
Paç’ qui por vos c'ést tos lès djoüs qu'éstin.n' ovrauwes, 
Djoüs qu'on soriéve ét djoüs d' rascrauwes. 
* 
LE 

l-gn-auré, po sûre vosse vacha, 

Rin qu'one minàbe keuwéye 

Di blankes mèskènes an nwàr mantia : 

Gn-a pont d' parints aus-ètèrmints d' yüt-eüres èt d'méye. 


Pont d' bréyotriyes ét pont di r'grét, 
Èt c'ést co d'azär s'on d'manderè 
Divant d' rintrer — ét d' toürner l' pádje : 
‘Ile èstèt d'dja d'âdje ? 
(De « Djusqu'au Solia ») 
Jean GUILLAUME. 


VIEILLES SERVANTES 


Plus lasses que des feuilles d'octobre prêtes à tomber, mûres pour l'hiver 
et pour sa boue, mûres pour mourir, 


Elles aiment tant d'aller à la messe, les vieilles servantes qui ont souffert, 
les vieilles servantes aux pesantes têtes, les vieilles servantes qui n'en 
peuvent plus. 


Courbant l'échine sur leur bâton, elles auront bien de la peine à tenir 
jusqu'au bout, les vieilles servantes. 


Boîtant, vacillant, trébuchant, il y a bien des ans et des ans qu'elles 
étrennent là leur journée, avant de s'éreinter jusqu'au soir, 


Avant de tomber, — et de refroidir. 
* 
** 
Que vous êtes belles avec votre robe en haillons... C'est votre âme, plus 
blanche que votre linceul, lumineuse malgré ses deuils. 


Vous voilà couchées, les mains croisées sur le chapelet qu'ont usé vos 
vieux doigts et leur priére, aux jours amers. 


Demain, personne ne se souviendra plus : vous n'avez pas eu de dernier- 
né.. Vous n'aurez jamais été qu'une voisine qu'on faisait trimer dans la 
cuisine. 


Votre vie, ce fut le travail et le oui qu'il faut toujours dire, jusqu'au moment 
de succomber, parce que pour vous chacun des jours était ouvrable, jours 
de sourires et jours de peines. 


* 
LE] 
On ne verra, derrière votre cercueil, rien qu'une pauvre traînée de blanches 


servantes en manteau noir. Pas de parents, aux enterrements de huit 
heures et demie. 


Pas même un pleur, et pas de regrets ; et c'est tout juste si l'on demandera 
avant de rentrer — et de tourner la page : «elle était d'âge ? » 

En complément du n° 5-1984 de mai dernier, réservé aux 
« Mèskènes », nous vous soumettons un document paru en partie 
en 1953. 


On vi curé d'émon nos-ôtes (Do Bwés d' Vilé) 
Li prumi riya di s’ mèskène 
l| a-st-arivé dins nosse parotche en plin cœür di l'iviér, vola 
d' pus d' nonante ans. C'asteut on fi d' cinsi do fin fond dés- 
Ârdènes. Avou s'-t-âme di prête, i nos-apwarteut s' cœûr di payi- 
sant in.mant l' têre ét lès bièsses. 
À pwin.ne instalé qu'il aveut fait one masse di candjemints à 


l' cure. Dins one rimise, il aveut fait deüs rans : onk po l' cou- 
chèt, l'óte por one gade. Avou saquants piquèts ét dés plantches, 


i vos-a ieü rade arindji on poli, il aveut co trové moyin d' lodji 
dès pidjons èt do fé dès garenes di lapins. 
Quand tot a stî prèt’, mamesèle lonóre li dit : — « Tot ca èst 


bèl ét bin do v'lu t'nu on couchèt, one gade ét cor one basse coû, 
mins c' n'ést nin su vingt-cinq’ vèdjes (1) di corti qu’ vos sároz 
fé v'nu po doner à mougni à one parèye andéle. Comint aler fer 
po noüri tot ca ? » 

— « lonôre, rèspond-i l' curé, tot lévant s' dwàgt, li bon Diè 
ni m'a jamais lèyi dins l'imbaras... ét vos vièroz qu'i nos-aidere 
co C' cóp-ci ! 

Come d'èfèt, li curé asteut si bon avou tot l' monde qui tos lès 
cinsis, lès p'tits ét lès gros li ont todi amwinrné tot c' qu'i faleut 
po sès bièsses. Onk lî amwinrneüve one bèrwètéye di bètrâles ; 
on-ôte, c'asteut one pitite tchéretéye di foüre ; li mon.ni lî doneut 
lès r'nietüres di molin... Quand on diáleüve (2) à l' cinse, on li 
abouteüve tot li p'tit frumint po sès pouyes. On li abouteut co 
dès p'tits canadas po s' couchet ét i p'lét fer pache si gade dins 
l' pature do martchand d' vatches qui d'meüre en face dè |' cure. 

C'ést vos dire qui |’ mèskène n'aveut qu'à poüji po sogni tote 
li pèquéye. Mamesele lonóre asteut one djint à paurt : nin mè- 
chante, charitâbe, todi po rinde sérvice ét-z-aidi lès malureüs. 
Mais gn-a nin onk qu'aureut p'lu dire qu'i l'aveut véyu rire... ni 
min.me sorire. À crwére qui |' pia di s' visadje aveut stî faite 
avou do blanc fiér, èt qu'ele nè l' saveut fer pléyi. 

Au c'mincemint, li curé qu'asteut gaiy ét qui raconteut volti 
dés prautes n'é riv'neut nin do veüy on visadje ossi seur, mais, 
à l' fin, i s'i a acostumé. Èt pwis, i n'aveut nin à s' plinde : èle 
li fieut dès bons p'tits fricots, todi prét' à timps ét eüre, si mau- 

jone asteut bin intèrtineuwe, sés moussemints bin própes. | n' 
p'leut nin d'mander d' pus. 

Li dimégne aprés vépes, nosse curé in.meut bin d' rachoner 
saquants socons dins s' burau : li mayeür, li madjustére èt deüs- 
trwès ótes. کا‎ bévint one jate di spéciàl, tot brostant saquants 
galétes au suke, spécialité da mamesèle lonóre. Nosse minisse 
dau bon Diè purdeut plaiji à conter dés pasquéyes do timps qu’ 'I 
asteut vicaire. 

Il aveut si bin l' tour do dire totes ses fèrdin.nes qui nos li 
lairans raconter li-min.me. 

On dimégne di l'ésté, tos lès-abituwés astint co rachonés 
autoü dè l' tauve ét |' mèskène tricoteut, achide dins one cwane 
do burau ; vola |' mayeür qui d'mande au curé : 

— Qué novèle, monsieü |' Curé ? Li samwin.ne s'a-t-éle bin 
passé ? 

— Ô, oyi ca, mayeür : d'abórd dj'a convérti l' vi banseli èt il est 
mwárt come on saint. Djudi, après s-t-ateremint, come i fieut 
tchód, dji m' di. Tin, dj'ireus bin lire mi bréviaire dizos l' cèréji 
en ratindant ۱ diner... 

— Mais, èwou alez, vos, lonóre, dimande-t-i à s' mèskène en lî 
fiant one chinéye. 

— Dji m' va riv'nu, rèspond-èle, tote seure. 

— C'èst justumint d' léye qu'il èst question, vèyoz, di-st-i 
aus-ôtes : c'ést po ca qu'elle èva. Voci c' qui s'a passé, là. 

Quand dj'a-t-arivé dins l' pré avou m' tchéyére, dj'a carèssi 
nosse gade ; adon, dji m'a métu è l'ombe ét cominci à lire. 
Tot d'on côp, dji sin qui m' tchèyêre come si l' diâle l'aureut 
satchi ét vo-m-là évóye lès quate fiérs è l'air. En min.me timps, 
dj'étind, do costé dés mangetous à piéces, on vrai riya d' macrale. 
Su l' côp, dji pinse : dji so süremint èssôrçulè... 

Quand dj'a ieü stî ristampé, dj'a véyu lonóre qui n' si rapaujeut 
nin do rire. Ele mi d'mande : — N'avoz pont d' mau, Monsieü 
l' Curé ? 

— Non, lonóre : ça a co bin stî !, qui dji lî respond... Mins, dj 
vóreus bin sawè comint c' qui m’ tchèyêre a sti satchiye èvôye ? 

— Bin, c'èst l' gade, don, qu'a v'lu mougni d'zos vos. Adon, 
quand elle a r'lèvé s' tièsse, élle a écomélé sès cwanes dins lès 
scayons d' vosse chame èt elle vos-a satchi èvôye. 

— E bin, lonóre, ci n'ést qu'one gade mins èle mérite qui dj' li 
done mi bénédicsion ! 

— Poqwè, don, mon Diè ?, mi d'mande-t-éle en r'pirdant s' 
visadje di poupène di loques. 

Pace qui 


Come i 
d'mande : 


, à cause di lèye, dj'a vèyu èt étinde vosse prumi riya ! 


finicheut l'istwére, mamesèle lonóre rintère ét i li 


— Où avoz stî, don, lonóre 
Li comére riwaite si maisse avou on-air chinárd ét li réspond : 
— Dj'a sti discandji l' gade. 


(1) Léon PUPIEN. 


(1) petite verge, soit 4,2 pour 1 are. 
(2) dià(r)ler, passer au tarare. 


Addendum 


Cantate de la Liberté (`) 
(Chant namurois) 
(remis en orthographe Feller) 


Gn-a-ti pus bia payis 

Qui l’ ci tot l' long d' Sambe ét d' Moüse 
Où c' qui lès rotches ont l’ pid 

Dins l'éwe, li tièsse au ciél, où c' 

Qui su lés rotches créchenut 
Dés-aubes ? Come lès lives su l’ tiene, 
Come li batia d'tchindant 

Moüse ou Sambe, Walons môrdiène !... 
Nos-èstans libes ! Criyans ! 

À tos lés peüpes, criyans-l' échone : 
— « À nos-ótes nosse payis ! 

« Sôyans maisses è nosse maujone 

Su Moûse, su Sambe, todi ! » 


(sans signature) 


Quand les peuples ont la 

même foi, le même espoir, le 
même amour ; peuvent-ils encore 
se haïr ? Ils sont frères 

et ces trois vertus les unissent 
entre eux, comme elles-mêmes 
sont unies entre elles 

C'est en vain qu'on 

s'efforcerait de les 

séparer ou même de les désunir. 


* copié à la main sur une feuille à en-tête. 
Postkarte - Cartolino postale - Unione postale - Union postale universelle 
Briefkaart - Leveloze Lap - Carte Postale. 

Ecce Mater Tua... Notre Mère 
(Di Vireus, Wall. franç.) 


Pace qu'éne man pou tértous 
| faut bén qu'é gn-uche iéne, 
Ene man pou lès mwais djoüs, 
Po rapauji lès pwènes 


Dès djins qui n'ont pus qu’ lèye 
Et qui sont malèreüs. 

Ene man qu'on n’ sait nén vèy, 
Mais come au r'cwe dou feü 


Quand li coeür si rafiye 
Ou bén come au solia 
Quand on sint r'véni l’ vîye 
Èt qui l' ciél èst pus bia 


On soumadje co ène miète 
En contant sès maleürs 
À l’ céne qué lès fwait piede : 
« Sainte Mariye dés Douleürs ». 
Michel du Tà. 


Li timps qui passe 
(Di Florène) 
Il èstunt là zèls deüs 
À non.ne, 
À cheûre lès pron.nes 
Du vi pron.ni qu’ dj'aveus mètu 
Là dés-ans... ét co d’ pus. 


Il éstunt là, djon.nes mauraudeüs, 
Agripès à sès couches 

Come dès bribeüs d' plaiji. 

Il éstunt là zèls deüs 


Li et lèye, léye èt li 
À s' dauborer l' visadje. 


Il éstunt là zèls deüs 
À pèter d' rire 
Come s'is n'èstunt qu’ zèls deüs. 


Et mi, 
Dji m' rivèyeüs gamin. 


Ene pron.ne qui tchait, 

Ti n'as pont d'ádje ! 

Té l' ramasses... t'as candji d' visadje. 
Et si, d'asárd, té |' vous mougni, 

Ti veus qui l' timps n' t'a nin spaurgni. 


Lucien SOMME, R.N. 


Patinage à roulettes : les Namurois ont leur record mondial 
(18 `h. 37)... 


Ç'a sti one saqwè d' drole! 
(Di Biou) 


Ayi !...« ça sti one saqwè d' drôle... » 

Èt dji m' siev' dès min.mès paroles 

Qu'on tchante en c'mincant |' « Bia Bouquèt » 
Po vos dire qui dj'a sti sbarè 

Quand on m'a conte one istwére 

Qu'a manquè do m' fé tchair au r'viérs ! 


| paraît qu’ saqwants Namurwès 
(Dès djins qui rotenut su leü pwèds) 
N'ont mètu qu’ dij-üt-eüres trinte sèt’ 
Po fé deüs cóps cint kilomètes ! 


Zèls, qui dispüs todi ont ۱ nom 

D'alé mwins' rade qui dés lumecons 
Aurin.n' batu on... « r'córd do monde » ! ! ! 
D'après ci qui l' gazète raconte 


Is ont paurti, à pid, d' Dinant 
Et fait |' vôye jusqu'à Lidje d'on lan 
Sins min.me si r'pwèsè one minute ! 
C'est contraire à leüs-abitudes 


Et gn-a bin sür, on pü dins l' djeu! 

Is n' courenut nin, min.me s'i gn-a l' feu 
Comint s'rin.n'-t-is « champions d' vitesse » ? 
Mi, dj'a one ôte idéye o l' tiésse. 


Savoz bin comint qu’ ca a sti ? 

Is avin.n' metu d'zos leüs pids 

One paire di patins à rôlètes 

Et l’ vêye... is l'ont fait... à tchèrète ! ! ! 


Jos. PIRSON, R.N. 

Quand dj'ariverans... 
(Di Bièrtogne) 


— « Quand dj'ariverans en l'an deüs mile 
Di-st-i Firmin à gros Mimile, 

Dj'árans tortos noste aviyon ; 

Dj'irans à Rome ét co pus lon. 


Dji tchéroüwerans tos nos tèrins 
Cent cóps pus vite qui nos parints 
Pusqui co s're l'électronique 

Qui f'ré rotè nosse mécanique. 


Rintré nos foüres, ça n’ s'rè pus rin 
Dji n'árans pupont d' toür di rin 

Dji ramon.nerans totes nos-avon.nes 

Sins nos náhi, sins má, sins pon.nes. 


Po ratchèssè nos vatches, nos boüs 

Qui s'rant ۱8۷ podrî l' Pouhou, 

C'ést lés robots qui f'rant la voye ; 

Is sognerant co nos tch'faus, nos poyes. » 


— « Choûte bin Firmin, di-st-i Mimile ; 
Dji m' dimande bin cou qui dji f'rans 
Quand dj'ariverans en l'an deüs mile 

Pusqu'i dj'árans nonante-deüs-ans. 


Maurice LAMBERT, R.N. 


(Di Nivéle) 


Viki, èst-ç' ès lèyi stoufi pa lès souv'nances ? 
Pouquè toürner au r'viér lès-insègnes in ۶ 
Spépyi lès djoüs d'ayér, yèt toudi raumichant, 
R'muwer lès vièyès bréjes, toufér souner lès transes ? 


Viki, c'èst yèsse richot qui djipèle à s' chènance 

| s'infute dins lès ronches, i s’ muche in farfouyant ; 
Jamés i n’ s'inrira vie ‘| source au d'bout du tchamp, 
l roubliye és-n-ayér, i court, i crèche, i danse. 


Pèrdez dins vos léds djoüs pou fé dès bias lind'mins, 
Tayiz lès viyés couches, alez tout dwèt vo tch'min, 
Plantez dins vo djárdin sins sondji à ٠ dèspouye. 


Coudez dés fleürs dé bèle, yèt noyiz vos djoüs gris. 
El vîye è-st-à scabèle min.me si l'èstwèli s' brouye, 
Soülez-vous dés éspwérs dins '| printemps qui r'glatit. 


M.-L. LEDRUT-CHOISEZ. 


péyi : convoiter — èspèpyi : éplucher — raumi : se tracasser — toufér : 
sans cesse — souner lés transes : sonner le glas — él déspouye : la récolte 
— èl bèle : la lune — à scabéle : à portée — érglati : resplendir. 


Lon èri d' tos lès brüts 
(Lingadje di Grand-Leez) 


Lon èri d' tos lès brüts dè l' têre, 

Èt dés cancans qu'i faut choûter, 

C'ést todi pire, vos m' p'loz bin crwére 
On n' s'étind pus, dj'énn'a assez. 


Si dj'avos ni fuche qu'on djén d' tére, 
À Maugré ou è bwès Monseü (1) 

One baraque di bwés ét one tchiyére, 
Dji n'é séros nén mau-ontieüs. 


Dins m’ djárdén, totes lès sôrtes di fleürs, 
Dès fleürs qui sintenut bon l' solia. 

| gn-áré di totes lès coleürs, 

Dès bleuwès feumes ét dés pawas. 


Dji d'mèrerè li visadje dins l' vint, 
Po m'aidi à r'prinde mi-y-alin.ne. 
Dj'irè veüy meüri lès frumints, 
Et dj' choûterè chilter lès-avin.nes. 


Dji vwè volti lès p'tits mouchons, 
— Dès-alouwètes, i gn-a pus wêre = 
Dji n° frè pus qui d' choüter ét m’ taíre, 
Quand |’ mauvi chufèlerè vosse nom. 
Albert ROUSSEAU. 


(1) Lieux-dits. 

Li gâtè do Bon Diè 
(Di M'tèt) 


| d'vét fé èdjalant dins !' crèpe. 
Pou qu' Jésus n'atrape rin conte Li, 
In baudét a r'troussi sès lèpes, 

Et choufler d'ssu pou Li r'chandi. 


Pou p'lu lèver ۱۱ dache en Egipe, 

Li Sinte Famile n'a nin frapyi. 

Di c' trévint-là, gn-avét pont d' « djip' ». 
C'èst l' baudét què l'a discramyi. 


Pou mouchi dins Jérusalém' ; 

C'ést co |' bone bièsse qu'on-za sti r'qwé. 
On s'a souv'nu qu'à Bétléyém', 

Elle avét totes les qualités. 


On n' pout manquer d'ièsse amichtauve 
Quand on fréquente dés bonès djins. 

Qui c' fuche su l' vêye ou dins li stauve, 
Li baudét ést bon come li pwin. 


Faut crwére qu'il l' vèyèt bin voltiy 
Si viy socon qu'on dit tièstu. 
Jésus n'avèt pont di scoriye. 

Li baudét n'a jamais tapè djus. 


Il ést pouyu j'qu'à sès-orèyes. 

Su s' chine, on-z-advine éne grande crwès. 
Pont d'óte biésse n'énn'a ène parèye 
C'è-st-ène doüce souvenance do Bon Diè. 


Li binde di ۱۷۸۳۰ pwèls su l' chine d'in baudét avou |’ céne 
que |' crwèseléye à wóteü d' sès spales faiyenut ène crwès. 
D'après c' qu'on dit, èlle a sti donéye à c' biésse-là dins !' sou- 
venance dè l'intréye di Jésus li djoü dé l' Floriye Pauque. 


Philippe MAUDOUX, R.N. 


| fârè... | fáreüt... 


(Di Waremme) 


— Fârè-st-on djoü qwiter t' mohone 
Po l' vóye qui tot l' monde prind 
Et-z-aler là c` wice qui pèrsone 
Ennè r'vint. 


— Féreüt 'nn'aler po li p'tite pwète, 
Sins brut, sins dérindji, 
Bin vite, tot rotant so |' bètchète 
D. sés pids ; 


Féreût 'nn'aler l' pus tàrd possibe, 
Sins brére, sins-avu má, 

Si rade qui l's-ótes veürit à hipe 
Qu'on 'nnè va... 


— Fârè bin sûr qui t'ènnè vasse 
Tot seü ét lès pids d'vant, 
Lèyant chal zou qui t'ébarasse 
Ou qu' t'in.mes tant. 


— Féreüt, qwand on-z-a passé s' vèye 
À deüs, sins s' diloyi, 
Qui n'avahe máy, è cisse loterèye 
Neu prumi ; 


F&reüt qu'on polahe énn'aler 
Esson.ne tot s' dinant |' min, 
Come cwand on s'aléve porminer 
E s' djóne timps... 


— N'a nin dancji d' prinde tès-ostèyes, 
Tès cans', om tès papis : 
Lávà, tot çoula n’ vat pus "ne djéye. 
As’ compris 7 


— Féreüt 'nn'aler sins k'nohe l'angwésse 
De |' nut, sins s' kitwerchi 
E dérmi sins savu qu'on r'pwèse 
Pc todi ; 
F&reüt qui l' ci qu'énn'a s' cou plin 
Ou bin l’ ci qu'a fwèrt mâ 
Pdahe lu-min.me tchüsi ٣۶٤ 
Di fé l’ pas... 

— Fáreüt... fáreüt... t'as bèle à dire, 


Vi fré, t'ès-st-on tièstou ! 

Pinse-tu qu'on décide li manire, 

L'eüre ét |' djoü ? 

C'èst po cou chal come po tot |' rèsse : 
Nos-ôtes, on "nne pout rin. 

Adon, poqwè s' fé tant d' mâs d' tiesse 

Et d' toürmints ? 

N'a qu'ine saqwe d' jusse, veüs', e l’ vèye, 
Portant, on n'i tüze nin ; 

On sowe, on s' bate po dès tchitchèyes, 
On n' pinse nin 

Qu' nos d'vrans turtos süre li min.me vóye, 
Li cisse qui n' mon.ne à rin, 

Wice qui nouk, à coron dé !' róye 

Ni t' ratind. 


M. JOACHIM. 


Sint-Tch'han d'Esté 
(Du Márcoürt) 


Sint-Tch'han d'Esté. 

Po l’ fâ. Po l' feü. Po ٠ ن٣‎ 
Marié avou l'óte coür : 
Sint-Tch'han ٠۰ 


Pinsez-v' qu'is fèneront l' coür avou, 

Oubin |' póser divins lès pâtes, 

Stampé inte di lès pâmes d'Esté ? 
Tot tinre. Tot binamé. 


Qwand vos vinroz fátcher às grins, 
Ni choüteriz-v' nin, tot conte di lu, 
Courcailler l' cwaye addé |' piètri ? 
Qwand vos vinroz, à |' fin dès fins. 


Més si l's-oühés sont rèvolés ? 

Mês si l' cwit' po cwit' a dit l' vré ? 
Ô, no !' léyez nin divins l' pléwe, 
Tot seü, tot fin miérseü, rawade 
Après |' freüde bâhe dés steüles. 


Qwand vos vinroz co sét-on máy sèrer 
Lès tchóds-uch di l'Esté. 


Lisa CHASTELET, R.N. 


Cayau qu'an pite 
Du Jamogne-s-S'mwas (Gaume) 


L'imadje du note viye c'èst in pau 
Coume qui dèrot in gros cayau 
Qu'à cóps d' pids dju fayans britchi 
Su in tch'min qui n'est-m' bin froyi. 


| faut catôner d' hare à hète, 

Gn-é dés potéts, gn-è dés horquètes. 
La route dévale ét an choufeule, 

Peüs das !' criquet v'là qu'an tanfeule. 


L' cayau s'afagne das lès boulisses : 
Pou |' rudemarer qué triplisse ! 
Bouneürs èt maleürs acramis 

Bin lon dju l'ans fât caroüyi. 


Quand l'e&re du la fin d' note viye soune 

Su |' bórd d' la route, d'lé in tas d'autes, 
Note bé cayau, an l'abandoune... 

C'èst la móde... dj' fayans coume lès-autes ! 


Du Rôsi. 


britchi : faire sauter, avancer — d' hare à hète : de gauche à droite — 
horquète : petite butte durcie — criquét : raidillon, montée — s'afagni : 
s'embourber — boulisse : boue, marécage — triplisse : piétinements. 


Viquer 
(Di Vireus, Wall. francaise) 


C'ést viquer qui dj' veus 

Di toutes més fwaces 

Di toutes lès fwaces 

Du pus p'tit boquet d' tchau, d'ocha 
Di pia ou d' pwèl. 

Qu'i gn-a là d'dins. 

Èt qui veut bouter... bouter... bouter 
Toudis ainsi longuemint achone ; 

In djoü bé, in djoü mwés 

Mais avou toudis l'idéye 

Di vèye li djoü d'après 

Pou racouminci ostant d' cóps 

Qu'i faura pou awè li min.me plaiji. 
Quand li pelote si disfwét 

On l' sére brâmint pus fwârt 

Pou n' nén qu'ele s'é vaye trop rademint. 
Pace qui c' n'ést nèn tèlemint 

Di mori qui dj'ai peü 

C'ést di n' pus viquer. 

On n'ést nén tèlemint sûr 

Di viquer ossi bèn di l'óte costé. 


Michel du Tà. 


Né m' di nén 
(Dè Weégniye) 


Né m' di nén què d' trin.ner 

Su éne voye bén trop reude, 

Lès djon.nes 'nn'ant nén asséz 
Dins leüs culotes trop streutes ! 
Né m' di nén qu' d'énn'aler 

Viès dès bouneürs trop tchitches, 
Lès vies 'nn'ant nén asséz, 

Su leüs djambes trop molitches ! 


Né m' di nén qué c' n'ést rén 
Dè trin.ner s' vicairiye. 

Mais viker pou trin.ner, 

Cè n'èst pus ca ène viye! 


Né m' di nén qu' tu n' wés nén 
Dins l' fumiére qu'ést trop spèsse, 
Dés-omes preut-à s' tuwer. 

Ô! Man Dieu, qu'is sant biésses ! 


Né m' di nén qué d' su fou! 
L'ome djowe voltiy à l' guére ! 
Si l' canan bouche, pârtout, 
Ele va potchi, no têre ! 


Né m' di nén qu' tous lés mórts 
Qui sant vóye sins l' sawè, 


D'nèt toudi leü acórd 
Aus cias qui lès tuwèt !... 


G. BAUDREZ, R.N. 


Li Tchin.ne ét l' wasére 
(Cu qui La Fontin.ne a vèyu en France, dje l'a véyu à Djéves) 


On veut dès fiérès cjins fè d' leü gueüye ét d' leü panse (1) 
Pètè pus wôt qu' le cu, prinde one air d'impórtance 

Et po s' mète en valeür 

Prinde cn-air protecteür... 


Mais on djoü vint 
Qui tot pète 
Qui tot skète 
C'énn'ést pus rin 
La Fontin.ne a prouvè dédja cu qui dj'avance 
On-óte apres l'a r'dit.. ét c'est Djâque d'émon France. 


Djâque, grand filosofe 
Et Walon pâr surcrwèt 
Ni mèteut nin dès mofes 
Po nos ' dire é patwes. 


Ca, il î méteut |' timps, on nè l’ choüteut qu' ça mia. 

Sur on chame à trwès pids, assid d'lé si spoülia. (2) 

| c'minceut pa stritchi trwes grands dwégts come one fotche 
Po rauyi s' bwesse au chnouf soketant au fond di s' potche, 


One bwésse ovále ét brune en pélaque di bóli 
Avou, dissus |' couviète, one quèwète di nóli (3). 
Po dispièrtè ٠ toubac' clapant au fond dè l' bwèsse 
| fieut toc toc avou li couviète dissu crèsse, 


| piceut dins li chnouf 

Pwis, s' néz umant s' póce... ouf !, 
Sètcheut dins si tch'minéye 

Li pénéye ! 


C'èsteut |' signal po cominci. 

Djáque mos d'djeut : — « Choûtoz coci : 
Come dj fai chaque anéye 

Po |' satson dé |' manéye, (4) 


Dj'aveus sti dins lés bwés cópé on fagot d'aurts (5) 

Èt dji ruv'neus nauji par au-d-truviès dés saurts. 

On gros tchin.ne à ç timps-là qu'aveut deüs cints-ans d' vîye 
Sitindant sès cochas d'lé one fosse à l'aurziye. 

One arin.ne (6) î r'naudeut po-z-è fè on vèvi 

Di l'aiwe si fwârt mau prôpe à n'i wasu nêvî 
Dins lès potias dés pids qu'avint lèyi lès vatches, 
Lès cloupias (7) codaussint anonçant dés-oradjes 


Li mostéye ét ٠۴ trawe-pid, co li sanseroule di tch'fau 
Li rogne èt lès cwatepèces avint quite leü trau 

Li gros crapôd-vènin avou s' vinte à clokètes, 

Li pèsant mousse-è-stron èt co lès rin.nes côrètes 


Rotint dins lès brólis ; tènawète on tchabot 
Vineut chinè au pid d'on grêy aiwisse cladjot. 


C'èsteut là tot l’ táblau dé vèvi dins l' djane têre. 
Co bin pus lon qui l' tchin.ne on vèyeut one wasére 
Qui crècheut gréye ét grande à noüri quéques fouyas, 
Ele n'aveut po vikè qui |’ marache dés potias. 


Bin nauji, dissus m' fwès, dji m'assid adlé lèye, 
Quand dj'étind tot d'on côp on disdü sins parèy ! 
C'ésteut nosse tchin.ne, més djins, qui causeut di s' grosse vwés; 
Lès mouchons, ossi rade, ont révolé dins l' bwès. 


Mi min.me, en tot tron.nant, dj'a v'lu quite l' wasére 
Qu'aveut-st-on-aîr di s' foute en d'morant bin paujére. 
Mais mi, dji vos l'avoüwe, en-ètindant |' gros bur (8) 
Avou si vwès d' majór, dji n'ésteus nin ۱۷۷۰۸۲۲ sûr. 


Causant come on ségneür qui cause à on-èsclâve 

| s' mostreut grandiveüs, chinárd ostant qui gráve! 
D'au lon, po l’ mia choûtè 
Dji m'a rassid su m' fwès. 


Li tchin.ne alórs', dit à l' wasére 
Qui s' bérceut tot doücemint come en toquant s' prandjére : 
— « Fèrdom’ ! T'és póvriteüse, étique, ét t'as mau l'air! 
« En vérité d' mon Dieü, ti n' passeres nin l'iviér ! 


« En pwartant on rótia, dj' vou bin wadji qui t' dranes ; 
« Ti bachereus |' có 
« Por on pèt d' cane! 

« Tandis’ qui més cochas displèyèt quand dji vou 


« Lès nwárs spais vwèles dés néts, come lès crèpes dè |' 
[vèspréye ; 
« Paréy à li tch'minéye à l' copéte d'one uréye 

« Qui di-d-ci, dins lès saurts, on veut pa d'zeüs Sclaugna, 
« Li copète di m' tièsse 
« Arétereut li solia !... 
« Rin ni m' pèse : 


« Bije, oradje ou grand vint... 

« Mais, qui di-dj' là, don m' fèye ? 
« L'ouragan, quand i vint 

« Dje |' mèt tot en botèye ! 


« Cu qu'ést por mi copiche, à twè c'est d's-èlèfants ! 

« Poqwe n'as’ nin volu vikè pa d'zos mès glands ? 

« Dins ç' monde-ci quand t'as v'nu, t'ésteus co bin pus gréye 
« Ti m' fais pinsé, t' vèyant à l' fine djambe d'one èknéye (9) : 


« Dji t'aureus disfindu ét dé tchód ét dé cru. 
« Dji n' t'aureus nin crwèyu 
« Biésse assèz po vikè face au vint qui chufèle 
« Face à |' nwàre bije qui agne, à l'oradje qui s'infèle ! 


« Oyi! dji pinse co bin qui l' bon Die s'a brouyi 
« En t' plantant dins lès saurts, su li d'zeüs dé payis ! » 


Li wasére li réspond en clinçant s' tièsse à croles : 

— « Bia Monsègneür dé Tchin.ne, à vos bias sintimints 

« Dji sin bin qui l' bon cœür bardouche è vosse méyole, (10) 
« Mais i n' faut nin por mi vos causé dés toürmints. 


« Li bije et lès grands vints mi fiét bin mwins' qu'à vos; 

« Dji flitche mins dji n' câsse nin. Lés vints ont jusqu'asteüre 
« Flachi dins vos cochas, lárdé dissu vosse dos 

« Èt, sins-oyu dé mau, vos v's-avoz lèyi cheüre, 


« Mins, c' n'est nin tot, vi Bur, il è faut veüy li fin!» 
nr ee PE 
D'au coron dé |' Basse-Nausse, arèdji come on tchin, 
Arive on-ouragan à disclapé lés pires ; 


Li pus sauvadje dés-ouragans 

Dislachis dins lés saurts dispóy pus d' deüs cints-ans. 
L'aube tint bon, mins s' bur s'aspóye ; 
Li wasére plóye. 


L'ouragan si rénonde, i r'flache dins lés cochas, 
| bouteut, i tchókeut tant qu'on l'étinde d'Alténe 
Crochi lès racènes 
Spiyi lès-ouchas 

D'au tchin.ne clapè su s' panse... 
.. Dé timps qui l’ wasére... danse 


Djan Delawärbîre, 16-11-1933. 
alias Clovis HOUSIAUX. 


(1) Nous avons gardé l'entrée en matière : l'auteur en aurait aujourd'hui 
sans doute lénifié les termes. 

(2) ا تح‎ époule : métier de tisserand (J.H. : spoûler, charger l'époule 
e fil). 

(3) nóli : lacet de cuir (P), scorion, id. 

(4) manéye : portion de bois mise en vente pour assurer personnellement 
la provision du ménage. 

(5) aurt : hart, lien de fagot. 

(6) arin.ne : source. 

(7) cloupia : animal coassant — mostèye : loche (J.H.) — trawe-pid : lam- 


proie (J.H.) — sanseroüle di tch'fau : sangsue de cheval, — de ruisseau 
— rogne : salamandre — cwate-pèces : lézard — crapôd-vénin ou 
— vélin : crapaud venimeux (J.H.) — mousse-è-stron : bouvier — 


rin.ne-córéte : grenouille — tchabot : chabot. 
(8) bur : tronc imposant. 
(9) éknéye : tenaille(s). 
(10) méyole : moelle. 


A. Littérature dialectale 


Minist. Commun. Franc. : PRIX BIENNAL 
Réservé en 1984 à la Littérature Dramatique, pour la piéce la 
meilleure publiée ou jouée au cours de la période 1978-1984. 


Textes à adresser : Min. Comm. Franc. (MM. Quaghebeur, 28, galerie 
Ravenstein, 1000 Bruxelles. Envoyer 6 exemplaires avant le 10 septem- 
bre 1984. 


B. Langues et Cultures 
Mélanges offerts à Willy BAL 
Section 1 : Dialectes Gallo-Romans et Francais régionaux 


30 participants à cet hommage 945 FB 
Section 2 : Contacts de Langues et de Cultures 

16 articles 500 FB 
Section 3 : Linguistique comparative et romane 

29 articles 890 FB 

Bio-bibliographie du professeur W. Bal 100 FB 


Volumes totalisant plus de 1.000 pages. 
Souscription offerte jusqu'au 15-VII-84 au prix de 2.100 FB. 
Adresse éditeur : Cabay - Agora 11, B 1348 Louvain-la-Neuve. 

— Fleûrs Dialectales, 40 écriv. wallons, 84 p. 120,- 


— Deux messes, C.W. 8-9/73, 24 p. 45,- 

— Virgile èmon nos-ôtəs, trois églogues, C.W. 6/67, 20 p. 40,- 

— Les Cahiers Wallons, Coll. 1947 et suivantes, écrire Secrét. 

— Vignettes, textes wallons p' corresp., fles de 16 5 f. : 40,- / 8 f. : 50,- 
— Hommage à Ernest Montellier, C.W. 1-2-3/84 (64 p.) 100,- 125,- 


_ cwn conneis-toi toi méme, ور‎ 2500 
8, 9 - 1980, ord. et n° spécial 
2"* Prix du Concours «Pro Civitate 82» 


Crédit Communal de Belgique 80,- 120,- 

— Version anglaise (Wis.) C.W. 12/82 hors série 120,- 
REMACLE Louis (La Gleize), 92, rue du Limbourg, Liège 

— Fagne, 25 poèmes trad. notes, C.W. 9/69, 24 p. 45,- 65,- 

— Mwète Fontin.ne trad. note, C.W. 2/74, 24 p. 45,- 65. 
(T) RONVEAUX Froido (Saint-Servais) 

— Si c' ésteüve on novia Noyé, C.W. 12/79, 24 p. 45,- 
ROUSSEAU Albert (Grand-Leez), rue Brux., 56, Fleurus 

N° spécial, C.W. 4/71, 16 p. 40,- 

— Prix Michaux 1975, poèmes, C.W. 8/75, 16 p. 50,- 


(+) ROUSSEAU Félix, Résid., Bd Frère Orban, 2, B. 1, Namur 
(*) — Namur, Ville mosane, 3° édit, (en prép.) 
— La Wallonie, Terre Romane, 5° éd., rev. augm. et ill. 
« Institut Jules Destrée », 10, rue du Tunnel, Couillet 180,- 
(*) — A travers l'histoire de Namur, du Namurois et de la Wallonie, 
éd. Crédit Communal, 46/1977, 317 p. 
— Propos d'un Archiviste sur la Littér. Dialect. Namur 


1'* partie C.W, 1-2-3/64, 116 p. 80,- 100,- 
2me partie C.W. 1-2/65, 88 p. 80,- 100,- 

— L'Entre-Sambre-et-Meuse, C.W. 7/66, 10 p. 40,- 

— Propos d'un curé de Wépion qui ne parlait que wallon, 

, C.W. 1/82, 20 p. 45,- 
(+) ROYNET Olivier (Fenffe) — C.W. 2-3-4/68, 64 p. 60,- 
(+) SEVRIN Isidore (Lesves) — C.W. 8/68, 16 p. : 40,- 
SMAL Georges (Houyet) 

— Vint d' Chwache, peèmes, C.W. 2/53, 56 p. 80,- 

— Cayôs d'êwe, poèmes, C.W. 6-7/73, 30 p. 50,- 80. 
(*) SOMME Lucien (Florennes), 77, r. l'Agasse, Gembloux 

(*) — Paus-ès Pisintes, 23 p. poèmes, Gembloux, 1965 30,- 

— Vi Payis, Prix Michaux 1974, C.W. 4/5, 16 p. 50,- 

— Viye di djint 50,- 

— C.W. 10/6, 16 p. 40,- 
SPINOSA-MATHOT J. {Sautour), r. Balance, 25, Philippeville 

(*) — "۱م‎ Táye aus fréjes, poèmes, 52 p. 70,- 

(*) — Feuwèyes, poèmes 80,- 

(*) — Tchac-tchac pèrnèlis, poèmes 75,- 
SURKOL J.-P. (Ottignies) — N° spécial, C.W. 5/73, 20 p. 40,- 
(+) THIRIONET Edouard (Namur) — C.W. 1-2/62, 32 p. 90,- 
(+) TILLIEUX Edmonc (Cognelée) 

— Dins més CAYAUS. poèmes, C.W. 2/59, 24 p. 45,- 

— Vicadje, poèmes, C.W. 3/67, 16 p. 40,- 
VANORLÉ Robert (Hilècëne) — Poèmes, C.W. 5/7, 16 p. 40,- 
(+) VERMER Augustin (Beauraing) 

— Fauves do Docteûr Vermer, C.W. 2/67, 36 p. 50,- 
(+) WARTIQUE Edmond (Arsimont) 

— Lès dêrins Contes, C.W. 12/54, 56 p. 60,- 


N.B. : Les Cahiers Wallons, fondés en 1937 par Eugène GILLAIN, au service de la 
Littérature Dialectale, vous offrent chaque année 10 numéros - plus ou moins 200 
pages - pour une cotisation de « 300,- (ord.) », « 500,- (protect.) », « 625,- (hon.) », 

a.s.b.l. « Les Cahiers Wallons », 15, rue J. Hamoir, 5000 Namur. 

(+) DETHY Joseph (Assesse) 

(+) DEWANDELAER Franz (Nivelles) 

LES CAHIERS WALLONS 


Sermon sur la coquetterie féminine 


Dans leur Anthologie des Poètes Wallons Namurois (1), Lucien 
et Paul Maréchal signalent, « parmi les premieres productions 
littéraires namuroises antérieures à 1830 et généralement anony- 
mes existant dans les Archives de la Société Archéologique de 
Namur, sous le n? 2 : UN SERMON BURLESQUE, assez spirituel, 
sur la coquetterie féminine : 200 vers, sans date mais qui sem- 
blent bien — à en juger par la description des objets de toi- 
lette — remonter à la moitié du XVIII* siècle. » 


« L'extrait » publié compte 89 vers, parmi les 183 que nous 
avons pu lire et recomposer en orthographe Feller sur les feuil- 
lets numérotés 3 à 8 dont copie avait été relevée dans les docu- 
ments ASAN en 1964. 


(les vers numérotés, tels que relevés sur feuillet 3) 
Afin di prinde pus d'atincion 

Dji n' diré qu'one parole à l' fiye. 
Choûtez bin tortos, dji v's-è priye 
Douvioz vos-ouy, més parochins : 

Dji vos promèt qu'il èst grand timps. 
Por mi, dj' so si las' do prétchi 

Qui dji n' sé pus rauyi m' gosi 
Hailas'! dji freus bin mia do m' taire 
Qui do monter dissu m’ tchèyaîre 

10 Dji prétche todi totes lès-anéyes 

11 Èt dj' fai sovint totès corwéyes 

12 -V's-avoz |’ tièsse plin.ne di vanité 
13. Qu' més paroles n'i sépenut intrer. 
14 Elles i intérenut come one fumére 

15 Qui s' dissipe d'abórd è l'air 

16 Vos m'étindoz vaici criyer 

17 Vos-avoz l' coür di honte coveté 

18 Do timps qui dj’ fai vaici més jèsses 
19 Vos n' sondjiz qu'à parer vos tièsses 
20 Et pararum corciare 

21 Et cacarem merdriare 

22 V'là come cés djon.nès èvèrdondéyes 
23 S'ocupenut tote li matinéye : 

Eles n'ont nin co leüs-ouy douvièts 
Qu'èles ni s' vont waiti au murwè 
Qwand èles sont-st-à leü twèlète 
Eles ni sépenut quéne cwèfure mète. 
| leü faut one grosse eüre ét d'méye, 
Divant qu’ leü tièsse ni fuche paréye. 
On ni saureut jamais nombrer 
Tot cu qu'i faut por zèls cwèfer : 
Lès-atatches èt lès papiliotes. 
(feuillet ASAN n° 4) 
On 'ہ‎ lès saureut compter tortotes, 
Lès-aîgrètes ét lès bouquèts d’ fleürs 
Lès rubans di totes sortes di coleürs, 
Lés pindants d'oréyes ét lés mouches 
Qu'elle aclapenut autoü d' leü bouche, 
Les bonéts à cárcasses, lès cwéfures à la grèke 
On n'i saureut pwarter riméde 
Lès ramponaus, lès bwésses à poüde 
Come dès dames di Coûr : 
Et po-z-achéver leü ragout 
Eles boutenut dél pomáde qu'à bon gout. 
Et adjoutaverunt pomentare 
Et acheventum ragoutare. 
Èt quand leüs tièsses sont bin paréyes 
Qu'ést-c' qu'èles faiyenut |' rèsse dé l' djoürnéye ? 
Eles si vont waiti au murwè 
C'ést po complaire lés djon.nes valéts. 
Tos lès cóps qu'èles rintèrenut « divins » 
Eles waitenut si leüs to(u)péts vont bin. 
À ! qu'éles si frijenuche ârdimint ! 
Tot cola ni durerè pus longtimps : 
| vêrè on timps qu'éles s'è r'pintiront 
Et vos-étindroz qu'éles diront : 
« Â! maudit murwè !, maudit murwè, 
« Qui dj'a tant sti froter m’ to(u)pet, 
« Â! maudit murwè !, maudit murwé, 
« Qu'à sièrvu à « tèmter » lès djon.nes valèts. 
« Â ! maudit murwè, qui dj'ésteus djoliye, 
« Audjoürdu, vo-m'-là bin candjiye ! » 
Porsüvant li « téxe » di m' siérmon 
Voci vaici one comparaison 
Èt au min.me timps grande difèrince 
(feuillet ASAN n? 5) 
Qu'i gn-a d'one feume à on sindje 
On sindje, c'é-st-on animal qu'est malin, 


Pa sés malices, i divértit biacôp lès djins ; 
Quand ç'-t-animal-là si trouve dins on-endrwét 
Et qu'il î apèrcwèt on murwé, 
Il èst trés sûr ét très cèrtin 
Qu'i s'iré waiti ét murer d'dins. 
D'abórd qu'i vwét si posture, 
Il a « orreür » di vôy si figure, 
| n'iré nin èri dé !' place 
S'i n'a cássé èt brîjî |' glace. 
Lés bauchèles ni sont nin come cola 
Eles sont charméyes do vôy leüs-apas, 
C'ést po-z-atirer lés djon.nes-omes 
Et lés feumes po complaire leü boulome. 
PRUMIRE RÉFLEXION 
Qui mérite pus d'atincion : 
Il ést scrit dins nos lives-ancyins 
Au chapite trwes di Michel Morin : 
Éli, Éli, non sunt Batasami 
Insigne resinatores. 
Lés péres èt méres qu'ont dés bauchèles 
C'é-st-on grand imbaras por zéls : 
Eles ont todi on fiér qui clape 
Po mète autoü d' leü-z-« équipadje ». 
Eles végneut su l'uch à l’ nét, 
Ci n'ést nin po vóy qué timps qu'i fait : 
Eles si métenut à l’ fènièsse 
Lés-ovrauwes djoüs come lès djoüs d' fièsses 
Avou dés-ouy come on spirou 
Come one tchéte qui waite au marou. 
Là, c'è-st-one crapóde 

(feuillet ASAN n? 6) 
Qui vóreut dédjà sire lés módes 
Toürmintant si mére à fine fwace, 
Po pwarter dès bonèts à cárcasse. 
Amoureüse come one tchète, 
Courant tot costé po s' fer paraite 
« Tantôt », vo-l'-là su lès rempárts, 
Tantôt, vo-l'-ci à l' sále Patár. 
Vos lès vèyoz dins lès-èglijes 
Qu'éles parenut leü martchandije 
Eles sèront là rindjiyes tortotes 
Avou dés-ouy come dés márcotes 
Putót po waiti lés garcons 
Qui po lire one oraîson. 
Eles courenut après lès valèts 

Eles lès pudront-èles bin pa d'zos l' bres 
Ele rólenut avou lés djon.nes omes 
Come on nièrson rôle su lès pomes 
Et rolate niersorum 
Do timps passé, tot l' long d' l'anéye 
Totes lès bauchèles astin.n' vwèléyes 
Quand vos lès véyiz roter 
On n' véyeüve qui l' copéte do nez 
Eles pwartin.n' dés-abiyemints 
Qu'ascouyin.n' tos leüs sins 
Avou dès mantches à brècelèts 
Qui leü v'nin.n' jusqu'au pougnèt 

A ujoureu tos cesfé on ‘es ٤ 


a 7 7 

a À vou leu ffrmeque difcouvist, 

a Frien brév. coy e des coloutes , 
a Difcouiefs. fuga ti outre; 

à ا ای‎ eR iw. 
a ساط‎ inue Les dili Tes pofaning 
b Audjoürdu tos costés on lès vwèt 
b Avou leüs stomac’ discouvièts 

b Èt leüs brès come dès coloütes 

b Discouvièts jusqu'à li « coude » 

|. scene et djins 

b Pweartin.n' dés سسسے‎ posémint, 


(feuillet ASAN n? 7) 
Ci n'ésteut nin li móde ci timps-là 
Qu'on pwarteüve dés-« hóts-états » 
On n' vèyèt qui lès djins d' « distinction » 
Pwarter dès cwéfures à bichon 
Audjoürdu tot l' monde pwate dès rubans 
Do rodje, do nwár, do vèt’ ét do blanc 
Roga, noara, verda et blacum 
Do timps passé, gn-a nin longtimp 
Lès bauchèles s'abiyin.n' posémint 
On lès vèyèt tortotes abiyiyes 
Avou dés robes di chambe uniyes 
Eles ni disfyin.n' jamais leü-z-agrape 
Eles dimorin.n' sovint tote plates 
Et audjoürdu on vwèt dins |' monde 
Les róbes di chambe qui sont totes rondes 
Do timps passé lés bauchéles à quinze ans 
S'amüsin.n' come dès p'tits-èfants 
Elles avin.n' dés poupes po passer leü timps 
Avou dès-ôtes plaijis inocints. 


148 Èles djouwin.n' « au bètch » à one vingtin.ne d'anéyes 
149 Sins jamais sondji di volu èsse mariéyes. 
150 Audjoürdu. èles n'ont nin quatôze ans 
151 Qu'èles ni vol'nut awè dés galants. 
152 Èt è l' place di djouwer au bètch 
153 Éles faiyenut l'amoür à catchète 
154 'اغ‎ place do djouwer avou dès poupes di bwès 
155 Eles djoüwenut avou lès djon.nes valèts 
156 Do timps passé, lès-èfants èstin.n’ inocins 
157 Audjoürdu lès pitits ét lès grands sont malins 
158 Et malentus 
(feuillet ASAN n° 8) 
159 SECONDE RÉFLEXION 
160 Por mi, dÿ n' ri jamais di si bon coür 
161 Qui quand dji lès vwèt fer l'amoür 
162 Elle ont les mines soriyantes 
163 Èt leüs-airs si attirants 
164 Avou leüs maniéres ét leüs jèsses 
165 On-ome tchaireut bin dins one fwèblèsse 
166 Elles atirenut lès djon.nes gárcons 
167 Pa leüs discoürs ét leüs facons 
168 Elles atirenut lès djon.nes ٥٤٥ 
169 Pa leü familiarité ét mile ocâsions 
170 Èt, po dire, éles tchéssenut à nid 
171 Come lès rats ét come lès soris 
172 Mès chérs auditeürs, dji fini 
173 Et dji vos-advérti 
174 Qui Piére Colin ét Mariye Cigogne 
175 Sowaitenut do s' marier èchone 
176 Si vos savoz quéque épétchemint 
177 Vos mè |” véroz dire dimwin au matin 
178 Dji vos r'comande Mariye-Agnés' 
179 Qu'èst mwate li djoü di s' fièsse 
180 £t Ane Mariye Derochée 
181 En coudant dèl chicoréye 
182 On lès metre è têre dimwin 
183 On sonerè lès clokes au matin. 


FIN 


Notes : Les vers n° 125-126-127 n'ont pu être déchifrés exactement en raison 
de l'état du document. 

vers 2 : à l' fiye, à la fois — 4 : parochin, parotchin, paroissien — 6 : las" 
las (odé eüt été mieux) — 17 : coveté, dérivé de couviét), couvert — 30 : 
nombrer, dénombrer (francais) — 50 : d'vins (plutót liégeois) pour didins, 
dans — 59 : témter Per liégeois), tenter — 62 : texe, pour texte — 93 : 
ovrauwe, ouvrable — à fine fwace, à toute force — 113 : nièrson, héris- 
son — 130 : و‎ habits distingués (?) — 148 : djouwer aus bètch, jouer 
aux osselets (G. Bernard). 

L'éstwale a candji d’ bièrdii 
(D'À ۱" Vile) 

Cu qu'i gn-a d' vraimint vrai dins l' vîye, 
Qui vaut lé pwène d'awè vikè 
C'ést tout |' boneür qu'on-aura d'nè. 
Tous lès bètch qu'on-a galvaudè 
Et tous lès sourires sins minteriye ; 
C'èst lès fauves qu'onz-a amantchi 
Pou rinde courádje aus coeürs naujis ; 
C'est d'awè partadji l'estwale 
Qui lüjeut dèdins no stwali 
Eyét d'awè r'fachi d’ bleü twale 
In cièl d'iviér trop dèsbautchi. 
D'awè douvru l'uch d'éne èglije 
Pou r'mète d'asséne in réve pwéneüs ; 
D'awè r'chandi l'âme d'in bribeü 
En socenant, avou li, à l' chije. 
El cièl, pou fer s' paradis 
C'èst d' nous-ótes qu'il a dandji. 


J. SPINOSA-MATHOT, R.N. 


Ewou va-t-éle ? 
(Lingadje di Grand-Leez) 


Tranquile, inte lés bouchons d'aurdéyes, 
One clére êwe coürt tot doücétemint. 
Pus lon, à s'-t-auje dins lès chavéyes, 

Sins brüt, èlle èva djwèyeüsemint. 


Tot-à l'intréye dès bwes, 
Au pid dés tchin.nes come dès pilés d'églijes, 
On direüve qu'éle si mèt au r'ewè 
De fèl solia ét dè |' nwére bije. 


Là one trawéye dins l' djoü ; en tchantant, èlle èva 
Riveüy lès bouquets d’ fleürs dins lès blankès náüléyes. 
Paujére, èle riglatirè ۱۱ min.me solia 
Jusqu'à l’ vièspréye. 


Pus po longtimps, 
Po-z-achèver d' moüre sés mon.néyes, 
C'est Djan, l' vi mon.ni, que |’ ratind. 


Albert ROUSSEAU, R.N. 


Nos né l’ saurins fé come zeéls... 
(Di Biou) 


Po dwármu, lés-omes si coütchenut sur on lét... ou pa d'zos. 
Lés tch'faus, zèls, dimeürenut astampés ; li pouye qu'a fait s' 
djoürnéye monte à djok (on djok qu'est fait d' bwès d’ pouye) 
èt i passe si nét su deüs pates, quand c' n'est nin sur one, s'èlle 
èst bin astokéye. Lès tchauwe-soris si pindenut |' tiesse è bas 
po péter on some. Lès canárds, lès cignes, lés-auwes èt lès 
pouyes d'éwe dwámenut su l'éwe di leü vevi ét lès pèchons si 
rècwètenut au fond. Les mouches rotenut au plafond. Po-z-avanci, 
li coloüte cotwad sés-anias pace qu'èle n'a pont d' pates ; lès 
cwárpésses ont |' min.me toürnüre : portant elles ont quate 
pates. Avou quate pates ossi, lès rin.nes-córetes ét lès crapóds 
in.menut mia zouble quand c'e-st-à têre ét nadji dins lès-ètangs. 
Lès mouches d'api, lès püs ét lès capichots, ca pique, ca vole 
mins ca court su chis pates fin paréy qui lés capichots-maurtin. 
Lés caracoles pwatenut leü maujo tandis' qui lés p'tits mouchons 
volenut tot djon.nes. 


Lés polins, lès vias, lès gadots ét lès bèdots si r'dréssenut, 
dedjà |’ prumi djoû ; ét nos-ótes, qu'i nos faut dès mwès po-z-i 
arivè ; ét min.me jusqu'à on-an po rotè, mins nos-in.mans co mia 
qu'on nos pwate. Èt pwis, i gn-a l' trotinéte, li vélo à trwès rüwes, 
li tch'fau à rólétes... qui l’ papa satche, li cáriole, li moto, l'auto 
et l'aréyoplane. 


| faut dire qui lès bérbis, lès twas, lès vatches èt totes lès 
bèlès pices, on lès mwin.ne à radodo au martchi, aus concoürs 
po fini aus-abatwàrs come on mwinrneut dins l' timps à tchèrète 
lès-aristos à l' guiliotine. ۱ gn-a maugrè tot dès-afaîres qui lès 
bièsses faiyenut come nos : mougni, bwáre, dwármu, s' grètè èt 
S' bate, ét, enfin, si soladji. 


Quand on-étind dire : — « E v'là co dès cias qu'ont fait l' 
biésse », on póreut en min.me timps dire qui lés biésses ont 
pus d'alüre. 


Li morále di tot coci, c'ést qui l’ Grand Maisse saveut bin c' 
qu'i fieut quand il a émantchi nosse djindjole avou tot c' qui vike 
dissu ét nos d'vans ièsse binaujes do polu mougni l' tchau dès 
bièsses, à l' place qui c' fuche li contraire. 


E. EVRARD, R.N. 


119 


Di l'óte peret 
On vrai timps d' tchin, qu'i fieut c' djoû-là ! 


Au viladje, on d'djeut à móde di bondjoü : — « On vrai timps 
d’ Tossint », come di djusse, on-z-èsteut au mwés d'octóbe, on 
djoü à l' nét. Les grands vints d' plouve assatchint dès nwârès 
spèssès nuléyes, qui |' ciél énn'ésteut tot plin bouchi, èt lès 
cotchèssint su l's-Ârdènes. Èt ca fieut, au long d' Moüse, on 
tiradje di courant d'air di tos lès diàáles ! 


Ci djoû-là, il aveut fait ۱۷۷۸۳ fwárt timpe. Bin sûr qu'i gn-aveut 
pupont d'« ocultátion », come avou lès-Alemands, mais i faleut co 
spaurgni l' tchèrbon èt rastrinde su lès lumiéres. On vèyeut 
seülemint saquants lumerotes qui n'aurint wasu blameter trop 
fwárt ; c'ésteut come tos lès bravès djins d'avaurlà qui n' ravikint 
nin co t't-à fait, aprés quate anéyes di guére ét d' maleürs. 


Di l'óte costé d' Moüse, au pid dés tiènes ét dés bwés, one 
ligniye di lampes fiyint dés clougnètes, t't-au long do tch'min 
d’ fiér. One miéte pus wót, c'esteut l' viladje avou dés câréyès 
lumiéres, au-d-truviès dès caraus dès finièsses. On-z-advineut |' 
grand-route qui gripeut su lès dzeüs : lès lumiéres dès-autos 
fyint dès grands côps d'alumwáre dissu l' ciél tot ۵۸٤۰ 


Moûse èsteut grosse. Lès-êwes totes djanes tchèryint dès têres 
d'aurziye qu'elle avint rauyi tot-au-d-di long, su lès bwárds. Divant 
l' guére, i gn-aveut on pont ; il aveut stî distrüt au mwés d' maiy, 
en quarante. | n’ diméreut pus qui l’ pilé, au mitan d’ Moüse, tot 
seü, po fé z-arètè lès grossés-éwes qui toürniquint et spitint, 
jusqu'au wót. Saquants métes pus lon, one pisinte dischindeut 
l'uréye, jusqu'au passadje d'éwe. 

Pn 

One lampe pindüwe à on piquét bárlokeut à tos lès cóps d' 
vint ét ça fieut dés tatches di lumiére su lès broüs dè l' pisinte. 
Li sauvadje vint choyeut ossi |’ baraque do passeü, qu'on-z-aveut 
émantchi avou dés plantches goudronéyes ét dés toles po fer |" 
twét. E-zintrant dins |' pitite baraque on-z-asteut ableuwi : li 
lampe ésteut brâmint trop fwate. 


One grosse sitüve di fonte, come i gn-aveut dins lès gáres, 
ronfleut au mitan. À ۱' cwane on-z-aveut clawé èchone saquants 
plantches po fer come one tauve. Dissus, i gn-aveut là bric-broc 
one lampe di potche, dès ètricwèsses, on révèy, deüs grossès 
jates, one vîye cafetiére qui l'èmay èsteut chaurdé pa plaques 

tot-autoü. À l' têre, quate rames, on gros câbe èroûlé, deüs sayas 
vüdes, one piyoche ét des chipes. Pa dri l'uch, on portrait d'one 
ärtisse di cinéma, qui lès cóleurs èstint totes distinduwes, ét au 
min.me clau, deüs « chambres à air » à mitan disgonfléyes. 


Divant l' feu, one feume, achîde dissu one vîye tchèyêre, stind 
sès mwins po r'chandi sès dwègts. Elle a co l'air djon.ne,... étur 
vint-cinq’ ét trinte ans, quéquefiye one miéte mwins'. Ca s' veut 
bin su s' visadje, qu'éle dwèt ièsse crévéye-naujiye di travayi 
deur, ét timpe ét taurd. 


* 
* % 


Tot d'on côp, èle si r'toüne po waiti l'eüre. Ele cheüt s' gros 
mantia djus d’ sès spales, su l' dos dè l’ vîye tchèyêre. Ele si lève, 
apougne li révèy su l' tauve ét ۱' wachote on bon côp. 


— «| n'ést co qu’ sépt-eüres mwins vingt’! Dandjureüs qu'i 
n' véré pus pérson.ne divant l' trin di sèpt-eûres èt d'méye ! » 


Elle osse si tièsse, po fé tchaîr li gros mouchwè di nwaàre 
lin.ne qui rèssèreut sès blonds tch'fias. Ele solève li cafetiére, si 
vüde one diméye-jate di malt divant d' si v'nu rassir au culot do 
feu. 


Tot r'waitant sés mwins, à plat su s' choü, su s' nwáre cote, 
ele comince à sondji. Sins qu'ele li v'luche, sès mwins s' ridjon- 
denut, come élle aveut apris dins |' timps, è scole, émon lès 
seürs, po dire on salut-Mariye. Mais asteüre, ca n' vout pus rin 
dire ; ca r'vint di d' si lon !.. à mwins qui, quét'fiye, avou sès 
mwins djondüwes, èlle aureut pus aujiy po sondji... 


Si mére aveut moru, dins lès prumis timps dè l' guére. Si frére, 
qu'èsteut márié, travayeut à |’ falije. Lèye, èlle aveut d'meuré 
avou s' pére qui t'neut |' passadje d'éwe dispü l' mwès d' julet' 
en quarante pace qu'on-z-aveut fait saut'ler ۱ pont su Moûse. 


Èt ca fait on gros mwès qui s' pére ésteut mwárt, et c'est lèye 
qui sayeut d' continuwer |' mèsti. 


Ele si rastampe cor on côp po lèver l' couviéte dé l’ sitüve ét 
po tchérdji one paletéye di frèch plaquis'. 


Si pére, ayi, on-ovri qu'aveut travayi longtimps à l' falije, on 
bráve ome, stric’ mais jusse, qu'aureut fait pléyi tot l' monde 
divant li quand i v'leut aler jusqu'au d'bout di c' qu'il aveut 
l'idéye. 

Ele riwaite li tchin, stindu come on sodwármant padri li stuve ; 
sés pates tron.nenut pa momints. 

À l'uch on z-ètind l' bárque do passadje d'éwe qui vint r'buker 
conte li pèrèt, quand èlle èva avou l' courant ét qui l' tchin.ne li 
rassatche au bwárd. 


* 
Kok 


Li tchin si r'drèsse ; avou one ouféye di vint, l'uch si douve 
tot d'on côp au laudje, on-ome mousse è l' baraque. Dissus l’ 
timps qu'i saye di r'ssèrer l'uch padri li, li feume tape on côp 
d'ouy su s' long pârdèssus üsé, si viye calote tote distindüwe, 
sès gros solés plins d' broüs. 


Li tchin, qu'a voré su l'ome, grüle è vènant l’ pârdèssus tot 
frèch. L'ome si r'toüne, avance on pid après l' tchin qui rècule 
on pas ; tot doücemint i r'bache li col di s’ pârdèssus. 


Tot d' chüte, li feume a bin véyu qui ca n'est nin on-abituwé 
do passadje d'éwe. Portant, i n' vint wére d'étranjér', ét co bin 
mwins' par on timps parèy ! 


Ele n'a nin peû ; on direut qu'éle a rovyi qu'elle é-st-one feume, 
tote seüle, on djoü à l' nét, dins one baraque, au long d' Moüse... 


— « Bonswér ! di-st-éle... Si vos v'loz bin ratinde on momint,... 
| m' fauré passer l'éwe dins on p'tit quârt d'eüre po-z-aler r'qwé 
lés djins do trin... » 


L'ome né lait nin achèver : — « Bonswér ! di-st-i, mais... dji 
n’ vin nin po...» ét i s'aréte tot d'on côp. 


Léye, èle li ravise, po sayî d' veüy qui qu’ c'ést, mais èle n'arive 
nin à r'méte on nom su c' visadje-là ; on long visadje, sétch, avou 
dés ouy fwárt réfoncés dins l'ombe pa-d'zos |' pène di s' calote. 


Dandjureü qu'il aveut dins l'idéye qu'on l'aleut r'conéche tot 
d'chüte. | grigne dins sés dints, por li tot seü : — « Dj'a quéque- 
fiye mau fait d' riv'nu... » 


* 
++ 


Elle a choüté, mais èle n'a nin r'conu c' vwès-là, one vwès qui 
frumjiye si fwárt,.. bin sûr qui ça n'est nin s’ vwès come à 
s'-t-abitude. 


l ratind co on p'tit momint divant d' róster s' calote, ét i l' fout 
au mitan dé l' tauve. 


— Dijoz... Dijoz-m' one miéte... Léne 7... Dijoz-m' qui vos m'avez 
r'conu 7... » 

Quand èle s'a ètindu lomer pa si p'tit nom, ele s'a r'drèssi tot 
d'on côp, tote éwaréye... one rodjeü !ا‎ pète aus massales,... èlle 
apougne li bwárd dè l' tauve. Ele waite l'ome, è plin visadje, ét 
tot-ossi rade, èle bache lés-ouy... 


— «in! di-st-éle.. vos... di qwè ?.. vos, véci ? » ét is n° 
séyenut pus qwe dire... 


Etur zèls deüs li tchin lès r'waite, onk ét pwis l'ête, sins rin 
comprinde à cu qui s' passe, véci, dins |' baraque... et il erva 
r'coütchi, dissus s' satch, padri li stüve... Portant, i n'aréte nin 
di lès t'nu à l'ouy tos lès deüs ; è r'waitant l'ome, i continüwe 
di grüler. 


Po candji lés-idéyes, l'ome saye di causer d'óte tchóse. 
— « C'èst co todi vosse tchin ?.. li cia di-d-dins l’ timps ?.. » 


Lèye, on direut qu'éle rivint d'ssu tére, tot doücemint, one 
miète rapaujiye : n'est-ce nin bon, di p'lu causer one miète d'ôte 
tchóse ? 


— « Ayi, qu'èle réspond,... c'ést todi li... Ayi, nos l'avins dèdjà 
divant |' guére ; Pa l'in.meut bin, ét i |' sogneut, vraimint come 
on-èfant. En quarante, quand on-z-é-st-évóye, à l'évacuécion, padri 
l' grand tchaur dé l' cinse, li tchin a v'nu avou nos, djusqu'au 
Pas-d' Calais !.. » 


Li tchin a r'drèssi lès-orèyes, il a bin compris qui c'èsteut d' li 
qu'on causeut. Quand |’ feume a causé di s' Pa, on-z-aureut dit 
qui l' bráve bièsse clougneut dès-ouy, po n' nin qu'on veüye qui 
ca li fieut dèl pwin.ne di r'ssondji à s' vi maisse... 


L'ome somadje on grand côp ; i sint qu'on va r'causer di s'-t- 
afaire... 


— « Ô... ayi... di-st-i.., c'ésteut quand min.me on brâve ome !.. » 


| n'achéve nin s-t-idéye tot d' chüte ; mais i radjoute por li tot 
seü : — « On bin brâve ome,... ayi, au fond, djè !' pou bin dire... 
Dji sé bin qu'i n° m'a jamais véyu fwárt volti, ét quand il énn'a 
sti question, i me l'a bin fait sawè !.. 


Is d'mérenut tos lés deüs, cor on momint sins rin dire. Mais, 
sins rin dire, èchone, is rapinsenut aus min.mès-afaîres, dès- 
afaires do timps passé... 


Do timps passé, ét ça r'monte dèdjà lon... is-èstint co dés 
èfants, au viladje... ét pwis is-ont cominci à s' veüy volti... ét tot 

d' chüte, si pére da lèye a dit : — « Non ! », à cause d'one vîye 
istwére di dispute dins les familes... 


Après, c'aveut sti l' guére. In trinte-noüf, il aveut sti rapèlé 
sódár ; in quarante, saqwants mwès prij'ni en Alemagne. Quand 
il a sti riv'nu au payis, on nè l’ vèyeut pus wêre. On raconteut 
qui, po viker, i trafiqueut totes sótes d'afaires do märtchi nwár, 
do frumint, dèl farène, do büre, qu'il aleut r'vinde en vile, à Lidje, 
min.me à Brussèle. 


On bia djoü, il è-st-èvôye, po d' bon, choneut-i, po s' márier, 
qu'on-z-a dit. Au viladje, on n' pinseut pus à نا‎ ; pus person.ne 
ni saveut cu qu'il aveut div'nu. 


Come i n'aveut pont d' vrai mèsti, il a sti tot d' chüte por- 
tchéssi pa lès-Alemands dé |’ Wèrbèstèle. Po-z-é chaper, i li a 
falu l&yi là s' feume po s'aler catchi dins lés maquis dés-Ardénes. 
On djoû à !' nét, sins papis en régue, i s'aveut fait ramasser ét 
révoyi en Alemagne. 

Asteüre, v'là saqwants samwin.nes, lès Américains l'avint libè- 
ré. E rintrant au payis, il a compris bin rate one saqwè qu'i s' 
douteut d'djà dispüs on bon momint, ét qu'i n'aveut jamais v'lu 
crwére tot à fait... mais asteüre, i gn-aveut pus à r'nicter : 
— « élle èsteut èvôye ! ». 


Il aveut bin sayi di fé causer lès vwèsins, po sawé au jusse 
quand, comint, avou qui, mais à |' vile lès djins ont todi bin aujiy 
di résponde qu'on n’ sét rin, qu'on n' coneut person.ne. ۱ھ‎ 
dès fins, il aveut décidé di n’ nin waiti d'è sawè d’ pus ; tot 
disbautchi il aveut fait one crwés d'ssus. 


Et, ci djoü-là, i s'aveut métu en route, po r'vóye on cóp s' 
viladje, sins sawè au jusse poqwé... à mwins qui..., quét'fiye... 
sét-on jamais ? 

v 

Su l’ timps qu'is-ont d'méré sins s' rin dire tos lès deüs, is-ont 
r'ssondji échone aus min.mes afaires ét c'èst li qui r'cause li 
prumií : = « Vos-èstoz au courant ? » 


Ele li rèspond, tot d' chüte : — « ۸۷۱... dj'a étindu dire... » 


È li min.me, i sospire on grand côp : élle a compris tot jusse, 
sins qu'on li diye. Il èst bin contint di n' nin d'vu raconter tot ca 
t't-au long d'vant léye, ét rin qui po ca, i vóreut ièsse bin amistau- 
ve avou léye. 


— « Dijoz-m' one miète, di-st-i,... passeü d'éwe à Moûse, ça 
n'ést nin on mèsti por one feume !.. » 

Léye, ele ni dit rin, èle riwaite seülemint sès deüs mwins, à 
plat dissus |' tauve, sès grosses mwins crèvaudéyes èt sès gros 
dwégts nukés, avou dés bleuwés cwachüres do câbe do batia, 
dés grossés mwins come lès cènes dès ovrîs d' falije. 


Ossant sès spales, èle si r'toüne dissus |' costé po n' pus veüy 
sès mwins ; li, i continüwe à pinser tot wót, come por li tot seü : 


— « Èt nos 'nn'irans bin rade dissus l'iviér... quand Moüse va 
sèrer, prije dins lès glaces,.. ét après, pus taurd, quand i va 
r'ligni, lès grosses éwes... Avoz d'djà sondji ?.. » 


Bin sûr qu'elle a bin compris cu qu'il a v'lu dire !.. Tot ca, c'est 
bin jusse, c'est l' vrai... Bin sür qu'éle n'a nin co rovy! lès deurs- 
iviérs de timps de l' guére,.. ét l' côp qui l' cabe aveut chété èt 
Moüse aveut tchèssi l' batia jusqu'au grand toürnant, vélà, brà- 
mint pus lon, dins lés prés néyis. Ayi, élle a bin compris, mais 
éle n'ést nin préte à rinde raison... 


— « Ayi... djè l' sé bin... mais, e l'iviér, mi frére n'aurè pupont 
d' bésogne à l' falije, i véré m’ doner on côp d' mwin po !' pas- 
sadje. » 


Li, i n° l'étind nin di c-toréye-là, i réplique ossi rade 
— « Ayi, ayi, quét'fiye,... mais ca n'ést nin one émantchüre, pace 
qui, mi, djè l’ di : c'é-st-on-ome qu'i faut po نہ‎ l' passadje 
d'éwe, véci, su Moüse... » 


Do timps qu'i cause, èle si r'veut co avou li, dins leû djon.ne 
timps, quand is v'nint djouwer au long d' Moüse avou lès-èfants 
dès batelis, is-apurdint échone à mwinrner one bârque. 


Li, i n' vout pus lachi s'-t-idéye, ét min.me il iré jusqu'au d'bout : 
— « Véyoz !.. ét c'ést po ca... c'ést po ca qui dj'a riv'nu, audjoür- 
du.. po veüy si.. dés cóps.. quét'fiye.. vos n' vóriz nin.. » 


Ci cóp-ci, nos-i v'là !.. Elle a r'lévé s’ tièsse, come po ratraper 
s'-t-alin.ne. Divant d' rèsponde (ét min.me divant d' l&yi crwére 
qu'éle réspondreut co bin one saqwè), éle vóreut bin p'lu rovyi 
tot cu qu'éle vint d'étinde, ét v'là qui, tot d'on côp, ele rapinse 


à s' pére : « Mais s'il ésteut co là, li. li, i n'a nin ...اا۷‎ èt 
asteüre i n’ vóreut nin,.. i n' vóreut jamais,.. surtout nin as- 
teûre !.. » 


Divant léye, quand il étind ca, i si r'drésse tot d'on côp ; i s' 
toüne dissus l' costé, po n' nin qu'on veüy qu'i Ii faut s' rastinu 
po d'mérer paujére, là, en face di lèye. 

— « Oyi,... di-st-i, bachant s' tiesse,... bin sür, vos, c'èst vosse 
pére... on brâve ome, à l' fin dès comptes,... on bráve ome di 
ç' timps-là, avou sès-idéyes, des idéyes di c' timps-là... Mais, 
dijoz one miète, li vîye d'audjoürdu, ça n'ést pus |' min.me, 
don ?.. » 


On direut qui ca c'mince à s' brouyi étur zèls deüs. Ele si 
campe divant li, po mia l' veüy d'en face, ét tot d'on côp, sins 
sondji à l' pwin.ne qu'èle lî va fé, èle lî lache, platèzak, en plin 
visadje : — « Èt vosse feume, lèye, vos l'avoz rovyi, dandjureus !.. 
vosse feume,... pace qui, maugré tot, c'ést léye qu'èst vosse 
feume,... èlle èst todi vosse feume, don ?... » 


Do cóp, i réscule d'one ascauchiye po s'aspouyi tot conte di 
l'uch... Bin sûr, li ossi, il aveut sti élévé avou « dès principes », 
come on d'djeut adon... Mais dispüs c' timps-là, i s'aveut falu 
catchi po lés-Alemands, « trafiquer » po p'lu viker, ét à l' fin dés 
fins, ièsse ramassé èt rèvoyi en Alemagne ! 


Èt asteüre, après tot ca, vo-l'-là qui c'ésteut ۱۵۷۵۰... justumint 
léye, lèye qu'il aveut vèyu volti dins l' timps,... c'ésteut lèye qui 
v'neut audjoürdu li r'foute à ٠ tiesse dés parèyès grandes 
idéyes !.. come s'i p'leut co ièsse question di cés « principes »-là, 
asteáüre !.. 


Come on piérdu, i waite tot-autoü d' li, come onk qui n' sét 
pus qwe... 


— « Dj'a l'idéye... di-st-i... 


I dit ca tot doucemint ; dins |' fond, i n'ést nin mwais après 
lèye, aprés qu'ele li a causé insi... 


— « Dj'a l'idéye... qui vos n' compurdoz nin... vos n' vos rindoz 
nin bin compte... Là saqwants samwin.nes qui dj'a riv'nu d'Ale- 
magne, mais là dèdjà bin longtimps qui... qui djè l’ sinteut candji... 
Là dèdjà longtimps qu'èle ni scrijeut pus... Mi, dji pinseus todi,... 
avou lès bombärdemints, lès lètes n'arivints pus... ét dji ratindeus 
todi... 


« À momints, i m' choneut qu'i gn-aveut dandjureüs pus po si 
longtimps, qui |' guére n'aleut pus durer dés mwes, qui dj'aleus 
bin rade riv'nu au payis,... qui djè l'aleus r'veüy... qui dj' li aleus 
r'causer... | m' choneut... quand dji l'aureus r'véyu, qui dji li 
párdonereus... párdoner qwe ?.. dji n'è saveus d'djà rin... ét min. 
me asteüre dji n'è sé co rin, au jusse... 

« Et m’ voci riv'nu... ét pus rin !.. pus rin !.. &vóye... èvôye, on 
n' sét nin éwou... on n' sét nin avou qui ?.. » 


Tot causant, si vwès frumejiye... Il avance d'on pas, po si v'nu 
achire di truviès, su l' cwane dè l' tauve. 


Léye, èle ni dit pus rin ; èle comince à comprinde li pwin.ne di 
c'-t-ome-là, divant s' mwin.nadje tot misbridji... ci-t-ome-là, tot 
disbautchi, qui n'aveut pus qu'on rècours : sins sondji pus lon, 
c'esteut adlé lèye qu'il aveut riv'nu,... come s'i compteut sur 
léye,... ét rin qu' sur lèye, po tot rac'minci... on-óte vicadje... tot 
novia... ét tot méyeü... 


Ele sint qu'elle énn'a s' soü, d'i sondji... qu'élle énn'a plin |' 
tiésse... et plin l' coeür... Ele si prind s' tièsse dins sès mwins... 


— « Bon Die !... Dji n’ sé pus... Dji n' sé pus... » 


One grosse mwin, tot doücemint, vint lî carèssi sès tch'fias... 
Dès gros dwègts, tot brülants, végnenut r'djonde lès sénes... 


— « Dijoz... di-st-i.. Dijoz-m'... c'ést bin l' vrai, én' don ?.. ca 
sereut possibe !.. » 


Ele ni sét pus, èle ni sét pus rin... mais ca boüt, ét ca bouche, 
dins s' 16856... Portant, èle comince à pinser... quand on-z-i sondje 
bin. poqwé n' pôrint-is nin ?.. come lés-ótes,.. come brâmint 
dès-ôtes asteüre,... bin sûr, ca n' séreut nin « réguliér », come on 
dit... On-z-é causereut au viladje,... Mais is n’ si r'toürnerint nin 
aprés c' qui lès djins pôrint bin dire, is s' foutrint pâs mal di tos 
leüs canletadjes... 


Èt... portant, si li, si Pa,... si jamais li, i séreut co là... i n'aureut 
jamais v'lu... 


C'est li qui r'cause li prumti... 
— « Endon ?... éndon, Léne... dijoz-m'... » 


Léye, éle ni réspond nin. Di s'étinde lomer pa si p'tit nom. 
Léne, come i li d'djeut dins |' timps, ca li rapèle tot cu qu'is- 
aurint bin v'lu, échone, adon, ét ca li bouche co pus fwärt dins 
S' tiésse, à li fé mau, tant qu'éle vóreut bin n' pus i sondji... 


Tot d'on côp, à l'uch, dins |' disdü do grand vint d’ plouve, 
on-z-étind soner one clotche. Ossi rade, éle si léve d'on randon 
come quand on s' dispiéte aprés on mwais sondje... 


— « Â !.. di-st-éle... c'ést d’ l'óte costé d' Moüse... li clotche... 
c'è-st-one saquî qui d'mande li passadje... Dji m'i va veüy !.. » 


* 
LE] 

D'on côp, èlle apice si gros mantia, èle passe lès mantches, 
ablouke li cinture ét ramasse abiye si lampe di potche. È sórtant 
dé l’ cabane, èle réssére sès tch'fias dins s' mouchwe. 


One sègonde, l'ome dimeüre rasta. | r'prind s' calote, su |' 
tauve, ét i sórt' padri lèye, sins bin veüy clér, on pid au cóp, 
tot doücemint po n' nin béróler dins lès broüs. 


— « Dji m' va passer l'éwe avou vos. di-st-i », tot rapinsant 
cor on cóp qui ca n'ést nin po ca qu'il aveut v'nu là audjoürdu. 


Asteüre, v'là qu'i c'mince à ploure, one drache, dés grossés 
gotes su l'éwe di Moûse. 


Léye, elle a dédjà sautelé dins |' bárque qu'ésteüve à bwárd. 


Li cábe do passadje d'éwe passe su lés deüs pouliyes, su les 
deüs dêrènes ; pus lon, il agriftéye l'&we è trin.nant dins l' cou- 
rant. 

Elle avance djusqu'à l' tièsse dé |' bárque, èlle apougne li gros 
câbe èdjalé, tot frèch’. Ele comince à satchi d'ssus, tot doücemint 
mais di s' pus fwárt, po l' fer passer dins l' trwèsyin.me pouliye, 
à l' tièsse dé l’ bárque... 


L'ome, li, il arive seülemint. Dins l' nwár, il î r'waite cor on 
côp divant di s'énonder po zoubler dins |’ bârque, è fiant r'mâr- 
quer... : 

— « Ni vos faleut-i nin fé sórti l' càbe de |' pouliye di-d-padri ? 
N'auriz nin brámint pus aujiy po l' fer passer su l' cène di-d- 
pad'vant ?.. li câbe ni tinkiyereut nin si fwárt ! » 


Ele si r'toüne à mitan di s' costé ; sins l' riwaiti en face, èle li 
respond : 

— « Mais... vos n' véyoz nin ?.. avou l' cábe dissus lès trwès 
pouliyes èchone, li bárque èst bin mia caléye èsconte do bwárd... 
C'èst po qu’ vos-eüchiche pus aujiy... ۱ fait télemint ۱۷۷۲, ét vos 
n' con'choz nin l’ pisinte, jusse au bwárd di Moüse... » 


Il a dischindu djusqu'au mitan dè l’ bárque ; èle passe divant 
li po-z-aler rissatchi l' cábe foü dé l' trwèsyin.me pouliye. 


| |' riwaite, sins rin dire : i Ii aveut choné qu'èle si brouyeut 
dins sès maneüves. Èt po dire li vrai, élle aveut fait insi, c'èsteut 
po n' nin qu'i s' vègne sitaurer dins l'éwe, au fond dè |' bárque... 


Quand i s'é rind compte, i s' sint tot jin.né, tot mau-contint 
aprés li-min.me ; i s' coagne ses lépes, i osse sés spales, i boure 
sès mwins tot-au fond d' sés potches... 


Paul ROUSSELLE, R.N. 

LES CAHIERS WALLONS 


Mès 01۰ 


L'Exposition « LA VIE A NAMUR AU TEMPS DU ROI ALBERT », 
ouverte à la Maison de la Culture à Namur par le Crédit Com- 
munal du 8 septembre au 13 octobre 1984 vient de fermer ses 
portes. 


La collaboration à sa préparation, qui avait été demandée aux 
« Rélis Namurwès », nous ne pouvions la refuser, autant pour 
des réunions assez nombreuses que pour des recherches et 
fournitures de documents adéquats. 


Le succès de cette réalisation, nous l'avons partagé avec 
Monsieur et Madame Jacquet-Ladrier qui en furent les directeurs 
scientifiques. ۱۱ nous a été manifesté par les nombreuses ques- 
tions et demandes d'informations qui nous ont été adressées 
depuis l'ouverture. 


D'autant mieux que notre Cercle, fondé le 25 février 1909, 
partageait avec notre Roi Albert et la Reine Elisabeth la faveur 
de l'année de leur avènement. 


Avec eux, il a vécu les années précédant 1914, la première 
grande guerre et toutes ses tristesses, notées dans les « Fleürs 
dés mwaîs djoüs » et les décades 24 et 34 suivantes (se reporter 
au beau catalogue de l'Exposition). 


Le cinquantenaire de la mort du Roi à Marche-les-Dames 
donne au Cercle l'occasion de revivre cette année et les 25 
années de régne en méme temps que les 75 années de sa propre 
existence. Il importait que ces événements lui permettent de 
réserver les Cahiers Wallons à l'hommage qui leur est acquis. 


Comme annoncé dès la page 81 de cette année, nous pour- 
suivons l'année jubilaire par des publications exceptionnelles. 
Dès le n° 8-9 nous vous apportons la reprise du « P'tit Bêrt » 
de notre ami Auguste Laloux, de Dorinne, qui nous a quittés il 
y a plus de six ans déjà. 


La publication qui lui est réservée, sera continuée dans le n° 


suivant : nous les dédions à Madame Laloux et à sa belle 
famille. 


Outre un réel et bien amical hommage à l'auteur, il salue le 
travail choral et culturel dont, dans la fidélité à la mémoire de 
leur « pater familias », ils entretiennent la flamme. Ne manquons 
pas de rappeler que leur ensemble se retrouve uni dès qu'un 
appel leur parvient de la part des Rèlis. 


Qu'ils trouvent ici l'expression de notre reconnaissance. 


Les Cahiers Wallons. 


|l. Lès bias 5٤ 


On-èfant come on-ôte. 


A chaque eüréye, come one órlodje, i grigneut è s' béce ; i gninwieut. 
Quand i n’ purdeut nin l’ nét po I’ djoü, ca aleut co. I s' fieut v'nu 
tot rodje, s'i s' v'leut pètè à braire. On tot p'tit rond vinte qu'i stritcheut; 
deûs fèsses totes ratchutchuwes qu'i d'bréneut à timps, à eüres. I rèneut 
brès ét pates come one baloüje mau tchèyuwe su s' dos... Come on-ôte 
êfant... 


Mins c'ésteut l’ prumi valét aprés one pèkléye di ^ wés crapôdes, 
qu'alint dècjà è scole adon, avou leüs mwinrès trésses su leü dos ; 
dés d'méyés coûtès cotes di grosse twèye ; dès grantès nwáres tchausses 
di lin.ne, tinquiyes au coron d'one nwâre élastique qu'on-z-atéle à 
on blanc boton d' catè. 


One boyéye di fayés, s'apinse qu'on dit d'on mwin.nadje qu'i gn-a 
qu’ dés fèves. Mins ç’ côp-ci, on-z-aveut r'toürné 1’ viérna. 


Ld * * 


Ma tante Dolfine aveut métu coütchi lès crapódes è s' maujon po 
ç nét-là. Aviè méye-nét, Miyin aveut sti fé r'lévé P Crolé po-z-alè 
qwére à tchèrète Céline di Baye, li sédje-dame ; ca c'ést lèye qu'apwate 
lès-èfants avaurci. 


Li moman ésteut stinduwe tote longue è s' lèt. Éle somadjeut tot l 
timps avou sès lépes séréyes, come gr'aureut ieü è s' gwadje one bile 
qui m’ si saveut disclapé. Pwis tènawète, èle djémicheut tot wót. Adon 
Miyin, I pa, distchindeut abiye à pids d’ tchaus, peû do fé wigni lès 
montéyes ; on l'oyeut grawyi ét rastokè l’ feu à l’ valéye, o l’ coujène. 
Doliye, one vèjène, èsteut là po-z-aidi l' moman ; élle énn'aleut t't-avau 
l' tchambe en-z-invoquant Sinte Marguérite di Cortone, qu'on prîye 
dins cès transes-là. One miéte après, Miyin rimonteut pate à pate si 
rassire sur one tchèyère addé 1’ lèt. I froteut saqwants côps $ mwin 
su s' moustache qui tchéyeut à pleuve; pwis sés-ouy blawetint en 
r'waitant toürniké one moche au plafond ; qui s' clapeut à l’ difin au 
ridau da I’ finièsse en chüûlant. Pus rin n’ ramecheut o l’ tchambe,... 
qui l moman qui n’ trouveut poat d’ bone place ; èle si plindeut tofér 
mins si doücemint qu'on-z-aurevt tüzè qu’ ça v'neut d'à l'uch. 


Tot d'on cóq. on clitchetéye ét 1’ pa l'a trossi : «Â ! c'ést vos ! » 
di-st-i, come s'i n’ l'aveut nin ratindu come li Bon Die. 


« A qwè "nn'é-st-éle ? » Et do l’ tchambe à coütchi, on-z-a oyu 
qu'on r'foürbeut sès pids, qu'on mousseut o I’ coujène. 


..Dandjereü gn’a-t-i co ieû one moche po brûtyi âre ét ote ; ç'a 
sti por léye tote seüle; i choneut asteüre qu'on-z-aveut r'monté 1 
métche au quinquèt, qui l maujon ravikeut... 


* * * 


Li londemwin, t'tau matin, lès véjénes su leü sou: « Savoz bin 
qu'on-z-a apwárté on p'tit valét à Mérence da Miyin ? 


À ! is 'nn'ont onk d'achévé, ç' cóp-ci ! » di-st-èle one qu'ésteut 
lawante. 


« Ci wèst nin po ca, mins dj’ su binauje por zéls ». 
* * * 


Miyin,... c'èst come ça qu'on l’ con cheut o viyadje ; i gva qu’ 
Monseü ? Curè què l lomeut : Aurélien... Miyin, don, è-st-èvôye à 
Crupét dire au pus djon.ne di sès fréres do v'nu ièsse párin... 


Ét Mérence, li moman, en r'waïtant si p'tit valét, énn'aleut tofér : 
Mon Diè todi ! Mi P'tit Jésus, don ! > ... Et c'é-st-insi qui li P'tit Bért 
a stî r'çî avaurci... 


Come lés-ótes-éfants... 


* * * 


` 


Is 'nn'alint à batème : Céline qui pwarteut l'èfant ; èle choyeut 
tènawête si tièsse après li en fiant clapè s' lin we su sès lèpes, po fè 
risète au p'tit, peû qu'i n' brèyuche. Li mârine, avou on nwâr réticule 
qu'on n'aveut seü r'sèrè, bôguyi qu''l èsteut d' sukes dins do fin blanc 
papi d' sóye. Et l’ párin aveut r'montè sès pantalons po qu'on vèyuche 
bin sès clérés tchaussètes dizeüs sès bas solès à l’ novéle móde, à 
bloukes... 


Èt Miyin siyeut padri avou sès gauyeléyès djambes... 


Su I’ passe d'é l'églidje, on-z-a taurdji. Li márine a satchi foü di s' 
sacoche on blanc mokwé d' potche bin r'pléyi ét l'a d'né à l’ comére 
po r'foürbu li P'tit Bért qui chin.neut. 


« I fait do rude timps ». di-st-i Miyin qué l's-aveut racsi... 


Dès moches, è gn'aveut-i, dès moches d'api, dins lès fleûrs di tiyou 
pa d’vant l'églije : dés mile ét dès mile cwades qui s'aurint crwèjelè 
dins lés coches, qui tron.nint tortotes échone en zünant. C'ésteut do 
l' lumiére qu'on choüteut ; li lumiére qu'i gn'aveut pa-t't-avau tot : su 
lès prés, dins lès djârdins ; qui r'glaticheut su l’ vêye fine blanke. 


« Do bon timps po F fénau-mwés ! » a-t-i dit I’ párin. 


… Êt pa l pisinte, dizos l’èglije, ètur lès ayes, on-z-étindeut lès-èfants 
d'aus sœûrs qui racour:nt d'é scole. 


Li P'tit Bért ét ses djins. 


Aviè l’ coron do I’ vóliéte qui cópe au coûrt étur li rouwale Joassin 
ét l’ cine dés Fossés, c'ést l maujon dau P'tit Bért : on bátimint en 
pires d'agauche ét dés-ayésses ascropuwes aus pégnons. Come à brâ- 
mint dés viyés maujons d' Doréne, dizeüs l'uch, au mitan do lintia, 
on-z-a d'widi à móde di crabot one potale por one pitite Sinte-Bàbe 
s'i mète à iute. 


Do 1’ vêye, i faut bin noüf grès po-z-av*nu su l’ pavéye ; ca fait aus 
deüs costés, dès p'tits djárdins on pau clincis au solia ; po l's-agnons. 
lès cis qu'on plante à I’ Sint-Grégwère, saqwants matineüsès lignes di 
salade, qu'on mougne è tinr'jon... Dès fleürs d'avri à boyéyes. plic, 
ploc, ét dés rósis à maque, tot èwoù qu’ gn'a place. 


Miyin va-t-à 1’ cariére ; ét tot gauyelè, tot ratchutchu qu'il est, c'e-st- 
on fwárt ovri : « C'ést qu' mi, dj'a dobe niér, là ! » di-st-i co bin en v' 
clignant l'ouy... S'i d'vise di pire di taye, i 'nn'a po dés-eüres ; i conterè 
co l'angoche qu'il a ieü autoü d'on blo, là bin dij ans... Et passe-t-i 
on seül côp d'vant l'églije sins lèvè lés-ouy su li d'zeüs do l’ pwate, 
po co r'waiti, s'il èst tot seü, lès molures daus pires qui fiet l'aspalemint 
do drwét costè, ca : «C'ést mi qué l's-a fait ! ». 


Ossi rate rarivè, Miyin tchicote o djárdin. Pont d' pus maîsse po 
grèfè lès rósis. En r'montant d'à l’ cariére, pa l` bwés, i sêt bin tos lès 
bias drwéts r'djétadjes di sauvadjes : c'ést por li. One vraiye five !... 
On cause fleürs on djoü avou li. Su l’ difin d’ l’èstè, vo-1-là acouru on 
dimégne aprés basse mèsse grèfè è vosse djàrdin. Po rin. Po l` seül 
plaiji do fé v'nu dés bélés rôses : dès djancs. dès rodjes, dés cines qui 
sintenut si bon l' pwin qu'on ravint do for. Mins i t'ést si bin adrwet. 
à ! l démoné bribeü ! en fiant l’ fou à bêle vêye, po scroté on-ouy 
d'one sóte qu'i n'a nin co, ét l’ catchi dri s' mwin. 


Mérence, one grande djin avou on binin.mè visadje ; dés longuwès 
mwins po caréssi lés blondés tiésses da sés crapódes. quand d'as- 
tchéyance su I’ vêye, on l'atauche qu'élle è-st-avou sès p'tites. Et, 
dandj'reü, èst-ce da s' moman aus grands-ouy si djintis, qu'i tint. li 
P'tit Bért, si franc gout d' plin solia, ét qu'i fait bon rènè tant qui J’ 
timps è-st-au clér. 


* * * 
Li P'tit Bért !... Nosse pitit, l'a-t-èle tofér lomè moman. Ci n'a 


jamais sti on rètu èfant. On p'tit nintieüs qui n'a nin créchu tos lès 
djoüs. Tant qu'il a mètu dés p'titès marones èt on d'vantrin, on-z- 

aureut dit on p'tit «y-ome» qui s' fieut. Quand il a falu moussi dins 
dès grands pantalons, n'ésteut-ce nin cor on rèfwärci gamin qu'on 
voyeut su I’ travau por one riséye ? Miyin n'ésteut d'djà pus à l'ádje 
qu'on bérciye co, l'anéye qu'il avint ieü leü valét. En véyant passè li 
P'tit Bért, lès chinärs, po s' foute dijint co bin : « Qu'é vous’ ? ça 
arive sovint avou on trop vi roncin. » 


Quand il a gangni sès prumirés quinzin.nes, avou I’ sole do dimégne, 
i ramasseut afiye one tampone. Moman brouyeut. « Ni soyoz nin 
mwaije, ô ! moman ; quand dj’ su è-igni, i m’ chone qui dj” su tot-ossi 
grand qu'on-óte. » 


...Mi P'tit Bért. Mi p'tit camaráde qui dj'a véyu si volti. Is sont 
dédjà lon, lès-ans qu’ djè l'a conu. Et portant, djè l’ riveu co si bin, qu'i 
clépeut avau lés rouwales di Doréne. C'ésteut cor adon dés vóliétes 
réclóses, brámint, dins leüs ayes qu'on aurbeut bin di sqwére, à I’ 
brosse, deüs cóps su l'an. Maugré ca, li p'tit ome duveut s' dréssi su 
l' copéte di sès pids po veüy di l'óte costè. 


I faut si wêre po l’ fé raviké d'vant més-ouy asteüre... One massète 
qui maye su l burin, li pire sonetéye. Dj'i r'su è s' rouwale, divant 
do monté à s't-ovré, qui dj énn'aleu one toürnéye addé li à l vès- 
préye. 


Aus pôvriteûs timps, è l'iviér, qu'i fait co tot brune, n'ést-ce nin 
li qu’ dj'étréveu one apéye avou saqwants djins qui v'nét à mésse dol 
samwin.ne ?,.. Croufieüs, ravótyi è s' caban... Li caban que li aleut co 
bin, da s' dérin sint-Nicolas d' roufion. 

Su lès bâres pa d'vant l'èglije. 


Su lès bâres pa d'vant l'églije, li dimégne divant veupes, lès-èfants 
djouwenut. Lés cis dau coron do viyadje qu'évont pus timpe... Dès- 
èyauves ; lès pus tchènetès è leû maujon ; avau lès vóyes, dés vrais 
disguèrnachis. 


Dol samwin.ne, is bérólenut sins d'vantrin. Et on n° vièrè jamais 
on-éfant come u faut énn'alé insi. Is djurenut ; is s'atoüwenut ét ça 
v's-a dés méssadjes come dés-omes... I n'aureut nin stî s' timps, au 
P'tit Bért, qui papa l'aureut trouvé dins ç' soce-là. 


En ruv?aant d'é scole à quatre eüres, on s'ascrope padri one aye ; 
à dadaye, li d'vwér su l’ârdwèsse ; aprés, pus qu'à djouwè. Cètè-là, 
on n' pout sür mau do lés rat'nu o culot ; li man ést brámint pus à 
s't-auje, quand sés-aplopins son-st-au diále ét co pus lon. En lès 
véyant si ramiches, d` timps do café : « Ê ! més parents, couroz one 
miète trouplé ôte paut, don ! » One bizéye di djon.nes vias... 


Nin t't-à fait l' min.me émon Mérence : ésteut-on pûr trop arnauje. 
moman énn'apiceut onk pa l’ brès : « Aloz one miéte o cwin, m’ fi. » 
Et Maríye, li pus djon.ne dés crapódes dins on-óte. I faleut dire si 
tchapelét tot wót, po s' rapaujetè. Enn'a-t-i brait ét somadji dés « Salut, 
Mariye », li póve mivét... 


* * * 


Quéne chance, lés cis d'au coron ! Todi su tchamps su voyes. Et, 
Fi de Dieü ! è gn'a-t-i dés toüs ét dés djeus qu'on-z-aprind come ca, en 
"nn'alant aus frambaujes ou aus neüjes. Li P'tit Bért n'ésteut cor adon 
qu'on roufion ; on crieut do li veüy on coutia è s' mwin. Et Twin.ne, li 
fi do Blanc Goyét, qu'ésteut quausu do min.me ádje. fieut d'djà bin 
dès chuflèts d’ sau, à P saison qu’ lès minous simin.ciyenut do! djane 
poüssére. 


Eco, Twin.ne vineut è scole avou... i lomeut ça dès chuflèts-rossi- 
gnols : on fin chuflét dins one fine cochéte di sau, émantchi su on pus 
gros bokét d' bwés, qu'ésteut d'widi à móde di p'tit batch ; ca fieut 
come one pupe. I poüjeut dins one basse, ét ca chufleut au d triviés 
d' l'éwe qui tchapoteut : dés pièles qui spitint, dés pieles qu'on-z-oyeut, 
qu'on-z-ót cor asteüre o mwès d’ maiy, à I’ nét, o bwès d'zos l” Tiène 
Adam, d'on rossignol fin mièrseû sur on-aube, qu'i fait cwéy ... 


...Su lès báres pa d'vant l'églije, lés-éfants djouwenut... 

On va co bin rascouae aus nids d' mouchons d' teut, dins lès crayes 
pa d'zos lès finiésses d'é l'églije... On monte afiye pate à pate, en-z- 
ascauchant lès sokès chayons da l’ vîye chaule, tot doûcètemint jusqu'au 
trwèsin.me docsau, veüy lès clotches. Qué novèle ossi. s'on n'ést nin 
sclipè rate assèz quand l’ maurli vérè sonê à veupes. I gwa dédjà dès 
cis qu'ont sti rèssèrès vélà jusqu'à I’ véspréye tote basse; lès pus 
lurons énn'ont co l’ vèsse en-z-i r'tüzant. 


Su lès bâres... On toürsiye. Au pus sovint, on s' fait assoti. D'as- 
tchéyance s'i gn'a nin deüs qui sontst-en bréte. Is s' plonkenut su 
lès-ièbes ; lès-ôtes tot-autoü, avou leüs mwins dins leüs potches : 
« Aléz ! Táve !... Aléz ! Djôsèf ! » Èt ça fait onk di tárté come todi. 
Mins ossi rate rilèvè, li ci qu'a sti l’ deüs a d'djà rovyi qu'il a sti plotè : 


« As’ véyu qu'i n’ fait nin bon addé mi ? Sacré pau eût qu’ tès ! 
— È! valèt, va t mostré à t mére, avou t” camusole dibrènéye. 
— Dji t emmèrde, é mi ! 
— Vin l` dire véci, si t'és-st-on-ome. 


— Dji n' wasereu, dandjereü...» Li coquia vore come po mougni 1 
diâle ; l'óte fait chonance do l’ lanci. Evôye, mi «y-ome» rècouru co pus 
rwèd qu'on live. Et lès raupins ülenut,.. 


Ou bin li ci qu'a ramassé one doublüre, si r'léve en brèyant : 


« Dj? l’ diré à m’ pére. » Ou à s' man. Solon I’ ci qui r'couve sès 
roufions. 


« Va li dire, ét té Ii dirès ossi qu'éle rilave si maujon. sês’, » 


— Ayi, ét l’ tène qui apeut lés-ous émon Djiancia ; c'ést po ça qu'éle 
n'i va pus mode. » 


..En rarivant, is conteront, chaque, leüs maténes à leüs mans... 
Taudje ! ci sèrè lès feumes qui s'acoltéyeront. Èt lès chignons volet... 
Ca, lès p'tits né l’ dîrint nin, si lès grands n'è causint nin, .. 


Su lès báres pa d'vant l'églije... Li dimégne. divant veupes... Lès 
pus bélés-eüres è l'ésté. I sone à l’èglije. I gn'a qu’ ca qui vike jusqu'à 
bin lon. Lès raupins, aspoyis su lès bâres, ont I’ flène. 

Lés bélés-eüres di prandjére... I sone à veupes ; à chaque côp d' 


clotche qu'éva en tron.nant è l'air, i fait come ça si cwéy ... Pwis i s' 
réwiye on clotchi à Durnal, s'i bijéle ; à Purnode, quand c'ést chwache. 


Adon c'ést veupes. Lés deüs clotches do dérin cóp si rasgotenut 
pûr ; lès cwades ramechét cor on pau su I’ plantchi do docsau... 
Monseü I’ Curè sóye su s’ tchéytre ; li madjustér souwe en tchantant 

s’ latin... Afiye one oronde si brouye, abroke è l'églije ; èle roufèle 
en pétant s' tiésse à one finièsse ; pwis éle vole deüs, trwès cóps d'au 
jubé jusqu'o chœûr. One dés masseáürs fait : « Pchît’ ! » à sès marayes. 
Tot d'on cóp, l'oronde avise li pwate au laudje : évóye. Et c'ést tot. 


Su lès báres divant l'églije... Sis n'avint nin lès báres, w'irint-is, 
don ? Lés lurons qui baloüjenut avau lés vóyes, en értchant dés gros 
solès à claus, trop laukes. Is chalbotét d'dins ; ca satche su l’ bodéne. 
Mins c'ést ç' qu'i faut po tchapoté dins lès potias. Avou dés parèyès 
nacales, on n’ pout sûr mau do poûji en fiant d's-astantches. À ! lès 
vaurins ! On t' lés r'nipe avou one viye camusole dau pa ; leüs marones 
tchéyenut d'zos leûs gngnos... W'irint-is, don, s'is n'avint nin lès bâres ? 


* * * 
Ayayaye ! Si djè lP p'leu r'veüy, rin qu'on dimégne, éco vélà, su lès 


báres, li P'tit Bêrt... Qui sclipeut ténawéte foü do l? maujon po dârè 
avou l's-Ótes, èstant gamin... 

Quand li P'tit Bért a div’ nu djon.ne ome. 


Divant l’ guére, li cine di quatóze, on-z-aveut deüs grantés gotes 
por on gros sou. 


Li tchaurli qu'ésteut do conséy adrayeut émon I’ Djárdini ; i fouteut 
on d'méy-franc su l' comptwär èt il è pigneteut dij di rote sins quausu 
r'soflé. One miète après, i sok'teut o l' Maujon Comunále... À ۱ l’ bon 
timps qu' c'ésteut ! deüs grantés gotes por on gros sou. 


Lès djon.nes-omes avint leü sole li dimégne ; on piceut co ténawéte 
su l quinzin.ne. Èt s’ gn'aveut co dés caurs, on fieut I’ londi ét on 
tchanteut «La Vérdüre» en pantalons d' pilou... 


Li P'tit Bért n'ésteut nin l’ dérin. Do djoû qu'il aveut d'tchindu aus 
«Nütons» avou l` muséte ét l’ bidon... Li prumire samwin.ne, ça, il 
aveut sti djinti : prumi lêvê, prumi po rarivé. Mins l’ dimégne, après 
grand'mésse, bé ! on va bwâre one pinte émon l` Léstin, li prumi caba- 
rèt d'vant 1’ novèle églije, tot d'zos li bèle maujon daus coméres d'émon 
Rolaine... On paye avou dés sous qu'on-z-a gangni; c'ést l prumi 
côp qu'on djouwe aus guiyes come on-ome, jusqu'à passé one eüre. 


Pwis quand on-z-a baloüji tot l'apres-non.ne, on r'va fé one toürnéye 
à l’ véspréye. Adon li P'tit Bert rifieut alè sès tch'fias bin come u faut 
au murwè ; i r'méteut on*crévate. I caroteut deûs, trwes côps o I’ 
maujon : « Dji m'éva one miéte, savoz. » 


— Ni ruv'noz nin co trop taurd, savoz. m’ fi. » dijeut-éle Mérence. 


... Aviè dij eüres, Miyin ét Mérence sont. chaque, d'on costè do 
culot, en tüzant. On-z-a todi si bin l'air do tüzè li dimègne, à P nét, 
quand on-z-a tot fait do raspèpyi lès rèstants dau diné. Lès crapódes, 
dés d'méyés djon.nés coméres asieüre, sont d'djà o plantchi ; lès deüs 
pus viyes. Odile ét Justine, énn'iront keüse dimwin. t't-au matin, à 
l' djoürnéye ; ét Mariye èst cor one miète trop maraye po wiyi... 


...« Bé! i n’ rivint nin sovint l’ djon.ne ome. » ...Pont d` pus binauje 
qui l Miyin, dispôy qu'i l' pout lomé l’ djon.ne ome... Ét qué fameüs 
djoü ét qué bia. quand i l’aveut minè à l’ cariére po l prumi côp. Et 
dés bias djoüs qu'is travayenut zèls deüs asto onk di l'óte en fiant sonè 
l' cayau., C'est qu’ c'é-st-one saqwe. vèyoz. do p'lu r'tonde one pire sins- 
î foute dés chaurds... 


„„.« E bin. ٭ج‎ samwin.ne-ci, dji pinseu n'awè jamais fait. Maleureüse ! 
On blo d' quinze qu'aveut on fin-blanc èt on laid. Quand dj' passeu 

d'ssu , dji m’ rastrindeu. On-z-a si rate fait do foute on sclat ۶0.۰. 
Mins noste Albért, ci séré on rude ovri, s'i vout. » 


Li vîye órlodje, è s’ grande caisse, énn'aleut ét ralè todi à méseure ; 
ét tot d'on cóp, i soneut li d'méye : 


« Sacré Mátin ! qu'ést-c' qu'i m’ tribouye co si taurd ? 
— Vou-dj’ l'alé r'qwére ? di-st-éle, Mérence. 


— I va rarivè, é, dandjereü.» Miyin cheüt s’ véssiye au toubac èt 
rbouré si pupe : 


« Por mi, il èst co tchéyu dins one rastaurdjiype émon Céline. » 
di-st-éle one miéte aprés. 


...Póve Pitit Bért ! qui lès-eûres toürnét rwèd li dimégne, dol chije. 


« Dji mé l’ va r'qwére. » Èt Mérence si drèsse d'on randon : Vo-l* 
là évóye avou s' grand nwár mokwé su s' tiésse. 


* * * 
Emon Céline, d'à l'uch, i brouye one arèdje di diáles. Astampéye 
asto au pègnon, Mèrence choûte ét choüte.,, 


Mária Dèyi ! èst-ce li nosse qui fout tant do trayin 7... O cabaret, 
lés-omes si métenut à tchantè... Ci n'ést nin po ca, mins nosse pitit, 
i tchante bin... Quéne misére qu'i d'vint si aloürdinasse ! I faurè co 
manéte ét bordon po l'awé foü do lèt, d'mwin. 


Adon Mérence bouche à l'uch.., Là one di vüsion ! On n' pout sür 
mau do l'étinde do cabarét, avou 1’ disdü qu'on-z-i caye. 


...« Tins, volà Mérence ! ». 


...€ Tins, volà la Mère Michèl ! » ...ça, c'ést I’ vwès, li gréye vwès 
dau P'tit Bért. 


« Est-ce qui vos bévoz one pinte avou nos, Mèrence ? 


— Bé ! ci mèst nin fwárt lès pwin.nes, di-st-èle, il èst taurd ét Miyin 
èst tot seü o I’ maujon. 


^ 
— E ! Djóséf, one pinte po Mérence. » 
Èt ga rac'mince, ca rac'mince li trime-trame.., 


En véyant s' man, li P'tit Bért s'aureut bin èrè dins on trau d’ soris. 
S'i l'aveut lomè la «Mère Michèl». c'ést po fè I’ luron d'vant l's-ótes. 
Adon qu'il aveut l’ pèpète on bia vi côp. Mins cès momints-là. ça n° 
dure jamais dés masses. On pau aprés, on n'oyeut pus qu' li... 

Siy a, Sint ٣: e'est mi, 


> at DU ILL 


L 


...« Ê ! moman, si vos tchantiz li P'tit Limousin ? » 


Li pêve Mérence aleut-èle fè do I’ fele avou s' fi : « Aléz, mon 
parent, nin d' tot ca, on-z-é r'va. Et nin quand -quand. » Et lès djins 
ossi ; on va dire qu'éle court aprés s' fi dins tos lès cabaréts. S’èlle 
èst trop véte véci, divant lés-omes, on J’ diré bin sûr. Éle n'aveut wasu 
dire : Non, mérci ! deüs cóps d' rote, quand on li aveut apwärtè s' 
pinte, ni co P deüzin.me, ni co l’ trwèzin.me. Adon, comint n’ vôriz ? 


Lés-omes éstint d'djà stampès autoü d' léye ; ét Mérence ossi stèke 
qu'à mèsse... C'ést qu’ tchantè, c'ést tchanté ; ét ç’ mèst nin one 
saqwè qu’ tot I monde pout fé, véyoz... 


...« Le petit Limousin ordonne de mettre sa main sur la tête à 
Tátà » Tortos, i faut mète si mwin su s' tièsse en rèpètant li ۳۷۸2.۰. 
« Le petit Limousin ordonne de mettre sa main sur la bouche à Tûtû. » 
On-z-a tortos s mwin su s' bouche. Avou sès viyés matènes, li P'tit 
Limousin distchind todi one miéte pus bas, todi pus bas. Et i P faut 
choüté à fait. Djeu d' fous ou d' bardouchis ; mins quand on-z-a one 
gote su l'oréye, c'é-st-à churé do rire. 


...Su ç timps-là, Miyin aveut léyi ralè P feu en tétant s' crauwe : 
« Sacré Nom d' tot-ute ! On-z-a voyi I’ rauve après l’ forgon. » I s’ 
lève abiye po l's-alé r'qwére po d' bon : 


« On-z-auré co brâmint dès rüses do lès satchi foü do lèt, d'mwin ! » 


...Quand Miyin a moussi émon Céline, on r'béveut justumint one 
novéle toürnéye : « One pinte po Miyin ! » 


— Ayi mins, c'est I} déréne, savoz, di-st-èle, Mèrence, nos-è rirans 
, ^ a , 
ç côp-ci. » 


On bwèt I’ pinte tot paujéremint ; Miyin ritchédje si pupe. Et adon, 
i fait si bon véci, si clér, qu'on n'ést pus si prèssè d'éralé. Et c" n'ésteut 
nin do l` fayéye bîre come asteüre ; èle mèteut en trote ossi bin on- 
ovrauve dimégne qui I’ londi do I’ dicauce ; avou saqwants pintes, on 
s’ sinteut ossi gaiy' qui lès mochètes au solia. Et Miyin troupleut avou 
l's-ótes, come lès-ôtes, maugrè sès gauyeléyés pates : on n'aveut jamais 
tant ri qu'audjoürdu. 


Mins gn'a nu si bèle kipagniye qu'on n' si quite. 


...A luch, i fieut spès, Fi de Dieü ! Mérence roteut d'vant avou li 
P'tit Bért pa I’ brès. Miyin mésureut I’ vêye ét broke tofér è l'aye... 


« Mon Diè todi ! di-st-éle, Mérence en s' rastrindant è s? mokwè. 
èt lès p'tites qui sont là fines mièrseüles. 


— Eles ni p'lét mau èwou qu'éles sont ! 

— Taîs’-tu, Bért, ti n'ès qu'on boürdeü ! On n’ si saurè co lévé avou 
totes tès biéstriyes... Nom Ûd’ tot-ute !...» Miyin ésteut cor èburtakè 
dins lès vis stos è l'aye... 

Is "nn'alint insi... Èt P min.me afaíre qui n's-a faît plaiji énawére, 
divint, one miéte après, fwárt pèsante à èrtchi. 


* * * 


Tos lès dimégnes si siyenut, èt... 


A dij eüres : « Mi, dj'éva coûtchi. Si ç’ti-là vout co fé l’ bwargnasse, 
tint qu'à li ! » 


— Vo-l-riri, dandjereü ? 
— Ayi, wête bin... C'ést I vint qu'on-z-ót dins l' bouchenis' » 


Mérence monteut on pau après, quand élle aveut rastokè l’ feu. 
Po nosse pitit ni nin awè fréd en rarivant... Dés-eüres au long, li 
póve djint n'a-t-éle nin d'meuré stinduwe su 1’ lèt, avou sès-ouy au 
laudje o 1’ sipécheü ; peü d' s’èssoktè, d' timps qu’ Miyin ronfleut ét s’ 
ritoürné en somadjant... Quét'fiye, tot rate, n'auré-t-i nin dandji d'one 
jate di fwârt café po s' riméte, li p'tit... Â ! totes cés-eüres-là qu'elle 
a wèyi, comint lès r'valu à ٭٭‎ moman, don, Bért ? Seülemint, ça, on l” 
sêt bin on djoû ; mins il èst brámint trop taurd. 


On dimégne, c'ésteut tote one binde émon ۔‎ Léstin. Li P'tit Bért 
ruv^neut justumint d' Ciney. On-z-ésteut d'djà en route en rarivant à 
l'éstácion ; ét, en r'montant, totes lès tchapéles, on l's-aveut fait : au 
Bas-Stie, pwis émon I’ Vi Maisse po couyonè lès fèves ; ét co combin 
d' gotes, don, addé Téche dau P'tit Ramu ? Adon,... Adon, li P'tit 
Bért aureut-i co bin discoplé deüs gates ? Ci qu'ésteut sûr, c'ést qu'il 
aveut seülant qu’ po s't-arédji, à bwäre cèkes ét tonias,.. O P place do 
ralé coütchi tot drwèt asteüre, il aveut broké émon I’ Léstin. 


...€« Was siti fé r'cópé tès tch'fias, à ? » C'ésteut Louwis l” Crolè. 
li pus chinàr do viyadje. 


« A Ciney, valét, émon Camile Pélin.ne, divant d'alé à mésse aus 
Capucins. 


— On pout bin dire qui t” lés-a rassonrè. 
— Ayi, sês’, di-st-i l' grand Cháles. 


— Aloz vos fé couru arédji ! » Èt ca d'meüre come ça. 


...One miéte après, Twin.ne Baron : « T'énn'as one di tièsse, Bért. 
C'ést t lès rosti qu''l a fait. Waîte-tu au murwé po veüy... Ê! Márine, 
apwártoz on murwè. » 


...« Wai véci, su lès costés. I t'a léyi dés lotchèts. Ti pous bin couru 
d'mwin t't-au matin addé Colas Djiye. 


— C'èst l’ vrai, 'nn'aleut-i l' Bért, qui véyeut dobe o murwè ét tot 
brouyi, c'ést l’ vrai. Sacré couchèt ! 


— Si dj? ésteu t'-min.me, di-st-i Louwis, dji m’ lès fait r'cópé à ras’, mi. 
— In.yi, é, twè ! 


— Siya, valét. Rarindji come t'és, Colas ni t' sauré jamais r'fé one 
tièsse d'à facon. Pourciaté come li Camile t'a fait. 


— T'aureus co bin raison. > 


— Né lés choütoz nin, m' fi, di-st-i Piére d'émon Bébeye qui fieut on 
cint d' piquét avou Batisse Fripiat, né lés choütoz nin ; vos n' véyoz 
nin bin qu'on saye do djouwè avou vos-aburtales ? 


— Va-z-é à? djote, é, twè ; s'i m’ plait do lès fé r’côpè à ras’, mi. 

— Ê ! Bért, si nos t' lès r'cópins nos-ôtes min.mes ? 

— Vos n’ m'avoz jamais bin r'waiti, dandjereü ? 

— C'èst come ti vous ; mins Colas f'ré co s’ mawe quand i vièrè qu’ 
t'as sti Óte paut. 


—,...Ayi, nom d'tot-ute ! Nos l's-alans r'cópé asteüre. Aléz, Louwis, 
one ciséte. Aléz, aléz, tout ras, tout ras? ! » 


Ca n'a wére taurdji : one piciye pàr ci, one pâr là. ...Li P'tit Bért 
ésteut assit. Twin.ne Baron tineut l? murwé ; ét Louwis chórpouyeut. 
Li ciséte grücieut, chipeut afiye, stron.neut dins lès twartchons o l’ 
tignasse ; pwis ca r'grücieut : chwèt’, chwèt” ! ét todi aye... « I gn'a 
co véci, tin, d'djeut-i I’ Bért ; co vélà, en pèwiant dins one flotche di 
tch'fias. Aléz, tout ras” ! tout ras’ ! » 


Li londemwin, quand Mérence a r'véyu si p'tit, dj'é su sür, éle s'a 
foutu à braire... Quéne tièsse, Jèsus", Mária ! quéne tièsse !.., On 
mouchon qu'a volé o feu... Dès steüles qui brikint di sti ét di sto ... 


« Bin ! m' fi, di-st-i Miyin, on n' fait nin aujiyemint do bon ovradje 
di fautcheü dins do flachi. » 


A dadaye émon Colas qué l'a rasè pär. Mins, Fi de Dieü ! on-z-i 
r'véyeut dés chaurds, qu'i choneut qu'on l'aveut v'lu chwarchi. 

Dès mwès au long qu'il a d’meurè sins rôstè s’ calote, qui laukeut 
su sès-orèyes. Li dimégne, i coureut à basse mésse tot d' swite après 
l' prumi côp si rècwètè o p'tit docsau. I n'i vint jamais qu’ saqwants 
vis djon.nes-omes. Il è raleut longtimps après l's-ótes, qu'i gn'aveut 
pus nin one âme avau lès vôyes. 


On dimégne, Louwis l’ Crolé l'a ratindu avou saqwantes, après 
mésse, tant qu'il a falu : 


«Ê ! Bêrt, on n'èst nin si fiér qui ça ; on dit bondjoü aus djins. » 
Èt i li rauye si calote foü di s' tièsse. Bért li a pwartè li spes bin trwès 
samwin.nes au long. 

On londi d' Pintecosse. 


«Ê ! Djan-Djâques, contoz, l’zî one miète li quinte do curé avou 
s’ tchin. 
— Ni v'noz nin cor avou vos bwagnes contes, savoz, di-st-èle li 
grosse Márine, li feume da Lèstin, qui vèneut l’afaîre d'au lon. 


— Ayi mins, ci mèst nin one fauve, c'ést l’ pur vrai, don, Djan-Djàque? 
— Dandjereû qu’ c'é-st-one vraîye. » 


* * * 


Li bole aveut bèrôlè èt bouchi su lès guîyes dispôy après grand’ 
mèsse. Mins tot d'on côp,... lès onze eüres sonint en ploncenant, ca 
i fieut mat’ èt pésant, dés grossés gotes ont c'minci à s' sipatè o 1 
poüssére do I’ vêye à pates di tchin. Nin cinq/minutes après, i l'a falu 
lévé o cabarèt ; il è tchèyeut à r'lache,.. Et on-z-a térbalé Mârine po 
qu'èle fiuche li fricasséye... 


...« È bin ! èt P quinte dau tchin do curè ? » 


Li curè èt s' tchin. 


« Ténoz, di-st-i li p'tit martchand d' Palisou, en sonant à l’ cure, 
li curé d'Otchamps a candji d' tchin ! » 


..Li p'tit Martchand d' Palisou ? C'é-st-on p'tit «y-ome» avou 
one nwáre caísse qu'i pwate à dos par one dossère di cür. Totes lès 
trwés-quate samwin.nes, i vint avaurlà fé bawyi lés tchins aus-uch po 
vinde dés lacétes, do ciradje Zébra ; dés pingnes et d's-alumétes. Co 
dol mine di plomb d' Djivét; ét dés bleuwés savonétes ravôtiyes 
divins do fayé papi ا‎ sóye... Si mésti, c'ést d’ bin sépe, mia qu’ vos. 
ci qu’ vos-avoz dandji. 


« W'a-t-i stî r'crüté ç' charogne-là ? » On djon.ne nwár tchin, trop 
wót su pates ét qui v'leut gauyelè. Li bièsse n'aveut nin ratindu l’ côp 
d' sonéte ; li grile aveut wigni ét l’ tchin è-st-avorè come on diâle pa 
l' djárdin ; en tot bawetant. i roufleut ét i nifteut autoü do martchand 
po I’ pici à l’ bodène. 


« On bia tchin qui v's-avoz là, Monseü I’ Curè. 

— Ô, ayi qa, m fi. Et si n’ sèrè nin on stornè, savoz. Il a d'djà do 
choüta ét do rapèl. » 

On bon vi ome, li curé d'Otchamps. Nin dès pus dispièrtès. S'apinse 
qu'on dit, il è faleut bin trwès come li po satchi on via foü d'on stauve. 
On pau brouchir ét qué I’ dijeut come l'astchéyeut, plat-ét-zak... 
Avou lés-ans, il aveut dés rumatisses ; afiye, si I’ timps v'leut candji, 
ca li agneut d' tos costés jusqu’après li rid'djuné : « C'é-st-one misére, 
dijeut-i co bin, c'ést dins lés brés qu' ca m' tint au matin. Insi, à mésse. 
quand dji lève li Bon Die, è bin, c'est I’ diále. » 

...« W'avoz ieü ç’ tchin-là ? 


— C'èst l’ Blanc-tch'fau qui m’ l'a aminé maurdi do |’ samwin.ne 
passéye. 


— I vos faut ènn’ awè sogne, là, Monseü l' Curè ; vos-é f'roz one 
saqwè, si v’ savoz. 


— Li pétche, là, m’ fi, c'ést qu'on d'vint vi; i chore brámint trop 
rwèd por mi. 


— Vos I’ duvriz d'né à-z-asclèvè. 
— Ayi, vos d'djoz bin, vos. Si dj con?cheu on bon drésseü. 


— Qué damadje qu'on-z-ést si lon d' Márbéyan. Dj'é coneu bin onk, 
mi, di d' là. Prumi drésseü ! C'é-st-on camaráde da on néveü da l 
feume. On prumíi, vos di-dje. On maisse. Vos né l’ saurîz crwére. 
mins quand i ’nn’a onk on pau pus disçrukè qui l’s-ôtes, i li aprind 
co bin à causé. 

— A cause, d'djoz ? 


— Ô ! ayi ça !... Â ! c? n'ést nin on brichódeü, ni cor on-alcoti ; ni 
warache avou lés tchins daus djins. Maleureü ! dés tchins, dj'énn'a 
dédjà brâmint véyu, ét dés malins. Mins dés tchins come qa ! Ci n'ést 
nin dés tchins d’ taneûs ni co d' baraquis, savoz. Is n° plét bin sûr 
mau do causé en-z-atouwant ; ét todi come u faut avau lès vôyes. 


— Bin ! c'é-st-one saqwè à n’ nin crwére. 
— Come dji vos I’ di, Monseü l’ Curè. 
— Èt... il zi faut brámint do timps d'apurdice po ca ? 


— Dji n’ vos-è diré rin. Mins si vos v'loz, dj'énn'i causerè quand dj' 
f'ré m' toürnéye pâr là. » 


DU‏ د 


Saqwants samwin.nes aprés, li p'tit martchand d' Palisou a éminé 

nosse tchin èmon l'ome di Márbéyan, avou dîs pèces ; ci qu’ faleut 
payi po l'apurdice... « Vos viéroz, Monseü l’ Curè, vos n'è séroz nin 
au r’pintant. » 


A I’ toürnéye siyante, li curé n'ésteut nin là. I gn'aveut qui I’ mès- 
kène : « Vos I’ diroz à Monseü 1’ Curè. savoz, qui s' tchia va bin. Dj'i 
a stî djüdi do l’ samwin.ne qu'ést iute. Vos li diroz, savoz Né I’ rovioz 
nin. » 


Èt come li méskéne,... Sacré mau ruv'nante cwate-pèce ! né li 
léyeut nin d'djà douviè s' caisse : « C'ést quét'fiye one laide di djindole 
por vos. I v's-é fauré d'méfyi asteüre, do tchin ; véyoz qu'i freut 1 
racuséte,., Quand v's-éstoz tote seüle o l’ cauve... Roum'doudoum"' ! 
Monseü 1’ Curè, qui vosse vin m’ fait do bin ! » Evóye nosse pitit 
«yo-y-ome» en ictant s' caisse à s' dos. 


Li côp d’après, li curé guédieut, vos sintoz bin... « À ! Monseü I’ 
Curè, on crâne tchin qui v's-auroz là. Djé l'a vèyu l’ samwin.ne divant 
l cine qu'ést passéye... Ayi, c'ésteut 1’ maurdi d'vant l porcèssion. 


— Et comint va-t-i ? 


— À ! c'é-st-one bièsse !... I cause dédjà bin, savoz. Ó ! nin come vos 
ét mi ; il aftéye cor afiye su saqwants mots, là. Mins ca va d'djà. Onk 
qui n'aureut d' cure, él ripudreut quét'fiye tél qu'il ést. Mins on tchin 
d' curé. I li faut pus d'instruction, vos sintoz bin. » 


Èt I curé s'a co fait quite di cinq pèces por on novia bay; ...en 
chinant on pau, ca avou lés-ans, on d'vint quét'fiye on pau pus r'wai- 
tant. Mins por on tchin qui causereut français... Po P latin, i li faureut 
co saqwants bay”, dj’ su bayî ? Èt pwis l’ curé s'aureut quét'fiye ètrè- 
bukè en causant latin avou s' tchin, ét ça n’ va nin, one bièsse qu'ést 
pus discrukéye qui s' maisse. 


* * * 


« E bin ! èt m’ tchin ? Quand l'iroz r'qwére ? 


— Sèmedi qui vint, sins r'protche. Mins dji n’ sèrè véci qu'à l’ vès- 
préye tote basse, savoz ; ca i gma one di vêye. Dj'émn' iré dédjà 
vinr'di t't-au matin por mi lodji vélà. » 


...Ét come li curé nifteut en péwiant avou deüs deugts dins one dès 
p'tités potches qui lès curès ont là, su leû vinte, à leû soutäne : 


« Nin dandji ا‎ ça, ô ! dj’ iré d'mandé à lodji èmon m’ cousène. » 
Nom di Dio ! binauje on-ome ! on tchin qui causerè come vos èt 
mi... I l'oyeut dédjà dire si complumint à Monseû P Dwéyin, à l'adó- 

L3 
ration... Et l's-ótes curés qui s' chinint tofér di li, is 'nn' auront one 
di puce. 

...Mins qu'aleut-i fé, nosse pitit martchand ? Li tchin ? Il aveut bin 
ieû sogne do fé on martchi avou, on djoü qu'il aveut réscontré on 
gobieü d'au lon. Èt l' sèmedi, à P’ nêt; vo-t'.là, tin, martchand, à 
Puch do P cure, sins t” caísse,... il aveut stî r'qwére li tchin foû g’ 
toürnéye,... Mins sins tchin non pus, maleureü. 


...« È bin, ét m tchin ? 
— Taíjoz-vos, Monseû 1’ Curè, dj'énn'a ieû one bèle avou li. 
— Qwè, ê, vos ۶ 


— Dji né l’ wasereu dire tot plat insi su I’ pavéye. Moussans, s'i vos 
plait. » 


...« E bin, Monseû l' Curè, nos ruv’nins échone bin pont-ét auje, 
en copinant d'one sóte ét d' l'óte. Maleureü ! c'ésteut on causeü ! 
quéne bièsse ! I 'nn'aveut one di babèye. 


— Èt adon ? 

— Adon, nos v'nins do trévautchi l' Taviène. Savoz bin, à mwin 
drwéte, i gn'a one pitite potale... A sint-Roc, dandjereü. dizos on tiyou. 
Ayi, c'ést ca : c'ést Sint-Roc èt s' tchin. 

— Ayi, ayi, ét m’ tchin ossi 7 

— Dj'i su, Monseü l’ Curè. Léyoz m’ dire insi. N-avins passè l 
tchapèle èt 1’ tchin, là bin one diméye-eüre qu'i n’ moufteut pus... 
T'és crèvè odè, twè, tchin, di-dj” è mi-min.me. Èt po I’ vos raminè à 
sauvritè, nos n's-alans assire one apéye dizos l’ tiyou... 

— Ét pwis ? 

— Bé ! léyoz m’ dire, don ; vos m’ ricópoz tofér... Vins, m’ fi, di-dj’, 
nnalans plèyi li gngno véci su l'iébe... 

Tot d'on côp, ést-c^ qui ç’t-arsôye-là ni m’ dimande nin. en m’ 
clignant l'ouy : E ! martchand ést-ce qui l’ curé va co... ? » 

W'aleut-i, ca, l curé ? Djan-Djàques né I' dijeut qu’ tot bas, à 
saqwantes qui chachelint come dès lwagnes. Lès-ôtes p'lint bin pinsè 
tot ç’ qu'is v’lint. Qué novéle, avou Márine, s'élle aveut oyu ? 

« E bin, Monseû I! Curè, dj'a sti si télemint bin muwè èt s bare. 
qu'en passant addé l” vévi da l’ cinse dau Buk, dj'a cayi J’ tchin d'dins 
ét dj l'a nèyi. 

— T'as bin fait ! » di-st-i l’ curé. 


* * * 

« Li pus maleureü, di-st-i onk, c'ést po l’ tchin. Ayi, in ! o P place 
do bin viké à mougni rosti-bouli émon s' curé, i n'a quét'fiye qui do 
pwin d'agace avou s' baraqui. Póve biésse ! 


— Ayi, di-st-éle, Mârine, totes vos prautes, ca vout dire qu'o P place 
do v'lu scolè lès tchins, vosse drésseü f'reut brámint mia do chortè l’ 
linwe à dés cis qu'i gn'a. Là, wai ! 


— Pont d'avance, Márine, is l’ conterint co pa sines. 
— Ê ! Márine, ét nosse fricasséye ? 
—  Mária todi ! avou vos bwargnasses tchatchas, djè l'aveu rovyi. » 


Èt en ratindant, li P'tit Bért a contè : 


Li Mon.ní d'è Bautche è paradis. 


Il ésteut su l sou po r'moussi; è s't-anéte, ètur sès spales, one 
loürdeü ; pwis tot d'on cóp, one saqwè d' bolant ét d' tot rond boucheut 
su li d'zeüs di s' tièsse ; divant sés-ouy, i blaweteut dés bleuwès boles 
qui toürnikint, qui toürnikint todi pus rwèd. Tot loüte ét ablouwi. li 
gros mon.ni do molin dè Bautche a dranè à I’ têre, come one satchiye 
loyiye trop lauke ; en s' cotapant saqwants cóps, il a cloupé o bi... 


Trwès djoüs aprés. li camion à quate ruwes dau molin l'a minè 
jusqu'à l'églije di Baye. 


Li, su ç’ timps-là, n'aveut nin co pris pid è paradis, èwoù, di-st-on, 
i n’ faut qu’ distrapè one dés rondés couviétes,... i gna ostant qui di 
stwèles, po bin veüy ci qu’ lès-ôtes tchicotenut co vélà. pad'zos, su I’ 
têre. Il aureut véyu, come il í aureut stî, si soü, Jéniye, qui fieut alè I’ 
molin avou s't-ome ét sès deüs fis. Do trèvint qui I? mon.ni èsteut co. 
aveut-èle djéryi après. C'ésteut bin à s’ toû asteüre. Mins on I’ pout 
dire : elle aveut bin tchiké s' djeu, en wastant tot doëcètemint tot Ç` 
qu'aureut p'lu astaurdji s' frére : lés djon.nés féyes à marié por un 
prumi ; pwis quand il a sti tchénu, lés rassités coméres ét plic, ploc. 
à preme, one djin ou l'óte qu'aveut pièrdu s't-ome avou ou sins-éfants. 
Si marié ? Poqwè fe, é li ? One feume ? N'ésteut-i nin bin come ça ? 
Avou s' pwin tot cüt. Cor ostant d' büre qui d' pwin. Rosti-bouli 
mwints côps su l’ samwin.ne. Jamais pont d' mè-è ! nin on ratna dins 
sès pids ! nin on strin è s` vêye !... Et l' vi djon.ne ome s'aveut lèyi 
apasse, amôdurè. One miète couyon dins lès cotes ; ene miéte nawe 
à )۵ lon ; qui n'aureut nin vènè qu’ lètcherîyes, ça r` vout nin dire 
tos côps, amisté. Mins i n'aureut jamais ieü l'idéye dc r'nictè. 


Tantia qu'i monteut è paradis... I monteut... Ô ! P vêye n'ésteut 

nin à uréye vélà, ni cor à móde di griplote ; on pau come li route di 
Dinant, dizos 1’ Praule, ét dés prés aus deüs costès. I monteut piyame- 
miyame, en siyant l's-ótes : chaque si toü, vélà, come à c'fésse. I 
monteut... Mins i n'ésteut pus moussi avou lès ádes qu'on l'aveut 
èssèvli... Ô ! ci n'ésteut nin l’ bon moussemint qu'i n'aveut fait qu’ do 
strimè. Po poüri è têre, vos-ôtes ! On l'aveut mètu su J’ tauve avou I’ 
costume dés-ovrauves dimégnes, s'apinse qu'on dit. Lès semidoubes, 
di-st-i J’ madjustér : li ci qu'on tchausse li londi do 1’ dicauce quand 
on n'ést pus d’âdje po co ièsse maisse-djon.ne ome, ou po s' discandji 
en "nn'alant, à I’ véspréye, dire si tchapelèt à on mwárt o viyadje... 
On-z- va addé Sint-Pière, parait-i, avou lès loques come lès cines 
qu'on-z-a ieü su l’ pia tos lès djoüs en travayant ; ca fait qu'on vèyeut 
bin d'au lon qu’ c'ésteut on mon.ni : li min.me gris pantalon qu'il aveut 
tchéyu è l'éwe ét l’ tchimije di grosse twèye qu'on r'sére au có avou 
on blanc boton d' caté. Dispóy saqwants timps, li mon.ni li léyeut 
tofér disbotenéye ; ca l’ coût d'alin.ne li stron.neut on pau au gosí. 


I monteut ;... ca fait combin d' timps qu'i monteut insi ? Qu'i siyeut 
l's-ótes ? Pupont d’ nét ; ét w'ésteut-i l’ solia asteüre ? I fieut bon-z-ét 
tchód ét clér pa d' tos costès. 


Su lès prés, aus deüs costés do I’ pisinte, dés djins, Fi de Dieü ! 
come dés copiches ; qui s' porminint sins quausu s’arin.nè, en tüzant 
ét r'waitant tènawête lès cis qu'éstint su l’ vêye, avou l'air do djéryi. 


...« Ténoz ! n'ést-ce nin nosse vi Monseü l’ Curè, vélà ? Là one 
béle apéye portant qu'on l'a raminè à Assèsse ; ét nin cor è paradis ? 
Nom di diále ! Qu'est-ce qui c'ést d’ ça por one atèléye, véci ? Èt wête, 
vélà, n'ést-ce nin Ma Sœur Ómérine ? Pêve vîye sinte âme dânéye ! 
On-z-a mwints cóps fait lès pauques dispóy qu'élle èst rèvoléye. Boute 
é ! ci mèst qu’ mau displéyi, s'éle taudje co saqwants-ans véci, po totes 
sès dispoûsseléyes, quand dji n’ m'ébouteus nin avou mès létes. Mins 
w'é su-dj? tchéyu véci ? 


...€ Tin ! volà l’ mon.ni ! À ! vos-i avoz léyi lès osétes ossi, là, 
parait ? 


— Bondjou, Monseû 1’ Curè. » ,..Li mon.ni li aureut bin v'lu rôstè 
s’ calote. W'ésteut-éle ossi ? Eminéye o ri, pércéye-fréche,... ou dóbin 
si bia-frére l'a quét'fiye trouvé jusse à s' tièsse,... avou co saqwants 
samwin.nes, one pitite flotchiye di crèpe su l’ costé asto do l’ pene... 


« Qui faît-on véci, don, més djins ? 


— Ni m'è causoz nin. Véci, mon.ni, ci n'ést nin come è Bautche : 
Tot n’ fait nin faréne au bon molin. On-z-a bau r'churé s' marmite 
do mia qu'on pout divant do 1’ lévé. 

— Mins vos, Monseû 1’ Curè, comint n'éstoz nin co moussi è paradis ? 
Ni co vos, Ma Sœür ? 


— Ostant vos l” dire. Come ça, vos sèroz advèrti. Sint Piére, mi fi, 
c'é-st-on fèl. Fèl ét seur, maleureü ! dji né ٣ saureu dire dés côps 
assèz. Èt on nifteüs. Et on sacré mau toûrnè, po dire come c'ést. 
Pont d'«ayi mins» avou li, savoz. C'ést li qu'ést maisse. Qu'avoz fait, 
là, Monseü 1’ Curè, po v'lu moussi addé nos ۶ 


...B& ! a-dj* dit, dj'a dit mèsse, dj'a cofèssè, dj'a... E ! là, mon pa- 
rent... I w vos lait nin d'djà v's-ésplique, I’ vi rütiau. Vos-avoz sti 
payi po ca, c'ésteut vosse mêstî... Wai, Monseü I’ Cure, di-st-i, aloz 
one miéte vos porminè, wai, vélà, dins lès patures ; ét quand vos 
sauroz bin qwé m’ dire, ci qu’ vos avoz fait po gangni l’ paradis... 
Ayi mins nin dés marimin.ces di rossia tchin, ni co dés colibétes, vos 
mé l véroz dire... En siyant vosse toü, come lès-ôtes. I gn'a nuk 
avaurci qu'ést pus bia qui s’ camaráde... Ô ! v's-avoz I’ timps, savoz, m’ 
fi ; دامع‎ rin qui brûle... Et ma Sœûr, wai, véci, èlle a ieü l” clapète ossi. 


— I gn'a nu moyin quand min.me do 1’ amôdurè, l’ vi sint ? 
gn 


— À ! m fi, on veut bin qu’ vos né l’ con?choz nin co. Ratindoz po 
veüy. » 


Èt Monseû l’ Curè èt Ma Sœûr, di-d -pa'd'zeüs l'uréye do I’ pisinte, 
enn'alint pate à pate avou l” mon.ni ; po I’ veüy ricassi pa Sint Pière. 
Ca i chone qu'on-z-é-st-one miéte mia d'asséne quand on n'est pus 
tot seü di s’ viyadje o pènin. Qué novèle quand Sint Pière aviseré nosse 
mon.ni ! S'apinse qu'on dit, dés cis qui fièt leü pwin avou lès 
marcotéyes daus djins. Et li qu'acoureut abiye à mésse tot jusse à 
strape, qui l curé distchindeut do ٣ tchèyère di prétcheü ; qui d'meu- 
reut rasta astoc au béniti, avou s' calote dizos s' brés. Et i vôreut 
apassè l’ grand sint, li fou naye. Sint Pière qu'a co pus ausse do lèyi 
moussi one saqui sins sès drwèts qui l’ tchènu monse dau tchèstia 
po d'né on d'méy-cent à on vi póve... T'é sovins' co bin, mon.ni ? 
I m chone qui djè l’ veu co di-d-ci. I piceut l’ pice èt l’ ripici avou 
deûs deugts o l’ pitite potche di s' djilét, en choütant I’ rentiér rimawyi 
s' pátér jusqu'au fin coron... C'ést todi onk qui dj’ n'a co jamais vèyu 
avaurci. 


Nosse mon.ni énn'aleut en tot tüzant. I gna dés cis qui contenut 
qu'i chufloteut cor one miète. Poqwé nin ? I sêrê co timps do chore 
quand lés-aumayes sèront bizéyes... 


« Choütoz, Monseü ! Curè, vinoz avou mi; ét co vos. Ma Sœûr. 
métoz-vos bin dri mi, nos mousserans échone. » 


Fou m'vét ! Èt Monseü l’ Curè cligne l'ouy après l’ sœür. Portant, 
dins l’ timps. su l` têre. is n'éstint nin d’ soce tos côps zéls deüs. 

Mins po veüy li mon.ni passé lès bérdouches ét r'cassi ponte ét maque... 
..« Ténoz ! Ténoz ! n'ést-ce nin l’ mon.ni d'é Bautche ? 

— Siya, Sint Pière, c'ést mi, sins r'protche. 

— È bin ! mon.ni, qu'avoz fait à vosse chonance po moussi è paradis ? 


— Ô mi, Sint Pire, dji n’ sês nin s' dj'a bin fait. Mins djè I’ va dire 
come djè l'apice. Vola : dja volé P ritche po l' donè au pêve, mi. » 


Broquetè, Sint Piére, ci cóp-ci. Vo-l'-là d'meuré à d'tchindéye, tin, 
asteüre. Ca dés ritches, po bozè l’ póve, i gn'a à rêlê, co pés qu’ 
dés canadas au róyadje. Mins dés cis po apé èwoù qu'i gn a ét rafoüré 
lès pôvès djins, ca ést co pus râre qui d's-aubwuissons dins one pature 
à vésses di leup. 


« Moussoz, m’ fi, moussoz. » Et qui diriz, don, més djins, si l vi 
sint né li a nin rósté,.. ci qu'i tchausse su s' tièsse po tchapia dispóy 
qu'il ést vélà pad'zeüs ? 

Èt come li mon.nî si r'toürneut po uké Monseü I’ Curè ét l’ béguene : 
« Ê là ! vos deùs ! di-st-i Sint Pire en ravalant s' ratchon, wè vont-is 
cés deüs-là ? 


— Alons, Sint Pière, avoz d'djà vèyu on mon.nî énn'alé sins s' farini. 
wai, véci ! ni co sins s' baudèt, rèspèctant l’ batème ? » 


Et c'ést come ça qui ١ curé ét I’ masseür ont p'lu moussi è paradis. 
* * * 


„Et Ç'ticile, di-st-i, li p'tit Fripiat, c'ést cor one bone. C'ést I’ ma- 
djustér qué l'a contè aus curés, aprés veupes, à l’adôracion. Ele nè تد(‎ 
a nin choné fwárt chayète. 


Lés djon.nes mariés o paradis. 


Léyi à d'tchindéye on tchaur tchèrdji ? On sére come u faut 1 
mécanike ; on mèt on gros cougnèt aus ruwes. Ó ! ayi ça ! Maugrè ça. 
i gn'a dés côps... C'ést come ’l astchait. .. 


Cés deüs-là, is sórtint justumint do l' maujon comunále do s'awe 
mariés. Ont-is seülemint oyu l’ tchaur roumedinè su lès cayaus do P 
rbuwale, adon qu’ tos l's-ótes pétint au diâle ? Sibrótchiye au meur, 
one comére avou one dés grantés ruwes ; li tchaur baudéle aprés ca 
sur one tièsse di pire ét l’ tamon, en risbiktant a pété l'ome o l” pwétrine 
ét l'a makè. Co deüs à l’ grosse pwate do paradis. 

Come, li djoü qu'on s' marie, on s'a r'churè tot noû à c'fèsse èt 
P comunion,.. on n'a pus nin one atsüre à d'vu rakeüse, ni cor 
rassèrci, Sint Pière lès-a fait moussi tot drwét sins one ridite. Pus qu'à 
s' porminé pa l’ brès dins lès bias djárdins... 

...« Savoz bin qwe, m’ fi? di-st-èle li comére. Nos n° p'lans nin 
co d'meuré insi échone. Nos n'éstans nin co mariés à Fèglije. 


— Ayi, c'ést I’ vrai, qu'alan „n 7 


— Vinoz, nnârans conté noste afaire au vi sint qu'ést vélà à Puch, 
wai !» 


...« E bin, més-éfants, di-st-i Sint Pière, vos fioz bin do mé P dire. 
Dji n'i aureusnin sondji, mi !... Ratindoz on pau... Ruv^noz d'mwin. 
aprés non.ne. » 


Mins I’ londemwin, à l’ véspréye, à Puch do paradis, on s' boureut ; 
one chîléye di tos lès diâles : « Choütoz, més p'tits vouyants, taurdjoz 
one miète, co saqwants djoüs... I n’ faut nin pinsé qui dj’ vos roviye, 
savoz. Mins i v’ fauré ruv'nu,., Mètans !... djüdi do l’ samwin.ne qui 
vint. » Ét lés deüs djon.nes mariés énn'ont ralé one miéte péneüs. Co 
pus d' dis djoüs à transsi. 

Quinze djoüs aprés. Bé ! on f'reut l' mariadje li maurdi do l' Portion- 
cule... Et on répéteut dédjà po lès prumîrès veupes deu Qinze d'A- 
wous’! Tofér on ratna. Todi on mé-é. 


...« Po bin fé, po vos marié,... Et r vi sint si chôpiye on pau غ‎ 
s't-anéte,... A mwins qu’ do fé come po fè, là ! mins po sire li djeu, 
i faut on curé, ét... squ'à ci, nu moyin do-z-é léyi moussi onk véci.» 


* * * 


« È ! di-st-i Djàque d'émon I’ Djárdini, si nn-éstans dias lès mwárts. 
choütoz çoci : 


Djóséf d'au Chantant. 


One eüre après li ridjunè, Djóséf d'au Chantant s'aveut léyi ralè. 
Tchéyu mwárt. On vi djon.ne ome qui vikeut à iésse adórloté avou 
sès deüs soüs qui n'éstint nin mariéyes non pus. 


Si marié, ca vout dire alè à mwin.nadje, fé intrè d's-étrangér^ o 
I famile ét d'vu paurti leü p'tit bin. Fine ét Virginîye modint leüs 
quate vatches ét Djóséf tchérieut o bwès. Come dès p'tits dieüs, zèls 
trwès. 

Don, Djóséf né l’ racontereut pus. On-z-aveut stî ukè Mária d'émon 
l’ Sécrétaire di-d.vélà ét Djan l' Cwépi. 


C'é-st-addé li, li sémedi à I’ véspréye, qu’ lés-omes vont à l’ baube. 
Jéniye savenéye èt Djan scrépe : crac, crae !...Si c'ést lès rauyi, di-st- 
on afiye pa riséye, ca n' fait nin co si mau. Enfin Djan li fieut s' baube 
po l’ tot dérin côp. Onk qui n’ p’leut pus mau do s' rissatchi, ni co d' 
chine, .. 


Avou Fine,... Virginiye somadjeut sur one tchèyère,... Mâria d'émon 
l’ Sécrétaire a lavè bin come u faut nosse pêve mivét. Si nét d' tos 
costes, là vingt-ans,ét co ope, qu'i m l'aveut pus stî. 


Ét là nosse «y-ome» su l' tauve, avou s' moussemint dés-ovrauves 
dimégnes, s'apinse Bért énawére ; enfin s' camusole. Ca, po I’ pantalon, 
avou I’ blanc linçoû sur li, quî ést-ce qu'aureut bin adviné qu'il ésteut 
è pur pa pad'zos ? Avou s' bone tchimîje ét si rwèd col qui fait brikè 
s' minton. 


Mária ét l’ cwépe ont sègni l’ mwárt ét pwis èvôye : qu'è v'loz, mès 
djins 7 On-z-i passe tortos pûr là... Tortos 7 Est-ç’ di bon ? Ayi, é 
dandjereü ! Si nn’ n'éstins pus là, nos deûs, po l's-éssévii ét I’ zi fè P 
baube ! Mins ça, on l’ tüze ; ca n’ si dit nin, ca s' chufèle. 


A l'églije, on soneut à mwárt... « Ténoz, qui ést-c* qu'ést mwärt, è? 


— O ! ça dut ièsse li vi marchau qui n'aleut nin rwèd lès djoüs 
passés.» Pérson.ne po sondji à Djóséf d'au Chantant,.. Wéte bin ! 
djè l'a co véyu, éyir à P nét. Et gn'a-t-i ieû one comére po s' vinu 
stampè su luch quand Mária a r'passé 7 C'ésteut 1 plin fènau-mwès. 
Co pont d' véjéne po v'nu dire si tchapelét ; quand on-z-a s' diné au 
feu... Lés deüs coméres ont d'meuré totes seüles à nifté autoü do 
mwárt. Virginiye a chové avou s' mwin one bleuwe nwáre moche. 
qui v'leut moussi o néz do póve mivét. 


« Qui vou-djr dire, é mi, Fine ? Savoz bin qu’ c'ést quausu da- 
madje do mète è tére one co si bone camusole. 


— C'ést l’ vrai, ca. Mins c'ést co pés s'on l'aveut moussi avou sès 
totés bonés ádes. Mária, c'ést quand min.me one avisante ; èle ni 
pout mau do fé fürlé lès djins qu'ont l” maleür. 


— Savoz bin qui dj’ freu co di m’ néz avou. mi. One camusole insi. 
Po-z-alè mode o I’ pature quand i ploût ét aus coûts djoüs qu'i fait 
minâbe. Róstans-li.» 


Come s'élle avint sogne do li fé mau, à tos p'tits ikéts, tot doüce- 
mint, on-z-a dismoussi nosse Djóséf. Asteüre, il èsteut bin è puréte. 

Mins i fieut d' l’èstè à cûre sicayes ét panes, ét, o l’ grande tchambe 
èwoù qu’ l'ésteut, i fieut si stofe. Mins Virginiye adouye li bone blanke 
tchimije. N'ést-ce nin pètchi do mète po poüri do]  paréye twéye ? 
C'ést co moman qu'énn'aveut acheté tote one pice au martchand d' 
Färjole. 


Èt pont d' rime ni d' rame ! c'èst po tortos aprés tot ! Qu'èst-ç” 
qui ça pout bin fé quand on-z-ést vélà ? Virginiye a rassit l' mwárt ; 
on l'a trossi. Èt Fine avou l’ bétchéte do I’ ciséte : on p'tit chaurd 
au bwárd ét P twèye a churè en fritant ét crénant tot drwèt. « Avou 
I bokèt,... di-d- padri; pa d'vant. on-z-aureut quét'fiye avisè one 
pitite saqwé en I métant o vacha... avou l’ bokèt, dji vou bin fè 
quate bias noüs mokwés d' potche.» 


Saqwants djoüs aprés. Djôsèf è-st-à pont. Lès tch'faus qu'i tchè- 
rieut, on-z-a fait martchi avou Masson dau Buk... Èt Monseü l Curè 
saye do soladji come i pout, do rabiazi lés deüs djins si d'seüléyes. 
si disbèliyes. 

...« W'é-st-i don, asteüre, nosse póve Djôsèf ? 

— Ewoù vóriz qu'i séreut, més djins ? C'ésteut on vrai bráve ome. 


Djé l’ con*cheu bin dandjereü. I n'auré pont ieü d’ rüses avou Sint 
Pière ; dj'é su sûr. 


— Comint s'éboute-t-i, don, vélà ? Li tot seü. sins nos-ótes ? I n'au- 
reut d'djà seü côpè s' pwin, ni co bûrè sès mitches. 


— Pus dandji d'.tot ça. vélà, èwoù qu'il èst. Il é-st-é paradis èt 
vélà... 


— Dji vou bin, Monseü I’ Cure, di-st-èle Virginiye. Mins on-ome tot 
seü, savoz. Et qui fait-i vélà ? 


— Ci qu'on fait è paradis. don. I danse avou lès sints èt les sintes ; 
c'ést ç' qu'on fait vélà, pad'zeüs, di-st-on. 

— I danse, dijoz ? 

— Bin ! c'ést sûr ça ! di-st-i l' curé qu'aureut contè tot c' qu'il as- 
tchait po rapaujetè lès deüs toürpenes ; lès sints dansenut en tchantant 
autoü do Bon Die. 


—  Mária todi ! si nn’ l'avins seü. Li qui n° tüzeut jamais à mau ; co 

pus inocin qu'on-éfant à l’ fachète, don, Fine ? 
— Qui v'loz dire, Virginiye ? 


Jésus/, Mária ! tüzeré-t-i, é, dj su bayiye, en dansant à s' toûrnè 
aprés l’ meur ? ». 

Sint-Élwè. 


Po l' Rèvèrend Blanc-Curè, Frédéric-Jean 
Servais, avou brâmint, brâmint dès complumints. 


S'on v' dimande, on djoü, d'éwoü qu’ vos-èstoz, m' fi, vos n'avoz 
qu'à dire qui c'ést do viyadje qu'on-z-a v'lu rétéré Sint-Elwé. On 
r'vázi come ça po couyonè lès cis d'Awagne. 


Dispóy qu'i gn'a dés ayons à l’ cariére, ca n'a wêre candji: on s’ 
fait arédji, on s' fait dáné. Combin d' côps n’a-t-i nin récouru, l 
Zande Tchaupin qu'aveut dés doutances su s’ feume 7 Li Blanc Goyèt, 
todi I prumi po foute li tchét dins lès pouyes, aveut l’ sèn! di ayon 
asto do ci da Bért. Sins fé chonance, i lanceut one lawe ; li p'tit Bért 
ricasseut l bale. Zante one miéte padri zéls, fieut dès-orèyes come 
on couchét quand i tone ; one dimèye-eûre après, il ataqueut I’ Tchè- 
rau d' Durnal à grantés opes. 


C'é-st-insi qu'il ont djouwè li pus béle di leüs carbonâdes ; on-z-é 
causeré co longtimps. 


* * * 


I faut sépe qu'à Awagne, dispóy saqwants mwès, il avint on novia 
curè... Tot noü, tot bon ! Èt au fond d' l'èglije, on sint-Elwè co pus 
vi qu’ lès rouwales ; i s'aveut fait quite di deûs deugts à s' pawène, 
èt s'i drèsseut s' drwèt brès, c'èst sûr po mostrè qu'il èsteut à mitan 
spougni... Si tchapia. Auwe là, dîront-is lès cis qu'ont stî è scole 
d'adultes, ci n'ést nin insi qu'on lome ça... Tutüte ! si tchapia, di-dj: 
ésteut tot crèvaudè. I scayeteut à place, come il aureut ieû lès plokètes. 


On djoü, à l’ vèspréye, li novia curé d'Awagne, divant tèmwins : i 
gn'aveut là Dolfine d'émon Jènîye qui r'lave l'églije ét l’ vîye Mayane, 
li pus grande tarame do viyadje,... li curé, don, vout r'nièti I’ sint ét l” 
rabia i, d'djeut-i, en l’ rimétant è coleür. I I’ distchird di s' djok... 
Portant on fwárt adrwét, ç’ curé-là. I vout ascauchi d'on chayon ; i 
s'étrébuke è s’ cote ; bardaf ! « Vos n’ vos-avoz nin fait do mau, Mon- 
seû l’ Curè ? » I nè I’ faleut pus d'mandé au sint. Il aveut fait s' timps, li. 

Qwé-z-é fé asteüre ? Rachonè tos lès bokéts bin come u faut, ét, à 
P véspréye tote basse, lés-alé ètèrè su lès Comognes, dés sauvadjes 
tris, padri l’ viyadje. Èt «point final», sins l Blanc Goyèt èt li P'tit 
Bért... Mau fiants, cès deüs-là ! Ci n'ésteut nin on sint d’leû-z-èglije, 
por on prumi ; ét co, is n'avint rin à r'mache avou li. I n’ tineut bin 
qu'à zèls do fé ribote quate djoüs après, à l’ Sinte-Bâbe. Sint-Elwè, 
c'ésteut daus cinsîs... « Mins, a-t-i tü*é I’ Blanc, dji n° m'è saureu 
passé. » 


« I m' choneut qu'on-z-ésteut chapè, mi, à Awagne, avou leü novia 
curé. Po ç qu'i fait, dj'in.me cor ostant nosse vi bérdélaudd' Doréne. 


— Lès novias ramons chovenut volti, valèt, di-st-i l' Bért qui n’ véneut 
nin co d'éwoü qu'i sofleut. 


— E ! dés scorions insi, il è satcheré co mwintes. » 


Mins l'aparéyeü vineut addé Bért avou !' plan d'one pire ét on s'a 
djoké. Po l’ momint. Ca, s'mince di tchinis' ridjéte aujimint. 


Saqwants ayons pus dri, c'ésteut Twin.ne Calou. Pus rénant, djé 
P vóreu bin veüy. Ca énn'a-t-i jamais ralé à Awagne sins one saqwé è 
s’ muséte ? Trwés mayes d'one vîye tchin.ne tote èrènîye, on bokèt d' 
fiér po martchotè avou l martchand d' loques. Po lès véjins, à P 
saison, i rapwarteut à dos dés scaursons, dés stiéles ; co dés bóles po 
dés ramons. Et Justine, si feume, élle aureut bin touwè on pû po vinde 
li pia. Ténawéte, su leü-z-anségniye, on-z-oyeut one pouye tchanté 
come on coq; ca n’ vout nin dire tchèrète, diré-t-on. Mins quand 1 
pouyetriye roviye do codássi à móde di pouye, c'ést tofér éwoü qu’ 
l'ome èst maîsse è s' maujon tos lès côps qui I' feume n'i èst nin. 
Vola qwè, tènoz ! S'on vos I’ dimande. 


Riwaitants come pas-un, is chinint su l'amougni, su l` bwésson ét 
I’ lumiére, su tot. A leü panse come dés tchins d' taneüs : i lès faleut 
veüy dârè au dinè ا‎ couchét émon I’ frére da Justine qu'ésteut marié 
à Sint-Djuraud. Et l’ chance, c'ést po lès bribeüs! Avou s' nüte d'éfants, 
tot seü po fé valu si p'tit bin, li ci d' Sint-Djuraud n'aveut jamais l'agrés 
du v'nu prinde sés r'vindjes à Awagne. Zéls, dés-éfants, is fyint bin 
sins. « Quand on sêt bin ci qu’ ca costéye, mi fèye ! po I’ bin qu'on 
"nn'a. » 


Tantia, p'tit-z-à p'tit, avou s' fayéye quinzin.ne di tayeü d’ pire,... 
i fieut dispóy todi dés bwärdüres ; en métant su leüs tâtes dol copote, 
...do büre di coches ; ét mougnant dés canadas sins sauce, on-z-agri- 
tcheteut on franc pwis l'óte ; ét on-z-aveut acheté one vatche ; saqwant 

timps après one deüzin.me : « Wai, més djins, d’djeut-èle Justine quand 
èlle èsteut è s' bone, wai ! là ç' qu'a gangni ci qu'é-st-o stauve ! » Et 
èle mostreut lès grossés mwins da Twin.ne. Leüs deüs vatches avint 
vélé dés-aumayes : dés vatches po tot rate, sins boüsse disloyi ; pwis 
quand on-z-éléve da li, on sét bin ç' qu'on-z-a. 


C'ésteut co dés pétrons, mins qu'avint 1’ dâr do ièsse dés p'tits 
cinsis, avou deüs saurts di comogne, saqwants bokèts dau monseü. 
Co pus mougneûs d' rukes qui lès cis d’ Dorène. 


Malin, il n' l'ésteut qu' tot téne, li Twin.ne. A s' chonance brámint 
pus discruké qu’ tos l’s-ôtes carioteüs. « Quand il ont tot fait do r'pache 
leüs djon.nes, payi leû cassine, todi trop court atèlès avou leü quin- 
zin.ne, lès-ovris. » 


* * + 


A rametè do novia curè d'Awagne, on-z-a rate vinu à d'vise di 
Sint-Èlwè. On sint qu'èsteut quausu I’ patron da Twin.ne, dispôy qu'i 
v'leut anté lès cinsîs. 

« Bin ! c'èst po nu mau qu'il a faît ça, l' curè d'Awagne, dijeut-i li 
P'tit Bêrt. Tot |’ monde pout bin tchair. Tant pire li ci qu'èst spiyi. 
— Ayi, ayi ! on l crwéreut co bin, d'djeut-i I’ Blanc. I fait bin l” fou 
à bèle vêye, cit-là. Dès parèyès sindjeriyes, il è djouwerè co mwintes. 
Ti pinsereus bin qu' lès cinsis d'Awagne c'èst tot doü-trimpès, po 
n' nin vènè èwoù qu'on l's-èmine. » 

Tot ç timps-là, Twin.ne ni p'leut mau do léyi passé on-amér'.. 


« Dji vou bin wadji on lite qui I' novia Sint-Élwè ésteut dédjà à P 
cure, qui l’ vi ésteut co su s' djok. 


— Taís'-tu, va twè ? 


— On fait chonance do ridê. Li pus inocin l’ f'reut bin. On plouke à 
I têre. Póve Monseü I’ Curè ! i s'a quét'fiye fait on boürsia. I faut bin 
strimé adon li novèle posture. Èt lès cis d'Awagne si lèyenut striyi por 
on noû Sint-Élwé qu'ést solon lès manoûjes dau curé. 


— Èt lès bokèts insi 7 


— On l's-étére à catchéte, don, Blanc, di-st-i Miyin qui n'aveut nin 
co moufté squ'à ci. 


— W'è lès catcherîz, vos, papa, si c'ésteut 7 
— Nin todi o djärdin. I n’ faut qu'on côp d’ locét au fouyadje po lès 
raminè au djoû dins one paletéye. 

— È ! Twin.ne, di-st-i l' Bért, i gn'a pont d' tris aviè Awagne ? Là 
one bèle di place qu'on n'i va jamaís téródé. 


— Bé!i gn'a lés Comognes, nos-ótes. » 


Pate à pate, su saqwants djoûs, li Blanc Goyèt ét tos l’s-ôtes avint 
fait dol vêye. I n’ faleut nin quand min.me biacóp oskinè l' Twin.ne 
po I ritoürné ponte ét maque. 


Qué damadje ! quand on-z-i tüze bin. Tot candji insi dins lès- 
èglijes ! dés cis qu'ont bèle maye, lès curés. Ci mèst qu’ dés-étrangér/ 
après tot, di r'vint, di r'va. Onk disfait ci qu’ l'óte d'é d'vant a émantchi. 
Et tos nos vis cayès qu'évont à cu d' pouyon. Is `è foutenut, ci mèst 
nin da zéls. 


Dijoz cor asteüre qu'i gn'a nin on Bon Diè po lès vis stroupyis sints. 
Vos l'aloz bin veüy. Èt pwis quand on-z-étére one sagwè à catchète 
su lès Comognes, waite tant qui t vous tot-autoü d’ twé ; gn'a tos 
côps onk ou l'óte po t’ lumé ét-z-adouyi ci qu'on tchicote avaurlà. 


On djoü, à l' véspréye, Justine va fé tchampyi sès vatches su lès 
tris en téchant : Ténoz ! qui sereut-c* bin d' ca ? Nom d' tot-ute ! 
qu'i m’ fait dire ca. Ele gréte è têre : on deugt.... on bokét d` mwin. 
ti ! bin sûr da nosse póve vi sint-Elwè. 


A l'anéti, évóye à soûrnwès, Justine ét Twin.ne, distèrè lès r'liques 
do póve mivét... « Quéne non-syince ! Téribe ! maltóté insi on sint ! 
Nin pus d' cure di ça qu’ d'on vi cate. » 


Qu'alint-is fé dés bokéts asteüre ? C'ést po ça qui P londemwin, à 
l' véspréye, Twin.ne a fait I’ long cu po r'monté avou Bért, èt... s' 
cofèssè au diâle. 


...« Vos p'loz ’nn’ ièsse sûr, Twin.ne, ca, c’è-st-one saqwè qui nosse 
curé ni f'reut jamais. On sint, vos ! qu'a todi sti è l'églije. Qu'a vikè 
avou nos viyès djins ; qu’ lès cinsis pwartint zèls quate à I’ porcéssion. 

t pwis, au bon côp à fè, va-z-è, ci qu’ nn'ans ieü èchone, c'ést quine ! 
— Qui f'riz, vos ? » ...Bért a ieü su l’ linwe do l’ voyi au champete... 
Mins i tüze on pau : 

« Nin quéstion do saye do I’ rifè à noù : ratche su lès bokèts et 
d'mande au Bon Diè qu'i djale ! Il a fait s' paurt, li póve mivét. Mins 
i n’ faut nin lèvi l's-afaires come ça. Si dj’ èsteu d` vos. dj'é cause aus- 
ótes cinsis. 

— Ayi, dj vou bin. Mins lès bokèts ossi 7 Savoz bin qu'il èst mésbridji 
à pus d' cint bokèts. 


— Causoz 'nn'i, dimégne aprés grand'mésse. Mins si v's-éstoz bon à 
consyi, ni rametoz pus d' tot ca su I’ travau. Li Blanc, gn'a pont d' pus 
charogne ; i vos f'ré co dàné. Londi qui vint, nos è r'causerans nos deûs. 


Èt squ'à Doréne,... aureut-on bin pinsé qu’i èsteut si démon ?.. li 
P'tit Bért a ieû tot l’ timps do scolé Twin.ne ; ét li d’ Doréne à Awagne, 
do bin r'passé si lèçon. 


* * * 


Londi, à I' nét : « Is sont choquès, valèt, lès cinsis, d'djeut-i Twin.ne 
à mitan tot bas à Bért. Et Djóséf Mouton ni vout pus pwarté Sint- 
Élwè à l’ porcéssion. Li noüve posture, vos sintoz bin. Mins gn'a nuk 
qu'a one idéye po lés bokéts. 


— Aurdoz-lès è vosse gârdi-rôbe. Poqwè nin ? » Pwis, tot doücéte- 
mint,... Twin.ne n'apiceut bin qu'one note à on côp... li P'tit Bért 
li a bin èspliquè : Lès r'liques, i lès faut rètèrè. Mins ci sêrê on grand 
étérmint come po lés gros ménirs : à trwés ou cinq tchivaus, s'apinse 
nosse madjustér. Et tos lès cinsis su lès prumirès tchéyéres po pwartè 
P doü. On mètrè l’ sint dins on bia cérkeuy en tchin.ne. Èt poqwè n’ 
f'riz nin on bia cavau au mitan do l” cimintiére ? En pires di taye ? 
Li comune pout bin fé ca por li, dandjereü. 


* * + 


Onk qu'a stî tot vi èt tot cacame, dimégne passè, aprés grand'mèsse, 
c'èst ۲ curé d'Awagne, quand trwès soçons lî ont apwârtè one lausse 
à trwès tchapias. Qui gn'aveut-i d'dins ? «¢ Douvioz l’, Monseü 1 
Curè. » Et bin ravótyis. chaque dins do papi d' büre, c'ésteut tos lès 
bokèts dau vi sint. 


« Qu'aloz fè d' ça ? 
— Ô ! c'é-st-one saqwè qui r'gárde Monseü I’ Curè. » 


Lès trwès guèrdins guédyint po veüy quéne air qu'il aveut, J’ curé. 
Nin auji do l” dire. I s' dismousseut sins moti, sins s' dispétchi. Adon, 
onk aprés l'óte : « Dis l' twé, Djósef. » Li pus luron ataque ; li deü- 
zin.me, one miéte ènondè, achève. Djáque d'émon Tine ni fait qu’ do 
lume l’ curé. Tantia qu'il ont rècitè leü lèçon, li cine dau P'tit Bért, 
do mia qu''l ont plu. Et quand Monseû l’ Curè a oyu r'clóre li grosse 
pwate d'è l'églije. i s'a pètè à rire. Fou naye ! I n’ saveut nin co qu'i 
n'ésteut nin au coron d` sès róyes. Ô bin non ! èt lon èri éco. 


* + è 


Ô ayi ça ! qui dj dîreu bin c' qui vosse curé vos-a contè. » Is‏ ..۔ 
r'montint d'à 1’ cariére, londi, à I’ nét, Twin.ne ét li P'tit Bért...‏ 
Qui P novia Sint-Èlwè èt ۲ vi, c'ést ۱ min.me. On diále, c'ést l'óte,‏ « 
s’apinse li martchand d' bondiès. Qu’ lès postures n'ont d' valichance‏ 
qui pa ç' qu'éles riprésintenut. Et qu'on Sint-Elwè spiyi, ci n'ést pus‏ 
on Sint-Elwé.‏ 


« Sacré Bért, dijeut-i Twin.ne, come vos sèrîz soris. 


— Qui ç mèst nin à one posture qu'on faît sès dèvôcions, mins au 
sint qu'é-st-o paradis. 

— Ayi, énn'aleut-i Twin.ne, t't-à fait ca. 

— Èt adon, Twin.ne ? 


— Ï vout bin tchanté one mèsse à Sint-Élwè, s'on-z-ést tortos d'acwárd; 
mins i n’ faut nin causé d'étérmint. 


— Aurdoz vos r'liques è vosse gârdi-rôbe, c'ést co ça 1’ pus coûrt. 
Eles ni jin.neront pus pérson.ne vélà. » 


Is montint, onk dri l'óte, li pisinte à gritchète pa I’ bwés. Quand 
on-z-a stî su l’ noûve route dau Bas-Stiè : 


« E bin, di-st-i l` Bért, por on curé, vos courriz dédjà lon po-z-é 
trouvé on pus arètè. 


— Co pus tièstu qu'one bwéche, valèt. 


— Èt si dins saqwants mwés, i gn'a l’ cocote à Awagne. I n’ si fauré nin 
biacôp dimandé d'éwoü qu’ ça d'vint. I s'en fout, li, P’ Curè, i n'a 
quét'fiye qu' dés pouyes. 


— Qui v'loz dire ? 


— 01-2-4 d'djà tant véyu qa... Ni d'djoz nin : pout mau ! «Pout mau» 
a stî nèyi. Et si Sint-Elwè si r'vindjeut asteüre ? Ci mèst nin dés riséyes, 
savoz, avou dés parèys-apôtes. Is sont co pés qu’ dés grimançyins, 
direu-dj* bin. 

— Nom d' tot-ute ! ca faît qu’ vos pinsoz... 

— Dji m pinse rin, ô mi, ci n’ sêrê nin quét'fiye li cocote. I court 
dédjà tant dés miséres avau lès vóyes. Vaut co mia n'i pus tûzè. Ci 
qui dj' sés bin, c'ést qu' c'ést nin dés riséyes., 


...Avoz bin conu Camougne, li vi Camougne, à Doréne ? I vikeut co 
quand papa s'a marié. I d'meureut o I’ Tchèstréye ; vos savoz bin, là, 
o p'tit camoussau qui tchait è pèces. Ci n' séré d'abórd pus qu'on 
moncia d' pires. E bin, |’ Camougne, conte-t-i todi papa, passeut tofér 

addé 1’ crwés su lès Tchampias sins jamaïîs rósté s’ calote,,, « Dji n° 
va nin quitè m' calote à ca. » d'djeut-i. C'ést là qu'on l’a r'trouvé on 
djoû au matin, come a-oürlé ; i n’ saveut pus r'mouwé ni brès ni 
djambes, ét i chin.neut dol chume. 


Èt Twin.ne énn'a ralé en tügant... en tüzant mwárt ét corwéye... 
I "nn'a foutu one bèle foû di s’ camusole, nosse curé. 


..Et t'as bau dire : li cocote, c'ést dés micróbes, s'apinse li vété- 
rinaîre ; dés p'tits biésses qu'ont l' vénin. Poqwé ca tchaît-i one 
anéye su on viyadje ét nin su l'óte ? Qu'i gn'a dés-ans qu'on n'é 
cause nin ? Do timps passé, on n’ djáseut nin d’ micróbes ét totes 
sótes insi ét on-z-aveut I’ cocote tot parèy. Va raméchené one saqwé 
là-d'dins. 

Dès samwin.nes au long, Twin.ne n'a pupont fait d bin. A transsi. 
Èt s mau plaíre,,. Peû ! i n’ saveut nin d’ qwé. Bin sûr, i l'zi aleut 
tchaîr su l cabus one alivéte ou l'óte. 


I n'ésteut nin co d'one eüre à l’ cariére, i s' ragranceut do iésse à JI’ 
nét. I n'aveut jamais seü s' taire ; i li faleut dire sés transes aus-ôtes. 
Bért, ou l’ Blanc Goyèt, cor on-óte boureü d’ fléne rimèteut abiyemint 
one paletéye su l’ feu... avou dés viyés maténes di-d -là passé cint-ans. 
En rarivant à l’ nét, i n°’ wa$eut quausu r'moussi : i pout "nn' arivè 
d's-afaires su tote one djoürnéye. Quand i r'véyeut sès bièsses, i cho- 
neut qu'i l'zi faleut trouvé one saqwè qui n'aleut nin. N'ont-éles nin 
l' pwèl piquant ?... Lès cwanes totes bolantes ou bin totes frédes ? 
Tin ! cit-cile ni r'mawiye nin. Nom di Dio !... Siya, ele rimawiye... 
Si lès bièsses léyint ouve do reümyi, i l's-aureut v'lu fwárci. Quand 
èles chonint bin dins leü pia, bin paujéres, c'ést qu'éles fyint lès 
cwanses. Pwis i s' faleut fé one raison : èles n'avint rin à dire à leüs 
dispouyes. Enfin : tant mieüs ! Co rapaujeté por audjoürdu. Et d'mwin 
ossi ? 

I pinseut qu’ c'ésteut mau fé do aurdè lès r'liques da on sint è s' 
maujon. Brâmint dés djins aurint sti binaujes, zèls. Li nin. On pau 
come s'i l's-aveut apé. Qu'il aureut aurdé por li one saqwé qui v'neut 
à l’èglije. 


On I!’ saveut bin tortos à Awagne avou lès Marlaîres. Di zèls tortos, 
i n' dimeureut pus qu’ leüs trwès tombes avou leüs noms d'ssus, rèfacès, 
sclayis, d'mougnis pa lés gris-djanausses mossés. Dés djins qu'avint 
acheté à P’ Révolution dès téres da 1’ cure, d'aus Péres di Léfe. Dès 
«Bins Nwárs» qu'on d'djeut. Su wére d'ans, scafyis tos lés trwés : 
pére, mére et fi. Lés Thone qu'avint érité ? Is n'avint qu'on fi non pus. 
Onk tot seû po l’ mète bin. Il a stî touwè avou sès tch'faus à I’ cam- 
pagne. On n'a jamais seü comint. Aprés. c'a sti lès Djiancia. C'ést 

seülemint zèls qu'énn'alint à I’ gueüye di rin.ne : su leûs quate éfants. 
is n’avint aurdè qu'on p'tit valèt. Et l'an passé, il a moru do l’ minéye. 
I n'a nin d'djà sti malade deüs djoûs... On I’ pout dire : Justine nos 
nn’ a foutu one d'aclapéye en-z-alant tchampyi su lès tris, ç' djoü-là. 
Épéstiférés qui nn-éstans dispôy. Et nosse maujon èmacraléye. 


* * * 


Li londemwin,.. c'ésteut 1 maurdi d’après l’ novèl an ; quand on 
s'a lèvè, il aveut nîvê tote li nét à grossès pates. I bîjeleut d’ Durnal. 
Lès flotches dansint en toürniquant, fines sotes, come do I’ pitite paye 
foü d'on diâle, à I pwate do l’ grégne. En r'cloyant Puch, èlle a dit, 
Justine... On l” dit dispóy li Pére Adam : « Qué timps, Mon Diè ! 
qué timps ! » ...One broke, Twin.ne po "nn'alé à I’ cariére. Dji n’ va 
nin d'djà saye, avou lès concîres aus uréyes, étur lès ayes. Pwis dol 
nive su dés broüs, dol djaléye divant trwès djoüs. C'ést l'iviér ci cóp-ci; 
qui n’ vint po ا‎ bon qu'après 1’ Noyé. 


Ossi rate djété ét rid'djuné, ca Justine li aveut métu s' sogne po 
tote li djoürnéye ét co ope, évóye nosse Twin.ne è leü pitite grègne, 
cheüre do strin d' swéle po dés loyins. I faleut d'djà sondji à l'awous' 
qui vint, one saquî qui tüze à tot. 


« Twin.ne wèst nin èvôye, il è-st-o I’ grégne » di-st-èle Justine en 
véyant moussi Piére Nocin. Ele vineut do l'étinde pité sés sabots au 
soc do montant d' l'uch po disclapé sés patins d' nive. Là d'djà on 
timps qu'éle lûtcheut pa I’ finiésse aprés. Ca Pière acoureut volti lî 
tnu lès pids tchóds do matin quand i n'ésteut nin à l' campagne. 


« I va djalé, m' féye ; dimwin, on-z-óré co wigni d'aus Fréches-Tris 
lès ruwes daus tchaurs, lès cis qui tchériront l’ansène. » 


I n’ niveut pus. Li solia djouweut à I’ clignéte avou lès nüléyes qui 
vorint, qui s' disvótyint à filasses ; pwis élle éstint assofléyes drí lés 
tiènes 11-4 -pa d' là êwe. Li nive fine blanke di tot près, bleuwicheut 
à tatches ét r'glati : dés mile ét milès p'tités stwèles qui fyint blawetè 
lés-ouy. 


« Nî éstans co. 
— Ô ! c'èst l' min.me tos l's-ans. 


— Est-ce qu'on v’ l'a dit ossi ? A I’ grande Cinse, il ont ieü one 
vatche qu'a fordjété. 


— In’ faut qu’ do tchaîr en s’ chópiant. 


— C'èst l’ vrai. Insi, là deüs-ans, en djètant ; dji n'aveu nin co ri- 


40 


stiérni ; nosse nwáre ride su l’ pavé avou sès deûs pates di dri au laudje. 
Trwès djoüs aprés nn avins on via ; on crèvè. 


— C'è-st-one piéte dins l' modéye ossi ; èles ni donenut jamais ostant 
ét éles vont longtimps sètches. Su deûs -trwès mwés, èles sont d'djà 
formoduwes. C'ést co rin s'on lès r'a bin plin.nes. 


— D's-afaires qu'arivenut, don ça... Ou bin c'ést l’ cine d'ésconte 
qué l'auré suké o flanc. » 


Ayi, ayi, ca arive, bin sür. Mins choütoz on pau asteüre, més djins. 
Cinq'djoüs aprés, i gn'aveut cor one qu'aveut tapè s' via à l' grande 
cinse. Pwis cor one. Divant trwès samwin.nes bin faites, i n'é d'meureut 
pus qu'one à sauvritè ; totes leûs-ôtes avanciyes plin.nes avint fordjéte. 


On pout bin dire qui Sint-Élwè, Ésteut-g* li ? N'èsteut-ç' nin li, ou 
on-óte ? Enfin qu’ Sint-Elwè sèmeut I’ misére avau I’ viyadje. Ô ! sins 
s’ fwàrt prèssè : one piciye pár ci ; one pûr là. Li pètche èsteut émon 
Vilin, pwis dins lès bièsses da Furdèle, pwis émon... 


Ni fians nin lès cis qué l’ sépenut mia qui l's-ótes. Mins i faut veüy 
l'indjole téle qu'elle èst. Come Twin.ne li tüz2 asteüre. I li a falu l’ timps 
po l” bin apici, ét veüy ét ۷۵۸۷۰... Mins ç' cóp-ci, i "nn'ést sûr. Ossi sûr 
qu'i gn'a qu'on Dieü,.. Tot-autoû d'émon Twin.ne, c'ést P vènin, c'est 
li rwine. Emon Twin.ne : « Qué pwèl, in, Justine, nos vatches! 


— Ayi, come dès fougnants. » 
Quét'fiye ést-c* lès r'liques ?... Ouét'fiye ? Bin sûr, dandjereü ! 


Ci n'ésteut nin co tot. Au pus sovint, après l’ fordjétadje, lès bièsses 
avint dés rüses do puré. Su pont d' timps, ci n'ésteut pus qu' dés- 
aguétes. On "nn'aveut d'djà étéré deüs su lés Comognes. A cóps d' 
pioche. Ca i djaleut todi pus fèl ; à bilé lès rotches... « Si ça n’ candje 
nin d'abórd, aprés l'iviér, i nos fauré alè à I’ cáriérc. » d'djint-is 
saqwants pètrons. Punition su l’ viyadje ! I gn'aveut qu’ Justine ét 1’ 
Twin.ne qu'avint l’ chance... Dol chance, € zèls ! Wéte qué gros, craus 
via qu'il ont co métu à Malitchi, li samwin.ne passéye... Tot l’ réstant 
èsteut èpèstifèrè. Li vétérinaire ? I sèpeut bin comint lomê l’ maladiye, 
pwis i l’ trosseut, sins rovyi do 18۷۵ lès danses. 


Asteüre Twin.ne ét Justine si rècwètint è leü cayon... Co lèyi 
baloüji avaurci Piére Nocin ou on-óte : ayi, é ti ! Ossi bon-ami qu'è 
d'vant, mins d'au lon ! Énn'arin.né onk su I’ vêye ! ét-z-atrapé leü 
misére. vos-ótes ! Po-z-alè à êwe o pus’ divant l’èglije, Justine guédieut 
P momint qu’ gn'aveut nin one âme avau lès rouwales. Nin malaují. 
On n’ véyeut qu’ tènawëte one djint qui sukeut o l bije à maufiant, 
avou l’ vint à ses trosses qui flacheut dins lès cotes. 

Qué novèle ! Monseü ٣ Curè. Qué novèle avou Sint-Elwè ! I nè [7 
faleut pus noyi : Awagne é-st-o pènin. On viyadje poûri, pès qu’ èssôr- 
çulè. 


Ô ! ’lîrè mia après li r'lignadje. Ayi mins li lune aveut r'pris dins I’ 
djaléye ét 1’ solia aveut lû su l'auté à I’ Tchandeleüse. Dispóy li novèl 
an, c'ésteut bije ou vint d'Ardéne . Tos lès djoüs. i fieut one camusole 
pus fréd qu'éyir. Quausu tos lès djoüs, c'ésteut mirauke s'i gn-aveut 
nin d'on costè ou l'óte, on via crèvè qu'on-z-aveut értchi su l'anségniye, 
qui igneut à P frèdeû. Do djoü, i r'ligneteut au solia. Mins ç' qui l 
solia r'mougne, i l’ rinaude ; ét lès concires au d'zos aír, asto aus 
uréyes, è ratindint d' l'óte,di nive. Aviè l” dînê, su lès vóyes, qués broûs, 
ét dés bérdouyes. I n'ésteut nin co quatre eüres qui l’ tére soneut, ossi 
deure qu'on cayau ; on crocheut dol glace qui spiyeut come do vère 
dins l's-aurbêres. 


* * * 


On djoû, au matin, li vint aveut toürné ; i v'neut d’ Dinant. C'ésteut 
chwache ; i ûleut dins lés-aubes. Il amozineut. Foü dès meurs. li djaléye 
brotcheut, fine blanke come do gros sé. Qu'i fieut minâbe ! Lès-èfants 
qui ruv?nint ٹا‎ scole à onze eüres, brótchint o 1° fréche nîve qui n’ 
v'leut pus glissi ; tot vèssus, fréd qu''l avint come dizos leü pia... 


Èt tènawète, aprés non.ne, piyame-miyame, dés vétés tatches ont 
tchauboré tot doücemint lès grijaussès stauréyes dins lès patures... 
Nn-alins iésse chapés. Ayi, é dandjereü ! Li pèsse èsteut brokéye aus 
Fréches-Tris ét aus Fagnoüles. Come lés maus d' panse aus tchins, 
c'ésteut todi pés ! Portant l'iviér ésteut iute po d' bon. Il aveut r'ligni 
quate djoüs asto. Dés nives, i n'é taurdjeut pus qu'à saqwants bokéts 
d' concires aus ayes qui r'waitint su Dorène. Ét tot d'on cóp, èles fyint 
l' timpruwes, lès p'tités marguèrites su l’ vèt daus près. Li solia rideut 
en r'létchant l? campagne ètur deüs nüléyes. Dès rondés djanès fleûrs, 
dés pichóléts, à trokias, rilüjint come dés p'tits feus dins lés téres qu'on 
léyeut couru à róyes. Pwis l’ bon timps a stî su l' sou, dins totes lès 
maujons : on sinteut bon l’ vint, ténawéte ossi doüs su vosse front qu’ 
do vroül. Aprés on via d' mârs’, li solia racoureut d'au lon ; i fieut bon- 
z-ét tchód d'on plin côp. One bone tchaleür qui sofleut tot-autoû, 
qu'on-z-aureut sayi d' l'apici dins sés mwins. 


Nos r'vérans co d' ca. Mins ni royans nin. Lès vatches qu'ont stî à 
gayè d' l'iviér, on pout comptè su sés deugts lès cines qui n'ont nin 
co fordjéte. 


"A qui s' faut-i co fiyi ? Dins lès stauves, on p'leut veüy clawéyes 
dizeüs l'uch, lès triangulairés-imaudjes da Sint Bauyi quausu d' tos 
costès, dés baguétes qu'on va qwére à l'ofrande, à Fosses, à I’ Sinte- 

Brîye. On pinsereut bin qu’ lès trwès sints, li ci d'On.aye, li cine di 
Fosses ét Sint-Elwè, avint djouwè l'afaire au couyon ou tiré à l’ bou- 
chéte. Li Blanc d'djeut qu’ Sint-Elwé aveut dandjereü r’mètu lès cautes; 
come ça il ésteut sûr do gangni. 


Ou bin il ont faît, zèls trwès, one «alliance» s'apinse qu'on dit aus- 
élèctions... Ayi, dès-élèctions, on-z-é r'causeré. On djoû, Piére Bèbèye, 
qu'ésteut do conséy, en plin.ne séyance... Ténoz, tènoz ! I m’ choneut 
qu’ dj'ésteu djondu do l” véte Ma sœûr, mi, dins I’ timps ! Là qu'on 
r'prind lés-idéyes da Twin.ne, wête, asteûre. 


Quand l mayeür a moussi o I’ maujon comunále, i gn'aveut qu’ 
saqwants-omes qui tapint one divise su l’ place. Asteüre,do l’ sale, 
on-z-oyeut brütyi come one maltoneriye. Pa I’ finiésse, Djâque d'émon 
Jéniye énn'a bin comptè trinte-cinq di djins ; ét po rapaujetè I’ fusia, 
il acoureut dés coméres... 


Fwárt auji do vóté «non» au cavau en pires di taye o l’ cimintiére ; 
«non» au bia vacha en tchin.ne ; ét l'étérmint à cinq tchivaus, c'ésteut 
dins lès wébes dau curé. Tot bon !... Mins i faleut ralé. Èt totes cès 
djins-là su I’ place ? Risquant do s' fé pêletè. Dins lès cis do consèy, 
pus d'onk a rapinsè à s' live d'istwére : one imaudje aviè !' coron ; one 
nüte d'arédjis qui fiét dés brés come dés-assotis ; qui s' batint dri dés 
moncias d' cayaus ét di tch'furons. I n' manqueut véci qui l’ canon ét 
l'ome à P djambe di bwés. Et v’ n'auriz nin ieû ausse, vos-ótes ? 


Li Bon Dié a stî avou zéls. I s'a métu à ploüre. Sur on-amèn; tot 
P monde a couru à iute. 


Ayi, ét d'mwin ossi ?... Laide indjole po l’ conséy. Co pus laide po 
l' curé. 


* * ` 
« Ést-c? jusse, ca ? tchawetint-is lès cis d'Awagne ; émon Justine, 


il ont chapè à tot. Èt nos-ôtes...» Come si Twin.ne aveut ieü po médyi 
èt n'aureut nin v'lu paurti avou l's-ôtes. 


...« Choûtoz, di-st-èle on côp Justine en s' coutchant, bin sûr, 
asteüre, is vóront rawè lès r'liques. Mins nin si bièsse ! Dj'énn'a 
métu à pont on gros bokét o gürni. Is n'é sauront rin. » 


* * * 


Li pus chortè dins l'égayoladje, c'ésteut P curé. Dji vou bin, s'i 
réscontreut one saqui, ô ayi ca ! on li rósteut s' calote ; c'ésteut : « I fait 
bon, audjoürdu » ou « Qu'i fait co minábe ! » Pwis on I’ léveut abiye- 

mint, come il aureut mau faît. Co pés, lès cis qui s' fyint mau d' li. 
Èt lès curès d'aviérlà : Est-ce 0 qu’on rètère Sint-Elwè à Awa- 
gne ? Po fè diake avou li, i 'nn' aureut bin trouvé one dîjin.ne. 


On dimégne, il aveut prétchi, sins s' mwaiji, tot paujéremint, ca 
c'ésteut fleür d'ome ; ét au pus clér qu'il aveut p'lu... « Tènoz ! volà 
ôte tchóse asteüre. I m’ choneut qui l’esupèrstition» come i dit, c'ésteut 
dés tchictchacs di macrales, mi. Là lès sints qui fièt l` grimangyin ossi. 
Qu'è dis", twè ? » 


Lès djoüs énn'alint. Lès foüres èstint dins lès cinas ; on fautcheut 
à l'awous'. A P’ grande Cinse, on d'viseut d'djà do coq. Bin sûr, po 
rètèrè Sint-Elwé, i gn'aveut nin à couru. Li mwärt ni pleut mau èwou 
qu''] ésteut. Mins I’ prumi dimégne do mwés d'octóbe, c'ésteut lès- 
éléctions. Et il aleut awè one novèle lisse. Bia djéméne, nosse curé, 
avou on consèy qui vôtereut. Il aurè bau s' cotapè èt fé ét fè... 


I s' réwéyeut co bin pâr nét tot frèch di tchód, ca i v'neut d'aurgouwe 
fèl, come on diâle, avou l’ consèy qui v'neut arindji po l'étérmint. 


Li Dwéyin d' Dinant s'énn'a fait mau ; il a monté on dimégne po 
mèsse à Awagne... « C'é-st-on-ome capâbe, dji n’ diré nin conte. Mins 
i n’ vêrê nin todi nos-aprinde nosse mèsti, dandjereü ! Qu'ést-ce qu'i 
vout rameté avou st-«hygiène des étables», don, li, P bia mossieü ۶ 
C'ést dès-afaîres di curé, ca ? Et en plin.ne églije éco. » 


Après totes lès mésses èt lès saluts qu'on-z-a d'mandè à Sint-Élwe,... 
énn'a-t-on fait dire dispóy li maleür ? Si ça n’ va nin co mia, c'ést qui 
I' Sint vout ôte tchóse... One five pattavau l’ viyadje ; lès curés èt lès 
dwéyins n'i f'rint rin. Sint-Elweé, n'é-st-i nin pus malin qu’ tos-ôtes ? 
I gn-aveut co sovint asteüre dés vatches qui vélint à l' vîye mûde ; 
mins, ét à l’ Tossint ossi, quand on-z-auré rintrè lès bièsses ? 


* * * 


Tantia qu'on djoü, à l’ véspréye, Monseü l' Curè d’ Doréne a ukè l` 
Blanc Goyét. On pau aprés, c'ést li P'tit Bért qu'a sonê à I’ cure. Mon- 
seû l’ Curè aveut véné jusse ; su pont d' timps i ’nn’a seü ostant qu’ 
lès deüs parents. Ci qu'i n'aveut jamais vèyu, c'ést deüs-arsóyes rire 
ét rire, qu'is bréyint quausu. Li Blanc aveut I’ quintos’. Quand on 
pinseut qu'is s'alint djokè, li Blanc r'foürbeut sés-ouy ét soflè s' nèz. 
ayi, c'ést ca, is s' riwaitint. Ci r ésteut l'acheléye. 


One bèle quinte qu'a si bin toûrnè ! don, Monseü l’ Cure ? Is l'avint 
si à fait, zèls, l'indjole ét consyi Twin.ne quand il èsteut à sto . Ca l 
grand bardouchi lézi aureut contè l mwárt di s` tchét : tos lès pondants 
ét lès djondants. Èt ç'ti-ci qu'a dit qa, èt q'ti-là-le qu'a fait ça. Pus 

dandji do tapè dés sonètes po l’ fé tchawetè, quand il aveut ruv*nu 
après l'iviér. I né l’ faleut qu'énondé ténawéte. 


Seülemint, a-t-i dit nosse curé, c'ést l curé d'Awagne qu'ést l?’ deüs 
là-d'dins. On si bon-ome. 


« Choütoz, Monseü l` Curè, nn-alans say do fé come po fé. Mins 
i faurè l’ timps, savoz, po r'toürné l’ Twin.ne. I tint à ses r'liques co 
pés qu'à Justine. Èt i vout moussi au consèy, waî, li ! ». 


* * * 


Èt c'é-st-insi qu'à I’ Sint-Elwe, cit-anéye-là en sórtant d’ grand’ 
mésse, divant d'alé à P fóre à Ciney, tos lès cinsis d'Awagne, lès cis 
qui t'nint dés vatches, co saqwantes qui n'avint qu'one gate... Ossi 
bin por mi qu’ po l's-ótes, tés' ! il ont tortos r’passè émon Calou. Su 
I' tauve, o l’ tchambe, su I’ bèle nape da l” dicauce, Justine aveut fait 
lès paurts. Bin évolepéyes dins do fin papi d' bûre... 


V'loz wadji qu'à Awagne, o l` gárdi-róbe, o nikét do cofe qu'on 
stitche lès crévates, i gn'a co ténawéte one rèlique da Sint-Elwè. 

Li P'tit Bért dins lès grawes da I’ macrale 


Pèrson.ne, à Doréne, n'ésteut d'asséne do tchaîr baube à baube 
avou Catèrine Laune, avau lès vóyes. On brokeut bon-z-èt rwèd émon 
P tchaurlí s'on l’ véyeut monté l’ rouwale Joassin, qu'élle aleut qwére 
po deüs sous d' pétrole addé Márine Djéne. S'on né li saveut toürné 
| bouchon rate assèz, èle cwargneut d' crésse en passant, ét bèrdèlè 
tote seüle sins résponde à vosse péneüs bondjou... 


« È ! mon parent, d'djeut-on à on ramiche éfant, si Catrine Laune 
passeut po vos stitchi è s’ tache ! Chou ! vo J’ là ! » 


Lès roufions énn'avint co pus ausse qui d’ l'ome do pus’, ou P laid 
mama qu'ést catchi d'zos lés-iérbées do vévi da ا‎ cinse d’Imptène 
po-z-assatchi avou st-avèt lès p'tits lurons... Et lès cis qui fyint dès 
chinéyes, wéte bin qu'on lés d'veut co man'ci avou lés clotches di 
Sint Ubèrt. 


. Elle ésteut viye ét laide ét póve éco. Tot ca ramoncelé échone... 

t quéstion d’ sórcire, i faut ièsse di doüce crwèyance po-z-avalè à fait 
€' qui lés curés prétchenut, qui c'ést totés mintes, qui lés macrales, 
gn'a pont. S'on conteut tot ç' qu'on sét, seülemint. 


Portant, d'djeut-i I? vi Maurtin, Catèrine, ç' aveut stî, dins l' timps, 
one si bèle djint.Quét'fiye aureut-i bin v'lu quènetè aprés, 1’ Maurtin ; 
mins Catérine, c'ésteut one djon.ne comére é s' place ét po-z-i alé po 
d' bon, lès parints da lêye n'éstint spés assez por li. 


...Djé l veu co di-d-ci, conteut-i. Éle vineut r'coude au grin ; quand 
tènawète, éle si r'léveut, tot s' visadje riyeut au solia; maugrè s' 
mouchwé su s' tiésse, i li danseut todi dés finés croles ; dés si finés 
blondés croles autoü d’ sès massales. Si amitieüse, on né l’ viéré jamais 
pus. Damadje qu'élle a couru fine sote aprés Twin.ne Cosse qui tra- 
vayeut co bin quand i n'ésteut nin bévu. Ele l'a marié ; élle a ieû tot 
1’ timps do "nné iésse au r'pintant. 


Twin.ne, vos n’ l'avoz nin bin sûr conu ; vos-éstoz trop djon.nes. 
Là one bèle apéye qu'i s'a nèyi o wé da l” têre do bwès... ça dut ièsse 
li'maurdi do l’ dicauce, l'anéye qui m’ frére, Djôsèf, a tirè. 


D'adon, Catèrine èst div’nuwe tote èwaréye ; èle s'a rèssèrè è s’ 
maujon. Come èle n'arin.neut pus pèrson.ne, on l'a pris por one soür- 
nwèsse. 

Maleureü ! veus’ qu'élle atauchereut co su l’ vêye on-éfant qu'éva 
aus neüjes ou coude aus fleürs, quand éle mine au tchamps sés gates 
su lès uréyes do l’ Véte-Vóye ou su l’ tiéne dés Tchampias. On côp, 
éle done à catchéte one satchotéye di boubounes à li p'tite da Féliciye 
Ramu. Féliciye li a rate rauyi foü dés mwins ; mins l'éfant énn'aveut 
d'djà mougni. Nin co iüt djoüs aprés, li crabaye aveut lès rovioüles èt 
Ïh métu à tote li crapotriye d'é scole. Et li p'tite da Cadiye, don ! Bin 
timps do fé dés brès ! Éle l'adórloteut tofér avou dés cans d’ djeus dès 
létcheriyes. Au bia côp à fè, èlle a sti tinuwe, póve pitite mére ! Là ç’ 
qu'on gangne do socené avou ç' viye oulote-là. Gr-a co bin d's-ótes, 
aléz ! s'on v'leut causé. Tantia. i faleut alé conté sés miséres au Mar- 
chau d' Vérléye. C'est l’ vi Calonié qu'i aleut por one péce. Il î coureut 
co bin deüs côps su l’ mwés por émon Sohèt... 


Ét tos cóps, c'ésteut Cat'rine Laune lés causes. On-éfant ou l'óte 
a I’ five lin.ne. C'ést l’ vîye charogne... Èt tofér insi... On fieut trimpè 
dins one botèye d'éwe one vîye clé qu'aveut pièrdu s’ sère. Li p'tit 
malade duveut bwáre êwe èrènîye. Dès cis cosint dès couchèts-singlès 
vicants dins on satchot d' twèye ; on l’ mèt adon su l’ pwètrine, dizos 
P tchimije do p'tit fayé. 


Là dés-ans d' ça, asteüre. Lès p'tites da Féliciye ét da Cadiye, c'ést 
dés d'méyés djon.nés coméres. Ét gn'a pus qu' lés féyes do Marchau 
qu'ont do té po I’ quintos’, ou quand on-z-a sès mwins qui frumejet. 
Li marchau n'ést pus là po discomèlè lés-émacraladjes. Et I” crache do 
saboti d' Soréye, c'é-st-on farmagyin qu'è vind... Ayayaye. va !... 


* + * 


A ! ç' sèreut come dins I’ timps, là d'djà on bokét qu’èle sèreut rès- 
séréye, qu'éle tètereut do gros vèra, o l' grande maujon, à Dinant... 


C'ésteut à l’ chije, émon Sohét, qui d'meurint à l’ copète do I’ 
rouwale Baurbète, dizos l cimintiére ; i gn'aveut là li P'tit Bért, li gros 
Varisse ét Djáque d'émon l’ djärdini. Françwès Sohét ét Bábe, si soû, 
souwint lès fives, is n’ si savint rawé, En-z-alant mode, qu'aveut-éle 
vèyu, don, Bâbe ? One bèle arèdje o stauve : lès vatches tortctes distè- 
léyes, do foüre ét do strin stramés pattavau tot. Portant Françwès 
v'neut do fè I’ sogne : « Dji n'a fait qu’ do ruv'nu bwäre on côp d’ 
café. Tot èsteut d'à buk ; djè l’ vou bin djure. » 


— Ni riyoz nin ! ça va-t-i iésse véci come à Viyét, on mwés quét'fiye 
divant qui I’ cinserésse ni tchaiye mwate ? On djoû au matin, tos lès 
loyins à l’ têre ét lès vatches atèléyes tortotes pa l’ quéwe... ét maurdi 
do l' samwin.ne passéye, don !... Djè l'a conté à Varisse, tènoz, véci... 
Quand dj'a moussi o stauve. ca ! djè l djure ! i gn'aveut one laide 

nwáre pouye qui coureut su l’ rèsseli en codássant ; èle ratcheut do feu 
pa I’ bétch, mès-èfants. 


— Dj'a couru abiye qwére monseü l’ curé, di-st-i Françwès ; il a ri 
d' mi. Il a quand min.me vinu, bin pont-ét auje come todi. Li pouye 
né l'aveut nin ratindu, vos sintoz bin. Il a rametè saqwants pátérs, èt 
tapê do l’ bénite êwe : « Véyoz, a-t-i dit, dja r'béni vosse sitauve èt 
co vos ossi. C'ést co quét'fiye twè qu'énn'a I’ pus dandji. » 


« Quéne afaire, dijeut-éle Bâbe. Portant djè l’ djurereu co l” tiésse su 
P blo. Li nwáre pouye, djè l'a véyu, come dji vos veu, mès-èfants. 


— I faleut fé one sóte come li gros Baron d'Awagne, di-st-i Varisse. 
— Qu'a-t-i fait, 77 


— È ! bin tos lès djoüs, en "nn'alant o lieü,... i lî faut trévautchi tot 
s’ djárdin po ça... i vèyeut todi on grand tchin, on grand nwâr qui 
troupleut autoü d' li en stièrnichant quausu come one djint ¢ Taudje. 
di-st-i è li-min.me. » Dol djoürnéye, i n'è movftéye nin. I va catchi 
one fotche à quate dints. A I’ nét, i mousse o lieü, sins fé lès cwanses. 
One miète après, ca, il étind I’ tchin qui niftéye pa d'zos luch. Co pus 
rwèd qu’ l'alumwáre, i broke foü ; i fôrtchiye o l’ bièsse ; èle ramasse 
sès pates en ülant : « Gn'a iüt' ! » Ayi mins l' londemwin, là-t-i nin, 
wai ! qui l’ féye dau véjin abroke è leû maujon : N'avint-is nin dol 
crache po médyi s' man ? « Dji n’ sés nin ç’ qu'lle a fait, di-st-éle, èle 
ni s'a seû lèvè ; ét c'ést drole, élle a come quate traus à s' gauche fèsse.» 


« Mon Dié ! c'ésteut one sórcire. 
— Qui ést-ce, é, ç’ comére-là ? 


— Ci n'ést nin d'avaurci, ó ! Elle ésteut mariéye avou Camille Purniau 
d'Awagne ; li, il èst mwârt là one bèle tchike. Dins I’ timps elle èsteut 
costri ; vos l'avoz dédjà bin sûr rèscontrè avau lès vóyes qu'élle aleut 
à l' djoürnéye, avou s' machine à keüse è s' brès. 


— Qué maleür ! dijeut-èle Bábe, qué maleür ! ét nos-ôtes qui n'a 
jamais rin fait à pérson.ne. » 


...I fieut póvriteügà l'uch. Dol pleuve ét do vint. I tchapoteut su l” 
vêye, tot parèy, qu'on-z-i aureut stwardu l bouwéye. On d'meureut 
on pau sins causé ; adon, i gn'aveut come one saqui, pate à pate, qui 
roteut d'vant l maujon. Aleut-on bouchi à l'uch ? Qui ést-ce si taurd 
avau lès vóyes ? Pwis on n'oyeut pus qui l’ colére, quand i laukeut one 
miète do soflè. Èt P vint riflacheut, üleut autoû do I maujon come on 
tchin à l’ lache. 

Saqwant timps après ca, Bâbe modeut. Françwès ë-st-assît sur one 
djaube au coron do stauve, addé I’ lantiéne. Bâbe ni wafereut jamais 
pus d'meuré tote seüle à l' nét. Françwès, à bin non ! ci mèst nin on 
couyon ome. Et pwis tant qu'on-z-ést à l’ lumiére, di qwè aureut-on 
peû ? 


Bábe modeut justumint l’ gríje, li cine au meur dizos l’ bawète : 
one tote pitite bawète ossi strwéte qu'on laurmi. 


...« Vas' dimeuré tranquile, charogne ? » .,.On n'oyeut qu’ lès deüs 
stritchons d' lacia qui chiltint o saya, lès vatches qui r'mawyint à 
1018586056... 


« T't-à l'eüre, ti m’ vas foute djus. » Mins quand lès biésses mou- 
gnenut, i vaut mia visé à li ; ca èles n'ont d’ cure di leüs modeüûs. Non, 
ci n'ésteut nin ca. One vatche léve one pate come po tchéssi one moche 
à s' panse ; cit'cile, on direut, ayi ca ! on direut qu'éle fait come po 
blonci... Ayi, éle blonce ! Ele blonce todi, todi pus fwärt. Bábe potche 
au wôt ; èle pète au diâle avou s' saya sins s' chame : «Mária ! nosse 
grije va toumé ! » ...Come po lès fé dûnê, li vatche ni boudje pus. Ele 
reümiye bin paujèremint, en toürnant s' tiésse aprés zèls, avou dés 
gros-ouy qui r'lüjenut à 1’ lumiére do 1’ lantiène, on pau èwarès... 


«Bé ! vos l'avoz sondji, Bâbe, èle ni crankiye nin d' pus qu'one sito- 
kéye. » 


Bábe si rassit dizos s' vatche ; mins l’ lacia stritche abiye, à I’ vole. 
Qué novèle ! Pus rate fait, tant mieüs ! 


Èt tot doûcètemint, li vatche rac'mince à blonzine. Nin fwärt, one 
tote pitite miéte ; portant Bâbe sint bin l' panse pèsè afíye su si spale. 
Pwis ca éva ènèri, ét ca r'vint sur léye. Lés quate pates son-st-ossi 
rwèdes qui dés piquéts ètchèssis o l” pavéye : èle blonce, nosse vatche. 
Mária ! come èle sèreut loüte ; di r'vint di r'va. Êle blonce, èle blonce... 


« À ! bin, mi, dji n mod pus ç' vatche-là, mi. » Bábe èst d'djà au 
mitan do stauve ; Françwès acourt. I faît bin come u faut l’ toü do l” 
bièsse en lévant s' lantiéne. Li vatche rčst ossi rasta qu'énawére ; dés 
paujérés bièsses qu'i gn'a o stauve. Dés-arincrins tron.nenut au vint 
pa l bawéte ; c'ést tot. D'on randon, Francwés, po fé d’ l'ome, apice 
li saya. 


Nin d'djà l’ timps d’ deüs bauyes, Françwès sinteut moussi è sS’ 
sipale li flanc da l’ vatche ; tot p'titemint po c'minci ; pwis ca r'culeut 
ét ca ruveneut sur li en bourant todi one miéte pus macasse. Bábe n'ést 
nin trompéye : èle blonce nosse vatche ; èle blonce todi pés,à I’ sitauré. 
Françwès n'a nin paupyi. Evóye... Tot d' swite, o stauve, i gn'a pus 

ieû qu’ lès vatches qui pèstèlint leû strin, qui crochint dès mèlon.nes ; 
ét l’ saya è l’aléye ; à costè, I’ lantiène. Lès deüs pôvès djins s'avint 
réssérés : Mon Diè todi ! nosse gríje è-st-èmacraléye ! 


...« Mária ! Françwès, on clitchetéye » ... « Qui èst-ce là ? » ...Et 
li P'tit Bért a moussi avou I’ lampe ét l’ saya à mitan modu. « Dj'a 
vèyu do I’ lumiére è vosse sitauve, di-st-i, dj'a pinsè qu’ vos modiz 
co... Qu'avoz ? 
— À ! m fi, nosse grije è-st-èmacraléye ! 
— Qui d'djoz là ? 
— Ayi, m’ fi, émacraléye. Come dji vos l’ di. Bábe li vout mode. 
Ayi, é ! nosse vatche a c'minci à blonci. 
— A blonci 7 


— Ayi, come elle aureut v'lu tchair. 


— Vos-èstiz là ossi, vos, Françwès ? 


— Ayi don ! Dj'a sayi do mode ossi. I m’ l'a falu trossi. Portant dji 
n’ su nin couyon. » Ét on conte tote l'afaire come ç'a stî. Èt li P'tit 
Bért aveut quausu ostant peü qu' zéls. 


Portant, c'ést nin fwárt malauji. In, Bért ! On boute one tote pitite 
miéte o flanc à one vatche, èle pèse di ç' costé-là. On s' rissatche, 
èle si r'mét. On r'boute on pau pus fwárt, èle raspóye ét r'bouré èt 
todi ça. Èt l grîje è-st-au meur ; ét c'ést rin do passé s' mwin pa l’ 
bawéte sins ièsse vèyu ; i fieut spés o stauve lon do [' lantiène. Don, 
Bért, qui c'ést I’ vrai ! 


Adon, c'ést l’ gros Varisse qu'a intrè. I lî a falu contè l’ pasquéye. 
A fait qu'is ratüzint leû parâde, Bâbe div^neut todi pus lwagne, et 
Françwès pus arédji. surtout qu'asteüre, i n'ésteut pus tot seü d'ome. 


« Vos n'oz véyu pèrson.ne en v'nant ? 


— Bè ! di-st-i l’ gros, dj'a réscontré one comére qui roteut à bachète. 
Mins dji n’ l'a nin r'métu ; élie aveut on mokwè su s' tiésse. Pwis i fait 
nwár à tatches. I gn'a dol lune, mins i court dés nüléyes, Fi de Dieû ! 


— Dji vou bin wadji qu’ c'ést co Catérine Laune. 
— Mins qué lî avan.n' fait, don, nos-ôtes ? 


— Vos n’ savoz nin qu’ lès macrales, c'est todi aus brâvès djins qu'éles 
fièt leüs mwaijés dayes ? 


— One si bèle vatche. Ele va toürné à rin, vos vièroz. One bièsse qui 
done come on pus' à deüs sayas. 

— Sov?noz bin, Françwès, quand nn-ans stî dire nos pâtèrs à Twin.ne? 
Dès tchèts qu'i gn aveut su l’ vêye, qui trévautchint d'vant lès djins ; 
dés laids nwárs tchéts. Portant c'ésteut nin o mwès d' fèvri. 


— Ayi, dji m'é sovin come d'audjoürdu. 


— Èt c'é-st-à nos qu'élle è vout asteüre ; nos-ôtes qu'éle vout èssôr- 
culé. 


— Mins poqwè nos 7 Qué li avan” fait, don, nos ? + 
Tot d'on cóp Françwès si drésse bon-z-èt rwèd : 
« À ! mé, Nom d' tot-ute ! ca n'iré nin come ca... Vinoz, lés-omes ! 
— Ewoü ? 
— Nos l'irans cwârnè, li vîye oulote. Vinoz, alez, vinoz. 
— Li cwârnè, come aus sossotès coméres ? Ô bin di ç’ cóp-ci ! » 
Ét li P'tit Bért si boute à rire. 


«Ni riyoz nin, m’ fi. Vos n’ savoz nin ci qu’ c'ést do vikè dins lès 
transes. 


— Aléz, lés-omes ! » Françwès apice one vîye casserole. Varisse a 
ieû on vére di quinquét qu'ésteut pètè, po bwèrlè d'dins ; ét li P'tit Bért, 
one grosse clotche à mantche di-d -quand I’ pa da Françwès èsteut ièrdî. 

I n'a jamais stî à l dicauce insi, I’ Bért ; on n’ l'oyeut pus rire ; i 
djigleut en s' v'lant rat*nu, come dins-ouve. Aureut-i jamais tûzè qui si 
p'tite saye aleut si bin toûrnè à riséye... Èt dire, cor one miéte i zî 
clape qui c'ésteut one couyonâde ; qu’ c'ést li qui fieut blonci l 
vatche. 


Ld * * 


A Puch. Françwès a stî P? prumi foü. On n'ésteut nin co d'vant l” 
cure, il ésteut à 1’ quèwe. 


Nin one âme avau lès vôyes. Li lune coureut arédjiye, au-d-triviès 
dés nüléyes. Co bin i choneut qu'élle ésteut tote seüle vélà pa d'zeüs 
èt rasta. Pwis èle voreut, èle tukeut dins lès nouwadjes qui s' disvótyint 
on pau, pwis qué I’ ravótyint tot d' swîte. A I’ têre, lès cayaus riglati- 
chint come dés vièrs-goyèts. On pau aprés, i fieut spès à s' bukè. 


Is "nn'alint : Bért li prumi ; Françwès l' dêrin. 
« C'ést do timps, qu'i fait si sauvadje, po ièsse réwé d'vant wêre » 
di-st-i Varisse. 

« Tant pire po lès cis qui n’ sont nin à iute » a-t-i rèspondu l’ Bért. 
« Taíijans-nos, lés-omes. » Françwès lés-aveut racsit . 


Tot d'on côp, lès grands-aubes do djárdin da l’ cure ont fait, è l'air, 
dès chimagrawes à longus ét twardus brès tant qui l’ lune a stî au clér. 
Pwis lès grimançyins ont r'broké o I’ sipécheá... 


Is n'avint nin lon à rotè. On d'tchind ١ rouwale Baurbéte ; i faut 
toürné à drwéte pa li p'tite tchéstréye. On-z-i ést quausu : one pitite 
maujon, d'one place di laudje. Il ï fieut nwár ét wide. Lès voléts nin 
métus. Afiye i lumeut padri ; i cléricheut en d'dans jusqu'aus caraus 
daus finièsses su li d'vant. Tot d' swite, i r'fieut spes come o bwés. 
Nin on brut ; saqwants fouyes fritint en tron.nant à l'aye do djárdin. 

Pate à pate, is sont su l’ pavéye ; zèls deüs, Varisse ét Bért. Ca I’ 
fwárt ome è-st-ascropu au pègnon do I’ pitite grégne à vêye. 


...Gn'a-t4i onk di zéls, en rotant, qu'a crochi one brokéte ? Waye ! 
ca fait do brut come è l'églije... « Bé, è, è, è, ! » One dés gates saye 
do djouwé dol clarinéte. Il aureut pètè on cóp d' fusik, is n'aurint nin 
sti pus vis. A dadaye, nosse Bért qué I’ trosse en t'nant s' clotche pa l’ 
maka. Varisse poüsséle dri li. Françwès lance po lès racsire, mins i 
s'étrébuke dins sès galotches. I faut réné po lès rav*nu. Su ç' timps-là, 
Varisse bat l' rouwale come on gros tch'fau. 


Ét quand il a ieû ratrapè l’ Bért, qué l’ léveut come on live : « È bin ! 
s'on né l’ mine nin d'abórd à Dauve, il î courr? tot seû. » 


Au matin, Catérine a trouvé su s' sou dés bokéts d' vére di quinquét. 
One miéte pus lon, au pégnon, one galotche addé one viye casserole. 


* * * 
Li dimégne d’après, émon I’ 14880۰ 
« I parait qu'on-z-a fait lès rogations, là, maurdi, pûr nét. 
— Èl saviz bin ossi qu’ lès vatches avint bloncant émon Sohèt ? » 
Li P'tit Bért ét Varisse fyint l’ loürd ét riyint avou l's-ótes. 


« Is n° p'lét mau do ièsse si lurons qui Djôsèf qu'ésteut vaurlét, dins 
l' timps, à P cinse di Tiboümont, di-st-i Djâque d'émon l” djárdini. 
Enfin come papa li conte tofér. 
— Qu'a-t-i fait, é ? 


..« Mária ! m’ fi, dijint-èles lès véjénes, comint wa oz bin alè 
veüy lès coméres, vélà ? Vos n’ sépoz nin qui l’ man c'é-st-one macrale 
come gn'a pont. Èt I’ féye, c'ést co pés, di-st-on. » 

Djôsèf di Tiboümont aleut co bin à P chîje dins lès Fonds d' Lèfe 
addé one djon.ne comére qui d'meureut tote seûle avou s' man. A 
fwace do iésse térbalé : « I faut qui dj’ seüye qwe. » di-st-i. 


Li dimégne d’après, à I nét, i fait lès cwanses do ièsse crèvè-odè : 
i bauye ét r'bauyf. Et i c'mince à soyi. I sok'téye po d’ bon, avou s' 
tièsse è s' brès, su l’ cwane do 1 ’tauve. 


Lés deüs djins ont ratindu on pau, sins mouftè : 
« Dwâme-t-i po d' bon, dj” su bayiye ? 
— Dandjereü. » di-st-èle li féye qui s'aveut clinci on timps sur li. 


Li Djóséf stricheut l'oréye, vos sintoz bin. I guédieut ténawéte, en 
lès lumant avou sés-ouy à craye. 


À bin ça ! one miéte aprés, volà-t-i nin qu’ lès deüs coméres si dis- 
biyenut ; li mére prind è l'àrmwére on blanc pansu potiquét avou dol 
nwáre crache didins. Eles s'ont froté avou, come u faut pattavau. Adon, 
on douve li finièsse tot lédjèremint, peû do I’ fé èrtchi. Et I’ mére èt 
I’ féye échone : « Zoup', Méroute ! pa d'zeüs lès ayes ét lès bouchons !» 
Lès v'là évoléyes come deüs gros cwárbaus. Djôsèf taudje on pau, et... 


— I pète au diále, dandjereü ! 


— Ô bin non.na ! qu'i n' pète nin au diâle. I n'aureut nin crankyi 
d'vant one macrale, li, ni co deûs. Ni co d'vant dés gates... I fait come 
il a véyu aus coméres ; i quite sès loques, i s’ daubore avou I’ nwáre 
crache qu'ésteut d'meuréye su I’ tauve, ét : « Zoup' Méroute ! au 
d'trivies dés ayes ét dés bouchons!» I s'a sintu évolé d'one bèle 
arédje. Mins, maleureû ; n'aveut-i nin dit : « Au d'triviés » o l’ place 
di « pa d'zeüs lès ayes ét lès bouchons. > I n'a ieü qui P timps do 
mète sès brès d'vant s' visadje ; il èsteut did'grété d’ tos costés,.. Et 
évóye come on mouchon, co pus rwéd qui l’ vint d' bîje. Il a quand 
min.me avisè à P vole, nin d'djà l’ timps d'one bauye, qu'i trévautcheut 
à dadaye li p'tit Plantis' di Grognau. Pwis ç'a stî tot. I n'a pus ieû qu’ 
dès rames ét dés opes qué I’ flachint. Rassonrè, on-ome ! 


Combin d' timps ca a-t-i duré ? I n'è set pus rin... Tantia qu'à I’ fin, 
i s'a sintu d'tchinde tot doücemint come one fouye à l’ têre... 


W'ésteut-i ?... I r'choneut vélà, à ç' qu'i conte, come au Bas-Stiè, 
è Tchansin, o fond. Sins maujon seülemint ; avou on richot ossi ét dès 
bwès ét dés tiènes tot-autoü. Et vélà, Fi de Dieû ! dés grimangyins, 
dés macrales, come dés copiches... Brâmint dés djins qui vos sèriz 
S'barés, si vos l’ sépiz. On raladje à Puch ! one atéléye, on disdu, on 
trayin, à n’ pus étinde li Bon Dié tonè. Is chonint ratinde one saqui : 
li maisse-diàle, dandjereü. Is fièt, vélà, come one mèsse, mins one 

mèsse di triviès, au r'viér ét is vont à l'ofrande, nin po bauji l’ platène, 
zèls, c'ést I diâle qu'is vont bauji ét cor à one place qu'on n° dit nin... 


...« Mária ! m' fi, qu'avoz fait ? » Li mére vineut d’avisè l'ome. 
« I m’ choneut bin qui v's-aviz dés-alüres di rossia tchin énawére. 


— Ayi., dj'énn'a foutu one bèle foü di m’ camusole. 

— Vos n’ p'loz nin d'meuré véci, savoz. 

— Dji n’ dimande nin mia qu’ do l’ lévé. Si dj’ saveu pawoü m’ séwè. 
— Taurdjoz !» Èt l man chufèle avou deüs deugts è s’ bouche. 


On p'tit via é-st-avoré ; on tot nwâr pitit via. «Vos-aloz monté à 
via, m’ fi... Siya, siya ! vos n’ p'loz mau. I vos ramineré. Mins taíjoz- 
vos tot I’ timps qui v’ séroz avou, ou dóbin sur on mot, rin qu'onk, qui 
vos lacheriz, i vos laîrè là. » 


. Djóséf monte à tch'fau.., à via... I faleut veüy bizè one bièsse. 
Evóye èt todi aye ! Dizeüs lès tchèrwès, lès pachis ; sins sire lès vôyes. 
Èt zoup' ét zoup’, aye ét baye ! On bwés, on potche dizeüs. Sins passe 
su l’ pont, qu'ést djondant portant, on zoubéle on gros ri, quausu come 
one Moûse. D'on viyadje à l'óte, di Doréne à Durnal, métans, avou 
lés fonds d' Tchansin étur, ca n' fait qu'one ope... 


« Ci cóp-ci, nn'éstans cayetè, » pinse-t-i ; il arivint divant one grande, 
grande êwe ; on grand vévi qu'on n’ véyeut nin iute... « Nom di 


ch'toup! nos 'nn'avans one di broke. Nn-alans ièsse astok.» Ayi, é 
dandjereü ! li p'tit via s'énonde, ét potche di l'óte costé come on rin. 


«È bin ! di-st-i, c' côp-ci, i n’ s'a seû ratznu. E bin ! quand dji 
n' duvreu pus jamais alè à diale, c'é-st-on rude «sâ» por on p'tit vé.» 
di-st-i I’ Djóséf qui causeut come aprés Bwès. 


Li via a vèrinè do cu. Et là nosse Djôsèf ascropu su on tchèrdon di 
tch'fau, dins one pature. 


— Èt adon ? 
— Dandjereü a-t-i ralé à pid ét chópyi sès grétes pattavaur li. 


— È bin ! on l' pout dire, ci n'èsteut nin on couyon. » 
p y 

Et come gn-aveut ieû dins l’ timps... Dins l’ timps, ca vout dire qwe 
ét quand ca ? enfin on Djôsèf di Tiboümont qui n’ l'aveut nin trossi 
d'vant one chiléye di sórcires, nin cor one eüre après... On l'aveut 
couyonè, ét I’ fé arédji tot nwár : «Dji n’ waserev, dandjereü ? » 
Nin one eüre aprés, li P'tit Bért aveut wadji on lite qu'il îreut, tot fin 
mièrseû, fè one fausse comission émon Cat'rine Laune. Èt nin quand- 
quand. Tot d' swite, maugrè qu’ °l ésteut passé noüf süres ét d'méye. 
Lès-ôtes siyint po veüy. 


« Tot tène, tüze-t-i Bért, èlle èst bin sûr coütchiye èt dj’ nè l’ va nin 
fé r’lèvè... Faut-i iésse liwagne ét bardache po s'alé é»urtaké dins dés 
paréyés couyonádes ?... Èt s'éle wèst nin coütchiys ossi ?» Èt li 
P'tit Bért taudje en pinsant à ç' qu'i va dire en moussant. « Enfin on 
vièrè bin. Mins s' faut-i iésse tinquyi à l’ déréne dés mayes ! » 


Ci cóp-ci, i gwa nin à rémoulé, ét dire : tot rate ! ?a P craye dizos 
I’ volèt, i clérit cor émon Catérine. I faut bouchi à Puch : 


« Qui ést-c* là ? 
—  C'ést mi, li P'tit Bért d'émon Mèrence. 


— À !» Ét l'uch s'a douviè tot doücemint en értchant, come dimè- 
fiant au d' là... Lès-ôtes au pègnon do l’ grégne, i l’s-gyeut djigle. 
Fous démons qu''l éstint ! 


Èt vo-t'-là, tin, Bért, émon l` macrale, divins sès grawes. Fai co di 
t' nêz asteüre ! Damadje qui l's-ótes ni t’ veüyenut nm... 


Nos 'nn'avans fait one bèle, lès-amis, di-st-i Louwis l Crolè,., I 
n'ésteut nin fwárt à s't-aije, non pus, li Louwis ; mins i v'leut co fe 
P luron : « Dj’ su bayi, e, si nos l'alans co r'veüy, li Bért ; ci sere 
quét'fiye on rossia tchin qui va arouflè t't-à l'eüre. Ou bin on nwàr 
tchét. Nos l'alans étinde gninwyi èt marawè autoü d' nos-ôtes, come 
quand is vont à rauwe... Ayi, ci sèrè on tchèt. Po tos lès cóps qu'i l'a 
fait 1’ tchét, quand il aleut au maisse. » 


« Bonswér, Catrine... Dji su v'nu veüy si v` n'auroz pont d' gadot 
à vinde, mi. 


— Dès gadots, asteûre ? Ô bin, m’ fi, vos bagnoz, dandijereü ! 
— Dji vou dire, quand vos gates auront biktè, bin sür. » 


Nin masse di sqwére, li Bért ! Catèrine li lumeut sins pus mouftè. 
I sinteut l’ tchau d' pouye li rastrinde si pia. 


« Éstoz bin sür, mi fi, qui v' n'éstoz nin véci por one wadjüre ? 
— Poqwè d'djoz ça ? 


— Is son-st-avou vos, lés-árléquins qu'on-z-ót di-d-ci, là, su I’ pa- 
véye ? » Cètè-là, li P'tit Bért lés-aureut bin sti maquè. Is n’ s'aurint 
seü djokè on p'tit cóp. Bièsses qu'is sont ! Is s'é cayenut, zèls ; is n'é 
sont à rin. Èt is s' foutenut co d' twè, si t” n'è ses rin... Aléz, saye do 
fé d' l'ome asteüre ! One fétinse di rèfwarci gamin, là ç' qui c'ést. 
Sacré p'tit croum’ qui t'és ! 


« Poqwè è v'loz tortos insi aprés mi ? Dji n’ vos-a jamais rin fait, 
mi. » 


Maugrè sès grands vingt-ans, si s' moman li véyeut asteüre, èle si 
sovéreut bin sür di s' pitite air péneüs, quand i martchandeut dol 
blouke dins I timps. 


« Est-ce qui vos n’ bisquoz nin one miéte do v'nu fé assoti one vîye 
comére come mi ? » 


...Ci qu’ li P'tit Bért a oyu, ci chije-là, vikereut-i dès cints ét dès 
cints-ans, i né l’ roviré jamais... 


Éle n'atauche pus pérson.ne ; ést-ce po ca qu'élle é-st-one méchante 
djint? Quand on n'a pus sudjét do ièsse gaiye di-d-si lon qu'on s' 
sovégne, qui vóriz co dire aus-ótes qui n'ont d' cure di vos ? 


One vicairiye di póvriteüse... Quét'fiye pôve di caurs, co pus pôve 
d'amisté,.. Élle a sti djon.ne come tot l' monde. En r'causant di s’ 
djon.nésse, èle fieut pinsè au P'tit Bért à dés djoüs, è l'ésté, qui l 
solia si léve tot timpe, trop clér. On pout iésse sür qu'i s' va rabrouyi 
ét qu'i ploüré d'vant non.ne. Èt là nosse timps au diâle. 


Éle s'aveut marié vore ét vore ; come gn'aureut ieü qui q'ti-là. Peü 
do n'è pont disgritchetè d'óte,.. Catèrine ni d'djeut nin tot; mins 
Bért li saveut bin pa moman qui s' fieut sovint mau d' Catérine. Et 
lès viyés djins contint qui l' Twin.ne, tant qu'il oyeut chiltè saqwants 
sous e s' potche, ni passeut jamais iute do cabaret. Qu'i n’ rapwarteut 
nin on côp s’ quinzin.ne sins pici; quand èle n'ésteut nin d'djà chu- 
méye divant d' l'awé gangni. Catèrine duveut rènè ét grété po r'méte 
on franc o pwin, s'apinse qu'on dit. 

Come brâmint dés coméres mau tchéyuwes à ome, èlle aureut co 
pris ca autoü d’ léye, s'élle aveut ieû on-éfant. Mins à l’âdje qui lès 
cines qu'avint fait leüs pauques avou léye, bércint dédjà ét co bin I’ 
pus vi qui satche su leû d'vantrin, lêye, èlle aveut stî tote seüle, fine 
miérseüle, po todi... I s' pout bin qu'élle èst djalousse dés-éfants 
daus-ôtes, Non c'ést nin ca ! Mins si dj'énn' aveu onk di cés-ádjes-là, 
qu'ireut è scole avou si p'tit caba ét I’ tártine po dij eüres. Avou lès- 
ans qu'énn'alint, c'ésteut quét'fiye on rèfwarci gamin asteüre,.,. pwis 
on djon.ne ome qu'aureut co d'meuré saqwants-ans avou s' man divant 
do s' marié. 


Il èstint assits zèls deüs o culot. Li P'tit Bért, en l’ choütant, tüzeut, 
tüzeut: sès-idéyes courint au lon, pwis ruv?nint à li. Dosmètant qu’ 
Catérine ratüzeut tot wót, léye. I choneut au P'tit Bért riveüy li béle 
djon.ne comére, fritante, amistauve, come li vi Maurtin dijeut d' 
Catèrine dins l’ timps. Il è trévéyeut one ôte di crapóde, one si bèle 
ossi avou sès grands bias tch'fias. Qu'aveut on si amitieûs visadje. Pwis 
i r'tapeut sés-ouy su l’ vîye djinf: d'vint-on come Ça, sins-agrés, sins 
pupont لا‎ djóye po s' ragranci, qu'on n’ vike pus qu’ boute ê boute ? 
Sèrè-t-èle come lés-ótes, li p'tite Ivone, li néveüse daus coméres d'émon 
Rolaine, on djoû ? C'é-st-one misére d'abórd d'aviyi. C'ést l prumi 
cóp qu' l'idéye qu'on n'ést nin djon.ne po tofér li péteut au visadje... 
En rapinsant à Catèrine, i n’ si fieut nin mau d' lève. I sinteut bin qu’ 
c'ésteut nin ca qu'i faleut. S'il aveut p'lu, i l'aureut èminè, i l'aureut 
pwarté dins sès brès au coron d’ tot, éwoü qu'i gn'a pupont d' nan- 
ches, ni d' mè-è po I’ djoû qui vint. 

...« Mon Diè ! dj'a léyi ralè nosse feu. » Adon, is s'ont stampè tos 
lés deüs, en s' riwaitant. Bért n'a jamais seü c' qu'i gn'aveut ieü. Ca, 
tot doücemint, il a métu sès brès autoü do có da l’ vîye djint; come 
il ésteut trop p'tit por lêye, il a assatchi li vîye tiesse. il a rabrèssi li 
póve Cat'rine avou ostant d' cceür qui s' moman. 


Tot d' swite, i s'a rieû : « Savoz bin qwè ? Dji vèrè tènawète à l 
chije addé vos. Si vos m’ v'loz bin. Bonswér, ét à tot rate. » Catèrine 
n'a seü résponde... : « Mi p'tit, mi p'tit! » C'ésteut come one tchanson 
qui toürneut è s' tiésse. One saqwè d’ doüs qui fieut come mau... 


Quand li P'tit Bért a sti à l'uch, là longtimps qui l's-ótes s'avint 
séwè ...« Qa, i mé l’ faut conté à moman ! » 


Mins o I place do-z-éralé tot drwét, il a r'monté l` rouwale Joas- 

sin,.. po passé d'vant l'églije... riwaiti à one finièsse di-d- là-wót,... 
à P maujon daus coméres d'émon Rolaine. Pwis, pa d'ssus I’ Bati. 


Pus nin one maujon n’ clérit co. Il èst tot seû ; tot seü rèwèyi o 
viyadje dandjereàü... 

Èt sins sépe poqwé, si binauje, qu'i m si sint pus ascautchi rate èt 
rate li vóye à montéye... 

LAL . 


On cèréjî au mitan do corti. 


Parèy fûrladje, ã bin non ! ça n’ p’leut pus durê. Tos lès djoûs au 
matin, Bért court à s' finièsse au d'zos air, qui r'waite su l’ djärdin : 
quéne arédje o cèréji ! Dès spruwes, dés mauvis à make trouplèt come 
dés disguérnachis aprés lés céréjes. Bisquant quand min.me ! on si 
bia aube, tot paujére au mitan do corti... 


Èt ç’t-anéye-là, dès céréjes à blame. Au-d-triviès dés fouyes, dès 
p'tités massales, totes roselantes : ét qui riyenut au prumí solia, qui 
riyenut, one véci, ét là cor one ét cor one ; dés mile ét dés mile. 


Lès mouchons n'avint nin stî lès dérins à l’s-avisè ; is l's-avint dédjà 
ataqué qu'éles n'éstint nin co totes rodjes. 


* * * 


A l vèspréye, li P'tit Bért a gripè i stampè on sbara : one vîye 
grîje cote bôguîye avou do strin, tchikéye sur one pièce. Pa d'zeüs tot, 
on fayé tchapia d'ésté da Miyin... 


e Visoz do tchaîr, savoz, m’ fi.» Mèrence tint co l chaule èt li 
P'tit Bért potche dédjà d'one coche su l'óte. Come on spirou. 


On vrai spirou, dins l'aube. I l’ faut veüy : on pid sur one coche, 
i s’aspôye su l'óte. I s'énonde : zoup’ ! i rabrèsse li ope qui blonce, 
qui clince come au vint. 


« Mon Diè ! si vos tchéyiz ! 


— Dji n’ pou mau. » Nin l’ timps d' deûs-amèn! li sbara è-st-avetè à 
P fine copéte, ét tot bonasse, i wéye su lès cèréjes come on-ome... 


« E ! moman, sitindoz vosse divantrin. » Et one pougníiye di cèréjes 
è-st-abrokéye o chou. Pwis, dins on tchéna, li P'tit Bért s'a métu à 
coude por après l” sopé. I s'assit sur one coche qui faît one fotche. 
Tènawète, lès céréjes avorenut à 1’ têre, ca sès soüs son-st-accouruwes... 
Li, dins one troke, i tchwèsitli cine, d'astchéyance, qu'a stî bètchîye. 
Il a süné one miéte di djus, saqwants gotes qu'ont r'ssétchi, brunausses 
ét r'sséré l’ cwachüre : one nukéte di suke tot d'on côp, qui fait doüs 
o l’ bouche, come on vi goût, on pau passe, qui r'vint d'au lon. 

Il a fait cüjant tote li djoürnéye, dispóy au matin ; is souwint dedjà 
en d'tchindant à I’ cáriére. Li plin solia blameut fin blanc pattavau l 
ciél. Ci mèst qu'au fin coron dés téres qu'on p'leut bin lévé sès-ouy 
au wót sins ièsse ablouwi. O céréji, lès fouyes ni s'avint nin co rapéri, 
totes moflasses, molitches. Lès fruts èstint co tot tienes. Portant, as- 
teüre, on sinteut d'au lon l'anéti, di-Z-si lon : i choneut qui ci n’ séreut 
nin por audjoürdu. 


Tot d'on côp, one air a monté : li P'tit Bért chufleut. Lès notes filint 
doücemint ; on n’ lés-oyeut nin passé d'one à l'óte. W'aveut-i stî ra- 
pèche ci musique-là ? Au c'mincemint, ça r'choneut à ç' qu'on tchante 
è l'eglije; tot d’ swite aprés, on n'aveut jamais oyu ça nule paut. 
Portant on I’ riméteut quand min.me, mins on n° saveut nin d'éwoü. 
One miéte aprés il a sayi one tiroliène, qui djipleut en montant è toür- 
nant. Mon Diè todi ! n'aleut-i nin câssè s' vwès ? Mins I’ tchant rid'- 
tchindeut asteüre, lés notes tchapotint, en tron.nant, en frumejant. 


« Crâne idéye, là ça ! di-st-i Miyin à moman, do fè tchantè l’ cou- 
deü aus finés céréjes. » 


Di-d-là pa d'zeüs, li P'tit Bért veut tote one páje do viyadje : li 
clotchi étur lés deüs tiyous, ét d'zos lés-aubes, lés trwés béguénes 
qu'évont brévaudé è l'églije... 


Pus wót, lés djárdins, clincis au bon vint, daus maujons di d'ssu 
P Plin. Dès djárdins si bin arindjis qu’ d'au lon, is r'chonenut, astok 
onk di l'óte, à dès draps à I’ rimouye di totes lès coleûrs. 


Ét pus près, au mitan dés pachis, rèclôs dins lès ayes, li ci daus 
coméres d'émon Rolaine. Li p'tit pré avou dés-aubes à fruts, qu'ést 
djondant l corti da Miyin... Pwis, deûs longuwès pisintes si crèjelèt, 
bwárdéyes, come à l’ cure, avou dés pauquîs pontieüsemint tondus à 
P brosse ; èles discópenut l’ djárdin è quate : on quaurti à discandji 
tos l's-ans, avou lés párcs, l'Óte dés mange-tout à scaursons ét dés 
nintes ; cor on quaurti po dès fréjis ét I’ dérin po lès r'piquadjes. Ci 
djárdin-là, i l' coneut lés-ouy sèrès. A-t-i stî on seül côp è leû djárdin, 
sins guédyi pa d'zeüs l'aye. Au matin, i lütche dédjà à I’ finièsse, ét 
kwésyi pâr là... 


...Èt quand do docsau, i l’ riwaite à grand’mèsse… 


On djoü, là dés-ans, elle aleut cor è scole ; élle aveut co sès trèsses 
su s' dos... En l’ réscontrant su l’ vêye, il aveut stî tot d'on côp, si tapê 
qu'i n'aveut quausu seû résponde au bondjou da l’ crapóde. I s'aveut 

sintu bolant d'on plin cóp, gaîy jamais... I li aureut falu tchantè. 
On-óte, mwins' djivis' qui li,aureut bin véyu qui c" n'ésteut d'djà pus 
one crabaye ; qu' c'ésteut one pitite comére qui s' fait, s'apinse qu'on 
dit. 

I l' riveut come au prumi djoü ; i roviye bin sovint do sire si mésse, 
li dimégne, en l’ riwaitant. Ténawéte èle fait on rond chignon quausu 
è s' cô; afiye sès tch'fias èvont come is v'lét su sès spales, loyis avou 
on p'tit ruban... Sès tch'fias si blonds, qu'ont P coleür dés pautes, à 
l'awous', one anéye qu'il a fait sétch.,. Qu'il èst binauje do I’ veüy. 
rin qu’ d'au lon, do docsau. Binauje à criyi ; ossi binauje qu'en drès- 
sant one pire ét qu' l'arésse tot doücemint soüde bin di sqwére dizos 
P fêreû... 


A séze ans, quéne bèle pitite djint! nin foû grande. Su I’ vôye, en 
rotant, èlle aspôye rin qu'one idéye si drwète djambe one miète pus 
fwárt ; ca fait qu'éle blonce tot doücemint sès antches ét ses spales... 


En r'montant d'à l cáriére, lès côps qu'il a fait one bone djoürnéye. 
qu'il èst contin à n?’ si pus sinte odè, dispóy après l’ bwés, i rapinse 
qu'i va r'passé d'vant s' maujon : quéne chance quand i l'avise rin 
dèdjà qu'one tote pitite miète. I s' chone créchu ; i roviye qu'i duvreut 
bin sûr si dréssi su l’ bétchéte di sès pids po ièsse ossi grand qu’ lèye. 


Ténawéte, aus dicauces, en dansant, i gn'a saqwantes qui s'ont lèyi 
rabrèssi, dins on cwin ét pus d'on côp. À ! bin non ! ci n'ést nin l” 
min.me avou Ivone, li néveüse d'émon Rolaine. Mins sovint en-z-aché- 
vant one pire bin r'tonduwe ou bin chèpléye, s'il aveut stî tot seû, il 
aureut, su l’ pire deure ét frède. aspoyi s' front ét sès mwins, dés-eüres 
au long, en sondjant à lève. 


I n’ l'aveut jamais atauchi. Po li dire qwe ? I nè l’ wasereut couyo- 
né come one ôte maraye qui rodijit, tote èfoufiye qu'on-ome faît après, 
min.me quand c'ést li P'tit Bért. on si nintieüs p'tit «y-ome», todi si 
crékion... 


Là on bokét qui l’ tiroliène est rèvoléye. Li P'tit Bért est li tot seü 
o corti. Et si, d'astchéyance, élle aveut vnu baloüji o djârdin daus 
matantes, aureut-i co bin r'métu Ivone è l'ombrire qui s' coütcheut 
d'zos lés-aubes. Li brune rascouvieut faît-à-faît totes lès coleürs ; i n° 
lüjeteut pus qu'on róye di clér tot-au coron, padri lès tiènes. Tot rate, 

ci sèrê plin tot l” ciél, s'apinse qu'on dit, li froche dins lès stwèles ; dès 
mile, dés mile... 
Lès fouyes dau céréji ont frumeji : one passe di vint vinu d'èwod.. 


I l'a oyu froté l’ copéte dés ayes do pachi ; pwis lès grantés opes daus- 
aubes da I’ cure ont cháülé à P fin. Sins sèpe dispóy quand, i fieut fris’. 


« Ê ! m fi, vinoz sopè ? » 


. Èt li P'tit Bért a d'tchindu avou s’ tchèna... F'ré-t-i co bon d'mwin ? 
Et 1’ binaujeté é-st-éle ossi casuwéle qui 1’ bon timps è l'ésté ? 

Il. Si tot va bin, ni tî fiye nin ! 


Póvriteüs djoüs. 


Volà t't-à l'eüre trwés samwin.nes qu'il èst su P lèt,... à s' disbèli. 
Ayi, ca f'ré trwés samwin.nes, djüdi qui vint. 


Is lèvint one pire zèls quate : Djan d'émon Djâque, li Blanc Goyèt 
ét l Gros d'émon 1’ Rodje Man.man. Li P'tit Bért ride au r'viérs su 
l’ sauvelon qu'ést tofér frèch èt ènalis’ addé l’ sóyertye. Comint n’a-t-i 
nin tchéyu mwárt ? Ayayaye ! si gauche djambe. Come s'il aveut 
l'églije di Doréne dissus. Bin sûr, èlle èsteut s orautchiye, à tos bokèts. 
Aprés côp, i djurereut bin awè oyu crochi... Adon, li mau a lanci, a 
pondu jusqu'à s' coûr. Et, I pire róstéye, quand on-z-a sayi tot doüce- 
mint do r'lévé li P'tit Bért,... agne su tès dints, tant qui t” vous ! il a 
falu flauwi,.. En-z-i r'tüzant asteüre, i soûwe cor à grosses gotes. 


Li médecin a causé d' «fracture du col du fémur», ét qu'i "nn'aveut 
bin po iût samwin.nes. Et vo-l'-là asteüre avou s' djambe come mwate, 
qui n'ést pus da li ét on pwéds d' cinq kilos qui satche dissus. Èt dès 
djoüs ét dés néts à baloüji, à n' rin foute. 


Li solia qui vint kwésyi tot timpe è s' tchambe li dispiéte qu'i mèst 
pont d'eüre. A-t-i seülemint sokté on quárt ?... Dire qu'i gn-a qui 
vórint si bin fé payasse ! I s' rèdwâme one miète qu'i fait djoû, mins 
i w faut qu'one tchéyére qu'on boudje o l” coujène po l diwébyi à 
bon. Et c'ést tote one djoürnéye à d'tchuré sins quausu wasu choûtè 
sonè lés-eüres ét lès d'méyes à l'églije. One prandjére quét'fiye après 
non.ne, po s' rèwèyi tot frèch di tchód. Et quand I’ véspréye tote basse 
distchind pa I’ finiésse, éco todi I’ nét por li tot seü, à r'waiti o nwâr. 


Là saqwants djoüs qui ca va one tote pitite miète mia. Co tènawête 
come one crèchince qui djómíreut è s' antche. Pwis, tot doücemint. 
c'é-st-one gueüye di tchin qué l'apice on pau d'zos l’ gros do I’ fèsse ; 
i agne, i clawe sès brokes todi pus fond ; co bin deûs-eûres asto. Pwis 
ça èva come ça a, v'nu. Li mau crét d'au lon, direut-on, di-d- fwárt lon, 
come foü d' li. Ét ça distind doücemint ossi ; ça r'mousse ôte paut, 
dins lès linçoûs, chone-t-i. Aprés on bokèt, li P'tit Bért a seülemint 
l'idéye qu'il èst bin è s' pia ; ossi lédjir qu'on live di plomb. I n° si 
wase rimouwè, peü qu’ ca n’ rivègne. 

Li solia d' dij eüres tchait pa I’ finièsse d'aplomb su lès pavès, 
come c'ést dédjà su l’ difin d’ maiy*. A I’ cáriére, c'é-st-aprés li rid- 
djuné. Papa li a dit qu'is vont fé dés pilès por one èglije d'avié Ta- 
mènes. Dès pilès ! Fi de Dieû ! su tote li wóteü do let d’ cáriére. Li P'tit 

Bért tóze èt tüze ; i mèst pus coûtchi, avou s' djambe kimoudriye, il 
èst su l’ travau avou l's-ótes. 


On-ovradje di diâle po lès rocteüs : dès traus d' pligo èt ا‎ bandan 
è faut-i, dandjereü, qu'is roctèche li rotche ossi bin su s' passe qui su 
s’ conte-passe. Èt pingni avou l’ ma po fè bîlè I’ pire tot d'on côp èt 
dèbitè dés parèys cayaus... Èt combin è faut-i po I’ lèvè à l’ crampe 
èt aus-aidias ? C'èst tofêr li bouye da Dussène, do gros Fournau, da 
Djiancia à l crampe ét P Mon.ni po stitchi lès-astales di fiêr dizos 
l' crampe. Mins po dès tchèdjes insi, dji vou bin wadji qu'on uke tos 
l's-ovris... Èt quand I’ pîre èbridéye èst értchiye su lès bolès, c'é-st- 
adon li bia ovradje. 


Quand papa rarive, li P'tit Bért ni fait pupont d' bin qu'i n' li 
eüye conté tot ç' qu'on-z-a ovrè ç’ djoü-là. En vèyant l’ poüssére di 
pire su s' nêz, autoù d’ sés-ouy, ça li fait mau... One si fine poüssére. 
On-z-a bau lavé sès mwins, i gn'a co tofér dizos lés-ongues, dins lès 
souwéyès crévaudes... Li, i n'a pus qu’ dés blankès mwins ; dés vraîyès 
mwins d'écrivin, s'apinse moman po couyonè. 


...C'ést d’ l'ovradje, savoz, m’ fi. On c'mince à-z-aprètè l' pire à P 
pwinte ét à 1’ masséte ; pwis tot do long, bin drwét avou l rile, il èst 
quéstion do fé one laudje trait bin plat, à I pwinte ossi ét cor à P bou- 
charde ; c'é-st-one totche, di-st-on. Pwis on s'ataque aus deüs-assises 
qui d'vét ièsse di sqwére avou I’ totche. Aprés on trace, ossi drwét qui 
P rile,on trait au cisia su l’ totche ét on trait su chaque assise ; pwis 
ci sêrê on trait è crwés avou l’ prumi qu'ést fait ; adon on d'tchind 
tot do long do l” pire one ôte totche di sqwére avou lès traits ; ca fait 
qu'on n'a pus qu'à ovré on quárt, pwis l'óte... 


Tot ça, li P'tit Bért li rapinse di ç' qui papa li a contè èyîr à l 
nét. Au fèreô,.., à l'équiope, s'apinse li Blanc Goyét, on disgrotchit 
étur lès totches, adon pwis, i fauré seré sès traits ; ét po p'lu mète 
li pilé jusse come li conte-mole, il è fauré co, dandjereü, dés côps d' 
fèreûfoû… 


Vont-is r'tonde ou chèplè ? Is vont r'tonde bin sür. Èt li P'tit Bêrt 
veut dédjà filè li r'tondadje fin drwèt, dispóy li d'zeüs do pid : onk 
djondant l'óte, lès fins traits, bin rénés, bin própes : one lédjire róbe 
en vwèle, à fins plis su l’ pire, quausu ossi vikante qu'one djinf; ni 
s ہیں‎ nin stinde tot rate come one bèle grande comére qui sereut 
odéye 7 


I li chone ièsse è çt-èglije-là, vélà, bin lon ; l'églije avou sès pilès 
dèdjà stampès : one filéye di bures, come dès-aubes créchus tot drwèts; 


ètur zèls, à I’ véspréye, li solia lume dès clérès róyes di crésse. I lès 
veut dédjà. Avou dés totès finès lignes à dintèle. one idéye pus nwâre 

qui l' résse, qui s' cotapenut en toürnant autoü, qui courenut tot do 
long dau pilé solon qu'on-z-a roctè l’ pire su s' lèt ou su s' conte-lèt. 
Mins po-z-avisé ça, quand l’ pire èst co tote noüve, i faut ièsse ome 
di mésti. 


Li pid dau pilé aurè iüt faces, sopwártant on rond cossin qui l 
pwèds do pilè f'reut come flitchi. Èt l' tchapia : one cáréye pire rabrès- 
siye pa pad'zos avou dés laudjés fouyes ; on direut  s'apinse papa, 
qu'éles soüdenut foü do pilé, ét l pwéds do d'zeüs lès fait twade on 
pau. I fauré veüy ca fait... 


I 'nn'a plin s' coeür qui dés-omes di Doréne ét d’ Durnal auront fait 
ç't-ovradje-là, por one églije qu'is n’ viéront quét'five jamais,.. su 
bayi. Auront-is tot fait quand dj'èrîrè à l’ cáriére 7 


Pwis c'ést moman qui vint one miète addé li, quand èlle a pèlè lès 
canadas. Ele n'a pus qu'à mète fonde lès crétons. Ossi rate qu'on 
l's-óré frité o pélon di crufiér, on pout "nn'iésse sûr, li pinson va chu- 
flè è s' gayole, o l’ coujene... 


Enfin ! co todi one diméye... A l’ câriére, en s’ rixoürnant po dis- 
pinde d'au ayon li bidon ét l’ muséte, on dit qu'élle èst bone ; po li 
P'tit Bért su s' lét, élle é-st-au diále. 


Ét co diné, qu'i faurè ! Èt mougni, nin co mougnetè ; s'i lait s't- 
assiète à mitan, moman séré cor anoyeüse. Avou ca. qu'on l' sogne 
come on crachau,.. 


Èt pwis, tot paujéremint, sins d'djà l' sépe, one à one, come lès 
fouyas d'on live qu'on toüne sins lire, i roviye sès pwin.nes, sès p'tités 
djóyes d'ovri ét d' djon.ne ome ; vo4-là èssoktè dins I” plin.ne tchaleür 
qu'on sint squ'à ci, au-d-triviès do stêre, qui r'glatit su tot l’ djárdin. 


+*+ * + 


Quand i s' dispiète, moman li apwate sovint on p'tit pot d’ fréjes. 
Dès fréjes come i gn'a qu'o bwés : pitites longuwes èt rodjes : one gote 
di song d'on costé, quausu blanke di l'óte ; ça sint ossi bon qu’ ça 
gostéye au d' là ; avou on couyi d' fin suke, ca èles sont todi come 
one miète seurètes. 

C'ést bin sûr da Catèrine. Éle vint d’ timps d' praadjére, qu'i gn'a 
nin one âme avau lès vôyes ; avou one pitite saqwè po li p'tit, dins 
on pot, on pani qu'éle catche dizos si d'vantrin : lès prumirés grüsales, 
dès fréjes qu'éle va coude si lon po sès viyés djamoes. O bwès do 
Sérdjent, quausu à Purnode ; dés frambaujes qu'i faut splossi su sa- 
qwants topéyes dins lès bouchenis', su lès uréyes do l’ vêye d'é Mitan : 
di l'amisté dins sès viyés mwins d' pêve djinl. 

Ele vint quand li p'tit soktéye. Maugrè, c'ést fièsse por léye. En 
causant tot bas avou moman, à l'uch do I’ tchambe, d' timps qu’ li 
P'tit Bért si r'pwése en somadjant ; èle riwaite li seül ome qu'a ieü 
d' l'amisté por lêye, ét, bin sûr li prumi qu'éle ratindeut po veüy volti. 


I gwa nin one djin[su cint, à Dorène, à wasa mougni c' qu'elle a 
djondu. Ayi, é twè ! Ostant qui l's-ótes, lès cis qui n’ crwéyenut nin 
aus sórcires : dés marimin.ces, tot ca ! Mins c'ést come lès-aubwissons. 
Is sont sûr bons. Monseü I’ Curè s'è f'reut pètè, di-st-on. Ayi, ayi ! 
èt s'is n’ l'éstint nin ossi ? Li P'tit Bért, lès p'tités létcheriyes da 
Catèrine, rin po li choné si bon. 


Dispóy si pasquéye on dimégne à P nét. divant do ièsse atrapè, 
l'a-t-on co véyu tènawète émon Françwès Sohét ? Is sont pâr trop 
bièsses à l’ difin. Et sovint dol samwin.ne, c'é-st-addé Catèrine qu'il 
aleut à I’ chije. 


Èle ni d'djeut nin dés masses, léye ; à viké tote seüle. Mins P pêve 
djinl... on wèst nin cor après li rid'djuné, élle a d'djà I’ timps long : 
èle transsitaprès à IP’ nét. Quand Djan dau Wé ét Pière Déye sont 
r'passés ; is travayenut aus Nütons ossi ; èle compte lès d'méyés-eüres : 
li timps do s' rapairi on pau ; Mérence mèt I’ tauve ; is mougnenut. 
Pwis I’ timps do fé l’ vêye... On djoû qu'i n'a seû v'nu... I gn'a tant dès 
rastaurdjiyes avau lès rouwales por on djon.ne loulou come li Bért... 
èle ni sêt d'meuré rasta ; èle waîte pa I’ finièsse ; èle choüte s'éle 
n'étind nin rotè. Avou s' grégne, on n’ veut nin qui d'tchind l’ route. 
Éle taudje cor on pau d'vant do bin wasu sórti. Elle éva come po ra- 
masse on tchinis' ou l'óte su s' coü ; guédyi à catchéte s'i gn'a pont 
qu'éva aviè l’ fond. Quand i fait tot nwár;... il èst trop taurd, i n' 
véré pus audjoürdu... I li chone todi qu'on-z-a métu s' mwin su 1 
clitche. Non.na ! c'ést rin ; c'ést P vint qui fait barlokè luch... Quand 
èlle ót li P'tit Bért po do vrai : c'ést li ! c'ést li ! Si cœûr bouche di 
binaujeté jamaís paréy. 


I li conteut, l’ Bért, ci qu'il aveut fait dol djoürnéye ; èle sèpeut bin 
asteüre ci qu’ ca vout dire : ritonde ét chèplè ; ci qu’ c'ést on ۶2۵, 
one boucharde, one masséte. Eco qu'on pout veüy si volti one pîre 
qu'i fait alè come i vout avou sès-ostèyes. Saveut-éle, è d'vant, qu'on 
n' distére nin totes faîtes lès pires di taye come on rauye lès bétráles? 
A tot ca, èle n'aveut jamais sondji. 


* * ` 


On djoü, à l’ vèspréye, èle saucleut sès pûrcs... Au d criviès d’ l'aye, 
èlle a oyu causé au vèjin do P'tit Bért. Il ésteut à mitan touwè, A 
gngnos, élle s'a d'vu sot'nu avou sès deüs mwins su P plate-binde po 

n’ nin tchaîr. ...Ét n’ rin wasu d'mandé ! A dès vèjins qu'éle n'arin.ne 
pus là bau joür. Ci qu'éle n'aveut jamais fait, dés-eüres asto èlle a 
kwésyi, choüté en s' catchant : n'aleut-on nin co dire one saqwé do 
p'tit ? Qui gn'a-t-i ieû ? E-st-i mau rassonrè ? Insi, élle a oyu qu'on 
l'aveut rapwarté è s' maujon. 


Vo-I'-]à èvôye pa lès rouwales come one sitornéye. Mins wasu, vos- 
ótes ! moussi émon sès djins. Ewoù qu'éle n'a jamais métu on pid. 
D'au lon, èle waîteut l maujon. Come one crabaye, quand èle pinse 
qu'on djon.ne ome f'reut co bin aprés léye ; dédjà binauje d'avisé, 
pa d'zeüs l’s-ôtes, si tch'minéye. Come li P'tit Bért, quand i rid'tchind 
do Plin, qu'i r'veut d'à l’ copéte li maujon daus coméres d'émon Ro- 
laine... Ele si trafteut d' sote ; èlle ènn’aleut ralé sins rin SEDE... Et vo- 
I-]à d'vant mon li P'tit, su I’ sou quausu... 


E-st-i possibe qu'i gn-eüye dés djins si binin.més ? Ca l moman a 
stî contin.ne ; contin.ne jamais ! qu'éle vineut veüy si gamin. Ele Pa- 
veut rabréssi en brèyant, divant do l’ minè addé li P'tit Bért. On l'aveut 
mètu o I’ tchambe, à I’ valéye. À ! m’ pêve pitit ! Qu'il èsteut rodje ! 
Come on bolia d' feu. Quéne five qu'il aveut ! Bin sür, i n' l'aveut nin 
r'métu. I bateut l’ campagne. 


Dispôy, èle vint tos lès djoüs, aviésone eüre. Adon, lès coméres fièt 
۲ bagadje ét lés-omes pétenut on quárt divant do ratélé. Tos lès djoüs, 
i li faut one saqwè po li P'tit : dès fréjes, dès frambaujes qu'éle va coude 
por li si lon co bin. Éle ni fait quausu pus qu’ ca d' l'avant-diné. 


Quand élle èst là, li P'tit Bért èst quausu todi édwàrmu ; ça n’ fait 
rin; por lêye, c'é-st-on boneür qu'éle n'aureut jamais pinsé. Tote si 
vîye, èle l'aureut r'waiti insi sins rin dire, sins tüzè. Sovint èle ni sêt 
rapinsé aprés à c&' qui moman li a conté. En-z-éralant. èle ni vike 
dèdjà pus qu’ po P londemwin, qu'éle rivièrè li P'tit. 


* * + 


A P vèspréye, c'ést quausu tos lès djoûs, on-ovri da I’ cariére, on 
soçon do I’ binde. Li Blanc Goyèt ripasse tos côps divant do r'moussi 
è s' maujon. I d'meáüre afiye one eüre assit addé l” lèt, sins mouftè, en 
r'waitant l’ Bért. Qu'is sont bin,insi, tos lès deüs ! On I’ vout fé sopè 
èmon Miyin. Il èst d'djà taurd, ét l’ Blanc vike tot seû. I n’ choüte 
nin ç qu'on li dit : «Jusqu'à d'mwin, savoz, m' fi. » I l' trosse sins- 
arin.né pérson.ne. 

Lès-ôtes, i li faut tot un timps, au Bért, po lès bin r'méte : C'ést 
Louwis I Crolé ou Varisse ou Tèyofile. Is sintenut come à Puch, one 
aîreû qui n'acourt squ'à ci qu’ ténawéte, pa l’ finiésse quand c'ést vint. 
Ci n'ést nin co ca. Cès djins-là vikcnut óte paut qu’ li. Is sintenut leüs- 

ovradjes : Louwis, c'ést l’ sapin ou I’ seur goût do tchin.ne. Tèyofile, 
c'ést li tch'fau ; one saqwè qui faît tûzè à do pwin. Mins l’ pés, c'ést 
lès cis qui sintenut l’ pire. Li, i m flaire qui P souweü ; moman pout 
bin li donè one savonéte à l’ violète ; ca n’ dure nin d'djà one diméye- 
eüre. 


Is v'nèt, tos cèt’là, avou one cawote di «Thomas Philippe» ét c'ést 
toubac' come su I’ travau, qu'on lait ouve one apéye, qu'on rôle one 
cigaréte. Tot d' swite, li P'tit Bért né lés veut pus qu'au-d-trivies d'one 
bleuwe ignwére ét quand moman apwate li quinquét, on laudje céke 
rabrouye li lumiére autoû do vére. C'ést come i sereut tot seû au mitan 
d' tos zèls. Là tant dés djoüs qu'i n' va pus travayi. I chone qui c’è-st- 
on-óte qu'a d'tchindu saqwants-ans aus « Nütons. » 


On mon.nonque da moman, Mon.nonque Châle, conte-t-éle todi... 
aveut one vwès à disdjokè lès sints. Quand i travayeut o saurt, o I’ 
Culéye, ét qu'il aviseut su l’ tiène di l'óte costè, à Durnal, si camarâde, 
li Carotié, è s' djárdin, i l'ukeut d'au lon, ét öte réspondeut. I gn-aveut 
portant inte zéls deüs li lontin.ne vêye à catoüs pa l’ Bas-Stiè. C'ést 
quausu l’ min.me li Bért avou sès soçons ; i l's-étind. Po lès racsire, 
quéne vêye qu'i m’ faureut !.., I n’ sauré jamais pus... Et ridiv' nu 
come è d'vant, don ? 


Is sayenut do l’ rabéli. Is r'causenut d’ leüs pasquéyes, zèls tortos 
échone. Li Bért î èst co ; mins i chone qui c'é-st-on-óte qui li, onk qu'y 
vièreut d'au lon. Insi Varisse tape dés sonètes su l’ quinte dau Brodaye, 
li dimégne divant l'accidint. On n'é wase causé tot wót; lés bleüs 
sont su lès vóyes. Djouwè on scorion au Brodaye, vos-ôtes ! i n' faleut 
nin d'djà ièsse gate. Li Bért énn'aveut P dâr dispóy longtimps. Lès- 
aveut-i térbalé ét tané po l’s-ètrin.nè avou li. I n'ésteut pont d’eûre. 
On lumeut co dins totes lés maujons. On djeu po s' fé veüy. Tot rate. 
I sèrè co timps t't-à l'eüre. I transsicheut come on diâle dins on béniti 
po fé déjuré l’ Brodaye à god èt à sak. 


Li Brodaye portant, maleureü ! Li maisse-grimancyin pattavaurlà. 
s'apinse Frangwés Sohét. Brámint pés qu' Catérine Laune ou qu' 
Josèfine Marchau. C'ést li qui fait chôdè I’ crin.me o l’ séréne ét for- 
djété lès vatches à p'tit via. Qu'émacrale lès-èfants ; lès p'tits croufieüs- 
èfants, nintieüs qu'ont I’ five lin.ne. Énn'a-t-i tnu dés djon.nes qu'ont 
trin.né èt toürné à rin à nul an. Èt s' fèye, Min.ne. Là on r'méde conte 
l'amoür ! I faut d'djà roté lon po-z-é réscontré one pus mau agostante : 
luskéte ét bin sür bwagne ; ét s' bouche di-d-triviés ; éle chaltéye ét 
’nn’alè tofér en cwargnant. Ele n'a nin sès cinq lociyes ; èle a bin sûr 
ieû on côp d' djusse. Nin méchante, savoz. Mins malereü ! C'est di s' 
difaute, dau Brodaye, s'élle ést si mau rassonréye : on djoü, pàr nét, 
i uke li diâle. Ayi, ayi ! li diâle tot fait avou s' quèwe ét sés deüs 

cwanes ; fin parèy qui l’ ci d' Crupét. Quand 1’ Brodaye ènn’a pus ieû 
dandji : aléz ! va r'-z-é ! ci qu’ nn-ans ieû èchone, c'ést rin. Broke 
ossi ! I n'è v'leut pus ralè, F laid mouzon ! 


Dès marimin.ces, dés pátérs au r'viérs ét au drwét ; ét tchicoté ét 
brichaudé. N'a-t-i nin choyu su l? maufiant dot bènite êwe avou on 
cocha d' pauqui. One béle puce ét todi quine. Li diàle quand min.me 
l'aveut trossi, mins d'vant do l’ lévé, il a djondu Min.ne au front. 


Lès fous m'véts, li Bért ét l’s-ôtes ! Li Brodaye qui fieut I’ tchéron 
o bwés, qu'a-t-i véyu londi au matin ? Ci qui d'meureut di s' tchaur : 
saqwants pîces pattavau si p'tite coû. On-assi su l’ Bati, d'vant l' mau- 
jon comunále ; l'óte ésteut au Tchaune,.. « E, Valét ! di-st-i onk en 
passant, c'ést nin da t'-min.me li ruwe qu'ést su l djeu d' bale ? > Èt 
l' maurli, tot timpe, divant mésse, li a v'nu dire d'alé wasté l’ ruwe 
qu'ésteut asto do l grosse pwate è l'églije. I faut ièsse li Brodaye 
po-z-è cayi dés parèyes, 


Et lès p'tités ruwes insi, wèstint-èles ? Quand on pinse qui cès 
démonés-là l's-avint tchóké à place su I' teut : on bas teut di strin, 
mins quand min.me. I faut iésse come dji vou dire po-z-é tûzè dés cines 
insi. 

C'ésteut quausu ossi réglé qu' lés rogátions. Saqwants djon.nes-omes 
en trote on dimégne dol chîje : divant d'éralé, on mineut l’ tchaur dau 
Brodaye au cint diâles... Onk au tamon, deüs fwárts-omes aus ruwes 
po n' si nin écrolé dins l's-aurbéres ; li dérin au mécanique : évóye 
jusqu'au Pont do Trau. Mins stramè on tchaur insi à tos bokéts, ca on 
n' l'aveut jamais véyu. 

Comint bin wasu fé ça ? On grimancyin ét on fèrtiliant s'on l’ vout 
bin sépe. 

Wéte bin qu'is crwèyint cor aus sórcires ét aus viyés matènes, lès 
lurons ! Bon po Françwès, ca. Sayoz todi do li rauyi foü di s' tièsse 
qui IF Brodaye n'ést po rin dins l'accidint do P'tit Bért. Dji së bin c' 
qui dj” di. Vos-é viéroz co d's-ótes ! 

Lès djon.nes ! tos méssadjes avou rin d'ssus. Pwis, is n'avint jamais 
rovyi, à leüs bodénes, lès agnüres do I’ sicoriye, ét qui I’ Brodaye lès 
làrdeut à traite, quand, roufions, is niftint d' trop prés autoü d' sés- 
atèléyes. Vi droumezin ! taudje ! 


Dès brés,qu'i fieut I! Brodaye, londi en s' lévant, ét co lès djoüs 
siyants ! Èt óssi s’ pougn. Et s' dèjurè tot nwár. Pus laid, pus diále ! 
dés Nom di D' ! à chupe chovéye, come po splossi dés pwés. I skéteut 
aus godomes, à tot qui qu' passeut. On l'aureut bin fait rac'minci 
si télemint qu'il ésteut maisse po-z-é sclauchi.., Et veus’ ! I n'a 
quétfiye qu'on sine di crwès à fé à deüs toürnants, ratchawetè 

saqwants bzoum'bzoum' tot bas : ét là tos cèt’ là toürnes à totés soris 
po I’ tchèt. Veus' ! s'i vleut ! Bé ! i n'a qu'à vu. Èt ti n° mi vérès 
nin dire ! Sàcré paucüt qu'il ést ! On grimançyin, ça ! Là-t-i nin qu'i 
uke lés gendàmes asteüre. I pinse, dandjereü ! qu' c'ést lés pouyus 
bonéts qué li vont r'monté s' tchaur. Il aurint bin trop peü do s' fé 
man.nètèt d'awé dés clotchètes à leüs blankés mwins. 


On djoû, aviè l’ dinè, lès bleüs ont v'nu à tch'fau J'Uwár. Qu'ést-c* 
qu'i v'leut dire, don, I’ vi grigneû ? Qu'ést-ce qui li manque à ç 
tchaur-là ? Li Brodaye vineut do l'alé r'qwére su I’ djeu d' bale, tot 
noü. Por mi, il a sondji. Ou bin c'ést cor one émantchüre di grimangyin. 


Po Bért, tot ç' tribouye-mártia-là, ça èst si lon, tot d'on côp, si lon. 
Ossi lon qu'one fauve... 


C'ést I’ min.me ossi, quand i saye do rapinsè à l’ néveüse daus co- 
méres d'émon Rolaine, qu'il èst tot seû. I nè l’ veut pus come lle èst. 
Et tüzé à léye, ça l'ode ostant qu’ do lire longtimps dins lès lives qui 
nosse curé li apwate. 


Ci qu’ gn-a d’ sûr, c'ést qu'il èst come fin miérseü. Et autoü d’ li, one 
chíléye di djins, tortos à v'lu qu'i n'eüye nin I’ timps d' s'anoyi. 


* * * 


Rin d' pus fris', ni d' pus amitieüs qu' deüs róses dins on vére di 
clére êwe, su li p'tite tauve addé s' lèt... Dosmétant qu’ moman passe 
li café ét büre lés marindes, papa & chape dins sés sabots, court o 
p'tit réclós, d'vant l maujon. Pontieüsemint, i tchwèsit saqwants bo- 
tons co tot rèssèrès dins leüs fouyes ; dédjà à I’ bétchéte, one pitite 
copéte rodjausse ou djane, qui r'lüt, one miéte chinéte. Tot do long 
do I’ djoürnéye, lès cinq fouyes si taperont au laudje ét r'crolé dizos 1’ 
fleûr. Et d'mwin, po quand li P'tit Bért si rèwiîrè, ci sèrè deüs bèlès 
djon.nés rôses, one miéte grandiveüses, qui vont sinte bon tant qu'éles 
póront. C'ést ç' qu'il avise li prumî en douviant sès-ouy. 


Quand il a mougnetè si d'djuné : one tote fine pitite târtine di büre, 
sins lès nwárés crosses,.. one târtine di bèguène, s'apinse Maríye, 
moman èva mode li gate ; pwis èle li mineré o pachi dri l’ djárdin. 
Quét'fiye s'aréteré-t-éle on pau avou l’ véjéne pa pad'zeüs l'aye... Odile, 
li pus viye d sés soüs qu'ést mariéye à Purnode, véré bin sür dol 
vèspréye ; lès deüs-Ótes son-st-èvôye keüse à l’ djoûrnéye. Tote li 
maujon è-st-è cwéte, à ratinde, à guédyi ; saurè-t-on jamais aprés qwe. 
L'órlodje bat sès méseures ét i’ pinson, è s' gayole, potche ét r'potche 
d'on chayon su l'óte. 


Cor one miéte pésant dés-eüres qu'il a wèyi divant do tchair èssoktè 
su I' matin, li P'tit Bért èst co tot aloürdinasse ét n° sët fwárt tûzè lon. 

...One « Gloire de Dijon» !... C’èst l’ prumire qui papa coud... 
Dispóy qu'i 'nn'a ieü deüs-ouy, à catchéte, au djárdini do tchèstia, 
tt-au matin, il èst dédjà dins sès rôsîs ; à l'anéti, énn'a-t-i d'meuré 
dés-eüres. divant s’ novia rêsî... 


Tot I’ min.me, one rêse va disvótyi, one aprés l’ôte, sès djanés 
fouyes. Djanausses, cor one miéte, one tote pitite miéte roselantes 
su lès bwárds, ossi frisses qui do l’ roséye ; à né l wasu djonde avou 
l fine bétchéte d'on deugt. 


Dins on vêre di clére êwe... Dès p'tités bouyes son-st-aclapéyes 
à l’ quèwe... dés piéles... 


Li fleür, trop pésante, chone-t-i, lait bache si tièsse, ...Come one 
djon.ne comére qu'i r'mét si bin asteüre tot d'on cóp... Et li P'tit 
Bért somadje. Ca, on l pout dire, c'é-st-on-ome gâtè. Moman qu'ést 
si d'loüdjiye en I’ véyant su l’ lèt : quand èle li bauje su s' front, en 
t'nant s' tiésse dins sès grantés mwins. À ! s'éle p'leut soufri è s' place ! 
Et lès camarádes qu'ont stî à I’ pèche dimégne passé ; quét'fiye qu'on 
pèchon d' Moûse, cût au bûre, va l’ ragosté... Èt Catèrine qui n' 
sondje su tote si djoürnéye qu'à one pitite saqwé po li d'né. N'a-t-éle 
nin sti coude èyîr lès prumis-aubwissons su l'Auritchamps. Démone 
qu'elle èst ! I gn'aveut co nuk po-z-i tûzè... 


Odile véré dol véspréye, avou li p'tit Joséph, qui s'értchiyeré su tot 
V lèt.... qui tchairé quét'fiye éssokté dins l’ brès r'ployi da mon. n- 
onque, come dins one cwète... Marîye ét Justine, aprés leû djoürnéye, 
ripasseront èmon 1’ Bawét, po li rapwartè dés bobones, s'élle ont one 
pitite sipaugne... 


Èt papa qui coud sins ièsse au r'grét one ou deüs d' sès pus bèlès 
róses, po li P'tit Bért ; ét portant... 


I gn'a come on nuk è s' gwadje ; tot d'on côp, come on-èfant, i s’ 
fout à braîre, en catchant sès-ouy avou sès mwins. Tant d’amistè autoû 
d' li, tant d'amistauvés djins qué ٣" veüyenut volti come leüs-ouy ; 
come on p'tit dieü. Et c'ést nin cor assèz po lî donè do boneür come 
i vôreut bin... 


...€ Et bien, Albert, savez-vous ce que j'ai pensé ? > .., Au-d-triviès 
d' sès lârmes, il a falu au P'tit Bért tot-on timps po r'méte Monseü 
L Curé... 


I n' passe nin on djoü sins v'nu veüy sès malades ; do matin, dol 
vèspréye ; i n'a pont d'eüre. Bin sûr, èdvant, li P'tit Bért n'aveut d' li 
qu’ dés sovenances di roufion. Fi de Dieü ! qu'il ésteut fèl au catrè- 
zime. Dispóy qu'il èst là, i gna one place po nosse curé è s' caeür. 
I sêt si bin, Monseü I’ Curè, ci qu'i faut dire aus pôvès djins, comint 

qu'i l'zi faut dire. On-ome qui n'arin.ne quausu pèrson.ne ; qui n” mèt 

lès pids nule paut. I n’ mousse jamais qu'addé lès malades ; qui n’ fait 
S$ p paut q q 

nin pus avou I’ ritche qu'avou l’ pôve. 


I travaye tote li djoürnéye, co taurd dol chîje po discopètronè dès 
vis papis do timps passé. Mins l’ ci qu'ést su P lèt, si ragrance après, 
d'on djoü à l'óte. 


Li pwin.ne da Bért, i n' fait nin chonance do l'avisé. C'ést bin 
on-óte cayè : li vîye suspension en keüve po I’ lampe do Sint-Sacre- 
ment, ca n'aleut pus ; lès tchin.nes son-st-écramiyes, vélà, à I’ copète, 
à 1’ vóssüre. Nn-alans fé ôte tchóse : « En nous inspirant de nos piliers 
qui sont trés beaux, ne pourrait-on pas...» Nin dandji do couru pus 
lon. I I veut dédjà stampéye è l'avant-chaeür, come one colone... Ayi, 
on méte cinquante di wót, quarante, quét'fiye... One colone sopwar- 
tant l’ rodje vêre avou 1’ lumerote. 


Il aleut d'abórd quitè l’ lèt, d'djeut-i nosse curé. I va falu raprinde 
à rotè. Po ca, i n’ faut qu’ dol pagyince ét I’ timps. Mins po-z-èralè 
à l’ cáriére come éd'vant, i n'i faut nin sondji d'vant l'anéye iute. Li 
P'tit Bért n'a qu'à s' mète à ovrè, bin à s't-auje è leü p'tite grégne. 
I tireré bin s' plan, dandjereû, en s' fiant consyi pa s' pa ét pa l’ Blanc 
qu'é-st-on prumi. I passerè lès mwais timps au r'cwé èt il aurè travayi 
po l” Bon Dié.., 


Asteüre, li P'tit Bért a co dés lârmes plin sès-ouy ; mins c'est d’ 
binaujeté. S'i was?ut, i rabrèssereut nosse curè ; ét cor avou li, *'apinse 
li catrézime, « Notre Saint-Père le Pape, les Evéques et les curés.» ,.. 

Solia. 


...Quand l’ véssu iviér dès purnalis bijéle ét 
amozine, tot d'on cóp i court su lès téres 
one grande lüjante tatche d'au solia qui 
r'chandit l' pétron tot croufieñs à l’ campagne.. 


q + + 


..Dol samwin.ne, aprés mésse, su I’ passe d'é l'églije, saqwants 
marimin.ces qu'i lî d'djeut : ...tofér lès min.mes «¢ Iva fé bon au- 
djoûrdu. » ou bin « I ploüré d'vant non.ne. » ...Ët pwis d'one sóte, 
on vint à l'óte, s'apinse li ci qu'aleut veüy lès coméres po l' prumi côp... 
Li P'tit Bért ést trop couyon ; i n' wage jamais v'nu à d'vise di ç qu'i 
vóreut si bin... I l'a véyu ; i "nn' èst tot r'chandi. 


Lès-ôtès djins 1’ trossenut à dadaye po-z-alé d'djuné, saye do racsire 
lès cis qui n'ont nin stî à mésse. S'i ploüt, on récourt à bachéte en s’ 
racrapotant. Co bin deüs viyés tourpènes, tofér lès deüs min.mes ; po 
canleté o passe one diméye-eüre au long... Ivone, léye, n'a jamaís pris 
pid d'vant li P'tit Bért qui chaltéye... Là onk, li Bért qui n'a jamais 
seü rotè avou on baston : « Avou més trwès djambes, dijeut-i, i m’ 
faut on côp ét d'méye ostant d’ timps qu'on-óte. ..» 


* * * 


On djoû, moman s'a odè do brouyi ét d’ veüy lès crosses sins maîsse 
asto à I’ tchiminéye : «Tin ! vo-lès-là à pont o I’ caísse di l'órlodje ! » 
...C'ésteut Louwis l’ Crolé qué l's-aveut parè on-aprés quatre eüres, po 
l' Bért raprinde à rotè... 


Dispóy adon, li P'tit Bért èst lévé tot timpe. Moman criléye lès 
cènes au pègnon. Pwis élle iré qwére do fin bwés o stauve. L'uch 
értchiye todi on pau vélà. En d'tchindant d' là-wót, papa fait wigni 
deüs montéyes, tofér lès deüs min.mes. Li P'tit Bért è-st-à I’ valéye 
quand moman passe li café ; lès marindes tinquiyenut dédjà o I’ twéye 
do l” musète ; li bidon ratind à I’ cwane do 1’ tauve... 


Papa tchausse si vîye calote ; i prind l'avance ét-z-arivé po l’ 50016... 
« Métoz voste èchèpe, savoz, m’ fi. » Li P'tit Bért èva à mèsse. Brå- 
mint d'vant qu'on n’ sone. I li faut I’ timps. I gn'a nin lon portant : 
quét'fiye cint metes étur lès ayes, Il î rotereut lés-ouy sèrès. Pwis c'ést 
l griplote do l’ rouwale Joassin. Emon Céline, i clérit dédjà : on r'vike 
pa l’ bawéte do stauve. Et l’ Lèstin è-st-i lêvê, dj’ su bayi ? Li coujène 

èst su li dri. Il èst d’vant P maujon daus coméres d'émon Rolaine ; i 
r'waite à one finiésse di-d -là-wót, li cine di drwète. I li chone qu'elle 
èst là, dri lès ridaus. C'ést come si l’ solia s' léveut on deüzin.me côp. 


Nin tos lès djoüs insi. Vélà come ôte paut, li londi, c'ést P bouwéye 
tt-au matin, dins lés-éwes ét stwade lès draps. A mésse, i gn'a qu’ lès 
trwès bèguènes d'é scole ét I maîsse ; saqwants-éfants ploncenauts 
qui I’ dimégne a disa-eüré do trime-trame do l’ samwin;ne. Co Mária 
d'émon Ï” secrétaire, quand i n’ fait nin trop minábe... Ele lès r'louke 
todi d' crèsse zèls deüs, Ivone, quand il èvont échone jusqu'à P’ baurîre 
d'émon lès matantes. Èt si Djénevire da Batisse è-st-à mésse ossi, c'ést 
co pés cés deüs-là qué lès lumét. Di qwè ratchatèt-èles, don ? Bin sûr : 
« Est-ce qui l néveüse daus coméres d'émon Rolaine si r'toürnereut 
après on carioteû ? » I s' choque rin qu'à tôzè ca. A móde di r'vindje, 
i conte à Ivone ci qu'il a ovrè li djoü di d'vant. Et po tchawetè d’ sès- 
ovradjes, i n'ést pus couyon. À bin non ! ...Ivone rimousse è s' mau- 
jon. Li P'tit Bért cimince dédjà à transsi après 1’ londemwin. 


Tot do long do I’ djoürnéye, i n’a pus qui s't-ovradje. I travaye one 
eüre d'asto sins s' ridréssi. À ! qu' ca va bin come i vout. Tot d'on cóp, 
i s' sint tot éréni dins sés djonteures. Rwèd à s' dos, dins sés rins. I 
taudje on pau. Et d'vant do rólé one cigaréte. i passe si mwin su l 
pire, si doüce qu'élle énn'ést binin.méye. Adon, i s'alume come one 
lumiére è li, one saqwé d' tchód. I s' sint si binauje do veüy volti 
li djon.ne comére. Si binauje... 


Plaiji d'ovré c? qu'i fait. Plaiji quausu d'éfant qui pout bin fé come 
on grand. C'ést s’ prumí ovradje li tot seü, sins l’aparèyeü. 


Come papa li a tant contè, quand is fyint, à I’ cáriére, dés pilès por 
one églije d'avié Tamènes. Li, c'ésteut dés pus p'tits blos ; ca fait qu'il 
a ovré avou pus d' sogne, pus d' cœür ossi. 


Quand il a ieû sqwéré l’ pire, dréssi lès totches èt l's-assises, dis- 
grotchi étur, qu'il a bin ieü sêrê sès traits, fier on-ome, quand l” Blanc 
a bin fait moussi ét aujiyemint li conte-mole jusse o pilê. 


Li r'tondadje, télemint qu'i travayeut ledjir, c'ést ca qui r'choneut 
à on vwéle tot téne, à fins plis, sur on djon.ne cwärps. 


On plan, i 'nn' aveut fait onk, bin sûr, sès dérins djoüs su J’ lèt. Mins 
P prumi côp qu'il aveut vèyu sès pires, quand il a c'minci à rotè, ètur 
lés fosses ét lés bosses, dins lés crévaudes, lés fou-sqwéres daus cayaus, 
il trévéyeut d'avance come èles sèrint totes faîtes. Su I’ pid, li chépladje 
duveut fè filè pus drwèt li r'tondadje dau pile. Èt pwis, o l’ place do fè 
l' Ótchapia come il aveut tüz€ po c'minci : dés fouyes qui rabrèsserint 

one câréye pire, i sondjeut asteûre qui ça sereut si bia deüs brès lèvès 
po t'nu li p'tite lumerote divant l Bon Dié... 


* * * 


Et Ivone, léye ? Comint s'aveut-éle lèyi arin.nè pa li P'tit Bért ?... 
On djoû, P djon.ne ome l'aveut atauchi à l’ sórtiye d’ mésse... Il aveut 
trèlondjinè iüt djoûs divant do bin wasu. Élle aveut vén? qu'il arédjeut 
d' l’arètè. 


O ľ place do tapè lès côps foü et P fé danè.. Li pus loürdin.ne dés 
marayes èst si maîsse à ç' djeu-là ; léye, èle s'aveut fait mau d" li. Il 
èsteut si p'tit, si nintieüs... Dins l’ timps, èle n'oyeut dire di li qu’ sès 
fèrdin.nes : on ratchaweteut co bin dés djoüs au long d' sès biéstríyes. 
Pwis il aveut sti atrapè. I li faleut co bin ca ! Asteüre on d'djeut qu’ 
Monseü l’ Curè I fieut travayi po l'églije. Et èle li vèyeut tos lès djoüs 
à mèsse. Ele li r'waite di tot près asteGre. Il a on bia nozè visadje. Il 
èst portant si p'tit à costè d' lèye ; i chaltéye tot djus; à chaque 
ascauchiye, i li boute come one bosse au-d-triviés di s' camusole, drí 
si gauche antche. Póve pitit ! Et dispóy qui li P'tit Bért li conte avou 
sés-ovradjes, èlle èst quausu grandiveüse qui l' djon.ne ome fait après 
léye tote seüle. I s'aureut r'toürné sur one ôte, élle aureut sti djalousse. 
Djalousse : qui qui ç' seüyequ'il aureut arin.né. Insi, or. djoü, one dès 
masseürs aveut atauchi Bért. I 'nn'i faleut do timps à 1” bèguène po fè 
s' méssadje. Cor on-óte djoü, qu'i fieut si clér, tot bleuw dins l’ ciél, 
li djon.ne ome dimeureut stampé à r'waiti l' campagne au lon. Qui 
véyeut-i, don, avaurlà ? ça div*neut jin.nant do 1’ ratinde. 


Élle vóreut ièsse tote seüle à tot sawè d' li. Ele li choüte dire. D'au 
lon, élle a d'djà on sorire après li. One saqwè d' si doûs por li... Insi, 
afiye, aprés saqwants póvriteüs djoûs d’ pleuve, li solia r'chandit tote 
li campagne d'on plin côp. I chone qu'on va apici l'éste dins sès deugts. 


^ + * 


En tüzant à زغا‎ li P'tit Bért a-t-i jamais ieü l'idéye do P’ p'lu 
marié 7... I gwa dins P mariadje, one saqwè qu'i n'aureut jamais wasu 
pinsè, Ivone ét li. Jamais non pus i n’ l'aveut rabréssi. Nin peü d" lève, 
peü do iésse ribouté. Mins fé à lèye come à saqwantes dins I’ timps ! 


Il ovreut come on diäle. Come il aureut bin seû qu’: n'aureut jamais 
tot fait. Qui l’ timps ésteut coürt por li. 


Là qu'il aveut s' pilé bin è toürnant tot-autoü ; èt en r'tondant, i 
sondje asteüre au cwárps, cor on pau gréy da l’ djon.ne comére. Ele 
n'aureut qu'à lévé sès brès au wót : ci sereut J’ tchapia. Ô ! I' bia dèssin 
è l'air, deüs brès lèvès !... On djoü après l’iviêr, il a trouvé à qwè qu’ ca 

r'choneut. Lès fleûrs, lès timpruwès fleürs come i gn'a o I’ plate-binde 
divant I’ cure : dés tulipes qu'on lome ça. Lès-ôtès fleürs audenut 
sovint lés vétés fouyes qué l's-ont ravótyi divant do flori. Nin zéles. 
I n' dimeure qu'one fleür bin néte : on cálice, s'apinse qu'on dit. 


* + + 


Bêrt a ieû rate fait do disgrochi I’ pid ; avou I’ gradine, il a faît 
one digréte po toürné I’ cossin. I n'a d'djà pus qu'à chèplè. Il lèyeut 
come one bosse sins fé à one place : 


« Pinsoz qu'i gn'a là on fin-blanc, qu' vos toürnoz tofér autoü ? 
a-t-i d'mandé papa. 


— On n' sét jamaís. 
— Ayi mins, c'é-st-one jèsse po n’ nin l'awé bin rond tot-autoü, savoz» 


Èt l' Blanc en couyonant : «Qu'as' l'idéye do fè, m’ fi ? On-aubwis- 
son, one vèsse di leup ? » 


...On-aprés 1’ dinè, ça li a v'nu. I travayeut sins quausu r'lévé s’ 
tièsse. Ténawéte i réculeut po veûy sit-ovradje d'au lon... Li timps do 
rôlè one cigaréte ét l'anéti aveut moussi piyame - miyame : one nwä- 
rausse poüssére qui réface totes lès lignes. I faleut tapè djus. Divant do 
stinde on ۷۶ satch dissus, il a cor on pau porminè s' mwin pattavau... 
I P sinteut dédjà qu'éle soürdeut foü do l’ pire ; i P sinteut come èle 
séreut tote achèvéye : one costri ! come on dit à Doréne ; ôte paut, 
c'é-st-one bièsse à Bon Dié. Qui monteut su li d'zeüs do cossin, divant 
d'évolé. 

I gwa pont d' pus binin.méye pitite bièsse. E spotchi one, ca pwate 
li pétche. Quausu ostant qu’ do rauyi on nid d'oronde. Lés raupins é 
fièt couru one su leû mwin : «Costri, costri, f'ré-t-i bon d'mwin ? » 
Èt lès marayes : « Costri, costri, pâr èwoù èst-ce qui dji m’ marfrè ? » 
Li p'tite biésse taudje on pau, éle fait alé saqwants cóps sès-aîyes 
come po pompelè ; éle lès tape au laudje... Évóye ! c'ést do costè 
qu'élle é-st-évoléye qu'on trouverè galant... 


Lés djoüs d'aprés, i faut sinte li coup d' temps ; lés momints qu'il 
èst li tot seü. Avou one saquí autoü d' li, i faureut dire poqwé qu'i I’ 
fait. I sereut one miète jin.né. Peû qu'on n’ rîye... Do matin, moman 
è-st-à s' dinè. Ele vint co ténawéte portant, nin po longtimps. Todi 
longtimps asséz po t' foute lés bédéyes por on-ovradje qu'i s'i faut 
t'nu. Dol véspréye, i gn'a co bin onk ou l'óte po tapè one divise. Et 
moman li apwate one jate di noû café ; èle dimeure afiye en I’ riwaitant 
travayi. I gwardjiye on côp à s' jate. Pwis i l’ roviye... Alons, m’ fi, 
achévoz vosse café, i va ièsse tot rafrédi... come di l'abwáre di via... 

Divant l’ véspréye, quand ٣ timps é-st-au clér, om-z-a co sovint 
one eüre di bone divant qu’ papa ét I’ Blanc ni r'vegnenuche d'au 
travau... 


Avou on tot fin burin, à lédjirs côps d' masséte, on-aprés quatre 
eüres, là tot-on timps qu'il i ésteut... I li a chonè to: d'on côp qu'i 
n'ésteut pus tot seü. Monseü I’ Curè, moussi pate à pate tot doücemint, 
li r'waiteut ovré sins moti, en soriyant on pau : «Quelle magnifique 
idée, cette béte à Bon Dieu, sur le point de prendre soa essor ! » 


C'ésteut l’ vrai. Li p'tite biésse, nin masse pus grance qu'one mwin 
d'éfant, d'éfant à I’ fachéte, soléveut one tote pitite miète lès bossuwès 
scaugnes di s' dos. On-z-aviseut dédjà, lès finès-aîyes cor on p'tit cóp 
crwéjeléyes. Totes prétes à s' tapè au laudje po-z-èvolè. Lés sèpt 
tatches su s' dos : dés p'tits ronds on d'méy -miliméte »us afondis qui 
P réstant. Tot l'ovradje ni t'neut pus o I’ pire qui pa seqwants filèts... 


Èt en s' rilévant : «Nos I’ métrans toürnéye do costè 4’ l'auté. Come 
ça, gn'a qu’ vos qué l’ saurè. » 


Et Monseü l' Curè longtimps a carèssi li p'tite bièsse, quausu ossi 
doüce à s' mwin qu'one p'lote di sóye... 


* * * 


Brámint dés-ans aprés, en r'causant do P'tit Bért, papa ét moman, 
dès viyés djins adon, meûris dins tos leüs maleürs, sè l’ dimanderont 
co : « A qwe sondjeut-i do mète one costri sur one pire qu'i fieut por 
è l'églije ? » 

Ca, chone-t-i, lès bièsses n'ont nin à moussi pus loa qui l’ passe, 
ét co... Come si, maugré lés-uch, maugré lés tchésse-tchins ét tot 
qui c" seûye come si one costri, ca n’ voltéye nin tot èwoi qu’ ca vout... 

Sèmedi. 


Lès mouchons l'avint rèwèyi. One vraîye arédje : tchip' ! tchip’ ! 
tchirip'! ca wigneut su totes lès coches do corti. Il è spiteut d' tos 
costés. T't-à fait P min.me s'on l's-aveut wachoté dins on molin. Li 
P'tit Bért a rapinsè à l' fauve daus bribeüs qu'avint rovyi d'écrachi 1 
rólia à leüs bérwétes : « Nos n' f'rans rin ! nos n' f'rans rin ! » so- 
madjint-is lès rólias tant qu'on ’nn’aleut pate à pate. Quand il a falu 
lévé l’ péton à dadaye : « Djè l'aveu dit, djè l'aveu todi bin dit. » ont-is 
grücyi abiye. 

Pwis sur onk dés plopes dau tchéstia, dandj'reü, saqwants notes ont 
۲۵1۵... Dès p'tités mayes dins one jate di pórculin.ne... Trwés, quate 
di rote ; co bin I’ dérène, tot d'on côp, risbikteut étur lès-ôtes. 


Bin sûr i ploüré d'vant non.ne, quand P djoü si lève timpru insi. 
si clér. Li solia d'tchind à róyes o pachi étur lés bures daus-aubes ; 
do l poüssére qui clérit fine blanke ; on-z-i freut quausumint tcha- 
potè sès mwins come dins do 1 tiène êwe... 


Adon, aviès l pré au gayî, saqwants côps d’ chuflét. Lès notes 
tron.nint tot doücemint, one pwis l'óte ; afiye one su l'óte. Et li P'tit 
Bért a ratüzè à Twin.ne, li fi dau Blanc ét sès chuflèts-rossignols do 
timps qu'il éstint au maisse. Là d'djà combin d'ans 7... W'ésteut-i 
toürné asteüre ?... Il aveut tiré on mwais numèrô. Après s' timps, i 
’nn’aveut "nn'alé au Congo. Li Blanc d'meureut co bin on-an sins 
pont d' novéles. 


On-ome si d'sseülé, l` Blanc. Si feume ésteut mwate qu'Antwin.ne 
ésteut cor on roufion. Et I’ vi ome aveut r'trouvé avou l’ Bért, on pau 
ç qu'il aureut si bin v'lu po s' fi. Il aveut ieü tot d' swite di l’amistè 
po l] gamin : brâmint dol paçyince avou... Sacré p'tit nintieüs ! 
Warache pitit bokét qu' c'ésteut ! 


Asteüre, Bért travaye o l' maujon. Il a sovint I’ fléne do tchèrbinè 
li tot seü tote li djoürnéye, sins lès bruts ét I’ trayin da l” cáriére. 
Sins l Blanc à fé assoti surtout. Il a sovint dandji do s' fé consyi : do 
jesse bin sûr qu'i vérè à coron d’ sès sayes. Papa èst bin trop couyon, 
li; trop à l'viye móde. On-z-a todi fait insi !.., En vèyant l'ovradje. 
il a co ausse, peü dés chaurds, dés sclats qu'aurint d'vu spité foü do 
cayau. Bért v'leut fé alé sés pires páremint trop à s't-idéye. I l's-afon- 
dîye télemint fwárt qu? po fini, ca n° pout pus qu’ tchair è pèces. 


Quausu tos lès djoüs, li Blanc ripasse d'à l' cáriére. Il a P timps 
long ossi aprés si p'tit camaráde. Pontieüsemint, i r'waite l'ovradje. 

bin come u faut, d' tos sins. I sint avou s' mwin pattavau, avou s' 
póce su one molure. Sins mouftè si l’ Bért a sti ploncenaut. Quand 
ça va, sès-ouy riyenut.. «I n’ véré nin audjoürdu. I récourré fé 
l' sémedi... Et nin co mésaye d'alé à mésse si rate, èle n'i sèrè nin. » 


* * * 


Po ça, il èsteut brouyi. Ivone èsteut è l'èglije divant li. I trimpeut 
on deugt o bèniti ; èle s'a r'toürné. Mins i li a falu tot-on timps po 
sorire come lès-ôtes côps. One djint qu'é-st-à d’s-ôtès-idéyes ; qui 
rapinse tot d'on cóp à fé come èd’vant. 


O I place do lire si messe, li P'tit Bért riwaiteut 1’ djon.ne comére, 
avou s' visadje dins sès blankés mwins. Volà-t-i nin qu'éle si lève d'on 
randon. En v'lant douviè l'uch, èlle a d'vu sinte après l’ clitche. One 
djintone miéte piérduwe. Pôve pitite ! qu'éle choneut mèsplètche ! 


Quine po causé avou aprés mésse... Póvés pititès djóyes, qui n° 
durenut nin. On sorire, deüs-ouy qui blawetét après vos... On boneür 
qui djaumiye, qui s' dispiéte on pau ét s'édwármu po d' bon tot d' 
swite. One tatche d'au solia su 1’ tauve qu'on veut sins-i tüze. On s’ 
sint binauje. On-z-avise seülemint adon sés mwins qui r'glatichenut, 
totes chandiyes. Il aureut si bin v'lu, l’ Bért, rat^nut saqwants binin.- 
méyés-eüres do l’ samwin.ne : on côp qu’ Ivone aveut stî amitieüse, 
jamais ! I 'nn'aveut ralé avou l’ cœûr tot bolant. Quand sèrè-c’ co ossi 7 
I sone à l'églije one eüre, qui tron.ne on pau èt frumeji ; qui traye- 
néye en roudiant su l viyadje. Tot d'on côp, c'ést tot. I gna pus 
qu'one djoürnéye come li cine qu'ést iute, come li cine qui vérè tot 
rate, dandjereü... 


Tofér li min.me ; ça va au mia dés bins d'on costé ; ôte paut, ça 
flitche. Et todi ca. Dédjà quand il ésteut raupin : aus grands djoûs, li 
five ruv:neut do djouwè à I’ dèye. Qué plaiji d'éralé avou one potche- 
léye di botons. Ayi, té l’ pous dire. Moman aleut niftè dins lès potches : 
one chasse aprés s' tièsse, bin sûr, qu'i djouweut cor à ça. C'ést qu’ 
saqwants djoüs d'vant, Bért aveut sti nouche ; il aveut rarivè o l 
maujon avou pus nin on boton à s' camusole... 

Póvriteüse djoürnéye !... Dimwin, à grand'mésse, i nè l' vièrè qu’ 
do docsau. Ï sèrè-t-èle, s'élle èst malade 7 Et londi, c'ést co 1’ bouwéye. 
Quand sêran.” maurdi ? Trwès djoüs à pouf. 


L'ovradje n'aleut nin non pus. Bért ésteut sins-a-è. Gn'a-t-i d' l'avan- 
ce do saye ci qu'i fait ? Ossi binauje qu'on tchin qu'a ieû one pire, nosse 
Bért. On-óte djoü, il aureut r'moussi mwints cóps tütelé one diméye 
jate di cafè ; baloüji d timps qu’ moman pèle lès canadas èt fé s’ 
dinè. Audjoürdu, il iré brótchi dins lès-êwes. Risquant d'awé do bou- 
bou. 

Portant 1’ sèmedi, c'ést ۲" pus bia djoü dol samwin.ne surtout d’ 
l'aprés non.ne. Li maujon ést r'loquetéye, riniétiye dins totes lés crayes: 
on sint bon I’ fris’ ; lès keûverîyes rilüjenut su l’ tchiminéye come dès 
p'tits solias. Moman a savonè one eüre au long, au nwár savon, à I’ 
broche ét au sauvelon, li tauve do I’ coujéne ét lès tchéyéres qui sont 
fines blankes. I chone qui l’ timps lait ouve on pau. Est-ce d'adon qui 
I" samwin.ne èst djus po d' bon 7... A l’anéti, li bouli, on I’ sint d'au 
lon cütené su ٣ bûse. Avou deüs grossés carotes ét sès quate porias ; 
on navia à l’ saison ét do pilé. Moman a co ieü bin sogne do ponde 
chís claus d' djirou divins on gros agnon. Avou one fouye di lauweri,.. 
Afiye, l' maujon sint come è l'églije, l'encens au salut... Papa sope 
tos lés sémedis avou one jate di bouyon ét one rostiye. S'i gn'a on- 
oucha à mwéle, avou one piciye di sé ét d' pwéve su s' pwin, ca 
c'ést s' franc goût. 


Su 1’ côp d’ trwés-eüres, li pleuve avoréye di-d- pa d' là l'éwe, aveut 
tchapoté su lès teuts come one liwagne jusqu'à l’ véspréye. Asteüre ci 
n'ésteut pus qu' do tchinis' su tote li campagne ét totes lés vóyes... 
Tot l’ djärdin pércé-fréch si s goteut. .. 


Tot binauje on-ome, quand moman l'a uké : « Ê ! mon parent, 
si vos v's-aliz lavê ? » Li P'tit Bért a r'moussi en rotant su P copète 
di sés solés. 


* * * 


Su l' Plin, à drwéte, divant do toûrnè au Tchau- 
ne : deás places à l' valéye, on gurni. Li Blanc 
n'i mousse qu'à bachéte : one pitite cassine, 
ascropuwe au pègnon da Flupe d'émon Jènîye. 


* * * 


Poqwè aveut-i sti émon J’ Blanc ? I fieut flènant véci ostant qu'óte 
paut. S'apinse lés véjénes, li Blanc é-st-ossi maísse qu'one comére po 
tnu mwin.nadje ; portant il î sint todi come li vi forni ét l’ seure 
ignwére. On-ome tot seü. Li maujon ravike saqwants-eüres pûr djoü, à 
l'anéti, quand l' Blanc ralume si feu. E l'ésté, qui P solia cüt scaye èt 
cayaus tote li djoürnéye, i faut bin one eüre di feu po n’ pus awè 
cruwasse étur sés spales. En moussant, i pète au nèz on frèch goût d' 
cènes ; t't-à fait I min.me quand on róstéye li stopa do for, li djoû 
qu'on vout cûre... 

« Bévans one gote, mi fi. Dj'ésteu pèrcè en rarivant. » Li viye ca- 
musole rissouweut en ignant sur one tchéyére à li stüve. « Dji n’ fai 
pus rin audjoürdu. Li sémedi, ci séré po d'mwin aprés basse mésse. 
Dji su crévé-odé... On direut qu’ ça n’ vos va qu’ sur one pate ? 
Qu'i gn'a-t-i ? 

— O! rin ; ça n'aleut nin audjoürdu. 

— Dés djoüs insi. Rin qu' va mau ? On fin-blanc ? Portant c'ést dés 
bélés pires qui v's-avoz. Dji su sûr do l’s-awè bin tchwèsi. 


— Ô non. C'ést l'ome qui n'aleut nin. 


— Il iré mia à P samwinne... Co d' chance qu'on l'a, l'ovradje 
po t%zè à öte tchóse qu'à sès miséres. » 


Li Blanc s'aveut marié tot djon.ne ; órfulin tot timpe : « À ! m' fi, 
quand nnans stî mariés, dj'a pinsè qu’ c'ésteut l boneür po tofér. Mi 
qui n' saveut nin ci qu' c'ésteut do iésse véyu volti... pa one binin.méye 
pitite feume... One pitite djint, m' fi, todi bin ruv'nante, todi ossi néte 
qu'one grintche ; à né l' wasu djonde quausu avou més grossés mwins 
d'ovri.. En riyant nos deüs, djé l' pwarteu co bin coütchi dins més brés 
come on-éfant... Quand dj rariveu d'à I’ càriére, dj'ésteu binauje, 
mi fi, binauje pus grand qu' mi, ossi grand qu' nosse maujon, qui tot 
P viyadje... Pwis nn-ans ieü nosse pitit. Adon, djè l'a vàyu volti, mi 
p'tite feume, come la Viège o mwès d' maîy, avou si p'tit Jésus dins 
sés brés. Dji m'aureu bin métu à gngnos d'vant léye. » 


Èt dire qu'on djoü... Avou s' tièsse su sès mwins à l’ baguéte do 
1’ sitüve, li póvre ome ni moufteut pus... Lés-ans qu'éstint iute, rabizint 
à grossès pates d'au lon... Sovint, dri lès tienes, quand c’èst chwache, 
saqwants ta-ülias... I n'è faut qu’ saqwantes po rabrouyi tot I’ ciél. 

t volà nosse timps au diále, ét quinze djoüs d' pleuve ét d’ brôtchis'.. 
Insi, tot ç' qu'i choneut ni pus iésse, ravikeut d'au lon, di-d-si lon. 
D'ossi lon qu’ g'aveut sti dins on-óte monde, avou on-ôte qui li. 
Comint è-st-i possibe do co vikè aprés ? Póve vi ome !... Is ratindint 
leû deüzin.me. Li londi di d'vant l’ Pintecosse, quand I’ Blanc a rarivè... 
« Qui fyint-is, don, totes cès djins-là, plin ٭٭‎ maujon ?... Qui causint 
tot bas ...Come s'i gn'aveut... Èt nosse pitit Antwin.ne qui bréyoteut 
tot seü, ascropu dins on cwin ét qu’ pèrson.ne ni r'waiteut,.. Et m’ 
pôve pitite feume ! Mária ! qu'elle ésteut co bèle ! Mins su sès lèpes, 
come one pitite mawe ; on-éfant qui vout braire... Èt addé lèye, su l 
lét, nosse pitite qui nos transsichins tant après...» 


...« Dès djoüs d' pétche, on "nn'a tortos ; mins i faut ièsse fin mièr- 

seü po lès viké... Tot seü... Quét'fipe come Note Sègneûr, s'apinse 
nosse curé di-d- vélà. » 
. ...€ C'ést li qui m'a consyi do candji d' travau ét d' viyadje ossi. 
E nosse maujon, dj'aureu pièrdu I’ tiésse,.. Tot seü. Todi d'vant mès- 
ouy ci qu'elle aveut djondu. Li dim?gne, dji m’ résséreu. Matante Dol- 
fine,... c'ést léye qui m'a élévé ossi... énn'aveut ralé avou nosse pitit... 
Tot seû ! Tot seû à braire. Dj'aureu ülé come on leup, si dj’ m'aveu 
léyi alè... Ni causans pus d' ca, m’ fi. Widoz vosse gote. » 


C'é-stinsi qui P Blanc,.. one quinzin.ne su on travau, on mwés 
su l'óte, à P difin a tchéyu aus «Nütons». Tot d' swite, il a sti d’ soce 

avou Miyin. I choûte tant qu'on vout, li. I n' dit nin dés masses. Et 
quand I’ vêjin d'ayon n'a nin causant, è bin ! Miyin, non pus. I dit l 
sêne, qu'i n’ chone nin. Et c'ést tot. Mins i vos l’ tchóke. Et gn.a qu’ 
li qui n' rít nin. 

Pwis on djoü d’après | quinze d'awous', Miyin li aveut aminè li 
P'tit Bért por apurdice... 


On I’ conte avaurci. Li Blanc n'énn'a jamaís causé, li. Su on travau 
d'avié Uwár, po l’ mète à saye, on li done à fé on batch di pourcia. 
On-ovradje di d'méy-ovri, d'on brouchire ; on briche-brache. Quand 
l Blanc a ieû tot fait, i r'toüne li batch au r'viérs, pwis il a sclipè sins 
rin dire, sins passé pa l’ burau. Mins J’ prumî qu'a véyu l'ovradje, 
més djins !... O fond do batch, li Blanc aveut faît o l’ pire, li tróye 
ét tote li coucheléye come s'is vikint. One bèle broke, l'aparéyeü ! 
On-z-a couru après. On parèy ovri, vos-ótes ! Mins il èsteut lon. 


...« Nos-avans quand min.me on bia mésti, savoz. C'ést sovint long- 
timps ci qu’ nos fians. Mins on roviye tote ôte tchóse. I faut tüzé, 
chaque cóp qu'on pingne. Dizos lés ayons, lés pires sonenut come 
totés p'tités clotches. » 


C'ést l’ vrai, ça ! di-d- quand il èsteut cor à l’ cariére, Bért s'è sovint 
co si bin ; di-d-ci, ca li fait rapinsè à l’anèti, piyame- miyame, d'one 
chandiye djoürnéye è l'ésté. Lès p'tits crapauds, lès cloucs, fièt chiltè 
leüs clokins tortos échone dins lés uréyes à bon vint. Adon, po totes 
lès djins, adon, su tot I’ viyadje, c'ést l'apaujemint. Dins totes lès 
maujons, ni direut-on nin tot bas sès pâtèrs ? Li bouye a sti bone ou 
ça n'a stî qu’ d'one pate, ça n’ fait pus rin... 


...« Dj'énn'a sovint pèsant au matin. On grand bokèt do l’ nét, dj'a 
rmouwé més viyés pwin.nes, avou mès-ouy au laudje. On-z-ést brâ- 
mint bièsse do s'é fé ? S'i gn-aveut d' l'avance !... Nin d'djà one eüre 
su l' travau, djè couyone onk ou l'óte... En r'montant l’ bwés, après 
m’ djoürnéye, dji m’ dimande afiye comint qu'il èst possibe do ièsse 
rapaujeté insi, quausu binauje...» 


Portant dés nanches, ènn’aveut-i ieü s' paurt, li Blanc. Quand 
Antwin.ne a ruv^nu addé s' pa, c'ésteut dédjà on raupin tot asclèvè, 
nin come li Blanc aureut bin v'lu. Po li p'tit dau Blanc, Matante 
Dolfine aveut sti trop aujiye ; èle li lèyeut bèrôlè áre ét ote, su tchamps, 
su vóyes, en l' bérdélant à non-syince ; do momint qu’ li p'tit èsteut bin 
rétu. Li Blanc, li, èle l'aveut minè à l’ baguéte,.ét, pont d’ rime ni d 
rame, il aveut d'vu aprinde on bon mèsti.., « Nos-avans todi vikè come 
dès-ètrangér, nos deûs, Antwin.ne... Quand Matante n'a pus stî, dj'én- 
n'a jamais pus ralé vélà : i qwé fé ? Adon, avou més couratriyes, dji 
n'aveu nin dès caurs assèz po-z-acheté one concession o 1’ cimintiére ;... 
ét, vélà, c'ést nin come à Doréne, aprés dij ans...» 

...« Quand on-z-èst djon.ne, mi fi, on n° tint qu'à ç’ qui n’ saureut 
durè... Dj'i tüze sovint en r'tondant : ça èst flènant ; i chone qu'on 
n'auré jamais fait. Su pont d' timps, dji su au coron do l’ pire... Si 
nn'éstins contins tos lès djoüs, nos rovirins poqwé qu'on-z-ést su l 
têre... On s' ragrance tofér do ièsse one miéte pus vi... Djóyes ét 
pwin.nes, ca éva tot paréy. » 


* * * 


Dés marimin.ces insi, li P'tit Bért énn'aveut oyu dés cints ét dés 
cints, tos côps qu'is n'éstint qu’ zèls deüs, l' Blanc. Audjoürdu ça li 
aveut moussi pus fond... 


I "nn'aleut coütchi. I n’ si présseut nin. Portant il ésteut d'djà taurd. 
I vlleut tûzè bin li tot seü. C'ést quand min.me li vrai : poqwé ni nin 
fé P monumentisse o l' maujon ? Si l’ Blanc l’ dit, c'ést qu’ dj'a do 
mésti assèz po m’èboutè. I gn'a saqwantes, à Spontin, qué P fiét bin... 


I n’ ploveut pus. Li lune nin co lèvéye. I fieut quausu spès. Su P 
ciél, dés stwèles, dés stwéles à fürlé,.. Eles clignint, éles fyint dés 
p'tités lumerotes ténawéte su lès fouyes co totes fréches... 


O vèvi, asto da I’ cinse d'Impténe, èles transsichint, lès stwèles, ossi 
rasta su l'éwe qui su on murwé,.. Co bin... qu’èsteut-ç” ?.., On tcha- 
bot, one cochéte tchéyuwe sins brut, d'éwoü ?.., I soürdeut su l'éwe 
dès ronds, todi pus laudjes onk aprés l'óte ; qui r'moussint à l'difin 
d'zos lés-iébes dau bwárd. Adon lès stwèles tron.nint en frumejant tor- 
totes. Eles dansinint ét s' cotwade po ruv#au on pau après cligni è leü 
place. 

Qu'i fieut paujére ét cwéy... On vrai plaíji d'éfant, I’ Bêrt... dès 
frissès gotes di pleuve si d'choyint foû dés fouyes, en r'lüjant, si, téna- 
wëte, si mwin afteut laye da l` rouwale... 

Dimègne après non.ne. 


Li dimégne à veupes, sovint i n' monteut pus o docsau. 1 s'assieut 
aviè I’ fond. dri on pilè ; i choüteut : odè. dandjereü avou s’ mwaîje 
djambe.. . 


I pôreut lire è s’ live ci qu’ ca vout dire è français. I li chone qu'i 
comprind mia en tüZant. Li latin, portant, è sêt-i l prumî mot ?... 
Dés mots bin métus échone, ét ca sone, ca r'lüt afiye d'on plin cóp. 


En tüzant insi, il ést tot d'on cóp binauje. si binauje, mins avou 
l' cœûr gros; come quand on transsit,.. Tos cès psaumes-là, i l's-a 
tchanté mwints côps dins l' timps... Quand i n' aleut nin braknè, fè 
l' marou... On d'djeut o l’ maujon qu'on-z-aleut à veupes ; nin pus 
malauji qu’ ca. Mins va co, twè. couru au lon avou t' chaléye, asteüre ! 
En rarivant d'é l'églije, ça Ii fout lès bédéyes do d'meuré tote li vès- 
préye sins rin fè ; i r'prind s' live di mésse ét co bin i rac'mince veupes 
por li tot seü ; ét i lit I’ français à costè do latin. A I’ fin, totes cès 
tchantriyes-là, i lès coneut d'on sins come di ête... Asteüre, è l’èglije, 
en choûtant l' madjustér rametè vélà pa d'zeüs. i li r'monte dés sove- 
nances, come dès bokèts d'imaudjes qui s' rachonenut tot doücemint. .. 


Su l' campagne qui r'waite su Doréne, dins lès grantès téres dau 
Tiène ou do Mont.... aus Onze Bonis, su l'Auritchamps ou su l’ Cla- 
via... Quate atèléyes qui s' siyenut à l’ tchéruwe,,, Dins l'aireü dédjà 
frisse di l'a-an, en plantant leüs pésants pids o l’ crausse tére ènalisse, 
on pau su l’ rodjausse, lès trwès tch'faus soflét come di l'ignwére... 
Ou bin c'é-st-au märs’…, 


Mins lès cis qui sèmenut en s'anoyant, drésseront aus djaubes en 
tchantant, ., Et il è vérè, il è vérè dès-omes d'awous' po loyi aus djavias. 
Et tot rate, lès dérins dijas qu'on staure po fortchi d'dins. One djaube 
qu'on tchédje à tchaur ; éle tron.ne, roselante co bin. Li solia d'tchind 
dri Purnode ; su lès steüles. i s' sitind dés rossètès flamáres : 

Au maîy’, au maiy' ! 
Lès cis dau Tiène n'auront jamaís fait. 
Is séront mougni dés cwárbauauauaus, .. 
L'anéye qui vint, on l’ tchanterè quét'fiye po lès cis do Mont. Et tot 
rate ci sêrê l’ coq à I’ cinse... 


LI * * 


Li Pintecosse ét l’ porcéssion sont iute. C'ést tos dimègnes lès min.- 
mes asteüre... Dès dimégnes qui ruv’nèt tos l's-ans. A Puch, l'ésté 
monte, todi pus grandiveüs. Mins d'vant, ç'a sti l` froche dins lès mo- 

déyes. Lès véléyes su I’ difin do stauve ont rindu su lès tchamps. Pwis 
1’ fénau-mwés. Li foüre si récrache dins lès cinas asteüre. En passant 
d'zos lés bawétes au laudje, l'air a on mat gout d' té. Dins saqwants 
djoüs, l'awous' dins lès socourants,.. lès tchóds caurs... Pwis lès 
frumints ét l's-awin.nes... Tot d’ swite ètur lès deüs Notre-Dame, on 
l' sint dédjà bin à I’ vèspréye : lès djoûs èvont. Pwis l'a-an, ét lès bè- 
trales, qu'on brótche dins lès pésantés têres... On-z-a sonê à mwärt 
on djoû étir, à P Tossint : li grosse clotche. pwis l deüzin.me èt co 
li p'tite. Dins lès grégnes, tant qu'i fait djoû, is pétenut su l’ dagne, 
lès flayas, deüs ou quate à méseure... Et l'anéye qui vint, ci sèrê cor 
insi. Tant qu'on wèst nin au prumi dimégne di l'Avent, c'ést tos lès 
min.mes rivâsis à veupes. Bért lès coneut pár cœûr. Ét Djan d'émon 
Jéniye ni s'étrébuke nin d'dins, come au quinze d'awous*, l'an passé. 


Li madjustér ét l’ Djan disvôtiyenut leû latin. Et li P'tit Bért tüze ét 
tüze. Piyame miyame, ci mèst pus dés-imaudjes qué lî v'nét. Ci qu'i 
choüte d'au jubé, ça chone on pau éssoktant. Di dri s’ pile, i r'waite 
lès djins à veupes : li gros d'émon Guiyame. avou, bin sûr, si live à 
grosses létes ét sès béliques di fiér ; lès béguénes padri saqwants ma- 
rayes, divant l’autè d' la Viège... L'uch do passe wigne doücemint ; 
i grüciye on pau en èrtchant one piréte... 


Est-ce ci qu'on tchante o docsau.lés causes ?... L'églije divint foü 
d' tot. Come si lon. Tènawète one passe di vint fait chiltè lès p'tits 
cáraus daus finiésses. C'ést come s'i n' l'oyeut nin. Li solia lume di 
crésse su P pilé divant li. Li r'tondadje ravike o IF pire... Ivone èst 
quét'fiye à veupes... Ivone, i djériye aprés tos lès djoüs à messe... 
Asteüre i l' veut volti come jamais. Mins ci séreut damadje, chone-t-i 
do s' ritoürné sur léye. Il ést si bin, si bin d'on plin cóp. Èt 1’ pièrcèt 
qu'i s'a fait èyir do matin. i nè l’ sint pus pici su I’ dognon di s' póce. 


* + à 


Quand on s' riléve à Magnificat... Et P trayin dins lès tchèyères ; 
c'ést come s'on l' rèwèyeut. Maugrè. i li d'meüre one saqwè d` cwéy 
èt d’ rapaujetè. E l'èglije, on sint dèdjà v'nu l’ vèspréye. Et portant à 
I' sórtiye, li solia lût su I’ campagne ét l’ vóye ablouwit, fine blanke, ètur 
lès ayes. 


* * * 


Li P'tit Bért ni r'mousse nin tot drwèt o l' maujon. I va o djârdin. 
Papa tchiketéye dés miscotriyes qu'on pout bin l' dimégne. Il ont causé 
one miéte zèls deüs. Mins papa ni sêt d'meuré longtimps rasta... « Dji 
va veüy si...» Bért n'a nin oyu èwoù qu''l aleut. I s' pormine en 
waitant lès fleürs. Dès grandiveüsés fleürs d'é l'ésté : dés rodjès piyau- 
nes ; dés blankes qui sintenut I’ rêse... Totés fleürs avou dès coleûrs 

qu'on n'a jamais véyu èd’vant. Cés fleürs-là do djárdin, on lés-aude 
co bin iüt djoüs ét co d'pus, avou leüs quèwes dins do l’ ciére ewe. 
Sayoz one miéte d'é fé ostant avou lés blouwéts si rétus, ou dés barons, 
plic, ploc dins lès dinréyes daus pétrons qui n'ont d' cure : dés mauvès 
fleürs qui r'làjenut come dol sóye. One diméye-eüre aprés, èles sont 
d'flaniyes, è loques. Èt nos-ôtes ossi. Nos n° vikans bin qu’ dins nos 
cayaus, su nos téres. Wéte li pus vîye d'émon I’ toneli, qu'é-st-évóye 
à Lîdje. Quand èle rivint à Doréne, elle èst brâmint pus bèle d'au lon 
qui d' prés. Riwaite-lu à gougne : djin.me ostant veüy one vîye oulote. 
Portant éle n'a fait sés pauques qu'on-an d'vant mi. One béle grande 
comére dins l’ timps. Brâmint pus bèle qui s' soû, li p'tite Ane, qu'est 
co si nozéye asteûre... Ane !... Tot d'on côp, maugrè li, i li faut 
rapinsè à lêye, come èlle èsteut là nin co si tant dés-ans ; ça li cho- 
nereut co si bon d'i r’tûzè.,. Dès sovenances qui r'montenut... I lès 
rétchésse abiyemint. I n'i vout pus tüZé, po iésse tot-étir da Ivone... 


O I' maujon,... on n’ sondje nin cor au sopé. Papa èst cor aviè l’ 
corti. Moman ét Mariye. w'é sont-èles ? Tot èst rasta. Mon Diè ! qu'il 
ést co binauje, Bért. Ét d’où vint. don ? Su tote li djoürnéye. i n'a rin 
ieû qu'i póreut conte. 


Li P'tit Bért ni vike pus qui d'on dimégne à l'óte. Tot seü dol 
samwin.ne. Au pus sovint tot seü i' dimégne ossi. I n’ si plait pus bin 
dins lès cabaréts. Avou $ mwaije djambe, il a dés rüses po sire lès- 
ótes. Saqwants prautes da onk ou l'óte, à I’ véspréye. C'é-st-on-ome 
qui n'a pus qui s't-ovradje ét brâmint dés-eüres po tüze. 


I n'ériré pus à l’ cáriére. Il aurè s't-ovradje véci. Li Blanc li a fait 
awè one tombe po l’ Tossint. S'i plai-st-à Dié ! Ni royans nin ! Vo 
1-18 énondé. Is vikeront zéls trwès avou papa ét moman, quand Mariye 
sèrê mariéye. Èt on djoû si ça va bin. papa travayeré avou li. Èt téna- 
wête one eüre avou l’ Blanc... 


D'on dimégne à l’ôte... Avou s' cœür tot rapaujetè, si d'asséne... 
Dol djóye à blame, mins nin d'éwoü qu'i I pinseut. 


Dimégne. A luch, cor o I’ maujon, véspréye quausu tote basse. 


Pa I’ finiésse, li solia lût au meur ét fé frumeji deüs fouyes da l'éspa- 
liér : dés nwárés-imaudjes qui tron.nèt su d’ l'ór. Su l’ drésse, li keüve 
da on tchandelè clérit... On-z-óreut r'clóre on-uch au véjin, èmetè 
one djintau ccron do l” rouwale... 


Sereut-i pus contin, s'il aveut l'intreye, tot rate ? S'i p'leut alè à l 
chîje addé Ivone ? I d'vint couyon rin qu'en--i tü2ant... I faureut 

causé avou, ét di qwè ? Lés saqwants méssadjes qu'i li dit dol sa- 
mwin.ne, il a l’ timps do l's-émantchi  s' tiésse divant do iésse avou... 
Mins trouvé po sire one eüre au long... Ouét'fiye ni si sépe fé com- 
prinde... Co pés, arin.né lès matantes... 


One fétinse di grimançyin. 


Françwès Sohèt énn'aleut o bwés avou sès deûs tch'faus en tûzant... 


« Mi direus' bin poqwè qu’ Bábe a todi I’ copéte di sès deugts qui 
frumejèt 7 C'ést vraimint odis’, di-st-èle, ét lès chópyi, c'ést co pés... 


...Maurdi do l' samwin.ne passéye, èle tineut ١ pêlon pa I’ quèwe 
po mète boûre li lacia. I li a chapè foü do ? mwin. Au plin mitan do l” 
coujène, do I’ catriye qui scayetéye ét lès deüs tchèts s'ont dârè po 
ralètchi abiye one grande basse su I’ bleuwe pavéye ; tant qu'on n’ 
lés-a nin traquè po r'foürbu lès frècheûs... Dji n’ sés nin ç' qui dj'a 
audjoürdu, mi, di-st-èle : dés vraiyés mwins d' pausse. 


Londi en fiant l’ bûre, èle vout mète l’èssègne su li scadia : bouf ! 
à l’ têre ! Vo-I'-là tote biléye asteüre. Tot d'on côp, dji n'a pus véyu 
clér. Come ablouwiye. 


Afiye i danse divant sés-ouy dès mile ét milès p'tités stwéles, ossi 
fines qui dés makes d'atatches. Et ça toûne ét catoürné. One miéte 
aprés, i bouche è s' tièsse à couru lwagne. Et on^pout nin dire qui dji 
n’ mougne nin à m’ chonance. Portant i gwa des côps qui dj’ su tote 
loüte, come dj'aureu one mwaije fwim.. 


One comére qui n'a jamais stî au médecin ; ni cor au farmacyin 
qu’ tènawête en-z-alant au martchi à Dinant, li vinrdi. Elle í va co bin 
qwére po deüs cans'd' sé d'Anglétére ou do feü bélge ét dol crache 
di laweri ét co d' l'amoniak. On comache lès trwès-afaîres èchone por 
one vatche qu'a on muske. On r'méde tot scrit o vi aurmonak qu'é-st-o 
ridan do I’ drésse. Papa li fieut d'djà dins l’ timps ; mins li, i broyeut 
tot doücemint au gros do I’ pate ét su s' djérét en d'djant one pátér ; 
gn'aveut qu’ li po l’ sépe... 


Pont d' pus maisse qui nosse pa : Su one cwachíüre, deüs-iébes è 
crwès, saqwants marimin.ces, ca n’ son.neut pus. Saye, ti-z-ôte ! C'est 
qu'i faut conoche lès paroles. À ! dés priéres, è saveut-i, è saveut-i à 
make ! Po lès maus daus biésses ét daus djins. Lès maus d' Sints... 
One vatche qui n’ pureut nin, on l’ vineut qwére ratemint. On polin 
avou lès tranchéyes rouges. Dji sés bin one priére, d'djeut-i, djé li va 
dire. I s' rèssèreut tot seû o stauve. Et l’ ci qui s'aveut stwartchi$ pid, 
c'ést co li qué l'aleut sègni. 


Mins ça n’ va pus avou Bâbe. One comére todi si rétuwe, qui brèsse 
è l'ovradje come on-ome ; jamais pont d' mirin.ne come brâmint ; qui 
n’ fait nin l’ dórlin.ne por one tchétchéye. Pwis Bâbe n'ést nin malade. 


90 


Iésse malade c'ést tossé ; tossè tote one nét, on côp qu'on-z-ést rasta, 
bon-z-ét tchód o lét ; on trayenéye dés djoüs au long ; ét n' sawé aye, 
avou one tièsse come on bolia d' feu. Ou c'ést l' minéye qui djaumiye 
pattavau J’ viyadje ; su saqwants samwin.nes, on sone mwints côps à 
mwárt. Après l'étérmint, i gn'a tofér one binde po ploncené jusqu’après 
non.ne dins lès cabaréts. C'ést co I? mèyeû conte li minéye, di-st-on. 
Et wéte : papa portant qui conecheut bin totès pâtèrs po tos lès maus 
qui s' siminciyenut avau lès vóyes, è bin, papa s'a lèyi ralé tot come 
on-ôte. Dandjereü, n'aveut-i pus l'agrés do rapinsè lès priyéres qu'i 
faut po chapé. 


Seülemint, on l pout dire : su tot l’ viyadje, i gn'a quét'fiye onk 
qu'ést maisse po r'fé lès maus ; fé vélè lès vatches, segni lès laidés 
cwacháüres èt lès pids stwartchis; qui coneut l's-orémus'ét lès noüvin.nes 
po lés plokétes Sint-Lorint, li dronke, lés maus Sinte-Djénevire, fau- 
st-aroubi qu'i faut ossi deüs ou trwès macrales, on grimançyin po fé do 
disdu aus-és-djins èt aus bièsses. Et gn'a co pés qu’ ca. 


Insi I Tur Grélin, qu'on lomeut Guegue. I n'ésteut nin co done 
eüre à l’ cáriére, cit-là, qui s' feume, Márine Djène, ça li lanceut o 
vinte à ülé d' mau. Come on l'aureut pondu avou on coutia, todi pus 
fond : « Ayayaye ! c'ést co l' Tur qui m' tint ! » Bin sûr ca, qu’ c'ésteut 
li. Pont d' pus laid mama. I n'arin.neut jamais pèrson.ne ; è s’ maujon, 
tofér à farfouyi dins dés mwais lives, dijeut-on. Tantia qui l' Guèguè 
l'a tnu po d' bon Márine ; ca n'a pus wêre frapyi. Elle a stî sofléye su 
saqwants djoüs. 


I gwa co l’ Brodaye. Onk qu'a todi vèyu èvi papa. Poqwè ? Li 
direus! bin ? Co mi ossi. Quand i m’ résconture, i m’ cwargniye todi d' 
crésse come on marou qu'a stî à l’ crin.me. Vo-z-è là cor onk tofér dins 
lès mwais lives. I rote à bachéte èt l'air do kwésyi, en passant d'vant 
lès maujons. I vos lume à laids p'tits-ouy qui r'lüjenut d'zos l’ pêne 
di s' calote, come dés purnales di tchét. On I’ riwaite à gougne, tot d' 
swite sès-ouy blawetèt. Va, twè, dire ci qu''l a o l’ capotine, cit’ là. 


Il ést co pés qu' Catérine Laune. Fou m'vét ossi, li P'tit Bért do 
brokè vélà. I s'è sovéré,,, quand i sèrè trop taurd... Mins l' Brodaye 
n'énn'a jamais pont ieû d’ bone avou mi, ni cor avou nuk à Dorène. 
S'on n'i waite nin, i tchèsserè tès biésses èwoù qu’ gn'a dés saisons po 
t lès fè étoné. C'ést co li qui fait tchair lès-èfants dins lès corwéyes èt 
l'zi foute li five lin.ne. L'iviér divant l’ ci qu'ést iute, Chále d'au Chan- 
tant s'a disguèrmètè avou. Li Brodaye li aveut bozè saqwants pièces 
à s’ manéye, d'djeut-i. Fou naye ! I "nn'a co dandji di scaursons èwoù 
qu'il èst. » 


Françwès roteut addé s' viye Baye, si tch'fau d' cwárdia. کی‎ Bin 
sûr, c'ést ۲ Brodaye qui tint Bâbe. Pont d'óte qui li. Ossi sûr qu'i gn'a 

qu'on Dieû...» Bin au r'pintant asteüre, li Françwès, do n’awè jamais 
fait aprés l’ Brodaye, li fé bèbèle, quand i tchériyenut o bwès dins dès 
poncions asto. Trop taurd, dandjereü, asteûre ! 


I fieut cwéy o bwés, dizos Cwayére ; i coureut d' l'air su lès pru- 
mîrès fouyes. Come si l’ vint s'aveut chandi en passant vélà, su I’ cam- 
pagne. One bèle djoürnéye, fine bleuwe, come gn-a co bin su I’ difin 
d' mârs'. Portant Françwès énn'aveut pésant avou Bábe. Èt c'ést tofér 
quand on-z-é-st-au lon qu'i n' faureut nin iésse su tchamps- su vóyes. 
Dj’ su bayî ç’ qu'éle fait là tote seüle o 1’ maujon. 


I roteut en ridant dins lés stokéyes, su lés grólantés pires. C'ésteut 
li sclat do bwés. Dins l’ tiéne à uréye, i s' faleut rastinu tot l’ timps po 
w nin chipè ; sès gros solès éstint tot rwèds èt is li fyint mau. Li cûr 
cwachant, come s'il aveut r’ssouwè trop rate d'awé bagni dins lès-êwes. 


Quand il a stî o l manéye, divant d'atélé sès tch'faus, Françwès a 
d'meuré en tüzant aspoyi au goria da Baye. 


Dés biésses, qui vikenut tot prés dés djins, si fiét aujiyemint aus ma- 
noüjes di leüs maisses. Insi, lès deûs tch'faus ratindint. Èt Françwès 
sinteut pici è s’ nèz li souweü da 1’ Baye, on pau réche ét seure. Téna- 
wête onk dés tch'faus choyeut s' tiésse po tchéssi one moche ; lès clo- 
kins dau goria sonetint, lès tchin.nes dés-atéléyes chiltint : « Auwe, 
Baye, Auwe, mi fève. » ...Co bin on pid di dri pèteut à I’ têre. Dès 
cochétes crochint. Sins léyi ouve. lés dints daus tch'faus gríjelint à 
mèseure su P fiér dau mórs... 


Ésteut-ce do ièsse si bin asto ét sinte moussi d'zos s' brès li tiène 
tchaleür da Baye ? Françwès n'ésteut pus tot seü dins sès transes, cho- 
neut-i. 


« Alons, lès brès foû do lèt ! Aléz, Baye, yu ét yu ! » 


« Gueüye di m'vét !... E bin on m veut nin co ça su dij ans. » En 
v'lant bouté ote, l'acope s'a disgraveté ét Mouche, li tch'fau di d'zos- 
védje, n'a nin toürné rate assez. Elle a métu s' pid su l’ sabot da Baye. 
Li fiér a rauyi... 


« M’ choneut co bin qu’ c'ésteut one djoürnéye d’ pètche ! ».,, ۵ 
do blèssi si viye Baye. Maleureü ! one bièsse ossi maline qu'one djint! 
Françwès ést r'monté à Dorène avou s't-atéléye. I rariveut co bin po 
li rid'djuné. 


I n` waseut r'moussi. On djoü d’ pénin come qa !.. I s'aveut brámint 
brouyi o l’ place. Bábe ésteut bin d'asséne, avanciye dins 1’ sogne ; 

ramiche come one djon.ne dins tos sès tèchons... Poqwè qu''l aveut 
r'toürné ? Bé ! c'ést Baye qui s'a disfèrè... Bábe énn'aureut ieû avant 
s'élle aveut bin seû ç' qui trébouleut s’ frére... Mins i n'iré nin tot 
tchôd, tot cüt, rifè r'féré si tch'fau. Bin non ! Wagerè-t-i co bin lèyi 
Bâbe tote seüle o l' maujon ? Èt Françwès a ploncené à dés misco- 
triyes jusqu'au dinè. Il aveut cor on pwéds su li stomac ; mins maugrè 
€a,...ést-c^ d'awé transsi à pouf ? I sinteut one pitite saqwè d' gaîy 
qui s' v'leut dislachi è li... Quand on n’ wase nin co crwére qu'i gn'a 
rin qui va mau. 


* * * 


On s'aleut mète à l’ tauve. Li Brodaye ripasse justumint avou sès 
deûs-arotes ét one tchéretéye di pièces por émon I’ talieür, dandjereü... 


One macrale, ca v's-ayésse en vos lumant ; en djondant ossi. Nin 
lès cis qui t'nét. On l’a todi conté avou 1’ Guèguè. Il aveut apè one 
miéte di pausse qui Márine aleut toürné sés pwins. I l'aveut r'prusti, 
à móde di cougnou, po fé come one poupène. Et it'aveut cût à catchète, 
en d'djant lés-orémus' qu'i faleut. I pondeut d'vins avou one nwáre si- 
pêne. C'é-st-adon qu’ ca lanceut à s' feume,.. Nin dandji d’awè peü, 
d'abórd ; avau lès vóyes li Brodaye ni pout mau. Cès miscotriyes-là, i 
lès faut fé à P tacheléte ; ét co, di-st-on, o I’ cauve ou o gurni ; dins 
one cwéte fwárt lon do 1’ bardakéne, èwoù qui l’ solia ni vint nin. Et 
nin co do costé qui Note Ségneür a v'nu au monde... Toürné do con- 
traîre costé dès-èglijes. 


« Dji vou bin wadji qu’ c'ést ç’ pèrcè-fou-là qu'ést s'beürlé. Li Bro- 
daye n'a jamais seü fé t'nu one tchèréye d'à facon. » ...En roumedinant 
su J’ vêye, li tchédje s'aveut dissotè ; one miète dizos l' cure, i d'meureut 
co bin à tchaur one trintin.ne di pièces ét co di stic ét di stoc. 


Abiye Françwès couru rifè l’ tchèréye. Bâbe ésteut v'nuwe su 1 
pavéye, one miéte siblarîye quand min.me. Et Françwès ruv#neut rate 
ét rate qwére one tchin.ne po r'brayelé l'indjole come u faut. Ca ci 
n'ést nin come po tchèryi au fénau-mwés ou à l'awous' ; lès tchèrons 
o bwés si saurint jamaís tinquyi au diâle. 


Françwès tôZeut, li, quét'fiye qui l’ Brodaye s'aleut léyi amóduré pa 
sés bàbéles... I s' va djokè, dandj'reü, do toürminté Bábe, si dj’ fai bin 
avou li. Et quand tot a sti r'métu d'à buk, Françwès prusteut cor au 
Brodaye si véssiye au toubac. I li a cor alumé s' pupe... « A qwe 
tüze-t-i, don, Françwès, pinseut-èle Bábe di d'ssus 1’ pavéye, arin.nè 

on parèy parent ! Enfin on-ome sêt mia ç’ qu'i faut. » Ele ni sèpeut nin, 
Bâbe, qui c'ést por léye qui Françwès fieut do plaplat insi. 


* * * 


Èt èvôye trwès djoüs : on dîreut qu’ ça r'va. Bábe a ratrapè s' babéye 
po brouyi Françwès quand i balzine o culot. Èt, Mária ! s'éle tchaît 
à l' pompe avou Palmíre, li véjéne, èle ra co vingt-ans. Dandjereü, l 
Brodaye s'a léyi apassé. Françwès a si bin fait l’ doûce alin.ne. Bin 
sûr, ça! on trouveré todi on grigneüs po rametè : Li ci qui vikeré, vièrè ! 
..S'apinse li ci qu'aveut mètu cové s’ tchét. » Tutüte ! Françwès èst 
tot r'ligni. Et à dadaye rifèrè si Baye au marchau su ١ Bati, li Nand 
d'Inzéfiye... 


Is ruv'nint zèls deüs. À ! ç' n'ésteut nin come li tch'fau da Bèbèye : 
on fiér qui clape ét l'óte qui n' tint nin ! Ele ti fait pètè su l' vóye sès 
quate noüs fiérs, come one djon.ne. 


Il aveut v'lu djaleté dol nét. One pitite rèléye. Lès cochétes daus 
pomis, saqwants djotes ossi stékes qui dés p'tits-aubes dins lès djàr- 
dins, lès porias qu'avint passe l'iviér, ét lès finès-ièbes su l' bwárd do 
l' rouwale, tot èsteut amaurlè, crochant fin blanc. Mins 1’ djoü monte 
dédjà ; tot d’ swîte i clérit èt lüjetè dés gotes qui courenut, qui danse- 
nut, bleuwes ét djanes, come dés p'tits solias. Djouwenut-éles à P cli- 
gnéte come dés p'tités crabayes ? 


À ! qu’ ca chone bon do p'lu 'nn'alé sins pupont d'angoche, sins 
transes ! 


I n' si faut nin vanté d'one béle djoürnéye qu'éle ni seüyeiute !... 
Ô ! bin siya ! Françwès a rarivè qui l’ sogne ésteut tote faite. Li lacia 
po scramé dins lès taîyes. Bábe aveut d'djà r'lavé 1’ maujon. Lès 
cáréyés marindes tinquyint o ٠ muséte, su I’ tauve. T'é pous bin 'nn'ale, 
Françwès. 


D'adon, l'ovradje o bwés, on djeu ! On cóp di spale ét on gros démon 
d'bure péte étur lés ronkes do tchaur. On pésant fwés di scaursons, 
ci wèst qu'one bréssiye ; il aspóye lès cus su l’ quéwe ét l’ téswé : op! 
is sont bourés à tchaur. Come on djon.ne ome, on pau luron d' sés 
fwaces,.. 


On djoü, à l'anéti, i r'passeut su l’ Plin. Li Brodaye l'a uké po lî 
r’mète li tchin.ne qu'il aveut ieû à l'épront... Et Françwès !... Mon Die 
Dèyi ! Françwès qui fais' là ?... Il a bin wasu í moussi, émon I’ 
Brodaye ; ét passé l’ sou... Sègne «tu à l’ tachelète, abiye divant d'intré 
...Èt si l’ Brodaye l'avise ossi 7... Èt gn'a tofér po t 1002... Dès riséyes 


jamais parèy, à t' dáné tot nwär. 

On-z-a bèvu l’ gote. One di pèkèt, ou do Vi Sistème. Françwès 
n'aureut seü dire. Tot d'on cóp, c'ést s'il aveut ieü bon-z-ét tchód 
pattavaur li. Pwis on n'è va nin sur one djambe ; ét on-z-a co métu I’ 
cougnèt... Là dés-ans qu’ Frangwés aveut rovyi qué goût qu’ ca a, 
one gote. Dès grandes, ça ! ét rote todi t” vêye quand ti passes divant 
on cabarét,.., rapórt à Bábe... On n'aveut jamais pont vèyu d’ botèye 
à l’ gote o crabot, è leû cauve. Siya quand min.me, su l’ difin d’ l’èstè, 
Bábe fieut tos l's-ans do cassis avou dés nwârès grüsales ét do fayé 
blanc ; ca èst bon po li stomac. Et Françwès pigneteut aus gotes avou 
I Brodaye; i div*neut ossi gaîy qu'on djon.ne. Là pus dQ’ trinte ans 
qu'i "nn'aveut pus faît one parèye. 


A luch, li fris’ do l’ nét li a clapé au visadje come one frèche pèce. 
Tot d' swite i s' sinteut bolant en d'dans. I fieut dés-asplanéyes pus 
wôt qu’ l'églije. Il ascaucheut, i mèsureut l’ vêye. C'ést Baye qué l'a 
raminé,,. O culot, à I’ tchaleür, i s'a éssokté su 1’ baguète. Bâbe l'a 
d'vu cheüre ét cheüre po l’awè coûtchi. 


One bèle djoürnéye! c'ést mi qu’ vos l dit. Li ci qui vikerè, viéré, 
valét ! Ayi, é dandjereü ! I 'nn'a cor èfilè, clérs come dés pièles, one 
bone dozin.ne di djoüs insi. Aprés i n’ lés-a pus compte. On s'i fait 
aujiyemint do vikè on djoû pwis l'óte... Et qu’ ca fait do bin do p'lu 
tüzé avou one miète d'amisté à one saqui qu'on vèyeut évi èd’vant. On 
né 1’ con?cheut nin ; on "nn'aveut peü. Di-d -prés, c'é-st-on-ome come 
vos ét mi, savoz. Totés prautes avou lès macrales èt lès grimangyins, 
dés viyés matènes daus cis do timps passè. di-d- quand is n° si lumint 
nin cor au quinquèt. 


* » * 


Et piyame -miyame, en ploncenant... Pauque ésteut taurdu, c't- 
anéye-là ; ...ç'a stî l Samwin.ne Sinte. Èt come tos l's-ans, lès vias d 
márs' qu'on n'è causeut pus. A l Floriye Pauque, i fieut au d'là d' 
minábe en-z-alant o l’ cimintiére aprés grand'meésse. I faleut s' surtout 
po-z-alé pauqué lés téres qui courint d'djà au vint, fines vétes. Li 
Djûdi-Sint, quand on s'a lèvè, i niveut à grossès gorléyes. Lès viyes djins 
ont co fait l’ tarame : « Dji m’ sovin bin d'one anéye qui nn-avins 
planté aus canadas...» Nin cor aprés one eüre di solia, uméye li nive. 
Jusqu'avié non.ne, lés-aubes ont s gotè dés frécheüs. I fieut tot cru- 
wasse co l londemwin dins lès près; i brótcheut à broüs dins lès 
pisintes do djárdin... Ci qui l’ solia r'mougne, i I’ rinaude... Dès spots, 
bons por è l'iviér. 

Et Pauque a flori au plin solia : do bon timps dispóy li djon.ne 
matinéye dau sémedi. Quand lès clotches ont rarivé au Gloria, on-z-a 
r'véyu lès patures come sav'néyes. totes riloquetéyes. cor one miète 
cruwes. 

Èt l’ londi !... C'ést l’ djoû qu’ lès djon.nès djins vont qwére leû 
pauquadje dins lès cabarèts : dés bias-ous cüts deur : dès rodjes, dès 
violéts. Dès cis tindus à l’ chicoréye, qui r'lüjenut come dés pomes. 
frotès à one coyène di laurd ét bin r'churés avou one péce di vroûl 
ou d' lin.ne. Dispóy aprés grand'mésse di noüf eüres, on djouwe aus 
guîyes divant l'églije, émon l’ Léstin, émon Céline. 


Po l” prumi côp, Françwès ét Bábe ont métu aus tchamps, o corti, 
addé l' maujon. Lès vatches zoublint, en vérinant do cu ; éles tchibo- 
tint come dés polins. Mária Dèyi ! Eles si vont fé do mau ! Elles ont 
dûrê, voré tant qu'à ×٣ nin vènè lès bonès-ièbes totes frisses. Adon, 
ç'a stî quate paujêrès vatches qu'ont r'glati, blankes ét nwáres, au 
solia, su l’ fine noüve vèrdeû do pré... Et dol vèspréye, lès néveüs dau 
Amau ont v'nu à vwéture. On-z-a bévu l’ café à I’ taute. Ca l’ Vinr'di- 
Sint, l’ Bon Dié pünit l' comére qui fait l' bouwéye, mins bènit l’ cine 
qui cát. 


* * * 


Et, savoz bin qwe, lés-omes ? Françwès s'a rovyi li londemwin au 
matin... Et Bábe, léye 7 On n’ l'oyeut nin co su I’ plantchi, quand 
Françwès a r'moussi d'à l' sogne autoü d' sès tch'faus « Qu'éle si 
rpwése one miéte; avou l'andéle qu'élle a ieü po lés fiésses. » 


Sins pont fé d’ brut, à dadaye,Frangwés, djété lès vatches. Et 
maugrè sés rüses avou sés gros deugts, il a modu... 


Co pont d' Bábe!... Dispétchans-nos! quand èle si léveré tot rade, 
djè l'étind di-d-ci : « Mária todi ! qui dj’ su taurduwe ! Poqwé n° mi nin 
fé lèvè, don, m’ fi ? Dji n'auré jamais fait audjoürdu. Dji séré padri 
jusqu'à I’ nét. » Francwes rît li tot seü. Bábe n'auré qu'à tapè on p'tit 
côp d' loque... Dosmétant qu'i modeut, Françwès a métu boüre di 
l'éwe ; en r'lavant lès taiyes ét lès sayas, il a passè l’ café. I n° sèrè 
nin quét'fipe si bon qui l’ ci d'éyir... Pus qu'à mète li tauve po 
rid'djuné : « Tin ! il è d'meüre one diméye au suke ; djè l’ va lèyi po 
Bâbe. » Dès létcheriyes, i "nn'i faut wére, Françwès. 


Adon, d'vant do mète li cafetiére su l’ tauve, d'à I’ valéye dès mon- 
téyes : « Ê ! Bâbe, é ! Bâbe ! » I t' faurè criyi pus fwárt. Ele n'ót nin. 

Tot d'on côp, one mwin l'a pougni à l’ gwadje... Qu'étind-on di-d- 
vélà, pa d'zeüs ? 


Ô ! i n’ faut qu'one sicaye su l’ gurni, à mitan disclawéye qui s’ 
dissote au vint. Non.na, c'ést nin ca ! I gn-aureut one djintqui scrépe 
lès s croüles aclapéyes à l' mai, come on fait divant do toürne 1’ dêrin 
pwin... Nin todi o plantchi, dandjereü ? .. Mária, èst-ce Bâbe qui 
ronféle insi, qu'il ést si taurd ? 

verse vina, mi fe...‏ وہ۷۷ 


...Bábe, à mitan foû do lét, ni fieut pus ni sine ni mine ; èle ró- 
guieut à ikéts avou s' bouche tapéye au laudje. Afiye ca lait ouve. 
Adon, èle somadje. Pwis i s'écrache è s' gosî one bile qui n’ sêt dis- 
clapè... Come on molin qui stron.ne, qu'i bóguiye trop d’ mouteure 
à on côp o trimou... 


< Abiye, Monseü l’ Curè, Bâbe va moru ! » I n'a fait qu'one ope ; 
come on lwagne, il a dârè en rouflant à l’ eure. 


* * * 


Èt ç'a stî dés-eüres, ç'a sti dès djoüs... Cinq'djoüs ét cinq’ néts au 
long : Ayayaye ! li djoû n’ vérè-t-i jamais ? Françwès ni saurè jamais 
comint qu'i l's-a viké. Rate ét rate li sogne dins lès biésses ; striyi lès 
tch'faus en tüzant. I r'waite li viye Baye qui croche sit-awin.ne. Il èst 
prèt-à li dire one saqwé... Mins abiye rigripè là-wôt. I s’assît asto do lèt. 
I guédîye : Bâbe ni va-t-èle nin ? Ele taudje do ranlè ; i Puke tot bas : 
« Bâbe, é, Bâbe, m'oyoz ? » Co bin l' drwéte mwin da I’ pêve djin bat 
saqwants côps su l’ couvéte. One djintqu'énn'a si pèsant. En rólant su 
l cossin, afiye si tièsse toüne do costè da Françwès ; sés-ouy ni r'wai- 
tenut pus rin. Come s'is s' rabrouyint... Et Françwès rapinse à one vîye 
Louwisse qu'il a ieü lès prumîs timps qu'i tchérieut : tot d'on côp, èle 
flitche, ét vo-l'-là au r'viérs ; èle s'a cotapé on pau ; si pia a frumeji 
tote come s'élle aveut fréd. Nin d'djà l' timps do tüzé : qu'ést-ce 
qu'on f'reut bin, èle ni frapieut pus. Mins sès-ouy au laudje riwaitint, 
come Bábe, tot sbarès ; pwis is s'avint troüblé, come do l’ crausse êwe 
qu'on n’ veut nin au fond do I’ saliète... « Ê ! Bábe, m'oyoz ? » C'é-st-à 
fwace si l' néveüse qu'aveut acouru d'au Amau, li p'leut fé d'tchinde, 
mougneté one crosse ossi stron.nante qui dol têre. 


Li cinquin.me nét qu'i wèyeut insi, i s'a èssoktè. En-z-oyant Bâbe 
róguyi ét somadji di r'vint-di r'va, i s' vout dispièrtè. Il èst come nukè 
dins totes sés-acoplüres, dins sès nièrs I n’ sêt pus aye. Il èst div*nu 
tièstu po dwármu maugré tot. 


..Dés-eüres à l'églije ...Dés-eüres totes cruwasses, èssofléyes au 
vint qui üleut. I s' réwiye à mitan. One miéte aprés, en s' sintant tot 
édjalé, il a come l'idéye qu'on n'étindeut pus rin o l tchambe... Li 
bije djémeteut au pègnon ; su P’ teut, li bardakéne copéteut... En mous- 
sant pate à pate, li mwárt lès-aveut èdwärmu tortos. Il a falu cheüre li 
néveüse ; èle s'aveut tapé su on lèt, tote moussiye, po n’ si r'pwèsè 
qu'one pitite eüre. Lés mwins da Bâbe éstint dédjà quausu rafrédiyes, 
one miète riwèdes. 

Èt ç'a stî trwès djoüs qu’il a vikè come on-étrangér/& s’ própe 
maujon : totes cès djins-là qui v'nint dire leü tchapelèt. Lès viyès 
mayanes qu'avint ieü P maleür ossi. Eles li t'nint sès mwins tot-on 

timps : « Qu'aloz fé, don, m’ fi 7 Tot seû asteüre. » ...« Aureut-on bin 
pinsè ? » ...«Mon Die, quéne afaire ! » 


Et lès cis qu'arivint aviè noüf eüres à I’ nét po wéyi. Is causint on 
pau d' Bâbe. Pwis c'ésteut biésses ét véladje ét térins. Et quand i 
choneut qu’ Françwès ni choüteut nin, onk ou l'óte conteut aus fauves, 
tot bas ; ét trwès -quate autoü d' li ét leüs dos à bachéte... 


..Pwis ç'a sti l' matin. I cléricheut dédjà dri l'églije di 30۷... 
Louwis ٣ Crolé ét s' pére avou l vacha... Il ont quitè leüs calotes 
en moussant o l' grande tchambe ; pwis is l'ont r'métu quand l’ parin- 
téye a sti o l’ coujene... 


Tot ça, Françwès l'a vikè come c'aureut sti on-óte qui li. Et qu'à 
iüt-eüres, il aveut couru abiye fé s’ baube émon Colas I’ talieür... Èt 
qu'il a métu si nwàr moussemint. Bâbe li aveut fait fè, là d'djà combin 
d'ans ? Pace qu'on saurot, ca fieut vi ome... Et c'ést co léye qu'aveut 
rapwárté d’ Dinant, leû quinquét avou on lite di pétrole... À ! c'ésteut 
one comére di mwin.nadje ! qu'aveut mwin à tot ét co pus d'idéyes ۵ 
s” tiésse qu'i gn'a nin biacóp d'omes. 


Asteüre Françwès èst tot seü o culot. Lés cis d'au Amau sont rè- 
vóye : « Dji r'véré one toürnéye dimwin dol véspréye, savoz, mon.n- 
onque. » Il ont leû sogne ossi. 


I faureut alumè l’ quinquèt ; mins Françwès ni crankiye nin ; crèvè- 
odè. Li vwéture daus néveüs n'aveut nin co toürné à l’ valéye do 1 
rouwale, abiye Françwès si discandji. Si nwär costume li cossatcheut 
aus brés, tinquieut aus spales. Avou sès loques po dol samwin.ne,... 
lès âdes qu'il aureut moussi londi, s'on-z-aveut stî à ca,... il é-st-one 
miéte mia d'à buk. 


Lès djoüs passés, il a ieü P tiésse si tène, si wide. Nin one idéye 
qu'é p'leut sire one óte. Asteüre, il ést tot seü. I chone qu'i veut pus 
clér dins s' pènin, ç’ cóp-ci. Mia qui P médecin di Spontin. On l'a ukè 
saqwants fiyes, li grand cwagne-cu. Trop taurd, énn'aleut-i, trop taurd. 
Rin à fé. S'i faut fé v'nu l médecin divant qu'on n’ seüyzmalade,.. Et 
on I véyeut bin, il èsteut quausu chokè qu'éle vikeut co... Co mia qu’ 
Monseû I' Curè... Comint n'i a-t-i nin tüzé pus rate ? Qui Bâbe ésteut 
co su ľ lèt. Djè l’ saveu bin portant ; dj'i aureu d'vu sondji. Li Brodaye 
aureut quét'fiye tapè djus. Djé l'aureustant priyi ; il aureut ieü tot ç 
qu'il aureut v'lu. I s'aureut léyi toûrnè... Trop taurd asteüre ! todi 
taurdu d'one ascauchiye dins tot ca. 

« Dji ۷ l'aureu bin dit, savoz, mi... À ! si v's-aviz sti bon à consyi. 


— Qu'auríz fait, don, vos, Djáque ? » Ca Djáque d'émon I’ djárdini 
é-st-o culot addé li, di l'óte costé do I’ sitüve... C'ést I? pus chinár 
dés-omes ét qué I’ vout todi mia sèpe qui l's-ótes. Mins tot l’ contraire 
d'one biésse. 


« Gn'a dés cis qu'aurint couru rate ét rate aus Bénédictins, à 
Marédsous, qwére one médaye da Sint Bènwèt... Ténoz, à P cinse da 
I’ Taviéne, nin co sur on-an, il ont bin ètèrè dés bièsses po monté deüs 
cinses. Di cés trévints-là, il avint on vi vaurlét, on roulant, on laid 
béveü, qui n'aleut ni à mèsse ni à rin. Portant on li fieut bin, savoz, 
à 1’ cinse. Li cinserésse, one avisante, sins rin dîre, élle a cosu one 
médaye d'aus Bènèdictins divins P doblüre da 1 camusole dau vi 
mama. Deüs djoüs aprés, i l'a lévé. On n' l'a jamais pus r'véyu. Mins 
dins lés biésses asteüre, i faut veüy lés qués stauves. 


— Bé ! dj’ vou bin ; mins va, twè, keüse one saqwé dins 1 moussemint 
dau Brodaye. 


— C'èst l’ vrai.» Èt lès deüs-omes ont d'meuré tot-on timps sins 
mouftè. 


« I gn'a co brâmint ôte tchóse à fè, s'on vout. Savoz bin qwè : sayans 
come lès cis qui pondenut dés spènes غ‎ crwés dins one tchandèle bènite. 


— Po qwè fè ? 


— On-z-alume li tchandéle ét quand l flame advint aus spènes, c'ést 
come s'on lès claweut o ci qui tint ; il èst tot c’trawè ét cotayi. Il è 
faut mète saqwantes, savoz, di spènes. A P difin, il èst si télemint 
cwachi ét d’grètè, qu'i I’ trosse dimandè pârdon. » 


* * * 


...Su P tauve, li tchandéle bènite lume. One gréye tchandéle, avou 
one bague di bleü papi su li d'zos. On-z-é va qwére à P Tchande- 
leüse, à mésse, t't-au matin. On l's-alume aus-oradjes, quand i bouche 
trop fèl. 


Dès spènes, i gn'a bin trinte di stitchiyes tortotes è crwès. Dès cines 
di sauvadjes rósis ; dés ronches, ét d’ purnalis. Nn-alans bin veüy... 


Mins quéne afaîre do transsi come ça ! afiye, li flame ratche on pau, 
come en chinant : 


« Ele va distinde ! 


— Non.na, éle ravike. » 

Au-ditriviès do l’ métche qui crayeléye en brikant su I’ costè, one lon- 
guwe ét rodje linwe qui clince, qui clince mwints cóps. Gn'aureut-i 
one craye dizos l'uch ? Portant on n'ót pont d' vint pa en d' foû. 1 
maujon, pus rin n' ramechiye, pus rin n' frumejiye. Nin d'djà li p'tit 
carau pété au bas-joür, qui frite ostant qu'one fouye. Ni co lès-arin- 
crins dins lès cwagnüres. 


En waitant l’ tchandéle à gougne, Françwès d'vint one miète loüte. 
Sés-oréyes chülenut : on brut tofér li min.me, qui n' boudje nin d' 
place. One ôrlodje, ca cotaye li timps à tos bokéts «n batant ét r'batant 
è s' caisse. Co s'i bijéle ou si c'ést vint d'Ardén. , ca direut todi qu'i 
wachote ét clape ét r'clape dés frèch: draps su I’ fil o corti. Mins ça 
mûse dins lés-oréyes come d'au lon : one saqwé qui n° vikereut nin. 
O I’ coujéne on-z-óreut ridè à 1’ têre on fouya... 


« Wè su-dj* é mi ? Èt tot seü ! > Ca Djáque n'ést pus là ? Est-g 
Djâque qu'ésteut là énawére ? Françwès èst fin miérseü. Il a quausu 
P vèsse : «Abiye soflè l’ tchandéle ! » Mins ٭‎ cwárps ni choûte pus. 
« Siya, djè P va soflé. » Sès djambes sont totes macasses come dol 
mwate tchau. Mária todi ! 


Tot d'on côp li tchandèle flame pus wót : i fait quausu clér o I 
coujéne : quate sipènes brülint, lès deüs cines di d'zeüs po c'minci 
en s’ cotwardant come dés-alénes,.. «Â ! Brodaye, té l'as sintu asteüre ! 
Ti t' pous bin cotwade, charogne, dji t” tin. Qu'è dis” ci cóp-ci ? » 


Mins I’ flame a r'tchéyu ossi rate ét l’ timps s'a r'métu à ploncenè, 
à maltoné todi l' min.me plin s' tièsse. Mins Françwès n'a pus peü 
do iésse tot seü. Lès meurs ont ruvsmu autoü d' li, familiéres, avou 
leüs sclimbwagnes ét, à places, one miéte craus, èwoù qu'il aspôye 
si keüde en s' métant à l’ tauve ; ét o culot, li ronde tatche ; il Î 
astoke si tiésse en fiant prandjére au mwais timps... Ténoz, l'órlodje 
n'ést pus arétéye... 


« Nom d' tot-ute ! Nn ~ans nin métu dés spénes assez ; on d'meüre 
trop longtimps sins.» Li Brodaye n'a pus mau asteüre. Là bin on quárt 
d'eüre qu'i gn'a pus rin. I s'a r'ssatchi quand ça li a pondu. Pwis c'est 
tot. I n' sét nin co d'éwoü qu' ca vint. Co bin, é s' dos, ou o vinte, 
ça lance ét l’ mau stritche, on n’ sêt rawè s't-alin.ne. Pwis, c'ést tot. 
On n’î tü2e pus ; ça dut ièsse li min.me po l” Brodaye. Èt ça fait soufri 
Françwès, i s'arédje tot nwär. À ! qu’ ca èst lumegon, one tchandèle 
insi ! 


I $ ragrance, Françwès, i s’ ragrance do veüy discrèche li mètche. 
Ci cóp-ci, ci sèrê dés nwárés spènes di purnali ; nin fwärt cwachant, 
ni co pondant. Rin d' pus traite. Qu'énn'a-t-on ieü dés pwárfis en fago- 
tant maugrè lès mofes di aurbeü 


100 


« Asteüre, ti sês bin qu’ c'ést mi, mau-onteüs qu’ t'és ! » Les spènes, 
deüs p'tités coloütes di feu stritchenut avou l métche : one pitite 
fotche à trwès dints qui flamiye, qui flamiye. Èles ni sont nin co 
r'tchéyuwes. « Au trwèsin.me côp, on veut lès maísses, Valét ! » Il à 
flameut co deüs, pwis co deüs : dés cines di sauvadjes rósis. Eles 
moussenut ; on n' lés sint nin po c'minci. One si p'tite bétchéte, tote 
sitrwète ; ca agne o I’ place : one bèle cwachüre, fonde, qui süneré 
co dins trwés, quate djoüs. .. 


I rfait spès saqwants minütes ; pwis tot d' swite i clérit su lès 
meurs... 


Adon, 1’ Brodaye somadje ; i braît, i s' cotape : ça li pond è s' dos ; 
pwis i li faut s' pléyi è deüs, ça l’ lance o vinte. I ṣẹ cotwad à P têre 
come on viér. Tos coutias qué l cwachenut d' tos costès. Lès spénes 
qui n' moussenut qu'en twardant, c'ést co lés pés. Eles vont nifté 
d'zos 1 pia, à plin.ne tchau. 


Qué plaij ! Qué plaiji don,Françwès !... Non.na, c'ést nin do 
plaiji. I li monte d'au stomac' come one bile di radje. Dins sès brès, 
dins sés mwins, tos sès niérs tinquiyenut come dés cwades. Ci n'ést 
pus dés mwins qui pougnenut su sés gngnos ; c'ést dés grawes. « Qu'i 
vègne asteüre dimandé pàrdon, djè l’ sitron.ne.» 


On rote su I’ pavéye. One mwin qui quènetéye aprés I’ clitche. 
Françwès dûre, plonke l'ome ; sès grossès mwins apicenut l? Brodaye 
pa l' cé, Li Brodaye tape au laudje si laide, nwâre trape po rawè 
s't-alin.ne. I saye d'apougni Françwès : «Trop taurd, ë valét, trop 
taurd po sondji lüté ! » Françwès grüle ét pougne ; i P cheüt come one 
gobiye ; i lÏ wachote : on tchin qui vout crochi on rat è s' gueüye ! 
Lès deugts da Françwès quènetèt po 1 "bin t'nu pa l'anéte ; sés póces 
po moussi come deûs claus o gargozia. Djè li va s'brótchi sès-ouchas. 
Mins I’ Brodaye li r'boute on bon côp. Nom d' tot-ute ! i va chapè... 
W'è-st-i ? I m’ li faut rauyi l’ gueüye. Li broyi s’ mouzon au meur !.., 


...« Et bien, François, quelle nouvelle ? » ...Mon Diè Dèyi !... 
Françwès sondje-t-i ? É-st-i dispièrtè po d' bon ?... Su P tauve, one 
lantiéne... « Mon Diè ! Monseü P Curè ! » 


«È ! Françwès, i n’ faureut jamais ièsse sins gote quand on vint 
véci.» Li P'tit Bért s'a lèyi cloupè à I’ têre foü dès grawes da Françwès. 
I s'a értchi jusqu'à sur one tchéyére. I saye do s' ragrabouyi come i 
pout en broyant sès mwins à s' có. Si Monseü l’ Curè n'arive nin 
avou I’ lantiéne, póve pitit «y-ome» ! Co timps qu'il èst spitant come 
on colèvrok,maugrè s' djambe. 


« Avoz sopè, Françwès ? V'loz one jate di tchód lacia ? » Monseü 
P Curè d'vise avou Frangwés ét I’ sicole tot doücemint. Li vi ome 
tûze au lon; i n'ést nin co ruvrau à li. En satchant l’ pate, Bért a 
rastokè do feu èt r'tchaufé do lacia dins on pélon. 


Asteüre, en soflant d'ssus, Françwès bwét à p'tits gwárdjons li 
lacia bon-z-àt tchód,... avou one piciye di sé po cassé l` goût... 


* + + 


Li P'tit Bért è r’va.,. Póve vi ome ! Por mi, il a pièrdu I’ tièsse. 
I 'nn'a todi ieü one pitite di tiésse. Vo 1'-là tot seû, tin, asteüre. Et foü 
d’ sés-ovradjes di tos lès djoüs, è-st-i à mèseure do discoplé deüs gates? 


Quand 1’ Bért s'a stampe ènawêre, ça li a fait mau plin s' djambe. 
Il a d'meuré drèssi, aspoyi su s' drwét costé, asto à one tchèyère. 
Mètrè-dje co bin m’ pid à I’ têre ? Si télemint qu’ ça satcheut jusqu'à 
s’ gauche antche. Padri li gros oucha ; one saqwè qui séreut, qui sè- 
reut. Po l' momint, i n’ saureut pus dire èwoù qu’ ca fait mau. Tote 
si djambe dimeüre cwache. Ô, ci n'ést nin l' prumî côp. Afiye c'é-st-one 
jin.ne. Come si l’ djoüweriye v'leut grogni. 


I fieut spés à l'uch. Tant mieü ! pérson.ne né l' vièrè értchi l' pate, 
clèpè tot djus. Et sayans do r'moussi sins chiné. Moman qu'ést si 
avisante. Dji m' va stinde tot d' swite. Dimwin, s'i plai-st-à Diè ! ci 
sêrê tot, é dandjereü. 

...Véyoz, més djins, quéne fèrdin.ne éco d’ grimancyin. Si fé passé 


por on-óte. Il a ieü Bâbe, li Brodaye ; èle mèst co tote rafrédiye, i s'a 
d'djà tapê sur on-óte. C'est li P'tit Bért qui va ièsse tinu. 

Quand tot va à cu d' pouyon... 


Quand Françwès Sohèt a li P'tit Bért à I’ chîje, i n’ cause qui d' ca. 
Tofér li min.me : 


« Wéte, mi fi. Là nin chis mwès, dji n' sépeu nin co qu’ dj'ésteu on 
vi ome... Vos-avoz travayi assez, mor.n onque ! ...Sacré p'tite gueüye, 
cit làle. Dji t vou bin crwére,., C'ésteut m’ vikadje, Ê mi, avou l 
Mouche èt 1’ Baye. Asteûre dj'in.me ostant qu'on m'aoürléye. Si tès- 
teus adrwét asséz po n’ tapè qu'on côp.» 


C'ést tot l’ timps ovradjes ét tch'faus qu'i rametéye, Françwès. Lès 
côps qu'il ont ieü deur à s' crévé dins lès tiènes, qu'on ride à tos lès 
pas. Lès deüs tch'faus énn'avint squ'à P pupe avou l’ tchaur trop 
fwárt tchérdji à cu... Et pwis, lés bélés-eüres, zéls trwés, o stauve. 
Aus coürts djoüs. Li bije sicrépe au pégnon, ou bin P pleuve tchapote 
su l vêye. On s' cayeut bin d' ça, ê nos ! nn-êstins à iute... Dès djoüs 
qui sont lon asteüre... Vos 'nn'avoz gangni assèz po v’ ripwèsè, mon. 
nonque... Veus', mi fi, quand on n'ést pus fwárt assèz po fè s' djoür- 
néye, il faut lèvè. On n’ fait pus qu’ do jin.nè. 


Ca, dédjà l’ sorlondemwin d’ l'étérmint, li néveüse : « Comint aloz-è 
réche, don, mon.n onque, dins on paréy daladje ? » 


C'ésteut quausu l' vrai. Françwès aveut todi ieû sogne di sès tch'faus. 
Ô ! ayi ca ! I s' riléveut tènawête dol nét è chape. Bâbe aureut brouyi... 
Et ratemint i rindeut on d'méye-saya d'awin.ne à sés tch'faus. Mins 
lès vatches ! nin co deüs mwés aprés |! mwárt da Bábe, ci 
n'ésteut pus qu’ dés-aguétes. Dès vatches à pûs, quand élle ont 
d'meuré deüs mwés su li stauve, à I’ Tossint. Pa non-syince ; co pus 
d' paumagne. Do timps d' Bâbe, s'il aveut sti maisse, èlle aurint d'djà 
ieü misére. Todi trop d' grin o l” crépe ou trop dQ’ laton. Po Bábe, 
todi pau. 


Tantia qu'on djoû, à I’ véspréye,... Tûr Térasse passeut d'vant l 
maujon. « E ! Tór, achoüte one miéte véci ! » 


I l'zi a vindu sés vatches, tortotes, d'one traque ; ét po "nn'alé tot 
d' swite. Tant pire ca ou tant mieü ! Avou sés grosses pates, il aveut 
tofér ieü malauji po mode. Pwis, comint vous’ fé l’ bûre ? Li néveüse 
vineut on cóp pàr samwin.ne... Lés vatches avint tot d' swite rastrindu. 
Vous' wadji qu'éle m'énn'a bozé deüs ou trwés lives ? 


Èt ça èst si casuwêle, cès charognes-là. On djoü, i bijéle. C'ést dès 
tétes à crévaudes. Ti n' lés wases dédjà djonde, ou bin c'ést pité ét 

pitè come dès diâles. T'as quausu fait, tè l’ rasgotes ; èle mèt s' pid 
o saya ; t'aureus sti aus neüjes, t'aureus co ieû pus d'avance. Pwis 
gn'a one qui done dés matons. Pwis one qu'a dol inse, ét on pés tot 
éfouwé. Jamais quite di misére avou zèles. Dji tè P di. 


Françwès aureut bin v'lu r'fé si mésti d' tchéron. Mins éd'vant, il 
aveut $ pwin cût. I n'aveut qu'à s' mète à I’ tauve. Tènawête, li nè- 
veüse vineut one toürnéye. C'ésteut quausu come do timps d' Bábe. 
Li maujon riloquetéye ; li lèt r'fait ; lès marindes à pont su l’ cwane 
do l” tauve. Et l’ londemwin ossi, ét P’ sorlondemwin : do l’ sope seu- 
rîye o l’ casserole. I sint l’ tchamagne è l'àármwére,.. 


« Vos-avoz travayi asséz, mon.noónque. Vos-avoz bin gangni do 
d'meuré o culot.» 


...« Mins poqwé ni nin waiti aprés one djintpo v'nu fé l' pus gros 
o ľ maujon ; su ç’ timps-là, vos-iroz bin o bwés ou à l' campagne.» 

. E là, Monseü l’ Curè ! I 'nn'a dés bones, li ! I P fauré payi ossi, 
ç djin-là. One qui vérè èrè s' nèz véci. 


Quand min.me li grosse Torine a v'nu t'nu l’ pot drwét émon Sohét. 
Ô ! d' bone, savoz ! N'aloz nin co pinsè totes sótes, vos-ôtes ! Ele vi- 
neut plin djoû plin.ne eüre ; Françwès ésteut o bwés. On mèteut l 
clé di d' padri dizos 1’ rayire. 

„..« Savoz bin qwè, mon.n. onque ? I n’ faut nin tous les biens de 
la terre, s'apinse qu'on dit. Vos 'nn'avoz assèz po vikè à rin. Si dj'és- 
teu d' vos, dji m' distèle po d' bon. Vos n'avoz jamais pont ieû d' bon 
timps. Mi, s' dj'ésteu è vosse place ! » dijeut-i l’ néveü. 


Auwe, là, valét ! Là onk qui n'ést nin co si mau adrwét po fé 1 
fou à bèle vóye ! Quand on s' vout monté po-z-alé sur one cinse au 
maiy, savoz ! 


Françwès n'a jamais sti discruké qu'avou sès tch'faus ét su s't- 
ovradje. Tot doücemint,.. tot doücétemint... i s'a léyi apassè. Dès 
toursiveüs come lès cis d'au Amau. Is t” l'aurint martchotè, | mon, 
nonque di suke, ét I’ vinde ét l’ livré qu'i n’ l'aureut nin co véyu... 
Et Mouche ét Baye... « Si dj'aveu seû qu’ dj'énn'aureu tant do I’ 
pwin.ne, dijeut-i au P'tit Bért. Rèspèctans l’ batéme ! quausu ostant 
qu'à l’ mwäârt da Bâbe ! » Ét Baye ét Mouche ènn'ont "nn'alé su li 
p'tit bin dau néveü, en ratindant do ièsse dès tch'faus d’ cinsi.. 


I gn'aveut quand min.me qui zèls po-z-èritè, don, lès cis dau Amau. 
Ostant asteüre qui pus taurd, don ! Li pus taurd possibe, savoz, mon. 
n onque. 

N'èstint-is nin tchéyu d'on bwagne sur on-aveüle ossi ? Là l’ Fran- 
çwès foü d' trayins, ét joür à joürnéye o culot. Et Torine, léye 7 One 
comére qu'aveut pièrdu s't-ome là saqwants-ans. One djint qu'a stî 
mariéye. Maline po tchikè s' djeu ét toürné autoû d’ mon n onque. 
Et li, co pus inocin qu’ deûs-ôtes. Et si mon.n onque, au prumi djoû, 
causeut do r'marié Torine. On-z-a d'djà tant véyu ça. Là ôte tchóse 
qui do bûre di gate, wai, vos-ótes ! Ayayaye ! alan..n' veüy lès deüs 
fis da Torine,... il éstint tos lès deüs à leüs crosses ét il avint famile... 
Lès fis da ç’ti-là le ét leüs nûtes broké ét niftê èmon mon.n onque ۶7 


Peû do dispaurti leüs p'tits bins,... saqwants bonis,.. Françwès ét 
Bábe ni s'avint nin marié . Dés-étrangér' d'au lon dins one famile, 
c'ést sovint l’ tribouye-mártia. 


Vèyoz qu’ mon.nónque laireut one pitite saqwè,... ayi, quét'fiye 
tot à sès bias-èfants. 


« Ayi, mins Fèrdèk ! I n° faut nin qu'i pinse fé tot insi à s' móde. 
Qu'i waite à li ! I gwa l’ paurt da matante. 


Quand i n’ lèzi laîreut qui s' paurt... Èt tant qu'i vike, i l’zi pout todi 
donè tot ç' qu'i vout. On-z-arindje brámint dés sôtes dizos lès linçous. 
Surtout on bábau come li. Quand i sèrè dins lès cotes. On si djivis' ! Ci 
n’ séré qu'on toürnikét dins les mwins da Torine. Vos p'loz 'nn' ièsse 
sûr.» 


I s' faleut fé quite di Torine. Et nin quand-uand. 


Is v'nint à Doréne pus sovint qu' gn'aveut dandji. On fieut s' mawe 
do l veüy émon mon n onque. On n’ l'arin.neut qu’ tot jusse ci qu’ 
faleut. Tot tène, là !Po mostrè à l' comére qu'on-z-ésteut étur parints ; 
qu'éle n'ésteut qui ( mèskène. I I’ faleut veüy, li nèveûse : sansseroûle ! 
on vrai trawe-pid, in, Torine ! Èle boureut s' lèpe. Et fè dés grands-ouy 
à s't-ome, èmetè, ét Ii côpè I’ filèt po n’ nin dire one sóte divant To- 
rine... Li djintli léveut ratemint : «Wai, dj'a métu lés canadas au feu ; 
is sont salés. Li salade èst niétiye ; èle sigote, vélà, su l'ali. Jusqu'à 
d'mwin.» Nin on mot d' triviés. Comint fé po lés méte en bréte, zéls 
deüs, mon.» onque ? Co pus aclapante qu'on tiquét. Lès lawes da 1 
nèveûse, èle fieut l’ cine qui môt nin, Torine. On-z-a bau dîre, si p'tite 
gangne d'émon Sohét, élle i t'neut. Mins po s' rimarié : boute cor on 
cóp ! c'ésteut one comére come grra : «Si marié on cóp ét moru on 
cóp.» Dji n' vóreu pont d'óte sogne, dandjereü ! 


Éle n'ésteut nin co toürnéye à l’ cimintiére : «Ni v’ chone-t-i nin 
qu'éle fürléye brámint dins l'amougni ? Wai, qués crétons ! come mi 
mwin. On veut bin qu'éle n'ést nin à sès crosses... Do mougnadje bin 
trop craus, don, ca ! Pinsoz qui c'é-st-aiti do mougni si bon qu' ca. 
Surtout quand on n° fait pus rin. W'énn'irinn', nos-ôtes, s'i nos fa- 
leut viké come ca ? Viso« do v' fé striyi, savoz, mon.n onque.» 


105 


C'ésteut l' chópyi èwoù qu’’1 èsteut ١ pus kékieüs. I n'aveut jamais 
seû ç' qu'i faleut dins on mwin.nadje. Ét quand on n’ rascoud pus 
wêre di caurs ; seülemint à ٣ Tossint ét au maiy, lès sous qu'ont dut 
d'né étur timps chonenut pèsants au d'là. Dès sous qu'on chume à 
non-syince, chone-t-i, surtout po dès comissions qu'on n'é veut nin 
P place... 


Li londemwin, Françwès aureut v'lu grogni. Tote li nêt, ça l'a trè- 
boulè, en r'mawiant lès tchatchas do l’ djoürnéye. I s' choqueut li 
tot seü, mwints côps su Torine. Té l’ vas bin veüy tot rate, sacré pice- 
crosse qui tès ! Aloüwe-sou ! Djè l’ vièrè bin s'éle tape au laudje ; à 
maulvau. C'ést mi qu’ sèrê maísse. Ou dóbin djè ٣ caye à Puch... Ët 
veus’ qu'éle récourt ténawéte avou one choürchiye d'one sóte ou l'óte 
è s’ divantrin... 


Pwis i somadjeut, |’ Françwès ; il aureut v'lu léyi gotè l'ouy do 
ièsse tot seü, sins pupont d' Bábe. Ele li aveut todi spaurgni tos lès 
mé-és, totes lés corwéyes. 


I s' léveut ossi scrans qu’ s'il aveut stî à P tchéruwe tote li nét. Il 
ésteut règrigni, tot choyu. Mins i p'leut bin fé l’ rogne tant qu'i v'leut ; 
li comére n'ésteut nin fwárt causante... Ti vous grogni, è bin, grogne, 
ca, m’ fi ! Pont d'afaire avou ça... Pwis èle cüjeneut bin, ét própe et 
néte ét tot... Quand il aveut fait prandjére après l’ dinè, il èsteut tot 
prét-à r'fé bay avou Torine. Ci n'ésteut nin cor insi qu'on r'ssatchezeut 
lés cis d'au Amau foü dés wébes. 


Li dérin cóp qu'élle a v'nu, quand Torine a sti raléye, èvôye li 
néveüse niftê o là-wót. Tot-on timps. D'à I’ valéye, Françwès l'oyeut 
caroté su l’ plantchi, taurdji. douvié lés-uch à P gârdi-rôbe... Mi 
direus' bin ç' qu'éle tchicotéye vélà ? Il a ieü l' pid su l' prumire 
montéye. 


Il aveut bin twárt do ièsse si d'méfiant. Ni faleut-i nin waiti s'on 
candje li lèt à timps, à eüre. Po l’ pris qu’ vos li payoz... En-z-èralant. 
li néveüse catcheut d'zos s' mokwè chis bèlès tikes, qui n'avint nin co 
stî striméyes... On djoü, móde di rin : «Ténoz, wè sont-éles lès noûvès 
tikes qui matante aveut fait one miète divant do moru ? » Ritoûne li 
cayon, tot I’ tchètî... Vous’ wadji qu’ c'ést Torine qué l's-auré scroté, ,. 
Qui sereut-c^ d'óte ? Gn'a qu’ lêye qui broke véci, qui coneut 
totes lés nanches. 


Is n'ont nin ieû l' mau d' ga. Li chance, c'est po lès bribeüs ; ç'a 
todi sti ! Li samwin.ne passéye, volà nosse Torine èvôye abiye tinu 
mwin.nadje émon onk di sés fis. Il avint ieü on p'tit valét, ét l' moman 
ni s' riméteut nin rwèd. 

Chapès !... Et v’ sintoz bin, lès tikes sont d'meüréyes à pont, come 
di jusse. 

..Fau-st-aroubi do ièsse si rapiasse, mi d'djeut-i li P'tit Bért. Po 
saqwants pèces qu'is racheüveront quand min.me avou l’ timps. Is 
n'ont qui l mau do ratinde. Lès bièsses di djins qu’ c'èst ca ! Et r 
Bért si córcieut : « Dji n' saureu iésse come ca, savoz, mi... Is m' ri- 
waitenut d' crésse ossi, lés cis d'au Amau, quand is v'nét qui dj' su là. 
Wéte bin qui dj' freu bébéle autoü do vi droumezin po r'cheüre sa- 
qwants clicotias ét lès sandronétes da Bâbe, dandjereü. Dj'in.me ostant 
qui ١ diále li cabérdouche avou tos sès cans. Dji n° su nin bayi qui dj 
n'auré jamaís rin, s'i faut fè ét fé autoü dés cis qu'énn'ont.» 


Tos tchatchas d'émon Sohét qui l’ Bért mi conteut à fait, quand 
dj'aleurone toürnéye addé, rólé one cigaréte ét l’ waîti achèvè l'ovradje 
do l” djoürnéye.., Qui n'i éstans n’ co ! 


* * * 
Et vo-t-là, tin, asteüre, Françwès, ritchèyu tot racrapotè o culot... 


Dol viye sope po s' guédé au pus sovint, combin d' cóps ricabo- 

luwe, Palmire, li vèjène, énn'i cütenéye deüs caburnéyes su l’ samwin.- 

e. Èt párbolés ét târtines qu'on scrépe avou one nukéte di bûre. Il 
èst tchèr li bûre, quand i I’ faut payi... 


On vi mama qui chin.ne, qui n’ si lave pus, qui sint I’ seur. Quand 
on vike tot seü, on n' waite pus à one twatche. Su s' minton dés glétes 
di nwär café. I lait co bin deüs sémedis sins-alè à l' baube. 


Et lès cis d'au Amau, zèls ? On n’ lès r'veut pus qu’ tènawête à 
Dorène ; ét jamais po l’ fé longue. I n'i fait pus fwärt agostant èmon 
mon,nonque. Comint è-st-i possibe do s' léyi 'nn'alé parèyemint ? 
Mins si l’ vi tièstu s' plaît bin insi. Nos l’ v'lans bin avou nos ; I n'a qui 
l lin.we à lévé. On lî a dit, ca é ! Mins en r'ssatchant,., Pwis gn-a pus 
si wêre à mète au r'cwe : lès viyés cotes da matante, on quatrenchif ét 
trwés quate trapes à soris ét one viye calote di sôye. Lés meübes ét 
l' maujon ét lès tèrins, c'ést come si nos l's-avins dédjà da nos. Co sès 
p'tits sous jusqu'à l’ déréne mastoke. Pont d'embaras ! Ca I’ vi Pipi ni 
sondje nin à s'é sièrvu por li ièsse bin dins sès dérins djoûs. 


Mon Diè ! qu’ t'és loürd, sés', Françwès. Co pés qu’ bièsse. On-z-é 
ante onk ou deûs o viyadje o l’ place. On va ténawéte à 1’ chîje addé onk 
ou l'óte. On s' fait bin v'nu d'aus vèjins. Sondji P prumí à lès bistokè : 
one cawote di toubac' po l'ome, one létcheriye po l’ feume... 


— Ayi, et l’ costindje di tot ça ? 


— Taíis'-tu, fou ! on va r'qwére sès r'vindjes à 1’ dicauce, au dinè d’ 
couchét,,, Té lès vièreus rabizè lès néveüs. Et t'apwarté one taute, on 
pan d' laurd... Peü do n° nin tot ramoncelé t't-à l'eüre. Is s’ arédjerint 
co tot nwär do tant ratinde. 

Mins i vike à crantchu, à l’ bribe quausumint ; o I’ place do poûji. 
Ci wèst qu’ tant mieü po l's-éritiérs : is chupèleront à on pus gros 
moncia ...Et si, on djoü, t'ésteus au ré, è bin ! on vind one tére. 
T'énn'irés nin todi avou. 


...« Oeuvre de charité corporelle » s'apinse nosse curé : i faut alè 
ténawéte copiné avou l’ vi ome. Djé l’ vou bin crwére, ça ê ! mins i n° 
faut nin iésse nárieus ét n’awè d’ cure di li, d'djeut-i P? Bért. I r'passe 
co bin d' mésse addé Frangwés. En brokant foü, si camusole flére li 
foüre éstchaufé ou l crau-stofé tchamossè. Itaude è s’ nêz one inéye di 
seure ignwére, do frèch bwés qui n’ vout nin èsprinde, qui crayeléye 
en fumiant. 


Pus masse di djins po l'arin.né, Françwès. I chone ossi sauvadje 
qu'on vi singlé. Ouausu pus qu’ sès véjins, Palmire ét sès deüs fèves. 
Tos lès djoüs, au matin : «Wai, Françwès, là vosse lacia.» One diméye 
pinte di turbiné. Do bon lacia, ça r'vint trop tchér au coron do 1’ sa- 
mwin.ne. On n’ mousse nin pus lon... On li tchaudrone dol sipésse 
sope po quate-cinq'djoüs. Pache asteüre, ét t' bourè ! 


On brochetéyereut quét'fiye bin s’ maujon èt l’ riloquetè ; chovè lès 
poüsséres ; baguè lès cènes qui bóguiyenut foü do ridant Waseriz bin, 
vos-ôtes ? Il èst si grigneüs, si r'waitant, sins fiyate à nuk. Après tot ci 
mèst qu'on póvriteüs, maugrè tos sès p'tits cans... Sès p'tits cans, t'è 
pous causé ! I lés ravótiye bin come u faut dins do fin papi, quand i 
’nn’a I’ dijin.ne. Ricompte-lés todi, sês’, quand i payerè ; il èst l'ome 
à n'è mète qui noüf po dij... Pwis i lès tchôke à pont e s' véssiye : 
li véssiye dau dérin couchét qu'il ont touwé avou Bábe. Si soû n'a nin 
ieû I’ timps d'i keüse one loyéte ; i I’ rissére avou on vî scorion... 


Po l” cor atauchi on pau, i gma... Mins, lêye, ést-ce po Françwès ?,.. 
I gn'a Ane, li pus djon.ne dés féyes dau toneli... Tos lès djoüs, au 
matin ét su 1 côp d'one eüre, èle mine pa l’ mwin si p'tit dérin émon 
lès sceürs, o l’ pitite sicole. En r'montant, èle rèsconture afiye li P'tit 
Bért. Is fièt vêye échone jusqu'à su l’ Bati, po-z-èralè. 


Élle a sti djon.ne avou. Elle aude co d'adon one, tchóde sove- 
nance : one breüje qui djaumiye dizos saqwants faujis. Elle èst si con- 
tirf.ne do causé on pau avou li. En rapinsant qu'elle a vèyu volti, tant, 
li P'tit Bért, dins 1’ timps. 


En r'passant d'vant mon Sohét, èle guédiye... A l’ dicauce po tote li 
djoûrnéye, s'il èst là. S'élle èst timpruwe por li, èle tape one divise avou- 
l vi ome. Françwès èst quausu tos lès djoüs su s’ pavéye ; avou Puch à 

s’ dos s'i ploût... Asteüre, one djoûrnéye par on-ome come li, c'ést 
saqwants djins qu'i veut, tofér lès min.mes, ét tofér aus min.més-eüres, 
tos lès djoüs... « Tin ! Ane dau Toneli mèst nin co passéye ! » Por li 
ossi, c'ést l’ pétche, lès côps qu'on n’ va nin è scole... 

LES CAHIERS WALLONS 


Ill. ...Ti veus volti, ti transsis et t ra- 
granci, ... ét t'dáne co bin... Portant, l 
solia ni lüt qu'adon. 


Po cayetè t" socon, fai l’ diâle di c' qui t' vous. 


Dosmètant qui ١ Brodaye fieut l’ mávà ét Françwès Sohét ratchawetè 
dés rascrauwes di d'vant lès viyés grégnes : «Dins I’ timps, gn'aureut 
ieü ci, c'aureut stî come ca...» On-z-aveut fait l's-éléctions ét li p'tit 
talieür aveut djouwé cinq'róyes au cinsî do Mont... Tant mieü por li !... 
Li P'tit Bért s'arédjeut tot nwár su Louwis l’ Crolé qui v'leut fé après 
P nèveûse daus coméres d'émon Rolaine... Et P vi Djow s'aveut lèyi 
ralé on djoü à P véspréye... 


Ét nin pus li qu'on-óte ; i gn'a nuk qu'éva vélà avou s' boüsse. Ou 
dóbin poqwè 1’ mayeür avou I’ champéte, cor on notaire di Dinant, 
aurint-is métu lès «scellés», s'apinse qu'on dit, émon l’ vi Djow. On 
l'aveut trouvé mwárt, tot racrapoté o culot, fougni d'zos li stüve... Dès 
longus papís aclapès à l’ boliye, avou I’ catchèt da l comune dissus. 
su tos lés-uch daus-ármwéres, daus gârdi-rôbes, su tos lès ridants. 

I gn'aveut pus qui I Djow, sitindu su l’ tauve, à n'nin iésse atèlè ni 
èdaguè. Ét on-z-aveut bin ieû sogne do r'toürné totes sès potches ; peü 
qu'i "nn'aluche avou on franc qui n’ li v'neut pus. Portant qui èst-ce 
qu'aleut r'cheüre ci qui l’ vi ome léyeut dri li ? Léyi ? Bin l’ prumi 
côp qui I Djow lèyeut one saqwé aus-ôtès djins. 


Po veüy qwe, avint-is niftê, l’ notaire ét l’ mayeür, dins tos lès cofes, 
totes lès bwésses, dins trwès lausses à onk ou deüs tchapias, sokéyes. 
èpoûsseléyes su 1’ gurni. Dins tos lès cayés dau vi ome : dés calepins 
à loyéte, avou one couviète di nwâre twéye, èwoù qui I’ vi.cwépe 
aveut rassittos sès r'fiadjes di solès, là pus d' quarante ans. D'vins tot 
ça, li notaire ét lÏ mayeûr n'avint trouvé qu'one sóte : qu'i fieut mwins' 
tchér si tchaussi dins I’ timps. 


Afiye, il avisint, d'triviés, on papi pléyi è quate. N'i éstans ! Ayi, 
c'ést ca ! C'ésteut on r’çu, one quitance, vîye di trinte ans ét co d’ pus. 
por on bokèt d' têre qui lès Djow avint acheté su و‎ Brand ou su I’ 
Clavia. Ou bin dés drigléyes di risseméladjes d'on-an au lon d'aus 
mwaîjès payes. Il aveut ieü dés rüses assèz po rascoude sès caurs ét 
fé bratchi tos cis qu’ c’èsteut todi à l' samwin.ne qu'on sereut d'é quite. 


A qui v'leut-i léyi sès cans, don, l’ vi cwèpe ? Pupont d' parintéye 
qui d' fwärt lon, sins co sépe èwoù qu'is s'avint récrütés, cét-là. I 
s'aveut marié portant ; su l taurd avou Frasiye d'émon ) Losse. Ossi 
rassite comére qu'il ésteut d'djà crantchu vi djon.ne ome : deûs r'wai- 
tantès djins, atéléyes à l' min.me tchéréte, rénant matin, mataurd ; 
qui n'avint qu'one zine : on sou c'é-st-on sou ! tot l’ réstant, ci n’èst 
qu’ dés miscotriyes po lès Iwagnes, lès mwin.nadjes qui fûrlèt. 

Il avint ieü one fèye. Gn'a pus qu’ lès viyés djins po co sèpe comint 
qu'on l' lomeut. On né l’ vèyeut qu'à basse mèsse ; èle chalteut, ét on 
d'méye-pwin à s' dos. Et tofér l'air pitieüse ét anoyeüse. Maugrè ça, 
s'éle n'aveut nin ieü trin.nè, èlle aureut trouvé couviète po s' casserole. 
I gwa nu si laid pot, di-st-on.,, Pwis èlle aureut ieü do bin pus taurd. 
C'ésteut dés djins qui vikint bin, d'djeut-on ; enfin qu'énn'avint ; ca 
po bin vike, i faut sèpe qui l’ cwèpi ni büreut come u faut lès foréres 
da s' tártine qu'à I’ cinse quand il i aleut travayi do gorli. Li fèye èt 
Fransiye, là one béle djipéye qu'élle 1 avint léyi lés ozétes. Mins tot 
seü, li Djow aveut continouwè à rènè come è d'vant ; à péwyi sès p'tits 
sous, sins pupont d' raison asteüre : one manoûje ; atrétyi qu'il aveut 
stî come ça. ...Timps d' Frasiye, qu'aveut v'nu à mwin.nadje avou sès 
quate vatches, one dés bièsses qu'aleut à gayè, sûr èt cèrtin, à l' nét tote 
basse, is l minint tot doücétemint o l’ pature do l’ têre do bwès, èwoù 
qui I’ tor'laude trouveut ç' qu'éle quéneteut. On via sins boüsse dis- 
loyi, c'ést todi ca... Quand i n'a pus ieü qu' dés pouyes, i n' lés sogneut 
qu'one eüre après lès vèjins, qu'élle èstint évóye tchampyi ôte paut. 
C'ést l’ pus onteüs qu'i piéd. Ci qui vint d' rif èva d' raf, di-st-on. Por 
li, jamais pont d' raf... 


Et vo-t'-là, tin, asteüre su l’ tauve, vi Djow ! Enfin su P lèt : on l'a 
rmonté o plantchi, è s' tchambe qu'ést pus p'tite à rassonrè. Su sès 
lépes, todi si laide mawe qué I’ fieut chinè, tot chaurdé qu''l èsteut. 
Crwèjeléyes su s' vinte, sès swassès mwins qui flairenut co l'aurpi. Et 
co todi si racafougniye tièsse, si mouzon d' choqué ét d’ grigneüs. 
Li dimégne. à basse mèsse, i bizeut d'one bèle riwédeü, li corâl qui 
portchésse, quand i passeut addé I’ confèssionâl do costé dés-omes. 
Peû d'on d'méye-can po s’ tchéyére, c'ést là qui l' Djow s'acwéteut po 
mésse, quausu stindu su lés grés, avou sés djambes ét s' baston qui 
briquint d' triviés pa en d-foû. Li Djow né l's-aureut nin r'ssatchi po 
tot ç” qui ç’ sèreut ; li portchésseü duveut ascauchi avou s’ chèle ét 
l' portcha, en cwargnant à l’ vole, télemint qui l’ vî mama choneut 
fèl ét mau ruv*nant. 


Li prumire nét qu'il a passé su l’ tauve, il èstint bin zèls doze po 
wèyi. Pont d' parintéye po lès jin.né. Il èstint là avou on lite. Dès-asso- 
tis aus cautes djouwint au piquét-voleür à deüs tauveléyes. Torine 
Talon aveut acouru avou l' galant qu'élle émineut d' cés trèvints-là ; 
cor ossi Méliye dau P'tit Pa qui tchèsseut aprés Djàque d'émon l” 
djárdini, .. 

O l' tchambe, i gn'aveut qui l’ lèt, ét, padri, one grande gárdi-róbe. 
Onk qu'ariveut monteut one tchèyère d'à Il’ valéye.., Li ci qu’ c'ésteut 
à djouwé mostreut s' caute su s' mwin au laudje ; lés siyants djouwint 

d'ssus. Quausu totes lès paurts, d' timps qu'on r'macheut, is s' dis- 
guèrmètint :«T'aureus d'vu djouwè t’ valét, veus’ !... N'aveus' nin ti 
rwè ârmè ? » C'ésteut lès pus vis, lès djouweüs, à fé I’ pus d’ trayin ; 
lès deûs-ôtes, avou leüs mayons, èstint bin trop maísses, s'apinse qu'on 
dit, po stron.né I’ pouye en I’ fiant criyi. 


Li nét énn'aleut à grantés-ascauchiyes. Co bin, su pont d' timps, 
i soneut one eüre ou l'óte. Afiye portant, i fieut ploncenant : tot ésteut 
rasta, muwè, cor ostant qui l póve cwépe, qui chineut tofér si pote, 
sins nu cure do daladje qui brouyeut autoü d' li, ni co dés bleuwès 
nwârès moches qui s' clapint su s' visadje. qué l’ chópyint à coura- 
triyes su s' pia. 


Ténawéte onk dés djouweüs taurdjeut po choüté. Qu’oyeut-i là ? 
I n' l'aureut seü dire. I n'ésteut nin d'djà sûr d'awé oyu one saqwè. 
En I’ véyant tüzé insi au lon, tos l’s-ôtes guédyint ossi. A Puch i 
gn'aveut qui I’ sipécheü do l’ nét. Li nét tote nwáre èt sins brut... 


À mins, ç” cóp-ci, c'ést bin sûr dés soris... Non, c'ést dés rats qui 
trouplét, vélà, su l? gurni... 


Èt tot d'on côp, one saqwé ا‎ pèsant à értchi su l’ plantchi, d'zeüs 
zèls... Nom d' tot-ute ! Totes lès-orèyes briquint... Tin ! c'ést tot... 
Autoü do mwárt, on-z-aureut oyu tchaîr one caute di crésse à P tére. 
One passe di vint friteut dins lès bouchons, è laye do djàrdin. Et come 
gn'a nuk qui v'leut iésse pus couyon qui s' camaráde, on-z-a ramassè 
lès cautes. Mins I’ paurt siyante, pus donk a rovyi d'anonci one tiéce 
à madame ; ét on n'a jamais seû comint qu'on l'aveut djouwè P? mache 
qui Zénobe dau marchau n'a nin déclaré on quatóze d’as’... 


Séreut-c li bije qui pile come ca asteüre ? C'ésteut vint portant dol 
djoürnéye. Ou bin ca. brait, là pa d'zeüs, come li vi pouyu d'émon 
Baily qui bawiye à I’ mwàrt quand on sone à mésse... 


Ténoz ! on direut on fiér qui chiltéye en riftant èt risbictè su lès 
pires là-wót. Èt P brut a frumeji tot do long do meur. Pwis on gros 
cayau, dandjreû, a rouflé o l tchiminéye en bouchant ét r'bouchi su 
lés-arésses di pires, po s’ sipatè d'zos zèls, à P valéye, o P coujène. 
Lès cis qui n'éstint nin muwés, pus blancs qu’ lès linçoûs su P lèt, 
c'ést qu’’1 éstint tot vèt" . A n’ pus rawè s' ratchon... Et saqwantes ont 
sintu ramechi leüs boyas, strindus jamais. 


Tot-on timps ; ca a bin choné one grosse eüre, i gn'a pus rin ieü. 
Mins d' l'angoche, di l'angoche à blame. On n'oyeut pus qu' Zénobe 
qui soféle one miète coût d'alin.ne, qui rôguîye dins-ouf come one 
vîye crauwe. En r'waitant l’s-ôtes. on-z-aveut co pus l’ vèsse do veüy 
lès socons dins lès transes. 

Adon... adon, su l’ gurni, il a clicotè dès tchin.nes, dés grossès 
tchin.nes qui wachotint en grüciant ; pwis on l's-a èrtchi en froyant 
su I plantchi. Nom di Dio ! C'ést l’ diâle ! Li diâle qui vint qwére li 
Djow. I chone qui l' mwárt a boudji. Li trayin gróle asteüre di-d. pa 
d'zeüs I’ chaléte qui monte o gurnî... Trossans-l' ! Rouf ! dins lès 
montéyes li ci qu'é-st-addé luch. Lès deûs coméres winklint.., «I nos 
sit ! I nos sit ! » Elle ülint come s'on l'zi rauyeut lès tch'fias. On s' 
kiboute, on boure lès cis pa d'vant. Li dérin fore étur deüs tchèyus 
échone po sórti. Lés montéyes on pau strwétes ont sti bóguiyes di 
djins qui vorint co pés qu’ s'i gn-aveut ieû pus d'on cint po P lévé : 
dés grins, dins on trimou... One bizéye, one arèdje come à l’ pleuve 
tot d'on côp à r'lache. A leüs trosses, pés qu’ alumwàre. Come si l” 
gros roncin da l' cinse rideut su s' cu à l’ valéye dés montéyes. On 
disdu qu'on n'oyeut pus I’ diâle grûlè vélà, pa d'zeüs. 


Torine s'étrébuke ; vo-I- là tchéyuwe tote longue su s' vinte. En s’ 
boutant, lès siyants s'écramiyenut d'ssus. Zénobe, li dêrin à P quéwe 
come tofér, zoubèie dizeüs I’ moncia. Qué raladje à Puch ! One chîléye 
di moches d'api, quand éles saumenut ! Is bizint, èwarès, aoürlés, 
assotis,.. avou lès nwärs deugts dau diàle qué l's-apicint pa l'anéte. 


On n'a jamais véyu si taurd... ou si timpe, i soneut deûs-eûres pûr 
nét,... tant dès djins li lévé si rwéd, pètè èvôye come dés lwagnes dins 
lés rouwales di Doréne. 


On-z-a co brütyi, plic, ploc, dins saqwants maujons. Pwis c’èst tot. 
Li vint,... on p'tit vint po fè dire, a ristî tot seü avau lès vóyes dins lès 
bouchons... Bin one diméye-eüre aprés, li p'tit blanc d'émon Guárdié, 
... il èsteut rèssèrè o l’ coujéne ét i n'a qui l’ gueüye di bone, à rauyi s' 
trape sins s' vlu djoké. Èt awe ét awe ! Pwis ç'a stî : «Gn'a iüt' ! 
gmwa iüt' ! » Li pa èsteut d'tchindu a pania volant tárté 1’ tchin avou I 
grawiye. «Vas' ti taire. charogne ! » Li biésse a bin ratindu tant qu'on 
n'a nin stî r'moussi o lèt. Pwis rawe ét bawe ét bawe ! I n’ sépeut rovyi 
qu’ one miète divant on-z-aveut rotè o l’ rouwale ; deûs djins ; onk qu’ 
ènn’aleut one... ét deüs, po sire l'óte. Si lès tchins p'lint dire tot l’ 
min.me ! 


Au matin, on-z-aureut choyu one, wéspériye su l’ viyadje ! Qué 
daladje ! Fi de Dieü ! Dès couratriyes, dés rametadjes d'on-uch à l'óte. 
A l’ pompe, pus d' vingt coméres qui rovyint qu'elle éstint à l'éwe èt 
leù sope à mète au feu... «El savoz bin ? » — «Ayi, m’ fèye ! quéne 
afaire ! Mária Dèyi ! » — «Mi, dji n’ su nin sbaréye di ca, savoz, ca 
l' Djow...» — «Sov*noz co bin qu’ nos n’ wasins pus î alè tote seüle 
è s’ botique ? » D'on mwärt, au pus sovint, on n’a qu’ do bin à-z-é 

r'ssatchi. Mins I’ Djow ! Tot l’ monde l’aveut todi pinsè... Ayi, ayi ! 
on parent qu'i s' faleut d'méfyi. Soürnwés, mau fiant ! Èt s' pére, ét 
co s' mére, ét s' grand pére. è sov'noz bin ? 


Li P'tit Bért a couru ratemint aprés mésse émon Sohèt. C'ésteut l’ 
méyeü dés moyins do bin sèpe one saqwè ; ca Françwès, ci qu'i m 
saveut nin, i P toürneut à s’ chonance ; ét c'ést todi pus chiltant qui ç’ 
qu'i gna ieü... Divant do moussi, i s'a léyi rastaurdji pa l’ véjéne, pa 
Palmîre ét sès «Jésus, Mária ! » Quausu totes lès djins l'avint atauchi 
di d'ssus leü sou, qu'i r'passeut pa l’ Bati. Quand il a sti tot seû è 
l'ovré, i s'a cayi à rire, à rire qu'i ‘nn’ aveut mau |’ copéte di sès 
cwasses : « Taudje ! t't-à l'eüre ! quand l’ Blanc sèrè là à I’ nét. » 


Lés pus couyons fyint d' l'ome ét chinint lés wéyeüs. Mins is fyint 
on grand distoü po n° nin passé d'vant mon I!’ Djow. Lès francs come 
dés tigneüs, d’ cès trévints-là, ont ieû d’ l'ovradje qu’ po s’arin.nè.. 
Èt r timps, don, do couru dîre one pâtèr au vi droumezin ! Li pus luron 
n'aureut nin passé d'vant | maujon, nin co por one bleuwe vatche. 


* * * 


On d'veut étéré li Djow, maurdi do matin. Aviè iüt-eüres, lès vèjins 
lumint pa I’ finiésse Louwis l’ Crolé ét s' pa avou I’ vacha sur one 
bèrwète. Li vi munusiér s'a astampè su l’ sou po cheüre si pupe, au 
montant d' Puch. Sins r’protche, savoz ; mins i choneut v'lu fé 1’ long 
cu, li vi Julyin. Louwis ratindeut po pwartè l’ caisse zèls deüs. Wéte 
come ca va, mwints cóps ! Óte timps, i t' l'aureut solévé tot seü, fwárt 
come il ést, en bréssant d'dins. 


Saqwants vèjins qui guédyint, en lès véyant moussi, div'nint on pau 
pus lurons. Pwis, plin djoü, plin.ne eüre, lès ruv'nants son-st-à djok... 
Is siyint d'au lon. Li ci qu’ mèst nin curieüs, c'est rin d' li... 


Louwis monteut ènèri. Li vî ome sot'neut l’ bwèsse pa pad'zos : avou 
lès catoüs qu'i faleut fé, il ont broké o I’ tchambe sins l’ sépe. Li stêre 
èsteut bachi sur one pitite finièsse au d'zos aír; i fieut quausu spès, 
en-z-i moussant do coridór èvoû qui I’ djoü gripeut lès montéyes pa 
Puch di d'vant au laudje. Avou $ dos, Louwis va asto. au lèt. Li 
vacha ride à I’ têre. Li vi Julyin court à I’ finièsse. I fait clér d'on plin 
côp : Li mwárt, li mwárt n'ést pus là ! Come i n'aureut jamais stî là. 
Pus qu’ lès linçoûs bin r'pléyis su P lèt. 


I chone à Louwis qu’ sès tch'fias solèvint s' calote. Nin l' pa, savoz ; 
il èst pêlê come one vóte. Mins i chémeteut, l vi ome, i chémeteut. 
V'leut-i dire one saqwè 7 Sès lèpes tron.nint ; si minton clapeut come 
one couviète di cog'mwär qui caboût. Lès véjins, dri lès munusiérs, 
n'ont nin ratindu qu'i sone à Sint Ubèrt. Is n'ont fait qu'one ope à 

P valéye : «Li Djow,... li Djow n'ést pus là !... li Djow mèst pus là ! » 
ca s'a stramé avau l’ viyadje co pus rwéd qu'au feu. 


Ci n'ésteut nin quand min.me one carbonâde à djouwè ! W'èsteut-i 
P Djow ? W'é-st-i toürné ? Maugrè lP peû qué I’ sitron.ne, Louwis èst 
co pus arédji do scorion qu'on lí tire. Ci n'ést qu'one mwaije quinte ! 
Bin sûr !... Dandjereü ! ...Nos 'nn'éstans dés bias d' bauyaus, avou 
nosse vacha ét pont d’ mwárt. Quéne rièéye t't-à 1:8۳۰... Et on n'iré 
nin r'qwére qui ci ou qu' ca... 


Mins Julyin avise qu'is n’ sont pus qu’ zéls deüs. Si song d'vint tot 
rodje. Evóye qu'on tchèt n'a nin lèvè s' quéwe. Louwis ascauche li 
vacha, ét... qui P diále l'i mète, è s' caisse, s'i vout. 


Avoz d'djà foutu on cóp d' pid dins on copicho ? Di r'vint, di r'va, 
totes lès djins do viyadje : dés convóyes, dés choreriyes, dès «Mária 
todi ! » dés quésses ét dés mésses di tos lés costés. Dés sayas tot seüs 
su l’ pavéye qu'on r'loqueteut. Dès «man ! » daus vatches qu'on roviye 
do tchéssi aus tchamps... Èt Françwès Sohèt, di d'ssus s' pavéye fieut 
dés brès : «Djé l'aureu todi bin dit !,,,< 


« Où couroz, més djins ? Vos n’ waseriz nin todi moussi émon l’ 
Djow, don ! » 


Siya, gn'a onk qu'a bin wasu. Louwis n'ésteut nin co d'tchindu qu'i 
raveut s' ratchon. Bin sûr, quand dj'i sondje : c'é-st-one indjole come a- 
vou Fine Ramu. Elle aveut justumint moru l` sèmedi do l” dicauce. Nin 
fwârt li saison do moru. Li Ramu aveut fait martchi avou l” Pid d 
pot po v'nu djouwè d’ l'àrmonica o cabaret. Qu'auriz fait, vos-ôtes ۶ 
On-z-a séwè Fine o gurni. I gn'aveut dés-ans qu'éle ni d'tchindeut pus. 
Po lès djins, èle n'a moru qui l’ londi dol chije. Il ésteut quand min.me 
timps do I’ mète à place, Fine. Cor one miète élle î court tote seüle. 


Et s'on-z-aveut catchi l' Djow o gurni ? On n'aveut pont métu d’ 
scélés vélà, aveut-on dit. Trwès opes, il é-st-o plantchi ; deüs chayons 
à l'ascauchiye, i gripe à l’ chaléte. Mins vélà, o gurni, bèrwète ! Pont d` 
Djow ! Dizos lès viènes, nin pus d' Djow qui d' djon.nes leups. 

On soneut l prumî côp po l'étérmint. Pont d’ rime ni d’ rame. li 
maurli. Mwärt ou nin mwárt, i fait s’ bouye. 

Et vo-t-là, tin, Louwis, avou t” vacha èt rin po méte didins. Èt t'as 
bau cachi ét cachi... Cachi éwoü ? Dizos l’ lèt. I gn'a qu’ dés crotes 
di soris... Dins l coütchéte, o l’ coujéne ? Dispóy qu'on n'i coütche 
pus, li Djow î tchókeut sés-ostéyes di djárdin : deüs réstias, on vi lo- 
cèt, one raséte ét su l’ sómi, dés bwésses avou dès satchots di s'minces. 
Ewoü waiti ôte paut ? Tos costes on-z-a clapé dés papis à I’ boliye... 

«Qu'è d'djoz, mayeür ? Èt vos. Monseü I’ Curè ? Avoz d'djà vèyu 
one paréye quinte ? » 

I n’ moufteut nin, nosse curè... Qu'i coure abiye dire si mèsse as- 
teüre. Pont d' mwárt, pont d'étérmint, ca !... Díre one mésse à Sint- 
Antwin.ne, s'il èst bon à consyi. Bé ! c'ést I’ vrai ! Gn'a pont d’ pus 
maísse po r'trouvé ç qu'on-z-a piérdu... Mins po l Djow, i faurè 
quét'fiye bin 'nn'alé à corwéye è pèlèrinadje à Crupét, aprés non.ne... 


En rarivant è scole po dol vèspréye, lès p'tités crapódes l'ont contè 
à Ma Sœûr, vos sintoz bin ; ét dés tchatchas ét dés tchatchas à préme. 
Ma Sœûr, quausu tos côps, qu'a P pèce à mète au trau à totes lès 
sossotés quéstions da sès crabayes, è bin, ç' cóp-ci, élle a sti à stok. 
Èt l grand, maísse po lès rapaujetè, énn'a d'vu tchènetè saqwantes di 
sés raupins. 


Lès carioteüs, à l'anéti, n'éstint nin co su J’ Plin : «Savoz bin qu'on 
n'a nin ètèrè l Djow ? On n'a seü,.. Pupont d' Djow. Sclipé évóye... 
Ewoù ossi ? Dis-mè l’, dji té l’ diré. » On-ome qui n'aveut jamais fait 
cause d' li. Tote si vicairiye, nin pus d' brut qu'one alène su one djote. 
Wéte asteüre ; i gn-aveut pus qu’ por li. 


Lés munusiérs odés do ièsse tèrbalès ét couyonés, ovrint en ranchant 
come dès-arèdjis o botique avou Puch sèrê. 


* * * 


A l nét tote basse, qui totes lès djins èstint r'métus, deüs-omes 
quènetint émon 1’ Djow. Monseü l” Curè, ca c'ésteut li, avou l’ mayeár ; 
il aveut apwartè s grand quinquét. Bisquant quand min.me : on mwárt 
qué l’ lève insi. Et chortant, s'on-z-ésteut à riséye. A l'órdinaíre, rin 
d' pus rasta. On n' piéd nin ca come on parapli. 


Deüs-omes fwárt adouyants ; qui n’ p'lint mau do waîti d'zos l” lèt. 
Ni cor éwoü qu'on n'aureut seü stitchi on d'méy - Djow, nin co en l 
ripléyant, .. 


Tot d'on cóp, li mayeür n'avise-t-i nin nosse curé qui r'léve sés lu- 
nétes ; insi faît-i quand i vout adouyi one saqwé d’ pus prés... Su lès- 
ucheléts do I’ gärdi-rôbe, one chipéte pus d'zos qui I’ papi cole,... 
ténoz, quausu I’ laurdjeü di deüs deugts d' triviès, is v'nint do veüy 
one gléte di boliye, souwéye dédjà ; ca r'glaticheut au quinquét. Li papi 
"m sti discolé ét r'métu one miète pus wót. On-z-aveut stî o l’ gárdi- 
róbe. 


Tapans lés-uch au laudje, ét 'ج‎ séré nosse Djow, tot rwéd, come on 
sint é s' crabot. 


Onk qu'i m’ fauré brouyi d'mwin, a-t-i sondji nosse cure, c'ést P 
Blanc Goyèt. Bin sûr, c'ést li. Co li P'tit Bért, qu'a dandji qu'on li foute 
one chasse ; i n' pout mau do d'né s' paurt au tchét. One quinte à djou- 
wè au Crolè, vos-ôtes ! 

Mins tot tène, là, Monseû 1’ Curè. Ni royans nin. Douvioz one miète 
lés-uch po veûy ! 


È v'là one di vüzion ! Qwéri aprés I Djow dins one gárdi-róbe. 
Vos "nn'éstoz dés bias, vos deüs ! On curé ét on mayeür ! Nifté dins 
dés vizeriyes qui sintenut l’ tchamagne. Ewoù qu'on-z-a mètu lès scè- 
lès, avou I’ catchét da l' comune éco. Ricloyoz lès-uch, don, ét dire 
qu' vos n'avoz rin véyu. 


Mins vo-t'.là, tin, Djow, co pus pièrdu qu'éd'vant... Qu'aloz fè, 
més djins ? 


Monseü l Curè a quausu djéryi aprés s' tauve, è s’ maujon, éwoü 
qu'i vike dés si bèlès-eûres, sovint ۶۷۹۳ taurd dol nét, à scrîre èt 
discomélé dés papis do timps passé. S'i n' s'aveut nin sti écramyi dins 
one indjole insi ! 


Sins 1’ Djow. li mayeür sereut à place, addé Fonsine, o lèt. Nom d 
tot-ute ! qu'i m' fait dire ca... 


Mins i gn'a tofér on sint po sauvé l'óte. Si c'ést nin Sint-Antwin.ne, 
c'ést bin sûr on prés-parint qu'a bouré au mayeür l'idéye do pité tot 
choque, o vacha. Il ésteut d'meuré èwoù qu’ Louwis l'aveut cloupè, 
à mitan d'zos I’ lèt... 


Èt dire qui 'nn'avins qwèri aprés l’ Djow tot èwoù qu'i n'ésteut nin ! 
I gwa pus qu'à rósté l’ couviéte au vacha, po veüy nosse Djow tot 
nozé, bin come u faut à pont. Èt come li cwèpe aveut todi stî spaur- 
gnant ét tofér peû do fürlé ét do striyi, en s' coütchant è s' caisse, il 
aveut récwété è s' chou li lite daus wéyeüs ét ç' qu'il è d'meureut. I 
fait quét'fiye seulant ossi di l'óte coste ; ça c'ésteut one fétin.se da... 
Nin dandji do couru lon po sawè qui... 


* * * 


...« À ! Louwis, ci mèst nin dés pasquéyes à fè, savoz, ça ! » Li 
mayeür cabérdoucheut émon Julyin come on-arèdji... « Fè couru I’ 
brut qui I Djow èst piérdu ét l’ mète o I’ bwésse à catchète... Béle à 
noyi ! Gn'a qu’ vos po-z-é tiré dés parèyes di carbonádes. On-óte cóp, 
ça îrê pus lon. On n’ fait nin ca avou lès mwárts. » 


Tantia, c'ést co l’ póve Crolé qu'énn'a ieü I’ dosséye. Portant Mon- 
seü l Curè aveut vènè jusse : C'ést l' Blanc qu'aveut fait P diále o 
gurni avou li P'tit Bért. Quand on n'aveut pus rin oyu o |’ maujon, 
il avint dréssi l’ mwárt à dadaye o l’ gârdi-rôbe ; riclapè I’ papi ét bin 
r'fé 1’ lèt. Li djoû qu'on n'aveut seü ètèrè 1’ Djow,... on rameteut d’ 
ca o viyadje co pés qui do l” sitwèle à quèwe ; li P'tit Bért ratindeut 
l' Blanc come on tchèt après one soris... Nr.alans candji l Djow di 
place ét l’ sititchi éwoü qu'on n'iré jamais veüy après. A I’ vèspréye 

tote brune, il avint r'broké émon 1’ Djow pa l’ djârdin... Cor one miète 
...P ésteut timps do ièsse subtile, s'apinse li lumeçon. ...Veus* qu'is 
tchéyint baube à baube avou l' mayeür èt l' curé ét s' quinquét... 


Li londemwin, à l’ sórtiye do l’ cimintiére, térbalés qu'^l ont stí,lés 
pwarteüs : li Djow ésteut-i bin sûr o l’ caisse ? Cor audjoürdu, on l” 
vout bin djuré ; on l’ vout bin wadji qui l’ Djow, c'ést P diále qué l'a 
ieû o l’ capotine... O P bwésse, gn'a rin, ou dóbin saqwants cayaus po 
fé dire... 


* * * 


...Do trévint do I’ Tossint, nosse curé prétche sovint su lès mwárts,.. 
«Sur le respect et le souvenir pieux que nous devons à nos chers dis- 
parus » s'apinse li. I gn'a tofér adon, onk ou l'óte qui émetéye ét cwar- 
gni aprés l’ Louwis,... qu'ést tot pèneûs, li pêve mivét,.. 

Ivone. 


Poqwè ni faît-èle nin quausu après li, audjoûrdu ?... Portant, afîye, 
c'é-st-à tot momint, d' timps d' mèsse, qui li P'tit Bért sint qu'éle li 
r'waite : on sorire aprés li ; pwis ele si r'mét à lire è s' live... On djoû, 
amitieüse ét l' londemwin, pus rin qu'one pitite avisance : one charitè 
à on pêve... 

Èt ça I grabouye, li Bêrt. Sèreut-èle one djon.ne comére come lès- 
ôtes ? Qui sayenut do fè couru : On faît bèbèle ; ossi rate qui ça prind, 
trüte ! on tape lès côps 0.۰. 


Pwis èlle a quét'fiye one idéye su onk : Louwis l’ Crolè ۰. Èt gn'au- 
reut cor on-óte, qui dj n'è saureu rin. 


I s' toüne on pau sur léye, come à catchéte : on visadje tot sérieüs, 
one miéte fèl... Mins elle advine tot d’ swite. Come s'éle n'aveut ratin- 
du qu’ ca. Ele riléve si tiésse... Jusqu'à sés-ouy qui fièt l’ djinti en P 
véyant, .. 


...I P vóreut ossi friquéte dol samwin.ne qui l’ dimégne ; one pitite 
dimwèsèle. Èt ça li va lon, l’ londi : Ivone s’arin.ne quét'fiye à ۶ bou- 
wéye avou lès matantes. À ! m' póve pitite féye, va ! Potchi do lèt 
d'vant l’ djoû ét mète boüre li prumi côp ; brótchi tot I’ matin dins lès 
frécheüs, ét machiné ét stwade lès draps, ét tot... Gâtè sés finès doü- 
cés mwins... 


Ele ni duvreut ièsse qui béle ét djon.ne... 


...Sacré Bért ! Djivis' qui v's-étiz ! Li londi, Ivone ni vint nin à 
mésse,.. Po l’ bouwéye, dandjereü ! come totes lès coméres 7 Ayi, 
waite bin ! Au pus sovint élle èst trop nawe do dimégne po ièsse ossi 
matineüse qui l’ curé. Vola P quèsse, tin ! Mins nosse Bért né l'a 
jamais seû ; ét c'ést tant mieüs ! 


Et tot doücemint, Ivone ésteut div'nuwe por li, on pau come li 
lumiére su 1’ têre : li lumiére qui r'chandit, qui ragaíyit. .. 


* * + 

On-ovradje qu'il achève, dés-eüres au long. sins pinsé, sins quausu 
boudji. Tote si-t-atincion au côp d’ masséte... Là l` véspréye. Tot d'on 
côp, i sint tchaufè sur li ; il avise li solia qui lüt d’ crèsse. I s’ ridrèsse; 
si cwárps èst tot choyu, nauji. Tot croquè, come rabrouyi. Mins binau- 
je, on-ome ! Binauje à blame, brâmint pus grand qu’ li. 


Come i s' ragrance tot d'on cóp do ièsse dimwin ! Ossi rate foü d' 
sés-ovradjes, c'é-st-à léye qu'i ratüze. Come s'i n'ovreut qu’ por lêye... 
Gn'a-t-i one seüle di sès djóyes qui né l” fait nin rapinsè à lêye ! Pont 
d' djóye sins lêye ; pont. qu'éle n'eüye si paurt. Pont d’ djóye qui n° 
seüye nin léye. 


I lait ouve. Contin di s't-ovradje ; contin do ièsse li. Ét i roviye 
qu'au matin, en sórtant d' l'églije, ca li a v'nu come one pétéye au nêz ; 
à costé d' lêye, i s’ choneut si crèkion, si mésplétche. .. 


` * E 


Dîmègne aprés non.ne, quand i fait do timps, i s` pormine tot seü 
pate à pate... Ét clèpè ét chaltè, co bin jusqu'au ri. Su I’ pont do Bas- 
Stiè, i d'meüre dés-eüres asto, en r'waitant l'éwe. L'éwe qui court èt 
court, todi paréye, qu'émine èt r'glati tofér li min.me solia... Afiye. ca 
lî pète aus-ouy. I lès dut sèrè. I s' sint cwéy adon, si d’assène. Et d’où 
vint don ? Tot d'on côp, i I" sèc bin ; i rapinse à lêye. Il èst si binauje 
do veüy volti I’ djon.ne comére. I n’ saureut dire combin. 


* * * 


Dol samwin.ne, quand |’ pire va. qu'i veut soüde dizos s' burin on 
bia catoü, come i l’ trévéyeut, sins l’ v'lu. i ratüze à lèye. Come èle 
sèreut là asto d’ li.. 


I né l’ con’zheut nin co, elle èsteut d'djà là. Come s'élle èsteut addé 
dispóy todi... Li P'tit Bért ni s' set pus sov’nu d'on timps qu’ Ivone 
n'ésteut rin por li. 


Insi, dins lès clérès nêts do mwès d` jun, brámint d'vant l’ djoù. li 
solia kwésiye. matineüs lüjetéye au ré dés tiènes quausu dispôy èyîr. à 
l'anéti. 


Dol djoürnéye, l'ovradje èst là. Plaiji, d'on côp d’ burin do fé chitè 
on sclat foü d'one fausse arèsse, do coste do l` trintche. Dins lès fosses 
ét lès bosses, èwoù qu'on n'a nin soyi, veüy dèdjà quéne ronde qui s` 
va toürné t't-à l'eüre.. bin tot do long. Li pire lî fait sine. ele si lait fê. 

Il èst foû d’ tot. I gn'a pus qui l’ pire viquante, bèle ét fréde... 
À ! mi p'tite Ivone, qui dji t veu volti !... 


On djüdi, à I sórtiye d’ mèsse, ma sœûr Supérieüre l'a uké. I rou- 
fleut po ièsse à luch divant l's-éfants. Li vîye sœûr li v'leut causé 
d'ovradje. Là bin quinze djoüs qu'il î aureut d'vu alè. Dandj'reü on 
chaurd à one ingléye come l'an passé... I t'neut tote préte li péce à 
mète au trau : «Ayi, Ma Sœür, dj'iré bin sûr, tot d’ swite après li 
rid'djuné.» Mins l’ béguéne né I’ léyeut nin tranquile. I faleut v'nu 
dol véspréye. I n'aureut nin l's-éfants dins sès pids. C'ést condji d' 
l'après non.ne. 


Mau tchikè s' djeu, l’ Bért. Nin moyin do l’ lévé asteüre. A grosse 
binde, lès marayes si coboutint, à l prumiîre po sórti... Èt I’ vîye djint 
ratchaweteut todi... «Ayi, Ma Sœûr ! ayi. A tot rate. Siya, Ma Sœûr.» 
Li djon.ne comére énn'aveut "nn'alé en ploncenant. Êle s'aveut r'toürné 
saqwants cóps aprés li, come po ratinde ; veüy s'i gn'aveut d' l'avance 
do taurdji one miéte... 


Èt li P'tit Bért li r'waite rotè tote seüle dizos lès tiyous, trévautchi 
en palantant 1’ rouwale Joassin. Tote seüle. Si d'sseüléye tot d'on côp, 
choneut-i. s ne 


Quand il a stî quite di ma sœûr... ۷۰ aragne, qu'éle mi fait dire 
ca ! Li maujon daus coméres d'émon Rolaine, avou l'uch riclós li a 
sti ossi étrange qu’ one grègne, ét l’ pwate sèréye ét l'uchelét r'ssatchi 
asto. 


Trop taurd, mon parent... Come li dêrin à I’ tauve ; i n'a pus qu’ 
dés crosses èt d's-ouchas à raspèpyi. 


Co bin, aprés mésse, au péneüs timps, po n’ fé qu'one sórtiye, 
Ivone court o botique, émon 1’ Bawèt. Is rid'tchindenut échone jusqu'à 
l' rouwaléte do P'tit Bért. Il èst trop couyon po fé I’ grand toû pa li 
d'zos ét d'meuré insi one miéte pus échone. 


Mins là-t-i nin on djoü : «Rimontoz avou mi pa I’ Bati, di-st-éle. Ci 
n'ést nin biacóp pus lon por vos.» Mária todi ! C'ést do P mwárt qu'i 
v'leut moru. Il aureut fait deüs, trwès côps I’ toü do viyadje avou léye, 
maugrè s' chaléye. Il ont monté l’ rouwale zèls deüs, ét divant do moussi 
émon Mária dau Sècrètaîre fé one comission po lès matantes, Ivone l'a 
cor arété tot-on timps... Come Ane d'au Toneli li fieut ténawéte qu'is 

ruv nint échone dispôy émon Sohèt, divant do 1’ léyi ralè pa l’ rou- 
wale dés Fosses. 


A. montéye, li P'tit Bért ést rate coüt d'alin.ne. Pwis il ésteut quausu 
strindu. Il a falu taurdji saqwants cóps por li rawè s't-alin.ne. 


I causeut d' sés-ovradjes ; di ç' qu'i vóreut bin fé : pus dès pires 
totes plates su l tène sipècheû do I’ trintche. Ivone compurdeut-éle 
ci qu’ veut dire ? I mé I’ faureut aminè d'vant on-ovradje insi. Ci 
qu’ dj’ vóreu bin, c'ést afondi l' pire brámint pus fwárt : one saqwè d' 
viquant qui briquereut foü do blo... One brèssîye di fleürs, métans, 
dés sauvadjés fleürs come su I} campagne. On dîreut qu'éles soüdenut 
foü do l’ pire, totes frisses, finemint faites. Mins tot-autoû, dji n° poli- 
reusnin. À bin non ! Saqwants côps d' burin, à l' vole, po-z-aplani. 
Quétfiye lèyi l’ cayau tél qui l’ rocteü l'a rauyi foü d' têre, come i s'a 
bilé en chètelant dizos l’ crampe. One saye à fé. I m’ chone qui djè 1 
veu di-d -ci : lès fleürs totes au solia dizeüs d' l'ombrire ét dès p'tits 
sclats ا‎ djoû à tatches aus-arésses... 


Tot ca, i l conte à Ivone avou one babéye jamais parèye. C'est l 
prumi côp qu'i was? bin dire à one saquî ci qué l’ tréboule, là d'djà 
dés mwés. 


À ! mins, tièsse di fou ! ést-ce di ca qu'on cause tot bas à one djon.ne 
comére, asteüre ? 


Dès colibétes, dés mamoürs, dés-aguignes di toürsiveüs, énn'a-t-i 
s'mincyi avau lès vóyes... Lès min.mes riväsis, wasu lès chuflé à Ivone? 
Quausu pètchi ! I faureut dès-ôtes mots. Qu'on n'a co jamais dit à 
pérson.ne. 


Comint li dire, à Ivone, li dire qu'i I véyeut volti ? Ci n’ séreut nin 
P prumi côp qu'il è direut dés paréyes. Portant c'ést I’ vrai 'ج‎ cóp-ci, 
si P’ vrai ! C'ést do l’ veüy qu'il a l pus dandji. Dédjà binauje do I’ 
avisè au matin. Ét s' boneür, tote li djoürnéye, c'ést d’ tûzè qu'i P 
rivièrè co d'mwin à mèsse. 


& X* _ 


Mins lêye, quéne idéye ? Comint s'aveut-éle métu su I’ tréche do 
ratinde li djon.ne ome tos lès djoüs aprés mésse ? On si mwin.re tchèt. 
Qui chone brámint trop ví por léye. 


Ele vike avou sés matantes : deüs viyés djon.nés coméres qué 
l'adórlotenut. Come lés cines montéyes à s'mince, dés djins on pau 
seures, riwaitantes, qui n' vikenut qu'étur zéles. I manque one saqwé 
à Ivone. Nin d' l'amisté. Elle énn'a à blame d'aus matantes qui n' 
veüyenut qu’ pa sès-ouy. 

Élle è-st-avou, là dès-ans ét dés razans. Êle ni s’ sovint pus d’awè 
vikè ôte paut, avou dès-ôtès djins, Si papa, tot djon.ne... li timps do 
s’ marié ét d’awè one pitite, a stî touwè à l’ campagne avou on tch'fau 
qu'aveut grólé dins on-aguîjwè... Li moman a trin.nè, dórlin.ne èt 
pitieuse ét s'a lèyi ralé d' pwin.ne. Lès matantes ont r'cheü li p'tite 
qui leû frére lezi lèyeut. 


Por one djon.ne comére qui s' fait, li maujon chone asteüre tote 
pitite, sitrwéte. Jamais rin po v’ diwébyi : one djintqui passe su l’ vóye 
ténawéte ; one alivéte aviè 1' viyadje ; one fèrdin.ne da dès chiltants. 
Ét nin po sire. 

Ivone vóreut afiye alè brichaudè avou lès matantes o djárdin, à l 
saison qu'on fait lès párcs. Sauclè, rasê, rauyi aus cruwaus  Pêletè lès 
pisintes. On-ovradje qu'ést si auji, rèpè lès vôliètes, quand c'ést ma- 
tante qui tint l'awe,.. Alè à l’ foüréye,... lès finès-ièbes qui dansenut o 
I banse... Mins on waite à léye co pés qu'autoü d'one cratchote à I’ 
fachéte. N'a-t-éle nin fréd ? Ni s’a-t-èle nin fait awè tchód en r'montant 
do viyadje ? One dés matantes sititche si mwin po sinte è s’ dos. Come 
adon qu'élle ésteut maraye... Ni fioz nin ca, m' féye. Vos v's-aloz fè 
do mau. Léyoz-m' fè. 


Aus coûts djoüs, à I’ chije, quand l’ tchét rastrind sès pates dizos 
li ét croufiye addé li stüve ; li vint ûle à lans aus-ingléyes. Éle vóreut 
si bin, Ivone, palanté cor one miéte o culot. Choûtè, léye tote seüle 
à l’ valéye, li pleuve tchapoté aus caraus. D'astchéyance one saquí 
rid'tchind l' viyadje. Qui séreut-c* si taurdu avau lès vóyes ? Mins lès 
matantes si lévenut avou lés pouyes. I sone noüf eüres. Evóye à djok. 
O plantchi, li spécheü do l’ nét comache ét rabrouye tot c' qu'éle vout 
ratü'é. Elle è-st-èssoktéye ossi rate racrapotéye è s' lèt. 


È l'ésté, èle taurdjine sovint à s' finièsse, là-wót. Éle ni sét veüy 
fwàrt lon : l'églije clérit d'on costé à l’ plin.ne lune. Tote grije ôte 
paut. Pus lon i fait nét. Lés deüs tiyous vicotenut cor one miète ; is 
frumejét en chülant, mins si lon, direut-on. One passe di vint traye- 
néye dins lès opes daus trwès sapins tot do long do l' vóye. On wachis' 
d'éwe come su I’ bate do ri... One sovenance qu'éle rimèt en rapinsant 
à one pormináde jusqu'au pont do Trau avou lés crapódes d'é scole, 
on djoü, dol véspréye... 


Tot d' swite one dés matantes abroke : Mon Die Déyi ! s'élle 
atrapeut fréd... 1 fait tchód ? Ayi, c'é-st-insi qu'on-z-a s' tchokète. 
Aléz. à dadaye o lèt. On I’ rascouve come u faut. Ele si discouvrè rate 
assèz en dwârmant, va ! 


Li P'tit Bért, li, cause avou lêye come à one grande djinl.I conte ci 
qu'i fait. Et c'é-st-à léye. li prumire qu'i cause di ça. Dés-ovradjes 
d'ome ! Est-ce qu'one comére i pout comprinde one sagwè ? Mins i n'é 
cause qu'avou lèye. 

Dol djoürnéye, tûze-t-èle co bin à li ? A ç' qu'i fait quét'fiye à Ç 
momint-ci 7 Ô bin non ! Mins c'ést li, P prumi qu'élle avise en mous- 
sant è l'églije. Li p'tit ome, c'ést da lêye, da léye tote seüle ét da 
pont d'óte. 


Ele ni tüze nin qui P Bért c'é-st-on-ome. Ci qu'on-ome pout ièsse 
por one djon.néte. Quét'fiye è-st-èle on pau rastaurdiîye, one miète 
loûrdin.ne. 


Avou lès matantes, ci n'ést nin on mwin.nadje po d' bon. On 
mwin.nadje, c'é-st-on papa, one moman èt d's-éfants some ôte paut. 
Éles ni sont qu’ totés coméres èchone. Éles vikenut come s'i gn'aveut 
qu’ zéls su l” têre. Courtisadjes ét mariadjes, on n'è d'vise jamais. 
Quand on crîye por one cope à grand’ mésse : «Là cc po fé one bo- 
yéye di póves» di-st-on, quand c'ést dés p'tités djins. Ou bin : «Ele 
trouveré brámint do candjemint. Et ca n'a nul an. I gn-aveut co lon 
d'vant léye, va !... Si méte à viké avou on-ome qu'on n' sét nin d'djà 
ç' qu'i vaut.» Èt tchic ét tchac ! Lès matantes ont si peû qu'Ivone 
n'aureut dés-idéyes mariantes. Po-z-i léyi lés ozétes, come si man... 
Póve pitite mére ! 


Li dimégne, à l’ sórtiye di grand'mésse, i دامع‎ todi on djon.nia ou 
l'óte qué li cligne l'ouy. Louwis l’ Crolè, addé l’ passe, fait IP rinflè 
au mitan dés djon.nes-omes... Quand i l’ veut, Ivone, i s'étrébuke dins 
s' méssadje. I d'vint tot rodje. I roviye qu'on veut clér è s' djeu, qu'on 
P va couyoné t't-à l'eüre. Ivone passe ; èle sorît à chaque. Contin.ne di 
tot lÏ monde. 


Èt di d'ssus l’ grile daus matantes, èle waîte li P'tit Bért rid'tchinde 
li rouwale en bwéstiant tot djus. Il a passé dins lés djias qui causenut 
à trokias foû d' l'églije. I n' s'a arètè avou pèrson.ne. Il ér'va, sins s' 
ritoürné aprés lès cis qui moussenut o cabarèt. One,... deüs, trwès ! 
en pésant tot su si p'tite crosséte : on baston por on -oufion quausu. 
Pêve pitit !... Mins qu'i cause bin ! Come jamais nuk né li a causé. 
Lès-ôtes, one djini ou l'óte qui vint tènawête o I’ maujon, c'ést todi 
téres ét biésses. Réné ét rachoné dés caurs. Lès cis qu'enn'ont, fiét 1" 
gros... Li, i n’ vike qui po sès pires, sès bèlès pires : one saqwé qui 
dureré brâmint pus longtimps qui totes lès djins d'asteüre, s'apinse 
qu'i dit sovint... 

Â ! qu'èle li vôreut si bin adôrlotè one miète, li P'tit Bêrt, s'èle 
pleut ! One pitite mére autoü do pôve nintieüs qu’ c'èst, qui n’ sét 
quausu pus aye... 


Èt ca fait qu’ tos lès deüs, paute pûr paute, on chot pwis l’ôte, is 
méchenint dés p'tités djóyes... Leüs p'tites djóyes, come deûs-èfants. 


* * * 


Come dès-èfants, Léye, bin sûr. Ca li P'tit Bért énn' aveut d'djà 
cobézaci saqwantes divant léye : dés sossotes, dés solévéyes ; dés 
curieüses ossi, quét'fiye pus qu’ mau fiantes. Mins I’ Bért a todi stî 
trop couyon avou. Tchótchód tant qu'on vout po lès rabrèssi, lèzî fè 
bébéle. Pwis à stok ; il ésteut tot rafrédi divant do bin wasu fé l’ lou- 
lou jusqu'au coron. Li cine qu'aveut d'djà véyu I’ trin : «C'ést bon 
come ça, p'tit rindpwin.ne!» On nati! I’ Bért. One mwins' lurone 
pinseut qu’ c'est l'afaire qui va insi dins lès djon.nès djins. 


Tot ca c'ésteut d'vant s't-accidint : on djon.ne carioteü, on-ársóye, 
qué ٣" purdeut éwoü qu'i I’ saveut... Cor asteüre, s'i n'i aveut nin 
waîti à deüs côps, quand i résconture Ane dau toneli. I sint bin qu'i 
faureut on rin po l réw&yi aprés léye. One comére mariéye portant. 
Direus' bin comint qu'on-z-ést faît ? I vaureut quét'fiye mia ni pus 
tant alè émon Françwès tot d’ swite aprés messe... Et l' dimégne, après 
veupes, quand i monte addé l’ Blanc, Ane èst sovint su s't-uch. Éle 
l'atauche, èle saye do l’ fé taurdji. Bért li trosse abiye émon s' vî soçon. 


Dispóy qu'i veut Ivone tos lès djoüs, i lî vint dès-ôtès-idéyes su lès 
coméres. Dès pus grandes, dés pus bèles ossi. Rarivé è s' maujon, i lí 
faut tiré s' plan tot seü. I travaye, i travaye ; i w prind qui I’ timps do 
mougni à I’ vole. Sovint moman li dut uké mwints côps po l'awé à dinè, 
Jusqu'à tant qu’èle li vint qwére en bèrdèlant. Au coron do I’ djoürnéye, 
il è-st-odè dins tot s' cwärps. Bin binauje do sopè. Squ'à ci, i n'a faît 
qu’ do mougneté. Todi préssé. Adon s' vinte èst révóye à s' dos, di-st-i 
pa riséye. Pwis i chîjèle one miéte avou papa, en causant ovradje. 
Pwis zoup' ! à djok. I n'ést nin d'on quärt d'eüre dins sès draps, li 
some l'apice jusqu'au matin... 


Adon ossi, Monseü l' Curè, en l’ véyant tos lès djoüs à mèsse, l'a 
assatchi à l' comunion tos lès djoüs ossi. Èt li P'tit Bért divint spè- 
pieüs dins sès tü*adjes. Afiye, èles rimontenut, lès sovenances do timps 
passé. Dès nwárés nüléyes. Elle acourenut tot-èfoufiyes, po I assoti. 
Mins i n' faut qu'one masséte ét on burin. Brâmint óte tchóse, quand i 
r'trouve au matin si pire d'éyir à I’ nét. One sagwè d' brâmint pus sûr 
qui totes cès biéstriyes-là. 

Ane d'émon ٠ toneli 


Su l’ Plin, one pitite maujon, à bon vint, 
djondant l' grégne dau P'tit Déric, on d'méy- 
cinsî ...One miéte divant do ièsse émon I 
Blanc Goyét... 


I disclót co bin o mwès d’ jun one bèle djoürnéye fine bleuwe dispôy 
au matin. Do solia à blame qui toque su l’ campagne èwoù qu’ lès- 
omes, à brámint, come dés copiches, rénenut au fénau-mwés. 


Dédjà l' mérkidi, po lès coméres, li ristindadje èst crochant sètch. 
À ! ç' n'ést pus come è l'iviér, qu'i ploüt, qu'il amozine quinze djoüs 
g’ rote. Li londi, on r'fait l’ bouwéye, èt l’ cine do l’ samwin.ne passéye, 
ossi rwède qui bamban, èdjaléye totes lès néts, sigote co su lès fils o 
gurni. Asteüre, i faurè ramouyi lès blancs. 


Dol véspréye, lés-éfants son-st-è scole. Ane, li féye dau vi toneli, 
come on dit co, rastoke do feu po méte tchaufè sès fiérs. Tot l’après 
non.ne à ristinde. Wastans l` tauve èt fé l’ bagadje. Li prumi fiér frite 
dèdjà. Aléz ! lès brès foü do lêt... 


* * * 


Pa luch au laudje, pa I’ finièsse divant l’ tauve qu'éle ristind, c’èst 
tote li campagne, si lon qu'on pout veüy, s'éle riléve tènawête si tièsse 
di d'ssus s't-ovradje : li campagne fine véte quausu pattavau, qui féne 
à places dins saqwants près : dès rigléyes di mulias ; on tchaur à quate 
tchivaus qu'on tchédje. 


Li campagne aus fontès téres, su l` castin.ne ; brâmint pus lon qui li 
stèk clotchi d’ Sovét, à gauche ét jusqu'à l’ rétasséye églije d'Awagne, 
avou sés maujons ascropuwes tot-autoü. Saqwants topéyes d'aubes à 
tatches.. Tot-ôte paut, dés téres : dés cines sitinduwes avau l’ tiène 
ét d's-Ótes di triviès su tote li longueü do tidje. Et plic, ploc, come 
dés péces aclapéyes à on moussemint, lès p'tits bokèts daus pètrons. 


Ténawéte, dés pâges, djanausses, qu'on veut co l” têre : dès bètrâles 
dèdjà dispaurtiyes. Lès fouyes sont co trop nintieüses po qu'on l's-avise 
dau lon. Afiye, i d'meüre co dés vétés róyes : dés taurdus qui d'vét 
cor awe divant do mète à one. Dès rossètès páges ossi, éwoü qui l’ièbe 
èst floriye, qu'on va fautchi tot rate. Et lüjants come dès cárés solias, 
dés golzaus. Dins lès téres à dinréyes, lès grantès vètès téres jusqu'à 
todi, saqwantes qui vont d'abórd blanki : lès swèles. I faurè ratemint 

li strin po loyi à I’ trèfe ; lès socourants, li timpru awous', lès tchóds 
caurs, s'apinse lés cinsís. 


Nin one âme avau lès vóyes. I fait si cwéy qu'Ane ôreut bin di d'ci, 
wigni l pompe su l Bati. O !' maujon, li coquemwár | maltonéye... 


* * * 


C'ést tot, ê dandjereü, po lès téchus èt lès pèsantès cotes. Eles sont 
r'pléyiyes o l’ gárdi-róbe jusqu'à 1’ Tossint, avou dès boles di naftaline. 


Su sès gngnos, Ane ni sint qu'afiye si lédjire róbe d'ésté, quand èle 
boudje, qu'élle aspóye pus fwárt su on drap. Come si c'ésteut pus da 
léye, si rôbe. Li stofe, fine ét ole né l'aftéye qu'one miète. Et ca li 
fait r'tüzà quand on rote dins one pisinte o bwès... Li vêye d'é Mitan, 
on dimégne aprés non.ne. Là d'djà combin d'ans ? S'é sovint-i co bin. 
li P'tit Bért ? Léye, elle î èst co ; come s’ c'aureut sti dimégne passé. 
Sus sès djambes on pau mates di souweû, lès grantès frissès-ièbes què P 
djondint en ridant su s' pia : dés réchés carésses... 


Maugré sès cinq-éfants, si cwärps n'ést nin co choyu, come gna 
bràmint, dédjà après l' prumi. Quét'fiye one idéye pus laudje dés an- 
tches. Dji moussereu co bin o l’ róbe qui dj’ m'a marié. One miéte pus 
laudje vélà, mins si wére ; li pia tinquiye co, sins plis, sins bourlotes. 
C'é-st-avaurlà qu’ lés-omes lütchenut volti, Lès deüs véjins ; li pére, 
li p'tit Déric' surtout. I vint co tènawête, s'élle èst tote seûle. Mins 
boute ! poqwè s’a-t-èlle aurdé insi, si djon.ne ét friquète ? Èt po qui ۶ 
Po I’ vi Déric'dandjereà ۶ Dj'in.mereu co mia dji n’ sés qwe... 


Si mousseure èst trop fine su sès djambes ; èle li sét bin ; ét s` 
cwársadje márquéye ci qu'one comére ni dut nin mostrè si bin. Mins 
èlle èst tote seüle. Qué mau do ièsse come elle èst èt d’ s'i plaire ? 


À ! deüs mwins, tot doücemint qui passerint dispóy dizos sés brés, 
en l’ caréssant tot do long... Nin dés mwins d’ maneüves, totes crèvau- 
déyes ét griveleüses, nin lès mwins d'on-ome dri lès bèrlines, todi avou 
l’ grosse chupe, ét pougni dins lès cayaus briche-brache. Mins da on- 
ovri d' mésti, qu'a li d'dins d' sés mwins quausu doüs ét sétch ; dés 
mwins qui n' tégnenut qu' lés mantches daus p'tités massétes. Dés 
mwins po l’ miloüté jusqu'à todi. Rin qu’ ça. Èt nin come tofér on-ome 
avou one comére. 


On-ome avou one comére... Quand i tchésseut après lèye, sit-ome 
ni saveut qwe tüzé po s' fé bin vnu. Co lès prumis timps qu’ '1 èstint 
mariés. Pont d’ pus amitieüs, pont d’ pus baujant èt tchoufteüs. Mins 
là dés-ans ét dés razans d' ça ! Tot ca èst lon ; métu dri lès vis téchons. 
C'èst l'afaire qui va insi à noste ádje.,. Ci n'ést pus po dés djins come 
nos. I n'a nin pus d' cure di mi qu' d'on vi crochon, qu'on-z-a rovyi o 
l' drésse. 

S'éle pleut viké tote seüle. Ane ! avou sès p'tits... Elle èst co si 
djouwéte avou zéls. Li pa brouye sovint po fé do seur, quand is fièt P 
trayin, zéls cinq’ avou moman... 


Viké tote seüle. Fé P sogne, bin sûr, o !' maujon ; apontyi lès ma- 
rindes tos lés djoüs au matin. Èt l' rakeüse èt l'ètèrtinu. come di jusse. 
Ca s't-ome èst djinti èt vouyant. S'i gn'aveut nin ôte tchôse qu'on n’ 
divise nin aus-ôtès djins; gn'a qu’ lès coméres qui n'ont ا‎ cure do 
causé d' leü cwârps plat-èt-zak. 


Quand s't-ome vout co tènawête ci qu'on-ome a bin I’ drwèt d'awè 
à s' feume, i Íi chone asteüre, à Ane, qui c'ést mau fè... Elle èst come 
choquéye après lèye ; avou on pwèds su li stomac... 


Èt dire, don : si ç'aveut bin toürnè, nos sèrins mariés nos deûs, 
Albêrt. 


...Tènoz ! one tchéréye di foüre qui rid'tchind l’ Praule aviè l’ fond. 
En blonzinant ; èle chone rastrinde à fait d'au pid, come moussi dins 
one êwe qu'on n’ veut nin dri lès patures : lès tch'faus po c'minci jus- 
qu'à I pwétrine, jusqu'à l'atia ; pwis l’ tchaur, jusqu'au bancau. Po fini 
li fine copète tron.ne cor one miéte ét c'ést tot. Do foüre da I’ cinse 
d'Impténe, dandjereü. Ou bin, dins on quárt d’eûre èle sèrè su P’ Plin. 
Li déréne do fénau-mwés d'émon Déric! Pont d'pus timprus qu’ zèls. 
Dès cis qui dispouyenut bin. Tofér lès prumîs po tot, sèmè, I’ fénau- 
mwès, l'awous' ét fé I’ coq. Portant is n’ sont qu’ zèls deûs, s’ fi. Et 
pont ا‎ comére po l” sogne o l? maujon. Dès rènants, ét curieüs au 
d' là. 


* * * 


Nin foû grande, Ane d'émon l’ toneli. Portant li seûl côp qu'is s'avint 
rabréssi avou li P'tit Bért, c'est léye qu'aveut d'vu abachi sés lépes su 
lès sènes. C'ést come élle i sereut co... Ele li téreut dins sès brès en-z- 
aspoyant s' tièsse, si binin.méye tièsse, à one place... One place qu’èle 
sét si bin... étur si spale ét s' pwètrine. Ewou, onk aprés l'óte,... l'avant 
déréne énn'ést co djalouse do skirlou... éwoü qu' sés-éfants s'ont v'nu 
mète è cwéte, po fè I’ gâtè, divant d'alé coütchi. Ele téreut si P'tit Bért 
insi dés-eüres au long, quand leüs p'tits aurint sti r'métus,.. À ! lès 
lontin.nés-eüres, nos deûs, insi ! Si dj'aveu stî on pau pus maline. Et fé 
one miéte di pus I’ toürsiveüse avou li. Il aureut ieû d' l'âme asséz po 
m’ v'lu, maugré sès parints, maugrè l’ curé ét totes lès djins. C'é-st-avou 
mi qu'i s'aureut d'vu marié. 

Lwagnes qui nr-ans sti. Bin sûr, djè l'aureu ieü. Nn-aurins fait on si 
bia p'tit mwin.nadje, nos deûs. 


Asteüre qu'il ésteut trop taurd, tot ç’ qu'aureut éspétchi leü mariadje, 
...si man da léye couruwe èvôye avou onk qui v'neut aus-uch avou do 

l’ twéye ; si soû ét lèye ossi, tofér su tchamps- su vóyes après on galant. 
Èt tot ç' qui lès mwaijés lin.wes rametint à préme, en lés mostrant 
quausu au deugt ; ét lès parints da Bért qui n’ bambyint nin avou J’ 
drwèt do djeu, tot ca audjoürdu, chone si auji à wastè foü d’ leû vêye... 


On seûl côp, èle l'a ieû da lêye... Qué p'tit djivisse, li Bért ; brámint 
pus qu’ léye. Li, fé autoû d'one comére. Bin trop couyon ; do I’ linwe 
tant qu'on vout ! Avou sès marimin.ces qu'évont qwére l'afaire di d' 
si lon. A! m’ chér pitit rindpwin.ne, va! On dimégne, aprés non.ne, is 
’nn’avint 'nn'alé porminé, à deûs copes. Djan-Djáque émineut s’ soû, 
o bwés, pa I’ vêye d'é Mitan... Dizeüs l'aquéduc, peü do frèchau, 
Djan-Djáque aveut brèssi d'vins Mariye, come onk qu'épwate si paurt. 
Brámint pus po I’ capótyi qu’ po l’ pwârtè... Ele djigleut, li grande sote, 
ét rire ét rire. Tot d’ swite nos n° lés-avans pus vèyu. 


Qué ome, li P'tit Bért ! En rapinsant à tot ca d'adon, cor audjoürdu, 
èle ni s' sint pus, Ane... Il aureut pwartè dés-ous, i n'aureut nin stî pus 
énovré. Éle si léyeut pèsè sur li. En mètant s’ brès autoû di s' sipale, 
èlle aspoyeut, éle boureut tot-on costè di s' pwètrine sur li. Afiye si 
massale afteut l’ visadje do djon.ne ome. L'aleut-i rabréssi ? Dj'aré- 
djeu aprés... Dj'a sayi do veüy sès-ouy. S'i m'aveut ieü r’waîti, bin sûr... 


Poqwe tot d' swite après, a-t-èle siti si inocin.ne avou li 7 Si pápà ۶ 
Tot d'on côp, èle l'a vèyu si volti, si volti ; come èle n'aveut jamais stî 
è d'vant. Èt élle aveut ieü peü do gâtè leü-z-amisté... 


Bin au r'pintant asteüre, dandjereü ? È bin, non.na ! S'éle ratüze à 
tot &' qu'i gma ieü dispóy, sès couratriyes, ét lès convóyes, lès p'tits 
rendez-vous étur lès ayes, à l' véspréye tote basse ; ét tos lès côps qu'éle 
s'a léyi fé pa on-ome, tot ca li chone come réfacé. Su tote si viye, i 
gn'a ieü one pitite saqwé d' tot blanc... 


Come li djoû qu'élle a fait sès pauques. Moman n'ésteut d'djà pus 
là avou nos-ótes,.. Ci djoü-là, ci n'aveut nin sti fièsse po dire o l” 
maujon. Papa n'aveut nin fwárt l'agrés do gâtè sès p'tites ; on pau su 
| doüs. Qué lès léyeut s'asclévé avau lès vôyes, dispóy qui s' feume 
trop spitante por li, aveut lévé l’ coyon. 


Fé sès pauques. Poqwé ratüze-t-éle à ca ? Po Ane, ci n'aveut stî 
fièsse qu'è l'églije. Èt lès trwès djoüs qu'élle aveut vikè autoü d' 
Monseü 1’ Curè avou l's-ótes ; èlle aveut compris qu'élle èsteut: one 
pitite djint dau Bon Dié. Qui l' Bon Diè a ossi sogne di lèye qui do 
l' pus binin.méye. Pwis ca "nn'aveut "nn'alé si rate. One choürchiye di 
fleürs rauyiyes pa lès lavaujes, on djoü d'oradje. Ele n'ésteut nin 
pagyinte assez, Ane. I li faleut tot, d'on plin côp. Afiye en rapinsant 
au P'tit Bért, à zéls deüs, éle ridivint on bokèt li p'tite loürdin.ne 
qu'élle a sti one vèspréye addé li. Pwis ça passe ; ét rwéd éco. Et ça lî 
chone bon qu'on-ome faiye cor aprés léye. Li p'tit Déric; avou sès-ouy 

di marou après I’ canari o l’ gayole. Ele rit avou li, co bin en djiglant. 
On pinsereut bin qu'élle è-st-one comére come ça. Aprés, quand éle 
r'ést tot seüle : «Tièsse di sote ! » di-st-èle è léye min.me. 


* * * 


En ristindant lès blancs qu'il aveut falu ramouyi, sès fiêrs ni siyint 
nin. D’ timps qu'is r'tchaufint, èle s'a stampé su luch. I n° court 
qu'one tote pitite miète d'air. Ele nè I’ sint qu'afiye dins sès tch'fias qui 
r'crolenut è s't-anéte ; ca I’ fait frumeji t't-au fond d' léye. Come s'on 
l' baujeteut à tas p'tits bétch è s' có. 


Au plin solia, si pwétrine, tote fréche di souweü énawére, rissouwe, 
chandit. Sès djambes ossi au-d-triviés di s’ róbe ; ça brûle quausu ét ça 
pice quand li stofe djond s' pia d' trop prés. Ele si dut r'culé foü do 
solia. Tot $ cwârps satche come one fleür après l’ lumiére. Mins lèye, 
aprés qwe, don ? S'éle p'leut iésse dins one frisse cwéte d'ombrire, ét 
dés tiénés carésses pattavaur léye... Qué maleür avou nos-ótes ! Si 
cœür qu'ést todi l min.me. Poqwè n'aviyit-i nin avou tot l’ restant ? 


Èile avise qui l’ tchéréye di foüre d'énawére va r'passé. Éle rimousse 
bon-z-ét rwéd. On pau aprés, one blaméye di tchaleür quausu pésante 
a brokè pa l'uch : on-aîradje di té, one miète craus . Lès ruwes grü- 
cyint, totes sétches ; lès quate tchivaus pétint su l vêye dés pids tot 
nawes ; lès traits tinquyint à ikèts ; is laukint à méseure su I’ rouwale 
à plat tèrin. Po toürné su I’ grégne, li tchaur a ridé, en chovant lès 
pirétes ét agni o l’ vóye. One miète après, lès-atèléyes ont chiltè à 1’ 
têre. Èt Ane a oyu di s' maujon lès grosses pates daus tch'faus moussi 
stof dins lès-ièbes do corti. Lès Déric'avint rintrè leü dérène tchéréye. 


Bin one dimèye-eûre, pus rin n'a ramechi. Is $ léyint rapairi dan- 
djereû, divant do distchérdji. Dès brütiadjes di moches à toürnikéts à 
l' finièsse. Lés pinséyes da Ane énn'alint bin lon. Eles ruv'nint come 
é-igniyes pa l’ solia qui féneut à places, qui fieut créche ét talè, qui 
floricheut à blame, po donè grin.nes ét chots, tot rate, come au prumî 
djoû dau monde. 


* * * 


One ombrire baure li finièsse one apéye : li p'tit Dèric! Ô ! rin avou 
ça ; i vint ténawéte copiné avou zéls. Todi one corwéye ou l'óte ; ça 
fait qu'i mousse véci come dins sès nanches. Quand c'ést 1’ froche 
dins l's-ovradjes, on né I’ veut nin. Quand ça lauke, il acourt. Quét'- 
fiye trop sovint qu'Ane èst lève tote seüle. 


Il èst dréssi dri léye, en r'waitant 1’ campagne. C'ésteut leü déréne 
tchèréye. Po distchèrdji t't-à l'eüre, après l’ sogne. Dimwin, nos r'pas- 
serans aus bètrâles.., Qu'i fait tchód ét seülant. « V'loz on vêre di 
bîre ? » Ane si vout r'toürné. Lès brès da Déric, come dés rampioüles, 

si froyint passadje autoü d' léye. Lès grosses mwins sayenut do pougni. 
Ele si rastrind, èle ramine sès deüs brès su s' pwétrine. Mins malau- 
jivemint, ca élle a co s' fiêr. I P tire sur li; i l'aspóye su s' cwárps, ossi 
deur qu'on bure. Damadje qu'élle a one saqwè è s' mwin, èle lütereut, 
come li. Éle si lait séré one miéte, pwis èle si fait pus grosse, èle si 
cotwad, ét en vérinant, zoup' ! éle chape foü d' sés brés. Ele si r'toüne 
en l' maneciant avou s' fiér. 


Mins i l'apice pa l’ pougnèt ; èle si cotape ; li fiér si clape su l mwin 
da Dèric! Lès lârmes li ont spitè foû dès-ouy. Èt ça n'a pus taurdji. 
I n'a pus peü do s' brülé. I twad l’ brès da Ane ét i lî rauye li fiér. Et 
i vore sur lêye. Elle èst dins sés brés. Avou s' pawène, i saye d'assatchi 
li tièsse da l comére po l’ rabréssi. Léye, avou sès deüs mwins, èle li 
rléve si minton. À ! nin ca ! avou sès grosses lépes come dés bwärds 
di taîye. Mins ca n’ li displait nin do s’ sinte è sère ét qu’ lès gros 
gngnos da l'ome li frochenuche au d' triviès di s' róbe, ét s' pwétrine 
asplatiye su l’ cine da Déric. S'éle n'aveut nin peü do iésse tchoufetéye 
ét rabaujiye seülemint. Ele n'aveut qu'à s' choqué au c'mincemint. I 
s'aureut djoké. O I’ place, èle rît à mitan ; èle li traite di vi fou, tot bas. 
Il èst co pus ènondè. 


En toürsiant, i l'a minè étur li stüve ét l’ tauve : on cwin qu'on n'avise 
nin d'à l'uch. Elle i va passé. Ele sint bouchi s' cœûr jusqu'à d’zos sès- 
oréyes... 


Adon, il ont oyu trouplè su l’ vêye : lès-èfants ruv'nint d'é scole. Do 
cóp, li tauve a sti étur zèls deüs. Dèric tanfleut. I s'a cloupè sur on 
chame. 


Lès deüs gamins d'au maisse son-st-abrokèso l' maujon en contant, 
ét s' ricôpè n-on l'óte one afaîre di bu ét d' botons. Ane a rèculè sès 
fiérs po mète di l'éwe au feu. « Moloz l’ café. » di-st-éle au pus vi. 
Cinq' minutes après, lès crapódes ont rarivé avou, pa l` mwin étur zèles, 
li critchou qui va cor o l’ pitite sicole. Déric^n'a ieü qu'à I’ lévé. Ote 
timps, quand i saye autoü d'Ane, il èst tot d’ swite alan.yi do s'córcyi. 
C'ést todi brosse por li. Au bon momint, Ane chape foü d' sés grawes, 
ossi subtile qu'one coloüte. Adon, i s'assit o culot po s' rawè. Et i 
cause di s' feume rèvôye là bin dij ans. Come i tüzereut tot wót por li 
tot seü. Lés-éfants sont là ; il è ralé, one miéte pèneûs, po l'ovradje 
dins lès bièsses. Chále, si fi, lès ramineut d'é Cwayére... 


* * * 


Lés-éfants ont bévu l’ café. Il èst timps d'apontyi I’ sopè. En pèlant 
lès canadas, Ane rapinse. Elle ést tote cwache autoü d' lêye ; su l 
gros d' sès djambes ; Dèric í a planté sès gngnos. Sès antches sont come 
éfouwéyes. Et s’ pwétrine diwébiye, naujiye, qui I’ véjin a spatè mwints 
côps ; ca li fait mau,... on mau qui f'reut come plaiji. 

...Ele éstint co marayes, elle alint, zèles deüs s' soû, au pwin émon l” 
Bawèt, o fond ; addé li p'tite fontin.ne, qué ovradje lès deüs botales ! 
One astantche au-d-triviés do richot qui chore vélà, en vérinant come 
on colévrot. Saqwants wasons rauyis è l'uréye, on fieut on meur : l'éwe 
monteut, monteut. Mins à P difin, li p'tite bate sioeürléye. D'on plin 
côp, tot l’ bazár gróle. Qué daladje ! à I' méseure dés p'tités vüzions 
daus mayanes. L'éwe bize asteüre, en rólant lés wazons, en buclant. 
Ele s'arédje su lés pirétes dau froyin do richot d'énawére qui r'souweut 
dédjà au solia. Ele lance po racsîre li dêrène courote qu'éva tote seûle, 
qui r'glatit cor on pau dins lès-ièbes do pré di D'zos l' Viye. 


Insi Ane, ci n'ést pus qu'one acheléye di sintimints, qui bourenut, 
come dés tièstus, què l’ v'lét fé vorè, l'assatchi foü d' léye-min.me. One 
liwagne êwe, qui bouche ét r'bouche, en flachant su on pèrè, ossi rwèd, 
ossi sauvadje qui s' song qui toque aus deüs costés di s' có. Ane ni 
tüze pus. Tüzé, c'ést co minè sès-idéyes. 


Dimégne, dol véspréye. Quausu tos lés cóps aprés veupes, li P'tit 
Bért monte émon I’ Blanc. S'i fait co bon, lés-éfants iront porminé à 
l' campagne avou leü pére,... on-ome qui n' sét rovyi qu' sés parints 
ont rènè, dins l’ timps, aus fènau-mwès ét aus-awous* po lès cinses... 


I mé l’ fauré uké, quand i passerè... Avou li, dji séré amistauve 
come jamais. Come nuk né l'a stî avou li. Djé P vou por mi tote seüle, 
quand ci n’ sereut qu'one seüle véspréye su tote mi vîye... 


À ! l’ tinu dins més brès, longtimps, longtimps... Et tot ç' qu'i vóré, 
...mi ossi... 


En moussant à l'uch, di d'ssus I’ pavéye, elle avise li pondant clotchi 
d' l'églije, ètur li maujon do djon.ne marchau èt I’ teut da I’ fwadje... 
Li coq rilût, fin vèt’, dispóy qui I’ timps è-st-au sétch... Quand i sonerè 
à veupes, dji n'auré pus qu'aviè one .diméye-eüre à transsi,.. 


Ci qu'éle brichaude co po sopè, c'ést come si one ôte djintqu’ léye 
wideut su lès canadas J’ pélon avou lès crètons qui fritenut ; one ôte 
qu'arindjereut autoü do l’ tauve lès platès-assiètes, lès fortchètes, qui 
trintchereut o pan d' laurd po mougni avou I’ salade. 


...Ossi rate qu'il aurè passé I’ toürnant, dji r'mousseré ét fé lès 
cwanses, po lès véjins, qui c'ést nin li qui dj’ ratind. Dji guédiyeré pa 
P finièsse, Waseré-dje bin r'ssórti ét l'atauchi quand i séré d'vant l” 
maujon ? Boute ! dji trouveré todi bin one sôrte ou l’ôte po l'arètè,... 
po l'apassé. Dji causeré avou ii di d'ssus l’ pavéye. I sèrè addé mi 
qu'i n'é sauré d'djà rin. 

Tot é-st-arindji asteüre. Pus à-z-i ruv nu. C'ést come s'élle èsteut 
rapaujiye... Ossi rapaujiye qui l'anéti qui vint si doücemint, qui 
d'tchind cwéy ét tiène di«d- padri lès tiènes d'avié Moûse. 

Sit-ome èst rarivè, là on bokèt. I tchicote o djârdin. Lès-èfants 
djouwenut su l’ pavéye. Il è r'mousse afiye onk qui s'a disguèrmètè 
avou l's-ótes. Mins tot d' swite il èst r'métu d'à buk ; i récourt trouplé... 
Li sopè èst quausu su l’ tauve... 


...Dirnègne, aprés veupes.,, Quand dj'é duvreu iésse au r'pintant 
tote mi viye... 


Éle rifaît l'ovradje di tos lès djoüs. Mins èlle èst dédjà dîmègne dol 
vèspréye ...Qu'i sone lès-eûres à l'églije. ca li fait do bin... Li clotche 
qui soneré à veupes, dimégne qui vint. 


Tot èst plaiji asteüre : totes sótes qu'élle étind tos lès djoüs, à l 
vèspréye, èle lès choüte seülemint audjoürdu. Lés-atéléyes qui passenut 
su l’ Plin, lès traits èrtchèt su l’ vóye,.. Lès vatches qu'è r'vont en plon- 
cenant, qu'on rétchésse aus tchamps. Lés véjins ascropus su leü sou po 
s’ rapairi po d' bon ç’ cóp-ci. Lès-èfants qui fièt J’ trayin su I’ pavéye... 
Li prumi qui r'mousse, dji n° m'è saureu passe, djè l' rabrésse... Elle 
vóreut fé do bin à totes lès djins, à tot lÏ monde. Poqwè, énawére ni 
nin v'lu on p'tit bétch da Déric ? C'ést si rin portant, ét ca lî aureut 
tant fait plaiji à li. 


T't-à l'eüre, à ۴ plin.ne tchaleür, i choneut qu’ c'ésteut nin por lèye 
qu'i fieut bon. Asteüre, l'ésté, éle li sint pattavaur léye. Come s'éle 
n'ésteut pus odéye di s' djoürnéye qut d'au lon. Là nin cor one diméye- 
eüre, elle ésteut choyuwe. maquéye d'awé travayi tote frèche di tchôd... 
Là I" nét por léye come po l's-ótes. Li nét qui va fè usadje do l’ tcha- 
leür tote li djoürnéye. Lès dinréyes l'ont umè ; li solia a crayelè l 
djane têre dins lès bétráles ; lès foüradjes l'ont covè d'zos leüs-iébes 
totes ritchéyuwes. Tot va r'prinde fistu asteüre, dins l’ fris! qu'on sint 
d' tos costés, qui rapairit come s'on méteut sès mwins èt s' visadje 
dins do l” tiéne êwe. 


...Dins lès uréyes,... wè sont-is, wè sont-is, don ? Lès p'tits cloucs, 
en s' réspondant n-on l'óte, à pus d'on cint, sonenut, clér... Dès ronds 
pieles... Come lès chilètes d'ardjint au goria da l’ bidéte dau cinsi do 
Mont. 


TRE DETTES 


On vout cûre ét l’ for tchaît. 


Vinr'di au matin... Dédjà one eüre divant mèsse, lès bèguènes bré- 
vaudenut é l'églije. C'ést zéles qui douviét lés-uch. 


Li P'tit Bért èst là ossi, assit o fond, timpru come li solia. Là sa- 
qwants djoüs qu’ c'ést l’èstè bon-z-èt tchód su l’ viyadje, ét tote li 
campagne. I s' réwiye qu'i n'ést pont d'eüre, li Bért, come s'i n'ésteut 
pus tot seû è s' tchambe. Dispóy qui Justine èst mariéye, i coütche su 
li d'vant èt l’ solia, matineüs, vint kwésyi à l’ finiésse. Quausu pètchi 
do fè payasse à do si bon timps... Djé l' vou bin wadji, papa ésteut o 
djárdin po sauclé à l’aîreû do djoü. I n’ blankit nin co dri Spontin 
qu'il è-st-à l’ valéye. Lès bélés-eüres, lès pus bèles di tote si vîye, dins 
lès párcs qu'ont r'pris fistu dol nét. Et l' prumire pupe, au matin, qui 
igne si bon. 


Èt asteüre, li P'tit Bért é-st-onk dés prumis à mèsse. 


..One djoürnéye qu'i n' roviyeré jamais, vikereut-i pus vi qu' lés 
rouwales. 


Lès vitraus do chœüûr vórint d'djà flamé. On n’ veut pus bin ç' qu'i 
gn'a d'ssus. Bin sür Sint Joséf, avou s' bon moussemint : one rodje 
cote come di s’ timps ét on tot vèt' mantia, ét l’ brakét su s' brés,... 
po fé chonance, dispóy qu'i n’ fait pus P tchérpéti. La Viège à costè. 
Aus-ôtès finièsses, dés sints, à drwéte ét à gauche : Sint Fiake ét s' 
locét bin r'churé qui r'lüt... Lès-ôtes, dés sintes, mins c'ést lès quénes ? 
Padzeüs zèls tortos, on-écoméladje di p'tits clotchîs. I n° faut nin d'djà 
ièsse biésse po s'i r'trouvé. 


È l'églije, li plin.ne tchaleür d'éyir a r'cüt tot do long do djoü. I 
pèse cor one air tiène ét mate. Mins li P'tit Bért a moussi avou tot I’ 
fris’ do t't-au matin. 


Â! bin non, qu'i ne l’ roviyeré jamais... 


* * * 


Bért a aprèstè s’ mèsse come u faut. Si live è-st-au laudje su I’ tchè- 
yêre à costè d' li, Eyir, c'ésteut Sint Médaud. Nin on ta-ülia au ciél. Do 
bon timps à maque, dés djoûs au long, si li spot dit l' vrai. Audjoürdu, 
c'ést Sint Prime ét Sint Félicyin... Félicyin come li gárde do tchéstia. .. 
Qui dj” su bièsse ! C'ést I’ vinr'di dés quatre temps. Dimégne passé, 
c'ésteut I’ Pintecosse. Avou I’ sémedi qu'on bènit êwe come à Pauques. 

Et londi, cor on djoû d’ fièsse. Come on pout ièsse rovis' tot I min.me. 
Totés grantés mésses, qu'on sone à deüs ou trwés clotches. Bért a sti 
binauje do r'trouvé sés p'tités mésses dés-ovrauves djoüs. I n' vint 
quausu pont d' djins. Ivone o fond, do costé dés coméres, à saqwants- 
ascauchiyes di li. Ivone por li tot seû. 


Èt li P'tit Bért tüzine en sayant do splossi saqwants pátérs. 


C'ést tot-ôte tchóse do n’ veüy l'églije qui P’ dimégne on p'tit côp 
ou d'alé à mésse tos lès djoüs. Tote si vîye dispóy, li chone candjiye. 
On direut qu'éle tint mia échone,,. One pitite saqwé d’ novia, tos lès 
djoüs. Quéne chîléye di sints sur on-an. Dès sints qu’on m'ôt jamaís 
causé. 


Tènawête, on lit dol samwin.ne li min.me mèsse qui l’ dimégne di 
d'vant. Adon, ci qui l’ Bért n'a nin apici l' prumí côp, ça li mousse mia 
en P rilijant. C'ést sovint insi lès dérins dimégnes divant l’As:insion ; 
todi l min.me qui r'vint : Li Bon Diè èst cor avou nos, po pus wére ; 
tot rate il è rîrè... « Tristitia implevit cor nostrum...» C'ést come ça 
s’ passereut cor asteüre... Insi, d' timps dés vacances, quand nrèstins 
p'tits, Pârin, li papa da moman, v'neut one samwin.ne ou deüs d’meurè 
avou nos... Qui nn-éstins d'loüdjis tortos, quand il è raleut,.. 


* * * 


Nin co si timpru I’ corâl : i roufléye dins lès montéyes do docsau... 
Li «dominicsau» d'djeut-i 1’ Bért, quand il èsteut roufion, qu'i n'ésteut 
nin au dri do flachi au-d-triviès d' tot en v'lant ramete... 


I sone su l’ viyadje à I’ pitite clotche : one pitite gréye clotche, 
qu'éva abîye, qui s'éwáre quand I’ soneü é-st-énovré. One mayane 
tantafaire. Lès côps d’ clotche èvont pattavau I’ viyadje, su tote li 
campagne. Li campagne, tüze-t-i l Bért, qui r'lüt avou dés mile pièles. 
I stritche dés feus d' totes lès coleürs ; dés p'tits sagwès qui s' cotchès- 
senut dins lés-iébes ét couru su lès fistus. 


Asteüre li solia flame dins lès vitraus. Su l’ pavéye di l’avant-chœûr, 
plic, ploc, dés p'tités lumiéres, dès bleuwes, dès rodjes, dés vétes ; dés 
djanes qui lumenut ; mins dés coleürs come distinduwes, ragrandiyes 
avou d' l'éwe. Afiye on rond feu fin blanc sbritche ét pété aus-ouy... 
Li min.me, su I’ ri, quand I’ solia potche d'one co che su l'óte au d’ 
triviés dés-órnias... 


Dés trokes d'éfants abrokenut éfouyis. Tot d' swite rapaujis, on 
côp qu'on-z-avise ma sœûr ou l’ vi maîsse. 


Fonsine dau Frére avou s' pèlisse. Ele dut souwè à grosses gotes 
dizos. Pélajiye qui clépe su s' baston... Tot ratchutchuwe ét qui s' 

rencréte, Mária d'émon l’ sècrètaîre… Et I’ grosse Maríye qu’osèle tote. 
Dandjereü, c'ést mésse po sés djins... 


Èt Ivone ? Non.na, audjoürdu èle ni véré nin. Poqwè véreut-éle 7 
Ca, audjoürdu, c'ést come one fin do monde. 


..Lés raupins sont bin ramiches ; ét tchafiaus, m' chone-t-i. Lés 
marayes su lès bancs si r'toünenut maugrè lès «Psit' ! » da l’ sœüûr. 
Li maisse fait clapè on côp sès deugts. Rin qu'on côp. Dréssis, dès- 
omes ۱ On s' djoke ; on €rankiye pus. 


Tènoz, ténoz ! là bin do rametadje dins lès djins. I gn'a qui l' grosse 
Mariye qui n’ ramechiye nin; bin assite, quausu éssoktéye. Su I’ 
tchéyére, sès grossès fèsses, totes bóméles ét molitches. Dj'in.me ostant 
veüy one pausse qui lève trop rwéd, qui va brotchi foü do l` mai... 


Ê, là, Pélajiye ! Là qu'élle arin.ne Mária dau sécrétaire. Portant 
èles ni s' p'lét sinte. Dès ramadjes por on galant, dins l’ timps. Qu'éles 
n'ont nin ieû nuke... C'ést I’ vi marchau qui conte ca. Dispóy combin 
d'ans si vèyèt-èles evi insi, lès deüs viyès toürpénes ? 


* * * 


Ô bin ! di ç' côp-ci, Monseü l’ Curè, vos v's-avoz r'métu !... C'ést 
tot l' sonadje. Li P'tit Bért n'étind pus qui l’ coron do l' cwade qui 
ranche à méseure su l’ plantchi do docsau... Li corâl a s' dos à l'uch 
do I’ sacristiye. I fait dés chinéyes aus-ótes-éfants. Li grand maisse èl 
va qwére pa l'oréye ét I’ mète à gngnos su on banc. Li roufion s’ 
cotape on pau, ca : «Di qwè qu’ dji m’ mèle, grand laid djan-mélis' ! 
Djé l’ diré au curé.» Dandjereû qu'il è moufetéyerè. Avou on monseû l` 
curé co pus fèl qui l’ maisse qui n’ vaut nu maye, nin pus. 


...A Il difin, Doliye, li méskéne da nosse curé, avore pa luch di 
d'zeüs, en chavetant dés savates. Elle èst tote vîye do s’ trouvé o 
chœûr ; pwis élle empwinte lès sceürs, en comélant sès cotes dins sès 
grantés skéyes. Élle tchawetéye tot bas aus sœüûrs. Elle dimeüre one 
miéte bauyaute ; pwis élle èva en r'foürbant sés-ouy è s' divantrin. 


Ma sœûr supérieüre dit one saqwe aus deûs-ôtes. Li cine do I’ pitite 
sicole trévaudje lès tchéyéres po-z-alé addé l’ maisse ; ét I’ vîye sœûr 
sit Dolive,., Lés-éfants, su deüs rindjiyes, évont.... lès crapódes po 
c'minci. 

« I gn'auré pont d' mésse, audioürdu. m’ fi » di-st-èle Pélajiye en 
rid'tchindant l'eglije... 

« Poqwè ? » ca li a chapè sins-i sondji. Il in.me co mia ni nin sè- 
pe poqwè qu’ ‘gna nin messe. Mins Pélajiye, en choyant sès spales 
fait sine qu’èle n'è sét rin ... 

...Faut-i ralè, s'i gn-a pont d'mésse ? 


Èt c'ést drole : t't-au fond d' li-min.me, c'ést come one saqwé 
d' contin. One saqwé qui r'véreut di d' lon ; là pus d' vingt-ans, qu'il 
èsteut co scoli. Afiye aus prumîs qu’arivint, Madame Maisse criyeut di 
d'ssus s' sou qu' gn-aveut nin scole ci djoü-là. Li novéle potcheut d'onk 
à l'óte co pus rwèd qu'one bale. Li maîsse aveut co s’ mirin.ne... 

Dj'a l’ mirin.ne 

Quéwe di rin.ne ! 

Cint côps, s' djè P di, 

ça passe todi... 
Nin pus malaují qu’ ca po s'è fé quite. Mins l’ maísse si sogneteut a- 
vou dés r'médes di farmacyin. Tant mieüs por nos ! I trélondjineut s' 
mirin.ne saqwants djoüs. 


Mins do contintemint insi, ca n' dure nin. Tot d' swite Bért sint 
come on pwéds ; one saqwé qui n'ést pus d'à buk ; qué li va manqué 
tote li djoürnéye. Come do d'vu ovré sins one ostéye qu'il aureut 
prusté au lon. 


Sins sondji à dire one pátér, i vout 'nn'alé. — O I’ place, i d'meüre 
rasta. — I J’ sét bin asteüre : do n’ nin awè stî à mésse, ca l’ va trèboulè 
tote li djoürnéye. Ci n'ést nin tant po v'nu dire saqwants pátérs qu'i vint 
è l'églije, tos lès djoüs ; ni co po lire totes lès fièsses daus sints qui 
florichenut t't-au long d' l'anéye. Si vraîye priére, c'ést do djonde su 
sès lépes, su s' linwe, li Bon Dié. «Vrai Dieu ét vrai homme. »s'apin- 
se li catrézime. Monseü I’ curé, pate à pate a fait d’ li on-ome qui n’ 
séré jamais pus d'asséne, qu'en-zalant tos lès djoüs à P comunion. 


C'é-st-on vrai walon d’ Doréne, nosse Bért. I né l’ faut nin v'lu a- 
passé avou dés colibétes ou dès viyés matènes. Ci qu'ést vrai, i né l” 
faut djonde, li tnu. Come tos l's-ótes avaurci. On sti d' grin qui chil- 
téye fin sétch ét pèsant o satch qu'on l’ wide. One bèle pire bin r'ton- 
duwe ou bin chép'léye. Li vrai, po Bért, c'ést do ièsse, zèls deüs 1 Bon 
Diè, on côp pâr djoû ; do iésse ossi addé qui si l' Bon Dié li purdeut pa 
I' mwin. Qand i rarive do banc d' comunion, i d'meüre li pus longtimps 
qu'i pout sins causé, avou l'óstiye su s' linwe. Is sont échone: Si veüy 
volti ét iésse échone, on n’ trouve rin à dire. On n’ cause qu'avou lès 
cis qu' son-st-au lon... 


En travayant, c'é-st-avou dés parèys tíüzadjes qu'i vike. Li pire va 
bin ou bin èle ni s' lait nin fé. Li solia grogne ou faît l’ djivis' ; todi 
contin, todi binauje, li Bért. Si vicadje, c'ést do ièsse avou papa ét mo- 
man ; avou Marîye tant qu'éle n'a nin co fait I' nuk. C'ést ièsse amitieüs 
avou tot l’ monde. Di l'amisté tot-autoü d’ li tant qu'i pout. Si mwaije 
djambe satche tofér, ca li pond d' ténawéte ; on mau qui n' vout nin 
lachi. Sovint i agne su s' linwe po n' nin djémi tot wót. On prind ca 
autoü d' li. Li Bon Diè a bin v'lu soufri ossi. 

Su tote l'anéye, lès saqwants djoûs qu'i n'a nin sti à I? comunion : on 
djoû do mwès d' fèvri; moman né l'a nin léyi ‘nn’ alè au matin : 
«Rin à fé, mon parent ! Pont d' rime, ni d' rame», sins one saqwè d’ 
tchôd. One samwin.ne au márs' qu'il a stî fayé. Èt I! Vinr'di-Sint. 
Come il a sintu adon qui ١ Bon Diè n'ésteut pus su I’ têre ! Tos cès 
djoüs-là, il a stî come ènovrè, mau è s’ pia. Pwis i r’tchaîreut si au- 
jiyemint dins ç qu'il ésteut éd'vant : one pitite ársouye; on-arédji aprés 
tot ç’ qu'on n’ pout nin. 

+ ے * 


Est-ce qui ٢ Bon Diè ni fait nin bin tot c' qu'I fait ? Waite, mi, 
d'abórd ! Saqwants-anéyes à l’ câriére. Il a apris s' mésti,.. Il a rovyi do 
créche. A vingt-deüs-ans, i n'ésteut nin biacóp pus stindu qu'en sórtant 
d'é scole. On p'tit «y-ome», qui n'a pont d’ cougne, on-ome por one 
ri éye. Et c'ést tofér li p'tit qui passe lès bérdouches : sit-accidint. I 
li faleut co bin ça, d'djeut-on. On l'aureut bin dit, ca é ! È bin, c'èst 
d'adon qui m’ vîye a tote candji. C'èst Monseû l' Curè qu'énn'a ieü 
l'idéye avou I' Blanc. Mi, dj’ n'i aureu jamais pinsè : fé P’ tayeü d’ pire 
mi tot seü. Èt dés si bias-ovradjes ; papa énn'ést si fiér, co pus qu’ 
s'i l's-aveut fait. Èt I Blanc, d'vant one saye qui dj'a fait à m’ móde : 
«W'as’ siti qwére l’idéye do fé one saqwé d’ si bia, don, m’ fi ? » Et 
I' vi ome a dés lármes plin sés-ouy. 


O IF maujon, nn-èstans come dès p'tits dieüs tortos échone. Dji veu 
volti papa ét moman. Quand dj’ lès rabrèsse à I’ novèl an, djè lès sère 
à lès fé paumé. Is pinsenut qu’ c'ést po fé l’ drole. À bin non.na !... 
Portant, dins l’ timps lézi aveut-i mwints côps toürné l' bouchon ! 


Ed'vant, li Blanc Goyét, c'ésteut on socon. Asteüre dji n' saureu pus 
viké on djoû sins li. 


Et lès bèlès-eûres addé Catèrine. Dins I’ timps, alè èmon ç djin-là, 
...One fétinse di réfwárci gamin, qui vout fé d’ l'ome. One miète come 
quand on fait l’ tchét è scole ou qu'on-z-ést l’ seûl à-z-awè d’s-alumètes 
po fé dés fornias dins lès uréyes aprés l'iviér. Mostrè aus-ôtes qu'on 
n'ést nin si couyon qu' zéls. Asteüre, Catérine, por li, c'ést quausu one 
mére. Èt ۲ Bon Diè dut 'nn'awé do plaiji, quand li P'tit Bért rabrèsse 
li vîye djin d' bon cœûr, qu'éle sint l’ seur. 

Et Monseü I! Curè ! Ed'vant, peü do I’ rèscontrè, il aureut broké 
dins on trau d' soris. Asteüre, i l' veut avou dès-ôtes-ouy. I wèst nin 
tofér courant à l cure. Mins tos lès djoûs à mésse, c'ést pûr li qu'il 
a l’ Bon Diè. C'ést li qué l'i a minè. C'ést co li qué lî a trouvé si vraiye 
vêye. Peü do l’ disbéli, quand i né l duvreut jamais sèpe, ostant qu’ 
po iésse própe po-z-alé à I’ comunion, i d'vint d'méfiant, li P'tit Bért, 
d'méfiant po tot ç' qu'i fait, tot ç' qu'i ratüze surtout, t't-au long do 
djoü. . 


* * ^ 

Il è r'va. Sins sondji qu’ moman va d'mandé poqwè qu’ gn'a pont 
ieû d' mésse èt qu'il a tant ploncené. Il a lèyi couru sès tüzadjes, bin 
one diméye-eüre, sins boudji ; come qa, assît su s' tchéyére. 

I gwa pont ieû d' mésse. Poqwé ? I n'è sêt rin. Il in.me co mia né 
P jamais sèpe. 

Aléz ! à l'ovradje ! Dji sèrè co taurdu tote li djoürnéye... Èt portant, 
dj'énn'a qu’ po m' arin.nè. 

I n'ésteut nin co d'one diméye-eüre à l'ovradje, qu'on soneut à 
mwárt,.. 

Moman a couru addé li : « Mon Diè ! m' fi, quéne afaire ! » 


Djé l’ sinteu bin ! Ô ayi ca ! qu’ djè I’ sinteu bin. En-z-i r'sondjant 
asteüre, dèdja d'vant do m’ lèvè, djè l'aveu su I’ dos. On djoû d' pétche, 
qui tot toüne mau. 


I n’ s'aveut nin r'pwésé do cwárps pûr nét ; ét-s' mwaije djambe pè- 
seut co pés qui l’s-ôtes djoûs. 


I n'i aveut nin fait atindon po c'minci. I fieut si bon, à l'uch. Li 
solia tot grandiveüs su l' campagne ; ca l'aveut ragaîyi on p'tit côp. Nin 
po longtimps. 

Il achéveut do chéplé one pire. Il aureut v'lu braire, braire come 
on-éfant. Et i s' sinteut sétch, come si ga n' li aveut rin fait. Co 
bin i li purdeut one radje ; s'i n’ s'aveut nin rat?nu, il aureut pingni 
su l' cayau come on-assoti, pingni avou l' chérpia ét s’ masséte. Po tot 
distrüre. 


Braîre à poüri sés-ouy,... ca nè l’ f'ré nin todi ruv'nu. Et pwis quéne 
vüzion do braire por on curé. Aprés Ç'ti-ci, ci sèrè on-óte. On pus djon.- 
ne quét'fiye. Bin sûr nin si bèrdèlaut, ni si èyauve. 


Wc 4 


Doliye aveut stî mwints côps toquè à l'uch. En né l'oyant nin ra- 
mechi, à I’ fin, èlle a moussi... Il èsteut mwárt è s' lèt, avou s’ tchape- 
lèt dins sès mwins. Quét'fiye dédjà d'éyir à l’ nét. 


* * * 


On n’ brait nin on curé. C'ést nin l’ móde. Mins quand min.me, tot 
۲ viyadje èsteut d' doû. Et l’vi Macadaye, qui n’ va ni à mésse ni à rin, 
ét qu'é conte dés chayétes ét dés laides su lès curés, s'aveut rèssèrè 
è s' cayon, peû do veüy lès djins. 


On fèneut co, mins c'ésteut, su l' campagne, come s'on n'aviseut pus 
٢ bon timps. On-z-aveut deur po travayi, pésant dins tot c' qu'on fieut. 

T'as bèle à dire qui ç’ n'ést pus li qu'est là su l’ tauve. On l'a conu 
paurlant ét vicant; qui d'djeut mésse, qui prétcheut à sès djins. Qué 
odis’ co bin, ét tofér lès min.més tarames. On saveut bin qu’ c'ésteut li 
qu'aleut l’ drwét do djeu. Ténawéte i pwarteut l’ Bon Dié à on malade 
aprés mésse. I s’ pormineut afiye aus grands djoüs autoü d’ léglije 
po dire si bréviaire. Dés-ans au long avou nos-ótes. Da nos-ótes, co d' 
pus qu' nos tiénes, ét qu' nos téres ét nos pires. 


I n'anteut wére di djins. Jamais lés cis qu' ca l'zi aleut. Aus djoüs 
d' dicauce, i s' récwéteut o l’ cure. Nin come li ci di Spontin, qui lütche 
todi po vos prinde à gougne. I n° p'leut mau, 1’ nosse. Li, c'ésteut ad- 

dé l’ ci qu'a do guignon, qu coureut. Qué l'advineut, quand v's-èstiz 


o pènin. 
* > * 


A l’anéti, quausu tos lès carioteüs s'ont lave ét r'fé alè leüs tch'fias. 
Pwis avou l'camusole dés-ovrauves dimégnes, il ont stî à binde dire 
leû tchapelèt à nosse curé. Lès cis qui rarivint da l campagne, après 
P sopè, ont stî wèyi on bokèt. Et ç' n'ésteut nin come afiye qu'on va aus 
mwárts : on dit saqwants «Salut, Mariye», pwis on cause d'ovradje, 
d'on martchi ou d'one passéye. Po trélondjiné ٣ chije, on conte aus 
prautes,.. 


Ewoü qu'on-z-aveut métu nosse curé, o l tchambe di d'zos, on-z- 
oyeut züné one moche, cwinkyi one tchéyére co bin. Et d'au lon, on- 
z-étindeut grücyi lès pirétes do l’ rouwaléte d'autoü d' l'églije... Cor 
one saquî qui v'neut. 


Monseu 1’ Curè ésteut moussi come po dire mèsse d’ timps d` cwa- 
rème. Èt gn-a nin on chinár qu'a gougni s’ vèjin po lî mostre lès deüs 
pids, avou dés nwârès tchausses di lin.ne, qui brikint foü d'zos l' blanke 
aube... come deûs-orèyes da on live è cwéte. 


* * * 


On-z-oyant sonè à mwârt, li P'tit Bért v'leut couru à l'cure tot d' 
swite. Moman l'a rat'nu : Taurdjoz on pau, m’ fi, qu'on l'eüye arindji.» 
Il î a chorè one miéte aprés... I s'i a értchi o l’ place. On p'tit crèkion, 
tot rastrindu. Ét qui s' sinteut bin tél qu'il ésteut. Ratchutchu pitit sa- 
qwé ! va ! Si gauche antche brikeut pa padri s' camusole. On p'tit 
bolome... Lève tès pids, don,Bért, o l’ place do buclé parèyemint su lès 
rondès tiésses daus cayaus o l’ vóye. I n'a nin d'djà ieû l'idéye do r'lou- 
kè pâr là, en passant d'vant 1’ maujon daus coméres d'émon Rolaine. 


S'il aveut p'lut ièsse tot seû addé I’ mwärt. Djonde sès mwins. Et 
l riwaiti longtimps, longtimps... Avou s' sorire, nosse curé, su tot 
s' visadje. Nin t't-à fait ca qui dj' vou dire... Li cwane di sés lépes 
satcheut on pau do drwét costé, come chinár on tot p'tit cóp. Insi so- 
rieut-i, nosse curé,... Come Bért s'è sov neut asteüre ! quand au catrè- 
zime, on raupin broubeleut on biésse méssadje. Et ossi, s'i sayeut do 
n'nin mostré trop fwárt qu'il èsteut binauje. Ténawéte en véyant on- 
ovradje do P'tit Bért. Li cóp qu'il aveut tchéyu su s' dos, qu'il aché- 
veut li p'tite costri. Ayi, t't-à fait l' min.me. Dji m'è sovin come d'au- 
djoürdu. Qui nn'i èstan ın.“ cor adon ! 


Et s'i pleut causé one miéte avou. Li dire tot. Tot, ç' cóp-ci. Li 
d'mandé ci qu'i saveut bin, li, asteüre. Bért n'ést nin storné asséz po 

n' nin bin sépe qu'il a s' croque ossi. Qu'on djoü ou l'óte. I n' si r'mét 
nin rwéd assèz. Après sit-accidint, i lî choneut ièsse rifait po d' bon : sès 
fwaces ruv^nint; tos lès djoüs il èsteut pus virlitche. Li ? on-ome à 
viké cint-ans. Moru ? Bon po l’s-ôtes. Tot nintieüs qui dj’ su. djè l’s- 
ètèrerè tortos. I fauré on côp d' ma po m'awè. 


Qué côp di stomac! quand ça li aveut r'faàit mau tot do long di 
s' gauche djambe. Et ç’ n'aveut nin sti on côp en passant. Li jin.ne 
n'énn'aleut jamais po d’ bon. Il ésteut djostè, rin d’ pus sûr. 


On n° pèrit nin pa s' djambe. Non, mins i n’ lí faleut pus fé l’ luron 
asteüre, en solévant dés tchédjes. I d'iv'neut todi pus flauwe. Ét I’ 
min.me pire, li mwés passé qu'i fieut baudelé come rin, asteüre i d'veut 
ratinde papa ou ١ Blanc po l’ lèvè zèls deüs. Èt dj’ n'è pou rin, é mi, 
s'i m’ faut massyi, ét r’ massyi li min.me goléye come si dji mougneu 
dés spénes. Ét qu' ca n' distchind nin. Si dj' n'a pus goüt po rin di 
ç qu'i gn'a à I tauve. 

I r'waite sés mwins da li. Ses mwins qui sont si spitantes, si adrwètes. 
«I fait ç` qu'i vout d' sès mwins. » di-st-on dins lès djins. En-z-oyant 
ça, i div^neut grandiveüs, grand, co pus qu’ l'églije. I fait djouwè sès 
deugts, qui sérenut ossi deur qu'on vérin... «Noste Albért, di-st-i pa- 
pa, il a dobe niér. » Èt dire qui ça tchaîrè tot è pèces. Co bin ça li 
done di l'angoche,... one angoche qu'i co  reut bin fou. One radje 
ossi. Et n' rin sawé fé conte, don ! 


Ét tot d'on cóp, divant nosse curé, si cwéy, si binauje, direus' bin ? 
Moru, ci n'ést nin quét'fiye ci qu'on pinse : cloupè dins on fond nwâr 
trau... Li trau da I’ citerne éwoü qu’ l'ome au avèt assatche lès-èfants, 
s’apinse moman quand nn-èstins roufions. Ci n'ést nin quét'fiye si tè- 
ribe qui ca. Moru sins brut, come on s' éssoktéye d' timps d' prandjére : 
l'air tot-autoû, chandiye au solia, brouye cor on pau en balzinant su 
dés müzadjes di moches d'api. Tot d'on côp, on-z-ést lon. On-z-étind 
cor one pitite saqwè. on n’ sêt pus qwe... C'ést tot. 


Tu INE. 


Sémedi, au matin, pont d' mèsse. Li P'tit Bért a palantè o lèt. Li 
djoürnéye, i l'a cotayi à totés miscotriyes, à tchiktè. Ostant dire rin. 
I s' rafieut do ièsse à l’ véspréye. Is d'vint cor alè dire leü tchapelèt, 
zèls deüs, l Blanc. 


Mins à I’ cure, i gr-aveut o l’ tchambe. dès djins qu'is n°’ con?chint 
nin. Dol parintéye, dandj'reü. Deüs-omes ét one comére qué l's-ont 
r'waiti d’ crésse, a-t-i choné. Pwis on-z-a fait come s'is n'éstint là. 
Deüs póvriteüs. maugrè qu'is s'avint quausu r'niéti à dimégne. 


* * * 

À ! n° pus veüy nosse curé è s't-églije ! Dimègne, c'é-st-on capucin 
d' Ciney qu'a fait lès deüs mésses. A I’ vole. Sins prétchi. One pitite 
diméye-eüre po chaque ; l'afaire ésteut chuméye. Et qu’ ça fieut mau 
do-z-é-veüy on-óte dins lès nanches da nosse curé. 


Aprés non.ne, Mária d'émon J’ Sècrètaîre ét Dolfine ont sti dire leü 
tchapelét. A l'eüre, dimégne passé, qu'on soneut à veupes véci. On-z- 
oyeut tot-autoü, lés clotches d'aus-ótes viyadjes. Nos, gn-aveut pus rin. 


On l's-a r’vèyu, on pau après, lès deüs viyés tarames, dizos lès 
tiyous, ratchaweté... Tchatchatcha ! Quéne afaîre, don, m’ fèye ! 
Aureut-on bin pinsé ca d’ zèls ? Tot come lès-ôtes dimégnes aprés veu- 
pes. Èt Mâria l'aveut è l'âme qu'on n’ l'aveut nin uké po-l'éssévli. 
« Dj'i a sti dire mi tchapelét. On n'a rin à m' dire. Mins dji n' p'leu 
mau d'i couru si rate qui ca. Is l'ont bin véyu.» 


Lés-omes èstint crévés-odés do fènau-mwès tote li samwin.ne. Lès 
carioteüs avint souwè cinq djoüs d' rote, avou P tchimîje aclapéye tote 
mate à leû dos, ét lés-ostéyes qu'on pougne didins fines crausses. Nin 
one place po s'i stitchi ét s' rapairi. Tot do long do ri, i n' court pont 
d'air ét P’ rotche ricût au solia ; on né P wase djonde. 


On n’ s'a rlévé d' prandjére qu'à l'anéti. On soneut l’ prumi 
cóp au salut à Purnode ét à Durnal ; cor à Spontin, ca c'ésteut vint 
d'Ardéne. A Dorène tot ésteut staté, aureut-on dit. Come si l’ viyadje 
ésteut fin miérseü au coron do monde. 


Èt come gn'aveut dés-étrangér' d'au lon à I’ cure, i nos choneut 
qu’ c'ésteut d'djà tot ; qui nn-avins pièrdu nosse curé po d' bon ç' cóp- 
ci. 


* * * 


Li londemwin, li djoû d' l'étérmint, do matin, li maurli qui monteut 
I! bi ésteut come a-oürlé avou totes cès couratrîyes-là d’ curés. Il è 
voreut d' tos costés o chœûr. Dés-éfoufyis, dés djan-mélis'. Wéte bin, 
l' bia mossieü ! come si c'ésteut l prumi côp qu’ dj'apréte por on- 
ètèrmint. Dès-ènovrès qui fyint volé P cote. Come `l aurint stî è leü- 
z-eglije. 


Ayayaye ! qui ca fieut mau ossi : lès curés qui tchantint tot l’ 
timps. Portant is s'é p'lint bin passé, lès bwèrlaus ! Li ci d' Durnal, 
avou S' bwargnasse vwès, à disdjokè lès sints, qui vout maistri tot I’ 
tchèti. Et l’ grand èwarè tchante co do nèz, come on pèneteû. Lés-ótes 
sayint do I’ racsire, en aftant, en tchapotant o «Dies Irae». Dès spi- 
türes di latin qui stritchint d' tos lés sins. One pire dins one basse. 
Co bin I’ gréye tanisse vwès do ci d’ Purnode poüsséle divant l’s-ôtes, 
boute ê boute ! fliche-flache, come `l astchait. Quausu à móde di riséye. 

Co pés qu'à veupes à l'adóration, paç'qu’adon li nosse lès t'neut à 
gougne. 


Li parintéye, dés bias djémènes ! dés djins da I’ vile. Stéks come 
dés scaursons, qui fyint ١ rinflé véci. Adon qu’ c'ésteut nosse curé da 
nos-Óótes tortos. Deüs monseüs, dés pèle-panse à péte-au-cu ét tcha- 
pias-buses. Li trwésin.me su lés tchéyéres, on réfwárci gamin, tot bo- 
t’nè o visadje. Do costé dés coméres, one madame qu'aveut l'air seure 
au d' là avou dés finés lépes. 


, L'ofrande dureut co qu’ mésse ésteut faîte : totes lès djins d’ Dorène. 
Et brâmint dés cis qui n’ moussenut è l'églije qu'aus-étérmints ét à 
Méye-Nét, au Noyè. 


Li mayeür, li p'tit talieür tot jin.nè do ièsse li ; onk dés prumis. Èt 
I’ sècrètaîre. Ténoz ! il a tchèssi l’ tchin à Puch... I clapeut s’ boule su 
s' pwétrine. Vous' wadji qu'il a répété one eüre au long d'vant s' mur- 
wè po s' tinu d'à façon, à s' chonance, come i veut aus monseüs. Èt 
i t'a co l'air d’awè cássé l’ pate à coco, sês' ! qui c'ést li qu'a tot fait. 
Dj'in.me ostant veüy Félis' di Mauyin, qui faît I comissaire avou on vi 
brassárd, qu'on n' li d'mande rin, aus fóres ét aus passéyes. 


Lès cinsis s'avint moussi à dimégne. Saqwantes n'éstint nin au drí do 
sire lès módes. Portant leüs âdes n'alint nin fwárt avou zèls : trop lau- 
djes, ou bin trop strwétes. Surtout lés cis qui brokint co bin o costume 
qu'is s'avint marié. Avou dés pléyüres qui n'alint pus avou lés djouwe- 
riyes d' leû cwárps. I gn'aveut qui li P'tit Henri qu'ésteut bin dins sès 
loques ; i n'a qu'à tchwèsi dins totes sótes di camusoles qui va quènetè 
áre ét ote, qu'i pice à onk ou l'óte ; ca faít qu' c'ést s' dos ét sés brés 
qui s'ont métu di sqwére avou totes sès pices. 


Lès carioteüs avint rabizè d'à l’ cariére abiye po passé à l'ofrande. Is 
n'éstint rabiazi qu'à dadaye : one própe camusole ét leüs solés d' di- 
mégne. Is montint o l’ grande nèf, en t'nant leü calote dizos l’ gauche 
brés. One miéte jin.nés do iésse si wót e l'églije. Afiye is sayint do 
’nn’avisè onk su lès tchèyêres, po li cligni l'ouy. Rin qu'à ça, li P'tit 
Bért qué lés waiteut do docsau, lés-aureut r'conu, min.me dins on- 
ôte viyadje. Et qu’ leüs tch'fias sont todi come craus, blankis avou I’ 
poûssère di pire. 


On véyeut cor one quéwéye d'omes toürné autoü do mwárt, ét lés co- 
méres si bourint o l'néf, peü do ièsse lès dérènes. Efoufiyes come dès 
pouyes qui courenut à iute à l’ pleuve. Eles ni s' métint one drî [öte 
qui d'vant l’ bi. Et quand élle avint bauji l’ platène, en rid'tchindant, 
toürnéyes su lès djins, èles rabrouyint on pîtieûs visadje, come on pau 
dórlin. 


Lès curés, o chœûr, riwaitint aprés I’ fond. Est-ce tot, ç' cóp-ci ?... 
Su I' prumire rindjiye, li parintéye : lés deüs-omes copinint échone ; li 

raupin tíjeneut è s’ nèz avou on deugt, à mitan r'toürné su lès coméres 
qui montint co. 


Adon, pa l pwate do passe au laudje, il a couru plin l'églije, one 
blaméye d'aireü cor on pau chandiye, frisse quand min.me. On-z- 
oyeut brütyi dés djins come dés moches di d' pad'zos lés tiyous. Lés 
dérins-éfants, lès deüs pus p'tits pa l mwin da ma sœûr, passint cor à 
l'ofrande,on-z-a broké bon-z-ét rwèd o «Libera». 


..In paradisum... En léyant I’ mwárt dri zéls, tos lès curés avorint, 
en $ kiboutant, o l’ nèf qu'a stî d'on plin côp bôguîye d’ soutánes èt 
d' blancs surplis. Lès cis qui sayint do passè d' crèsse aftint lès tchè- 

res. 


Et P soçon ét Piére d'émon Jènîye, qu'avint métu leûs calotes su 
P bèniti do fond, ont rid'tchindu l' bayau, zèls deûs. 


Èt on-z-a tchèrdji P’ vacha sur on camion à deüs tch'faus. On P rè- 
mineut à Parfond'viye, aveut-on dit. 


Et nn n'ans pus stî qu'étur nos... fins-miérseüs,... dés-órfulins. 


...Lés ruwes d'au camion ni grûçyint nin co su l vóye divant mon 
Céline, ét li p'tit curé d’ Purnode ésteut dèdjà distèlè. I monteut à 
grantès-asplanéyes li rouwale Joassin, po-z-èralè pa li d'zeüs, en sèrant 
s' bréviaire dizos s' brès. 

Quand I’ novia curé è-st-arivè à Dorène, li P'tit Bért l'a sti trouve 
po l'ovradje qu'i fieut por è l'églije. Nosse vi Monseü 1’ Curè n'aveut 
jamais dit à pèrson.ne ci qu'i compteut fé. Ni co rin dins sès papis. 

L'ovradje, i l' payeut à fait. I n'aveut jamais prèssè Bért po-z-achèvè 
pár... 

Li novia curé n'a seü veüy ci qu'on p'leut arindji avou dés pires qui 
n'éstint co tortotes faites... 

Elle ont d'meuré èmon li P'tit Bért. 

IV. ..Nin pus bia qu'on-ôte, valet ! 
C'est po tortos. Vint on djoû qu'on 
flitche... Tot rate, i tè l' faurè lève, 
avou rin dins tés potches. 


Lès djoüs ét leüs miséres 


On djoû do l' samwin.ne passéye, Bért toürneut seülemint à I’ rou- 
wale Joassin ; Ivone ésteut d'djà su l'vóye. Po I’ racsire, il a lanci. 
Quand i l'a ieû ratrapé... Ivone l'aveut ratindu d'zos lès tiyous... 
Bért èsteut prêt-à paumé; i tanfleut tot coürt. Ét tossé ét tossé qu'i n' si 
saveut rawè. Di ç' djoû-là, il a bin sintu qu'i n’ saveut pus aye ; c'ésteut 
tot. Il èsteut au coron d’ sès lans. Èt dispóy, il è r'va d’ mèsse divant 
P «Ite, Missa est ». 


Li prumi cóp, Ivone l'a vèyu si péneüs, si mèsplètche ; élle a pinsè 
qu'il ésteut fayé. Su deüs-ascauchiyes, èle a sti addé. Non.na, rin n'aleut 
mau. Ele n'a wasu s'éqwéré poqwé qu'i 1’ léveut insi. Li londemwin, 
qu'i nn’ aleut co d'vant l’s-ôtes, auriz co bin stî ärdiye assèz po couru 
après 7 Lès djins ! On s'aveut d'djà r'toürné èyîr, qu'éle quiteut lè- 
glije duvant mèsse faite. 


Chorté asteüre, in, Bért ! Portant ca toüne come c'ést s' goüt. I né 
I’ v'leut pus arin.né. Ele ni fait nin aprés nin pus. Qui vôriz d'óte ? On 
prind ca autoû d’ li, ét c'ést tot. 


Quét'fiye ofri s’ pwin.ne au Bon Dié avou l’ restant ? One saye à fè... 
Si passé d'one pitite saqwé d' timps d’ cwaréme, ni pus fumé jusqu'au 
Sémedi-Sint, ét arédji po-z-é rólé one, ca va co... Mins n' pus causé 
avou léye ! I "nn' aveut pèsant, si pésant. Et maugrè tot, c'ésteut cor 
one jèsse di grandiveüs, s'on--z-i sondje bin. I n° v'leut nin veüy Ivone 
si fé mau d' li. Dédjà d'vant, i li aureut pwartè li spès s'éle roteut à tot 
p'tits pas po n’ nin alè pus rwèd qu’ li. Bile êsteut si amitieûse ossi ! I 
rovieut do fé P seur. 


Ele li choüteut si volti cause d’ sés-ovradjes. Choneut-i. C'ésteut 
quét'fiye fé lès cwanses. Non.na, èle compurdeut bin ç' qu'i d'djeut. 
Elle advineut. Avout one comére insi, i 'nn' aureut fait dés miraukes. 


Totés biéstriyes. N'i sondjans pus. I n' si vout pus arété avou léye, 
pwis c'ést tot. I gwa qu’ mi qu'énn' aurè do mau. Lèye, aurè rate ôte 
tchóse à pinsè, dandjereá... 


I n’ faureut pus awè à tûzè, ni co s' sov’nu. S'on pleut tot rovyi à 
fait, rovyi tot à s’ móde. 

Dédjà au matin, ca li pète en s' rèwèyant. Il a longtimps stî on p'tit 
nawe po s' lêvê ; mins, rin qu’ l'idéye qu'i l’aleut r'veüy, zoup’ ! on-ome 
foû do lét, ossi gaîy qu'on pinson. Dol djoürnéye. si l'ovradje n'aleut 

nin, ou s' `Ï ésteut mau aiti, rin qu’ do pinsè : dimwin, à mèsse ! il ès- 
teut rabéli. 


C'ést tot asteüre. Tot ! Et c'ést li qu'ènn’ èst l’ cause. Èt i tint co tant 
à lèye ; i djériye aprés, c'é-st-on vrai maleür. Èt ci n° sèrè jamais pus. 
Né l’ pus veüy qui d'au lon. Lèyi place à on-óte. S'i n'aveut nin stî ome; 
i s’aureut cayi à tchülé d’ radje. On-óte ? Nuk né l’ viéré volti come 
mi. 


I faleut ièsse bábau portant po sondji qu’ leü-z-amistè p'leut "nn" alè 
pus lon. Li néveüse daus coméres d'émon Rolaine, vos ! Et li, on ca- 
rioteü ! Pwis quand il aveut div 1u on vrai ome di mésti, on monumen- 
tisse avou brámint d' l'ovradje divant li... on bia galant, vormint ! 
Riwaîte-tu on pau au murwè po veüy ! On tchutchu visadje. rabrouyi. 
djanausse ét gris. On p'tit vi ome. Catche-tu, don, ti vas sbarè les 
djins. Et quand i s' sitampe,... ca, i nè l’ sóreut pus noyi,... si gauche 
pate a créchu d' pus qu’ l'óte ; s'i vout mète sès deüs pids astoK onk 
di l'óte, il èva d' triviès. 

Dji t' riveu co si bin, sés' Bért, à djok sur one djambe, tot aspoyi su 
t” crosséte ; ét l'óte di djambe, qui bale quausu, qui n’ siév à rin, come 
on tchin qu'a mau sès-onglètes. 


Et sès brès ? W'è sont-is lès dobes niérs, s'apinse papa ? Dès pias 
totes oles pindenut aus pougnéts. Si sièrvu longtimps do l’ masséte, one 
béle broke. One deureü si nuke o drwét brés ; lés cóps d' mártia so- 
nenut è s' pawène. Sès deugts sont tot d’ swite riwèds autoü d’ l'ostéye. 
On djoû, tot rate, i fauré lèyi ouve. 


I taudje one miéte d'assit, po s' ripwèsè ; i lait pinde sès mwins ètur 
sès gngnos. Tot s' cwárps vôreut flitchi. Il èst tot cwache dins totes 
sés-acoplüres, en s' v'lant dréssi. Aléz ! n'iktéye nin tot ; boute ! I s' 
rimèt à l'ovradje. I s' vout vinkè. Tot tène, valét ! Il èst tot nauji. 
I n'a nin co travayi one diméye-eüre. Ci qué li va co l’ pus lon, c'ést 
moman. Jamais po s' plinde ; portant éle ni r'cheüt pus wére di caurs 
da li... Co tchaîr aus córdéles da papa èt li p'tite gangne da Mariye. 
On stroupyi o culot. 


Dire qu'il a crwéyu ièsse tot r'fait di s&t-accidint. I chaleteut. Mins 
nin po criyi. A l'ovradje d'au matin à l’ nét. I gn'aveut qui l' brune 
qué l’ fieut state. Èst-ç* Françwès en l'apougnant ét ۰ cotwade ? 
C'ést l’ vrai, adon il a sintu one saqwé crochi è s' djambe. Êlle a 
d'meuré pésante jusqu'au londemin. Pwis ç'a sti tot. Portant dédjà 
d'vant, i li monteut one jin.ne tot do long di s' djambe. mins si fond... 
I l rovieut. Quét'fiye one samwin.ne après l’alivète avou Françwès, il 
ésteut assit su s' chame à l'ovré. Quand i s'a r'lévé, il ésteut tot rwèd : 
mau mètu, ét d’ meuré longtimps insi, a-t-i sondji. Mins l’ londemwin, il 
ésteut à l’ tauve; i s` drésse ; li djoûweriye a v'lu grogni, ét l mau dispóy 

si antche a d'tchindu è si gngno. On djoù au matin, en s’ lèvant, il a 
choné qui s' gauche djambe ésteut pus grande qui l'óte. 


S'il aveut co ieü l’ coradje o l capotine do travayi totes sés-eüres. 
C'ést nawe qu'i d'vint. Nawe qu'i puwe. Aprés li rid'djuné, i vóreut 
d'djà fé prandjére. Adon, i s' mwaijit. Il apice sés-ostéyes. Auwe là, 
m’ fi ! Tot d' swite i n'a pus pont d' niér. I faut lèyi gotè à I’ têre l'os- 
téye. 


Là saqwant timps, quand éle taudje one miéte addé Bért, moman 
sint bin qu'éle jin.ne ; ça li fait mau, à Mérence. Mins n° vaut-i nin 
mia léyi l'ovri à s' móde sins l'aurgouwé. Ele guédiye d'au lon. Ci 
mèst nin qu’ li P'tit Bért réne tant qu’ ça. Jamais po duré. Ele si 
rastind po n'i nin couru ; ca n' li va nin, bin sür. Mins li mostre 
qu'éle transsit, qu'élle si tracasse ! Avou ça, il ést tot ramwinri. I 
n' tint pus péceséchone. Èt c'ést si malauji do I’ fé mougneté on 
pau. On direut todi qu’ pus rin né li gostéye di ç' qui gn'a su l’ 
tauve. Ele ni sêt qwé tûzè po I’ ragostè, sins fé chonance qui c'é-st-one 
miscotriye por li tot seû. 


On bolét qu'élle értchiye dispóy... dispóy todi. On-éfant qui n'a 
jamais sti bin rétu : on p'tit nintieüs, croufieüs ét vèssu ; on tchèt d'a- 
prés I’ Sint-Djan. I n'a nin créchu. C'ést co rin d' ça. On p'tit ome 
qu'aureut fait s' vóye ossi bin qu'on-óte,., Mins sit-accidint. Quand 
min.me il a choné tot-on timps qu'i s' ragrabouyeut po d' bon. Nosse vi 
monseû l’ curè lî aveut trouve ç’ qui li faleut. Fiér, on-ome, nosse papa, 
èt grandiveüs ! i l faut étinde dire : «Noste Albért ! » I 'nn'a plin s 
bouche .. Quand li p'tit mèst nin avaurlà. On pére ni dut rin mostrè à 
s' fi trop aujiyemint qu'on-z-ést contin d' li. 


Et là on bokét, ca n’ va pus qu’ sur one pate. Qui sereut-c ? Il 
èst todi pus choyu, come onk qu'a lèyi sès fèsses à l’ bouwéye. I n° tint 
pus dins sès âdes... Uké l médecin ? Li P'tit Bért è f'reut dès brès. 


È s't-ovré, li P'tit Bért si rèssère tote li djoürnéye. D'méfiant. Peü 
qu'on n' végne veüy ci qu'i caye sins rin fé quausu. Come onk qui fait 
mau. Ed'vant i s' catcheut po travayi... Travayi ? 1 n'è fait d'djà pus 
po sès crosses. On p'tit quârt d'eüre, nin co. Sès brès, sès pougn èvont 
djus. Do mau à places come il aureut ieü dés cóps. Adon, i s' djoke ; 
ca iré quét'fiye mia t't-à l'eüre. Ï r'maye saqwants côps. Tot d’ swite. 
sès brés sont come mwärts. 

I d'meüre ascropu su s’ chame, avou sovint s' tièsse asto do l' pire. 
Quand i s' rissatche, qu'i r'douve sès-ouy, tot toüne autoû d’ li ; i 
danse divins sés-ouy dés ratchatchas tot gris ; ét ça toûne à ’nn&ièsse 
loüte. Si tiésse chüle tote. I s'éssoktéye à mitan. Quand i r'vint à li, 
il èst tot frèsinant, ét l' tchau d' pouye court à s' dos. Èt ca sère à sès 
timplis. 


E vou-dj causé o l' maujon ? Ayi, ca è f'ré onk di trayin. Tant qu’ 
dj'a co I’ fwace do m'értchi véci ét fé saqwants-eüres... 


* * * 


...Maurdi passé, à l' vèspréye, li Blanc l'a rapwärtè o l maujon 
dins sès brès. Tchéyu flauwi di tot s' long è l’ovrè. 


* * * 


À ! qu’ ça chone bon ! si lèyi ravótyi o lét ! bin chandi. Moman a 
ristindu cor on côp lès linçous. Li Blanc l” tineut su s’ chou o fautul 
en ratindant. 


Bin racrapoté asteüre ; bin rascouvié,.. I aftéye sès pids èdjalès à 
one bolante brique ; one ôte à s' dos. Qué plaiji do r'tchaufé sès mwins 
totes riwèdes ét sètches, étur deüs draps, qu'ont aurdé one pèlaque di 
tchaleür. Surtout "nn'alé o lét come on vos-i a cloupé, sins tuzé pus lon. 


« Éstoz bin, m' fi ? Avoz tchód ? »Quéne pwin.ne plin sés-ouy, o 
vi visadje, co brámint pus aviyi di ç' tchóde-ci ! 

À ! moman, vos l'avoz cor one tote pitite miéte da vos tote seüle, 
vosse pitit ! Li p'tit qu'élle a ieü qu'on n'é ratindeut pus. On póve 
pitit da dés vîyès djins. 


Li Blanc a couru à dadaye tèlèfonè émon I’ vi Chès, au médecin di 
Spontin. 


« Quéne chance, don m’ fi, qui l’ Blanc ésteut là. Maîsse, on-ome, 
dins on pènin come asteüre.» Li lèt aveut stî distchindu do là-wót qu'on 
tchin n'a rin ieü lévé s' quèwe. Ét tot arindji d'à buk à I’ valéye. 


Ca vo-t'-là, tin, Bért ! ritchèyu o l’ min.me tchambe pa d'zos. A 
l’ min.me place, avou l’ finiésse divant sés-ouy, po bin li mostrè qu’ lès 

djoüs èvont, évont ét lès nêts. O min.me lèt qui po st-accidint... O P 
tchambe ; on n'i a fait dispóy qui I’ noce da Justine ét saqwants dinès 
d' couchét. 


Deüs tréches di s' vîye vont s' ridjonde, si r'ssódé. come s'i gn-aveut 
rin ieû d'óte. Mins tot ca, li P'tit Bért n'i tüze nin co. Il èst trop odé. 
I s'éssoketéye tot doücemint. 


«Vos m'auriz d'vu fé v'nu brâmint pus rate, rameteut-i l' médecin o 
P coujéne, quand il a ieü véyu ét r'toürné li P'tit Bért. Il èst fwärt lon; 
flauwe come on mwinre tchèt ». Èt en r'brokant o l` tchambe : « En 
tout cas, o lét, mon parent. Ét mougni là, m' fi ; s'on s' vout ragrabouyi 
ét ièsse bin rétu tot rate : li fricasséye au laurd ou au djambon. Téna- 
wête one pinte di Gauloise da I’ brèssène di Purnode avou on djane 
d'ou d'dins. On vièrè aprés... Tot ç' qué li gostéye. Mins mougni, mou- 
gni à blame. Èt nin dés lètcherîyes, s'i vout r'prinde fistu abiye. » 


+ * * 


«Ci què li gostéye li mia.» Todi ça, cès sâcrès médecins-là, quand 
l’ malade é-st-au coron, qu'i gn'a pus rin à fé. Li Blanc ratü eut à tot 
ça en-z-éralant,., 


Èt l pêve vi Miyin, don, qu'a moussi o I’ tchambe en róstant s' ca- 
lote... Qu'a d'meuré stampe, paf, avou sès-ouy qui n’ véyint nin èwoù 
qu'is waitint. I s'a distoürné bon-z-èt rwèd po 'nn'alè. Èt s' lépe èt 
s' minton qui v'lint tron.nè. 


Èt l’ Blanc èst ralè s’ rèssèrè, co pus tot seü qu’ jamais. I li aureut 
falu ossi s’ pougn aprés... Après qui, dwé ? 


Et lès djoüs énn' ont 'nn'alè. Dès djoüs si tot paréy tortos, qu'i 
n' si sèt pus sovenu di ç' qu'i gn'a ieü, ci qu'il a sondjiné tot do long 
do ٣ samwin.ne. Dès djoûs, dès samwin.nes ét dés mwés. Quausu po 
fé on-an. 


Lés cis qu'ont stí djon.nes avou li, ont stí veüy lés coméres po d'bon. 
Is sont mariés dédja saqwantes. Lés djon.nes-omes d'asteüre, c'ésteut 
dés réfwárcis gamins quand i coureut co lés vóyes. I n'a pus po s' rabéli 
qu’ deüs ou trwès djins. Lès cis qu'i veut I’ pus volti : Catèrine. Do 
matin, quand èile èst bin sûre qu'il èst li tot seû. Li Blanc à l'anéti. Is 
d'meürenut échone, sins quausu moufté. Binaujes do co ièsse zéls 
deûs. 


Ivone ? Di li-min.me, il a lèyi ouve do l’ veüy. Pa grandiveüsetè, 
dandjereü. Peü do iésse plindu. Ou bin ésteut-i jin.né do iésse si mau 
rassonrè addé one si bèle djint? 


Béni quand min.me li Bon Dié qué l'a métu su s' vóye, qu'a fait cléri 
è s' cœûr tant d’amistè !... I 'nn'a co do r'grét, s'on-z-é-cause divant 
li. Mins c'é-st-one pitite djintsins brut. 


Au pus sovint, il èst tot seü. Si c'aveut stî dins l’ timps, i "nn' aureut 
ieû pésant. Mins en travayant à s' compte, i s'aveut arindji on vi- 
cadje sins tant dés djins. 


Ét lès djoüs si splossenut, onk aprés l'óte ; li djoü di d'vant si parèy 
qui I' ci di d'mwin. Sinon qu'i l” faut bin veüy tél qui c'ést. Pont d'a- 
vance do v'lu iésse aveüle. Li quinzin.ne passéye, i s' léveut co bin 
tot seü. Asteüre, moman li dut sot*nu d'zos sès brès por li savetè 
saqwants-ascauchiyes. . . 


I n'a pus qu’ dés táüzadjes, su l’ timps qu'ést iute, lon èri, bin lon 
dri li. Come il aureut d'djà viké dés cints-ans. 

Viyés rascrauves 


On dimégne... Là combin d'ans 7... I soneut l` dêrin côp à deüs 
clotches : «Dji va à veupes, savoz.» aveut-i dit en s' ritoürnant on pau 
su P sou. Il aveut baloüji on bokèt su lès bâres pa d'vant l’èglije : ça 
tchéyeut vraimint bin ; pérson.ne do l' maujon avaurlà. Evóye come 
on live pa mon |’ Ramu ét l’ Tiène Adam. 


Is 'nn'alint porminé : Djan-Djâque et li ét lès deüs fèyes dau vi toneli. 
Deüs wèspiantes, dés solévéyes, one miéte sossotes. One miéte ? One 
miète brâmint, dandjereü ! Ci qui vint d' tchèt... Avou one mére come 
èlle avint. Ét pwis on n'a jamais vèyu dès djon.nès coméres come u 
faut énn'alé bérólé avou dés galants dins lès bwès. Ca, is 'nn'alint pa 
l' vêye dè Mitan. 


Djan-Djâque, pus aroutinè dins lès cotes, tineut I’ sene pa I’ brès ; 
li pus viye, Mariye. Li P'tit Bért. quausu péneüs, siyeut Ane : one 
nwároute pitite nozéye, todi ossi néte qu'one crintche. Quét'fiye cor 
inocin.ne,... quét'fiye... Mins êlle èsteut d'dja fine sote après lés-omes, 
dijeut-on. 


O bwès. li vóye sovint à d'tchindéye, toüne mwints cóps divant do 
ièsse à l'aquéduc. Là c'é-st-one grande uréye, avou dés cayaus èt dès ro- 
tches. On n'è sét veüy li d'zeüs, nin co l'anéye qu'on fait lès manéyes e 
c' taye-là. One uréye qui s'tape au laudje. come lès fouyas da on gros 
live. Etur c'é-st-on tchèrau. Lés djoüs d'oradje, lès-êwes et lès sankes 
grólenut pûr là en grülant jusqu'au Bocq, brâmint pus d'zos. On conte 
qu'à l Révolution, saqwants djins d` Dorène s'avint catchi d'zos 
l'aqueduc. One nét, lès grossès-êwes, dispóy à I’ copéte, lès-ont èrtchi, 
k'moudris. Is n' l'ont jamais pus raconte. 


Dizos lés bassés rames daus bouchons, pad'zos lés opes da saqwants 
ièsses, i n’ rissouwe jamais ; li vêye, au pus sovint, ci n'ést qu'on frè- 
chau avou dès longuwès seurès-ièbes, I faut qu’ l'anéye seüye à I’ sè- 
tcheü po qu'il î féye auji rotè. Ôtemint, on-z-i mousse come dins on cos- 
sin : one saqwe d' wake. Dins lès-ièrbéyes, on n'ést jamais sûr ٤ 
pid. Qué novèle. lès djon.nés coméres avou leüs bons fins solès ! 


Djan-Djàque n'a nin tant fait avou I’ sène ; i brésse didins ét l’ ca- 
pótyi ét l'oskiné. Ele djigleut, li grande sote ; li djeu li plaijeut. Su 
trwès-ascauchîyes, il ont sti iute do wachis'. Èt li P'tit Bert, li ? Jamais 
i n’aveut djondu one djon.ne djintdi-d-si prés, ni I’ sêrê insi dins sès 
brès. I l^ pwarteut sur li. Ele li neut rabréssi pa l' có avou s' tièsse 
ètur si spale ét s' pwetrine. Il oyeut bouchi s' cœür. Si visadje dins lès 
1۷8۳۰ tchivias qui sintint come li sauvadje. One jin.ne lî monteut dins- 

ouf ; one angoche qué I’ sitrindeut fin fond ; qué l’ sitron.neut à I’ 
gwadje. A on momint, i li a chonè qu'i l’ sèreut pus fwärt, ét lèye, èle 
si léyeut "nn'alé, mwins' riwède dins sès brès. 


« À ! dj énn'ireu bin squ'à Paris insi ! »Èt ç'a stî come à I’ cariére, 
quand on sone one eüre, qu'on-z-ést à mitan èssoktè après 1’ marinde. 
Li P'tit Bért s'a rèwèyi d'on randon, on pau loûte, è-igni... 


Adon su lès finès-ièbes do I’ pisinte,... on n'aveut pus qui l’ pid 
à lévé,.. is "nn'ont 'nn'alè en s’ tinant pa I’ brès. Djan-Djáque ét Ma- 
rîye avint pris bizéye divant. A on toûrnant, il avint stî réfacés... 


I n’ fieut nin bin, li P'tit Bért ; i l’ saveut bin. Qu'aureut-éle dit, 
moman ? Dizos ! brès da Ane, i vikeut one sagwè d’ mol, tiéne et 
fris’, qui pèseut su s' mwin. One saqwè qui fieut tûzè à on frut... Tot 
do long di s' cwárps, Bért sinteut sès niérs tinquyi, jusqu'é s' có. Il 
ésteut tot muwè. I d'veut bouté po causé ; il afteut, il aureut v'lu bé- 
guyi. Si I’ djon.ne comére s'aveut aspoyi one miéte di pus sur li, i 
n’ s'aureut pus seû ratrnu. À ! l'apici dins sès brès ét I’ séré à I’ si- 
brótchi, come s'i gn'aveut pus rin ieü d'óte su l’ têre. 


I cléricheut asteüre o bwés.D'au lon, tot-à I’ valéye étur lès bures 
daus-aubes, li ri r'glaticheut à places, avou dés tatches d'ombrire quau- 
su bleuwes. Su l'uréye, à leü gauche, il ont avisè lès prumirés frambau- 
jes Élle èstint sogneüses, cit-anéye-là. On s'a métu à coude. N'éstint-is 
nin v'nu po ca ? 


Doréne, ci n'a jamais sti one tére à frambaujes : saqwants topéyes 
o l” vêye d'é Mitan. Öte pau, gn'a-t-i co ? Quét'fiye ossi o Bwès do 
Sèrdjent ? Dins lès tayes do bwès ét lès clérias. Come dès tot p'tits- 
aubes tot ratchutchus por on djárdin d'éfant. 


Li P'tit Bért chorteut lès cochas. Goürmande, Ane siplosseut lès 
ronds fruts nwârausses ét l’ coudeü ni saveut sire. Lès lépes da Ane, 
totes roselantes énawére, ont sti rate tchauboréyes ; Bért l'avise ét come 
il aveut one pitite air chinár : «À ! ci n'ést nin jusse, ca ! » Lés fram- 
baujes qu'élle aleut mougni. èle lès tchôke o !' bouche da s' galant : 
ét li s' lait fé en riyant. Djeu d'éfants! Ayı, quet'fiye. Ca tot d'on côp, 
élle aspóye si mwin au laudje su lés lépes da Bért, po li fé méte one 
baise. Adon, adon ! Si Ane aveut stî ci qu'on d'djeut, come on P dit 
co... Bin sûr, adon... 


Il éstint bin djintis o l’ place. Is s’ tinint pa l’ mwin astok onk di 
l'óte, stampés à l'uréye, sins pus rin dire... A on momint, Ane a lèyi 
'nn'alé s' tièsse su li spale da Bért. Ele s'a r'ssatchi ossi rate. Li P'tit 
Bért avou s' brès autoû di s' taye l'a raminé addé li. Èt 1" sèrê d’ tot 
prés. Come èle si r'toürneut po l’ riwaiti, dins lés-ouy da si p'tite mayon 
il î a vèyu one saqwè qui s' doneut, mins si djinti, si inocin maugrè 

tot. Il a tûzè qu’ moman n'aureut nin stî choquéye do lès veüy insi 
zèls deüs,.. Pwis on-z-a d'tchindu tot doücemint pa I’ pont do l tran- 
chéye sèpt. On s'a cor arètè on bokèt po coude, su lès uréyes, dés p'tités 
fréjes qui meûrichint au plin solia. Pwis piyame - miyame, jusqu'au 
Bocq. 

Combin d' timps ont-is d'meuré rasta, aspoyis su lès báres do Pont 
do Trau ? L'éwe court, court todi. Ewoü va-t-èle ? W'alan 4 ossi ? 
Divant do iésse à l’ bate qui baure li ri d'triviès, êwe ni boudje nin, 
direut-on. On né l’ veut alè qui d'astchéyance quand one laudje pou- 
yuwe fouye di sauvadje rubárbe i néviye : one tote pitite naçale. Pwis 
tote li laurdjeü do ri gróle à l’ valéye di l'astantche. L'éwe risbiktéye 
si lan énéri, en chülant ét dès spitüres ét do l' chume di tos lès sins. 
On pau rapaujetéye, nin po longtimps, l'éwe divint prèsséye tot d'on 
cóp ; èle chore : come one coloûte, en vérinant, èle si stitche ét file ètur 
deüs rotches. Óte pau, èle zoubéle en poûsselant, iute di saqwants ca- 
yaus. Lès finès-ièbes, come one tièstuwe, èle lès cossatche, dés djoüs, 
dés djoüs d’ rote ; èle lès cocheüt sins-avrnu à lès rauyi. Et dés totès 
p'tités blankès fleürs montenut flori au d'zeüs. 


Aviè l’ pont, i gn'a on gofe ; lès-êwes toünenut tofér dés pèlaques di 
chume, ossi djane qui dol crin.me qui lève. Pwis I’ ri spite ét sclipe 
évóye. Pus iute, dizos dés topéyes d' aurnias à bachète su êwe, i fait 
quausu nwár. Dès longuwès-ièbes fièt tchapotè dès p'tits feus, todi ét 
todi : dés p'tités lumerotes qui blawetét ét frumeji tant qui l’ solia 
stritche do djoü au d'triviées dés fouyes. Pwis à on toürnant, li ri èst 
rèfacè, dri dés bouchenis' à trokias. On l'ót co grûlè, rameté ét distinde 
à P difin, come s'i r'mousseut è têre. 


A ç` momint-là, dés nüléyes di warmayes s'évolint do ri, di-d-pad'- 
zeüs l'éwe. Il è v'neut, il è v'neut. One pûr one, éles batenut leüs-aiyes 
à galop po monté, pwis éles si léyenut rid'tchinde. Êles rimontenut à 
dadaye po r'toumé, ét todi ca qui va. En stritchant au lon trwès rwè- 
dés quéwes, co pus fines qui dès corons d’ nwár filèt Ane ènn’ a ieü 
dins sés tch'fias. Li P'tit Bért lés-i rósteut pontieüsemint. Ane soriyeut 
en l’ waitant : « Savoz bin qu’ gn a brâmint qui dirint qui vos-èstoz 
on drole di galant. » 

— Et vos, qu'é d'djoz ? 


— Ô, mi !... Qui c'ést damadje, nos deüs, Damadje qui v's-éstoz 
€'qui v's-éstoz, ét mi ç qui dj” su.» Et come Bért fieut l'loürd : «Nn- 
aurins fait nos deüs on si bia p'tit mwin.nadje. » 


Adon Bért a v'lu fé d’ l'ome. Il éstint vis asséz tos lès deüs po... 
Portant. i I sépeut bin : jamais moman.... ét papa co pés... 


«Ô, n° sayoz nin do fè , m’ chér, di-st-èle. Vos l’ savoz ossi bin او‎ 
mi. N'é causans pus. I n' nos faut nin gâtë nosse djoürnéye avou ça.» 
Binin.méye pitite djint! Li P'tit Bért ï èst co. Èt tot d'on côp, èle li 

aveut d'mandé do l’ rabréssi, quand is s' quiterint : «Non.na ! nin 
asteüre. Tot rate. Nos pórins tû è à ôte tchóse. Èt nos deûs, i n’ faut 
nin.» 

Mirauke d'one bèle djoürnéye ! qui div#neut dédjà brune dins lès 
fonds. Li solia ni lumeut pus qu’ su lès d'zeüs. One flame lètcheut cor 
one miéte à I’ fine copète lès grands-aubes do Stiè. Au Bocq, dispóy 
lès prés ét lès bouchons, l'ombrire monteut, réclóse dins lès tienes. Èt 
P ri 'nn' aleut todi, li. I tchapoteut tofér ét brouyi su lès pires... Is n° 
dijint pus rin. Is r'waitint astok onk di l'ôte, êwe vinu d'à P’ bate. Tot 
d'on côp, is s' ont sintu "nn' alè avou F pont, qui r'monteut I’ ri, cho- 
neut-i. Po qué voyadje ? Rin qu’ zèls deüs. Èt Ane one miète sibaréye 
a pris l’ brès da Bért, come one djintqu'a peü do toumé... Mins ca n'a 
nin duré. Il ont rovyi do n° nin waiti ôte paut qui l'éwe. Et tot a ristî 
rasta d'on plin côp. I gn'aveut pus qui I’ Bocq qui chüleut tofér en 
"nn'alant,.. 

Nn ans r’gripè pa l’ pisinte à gritchète, qui cópe au coürt à l’ vóye d'è 
Cwayére. Su lés d'zeüs, li solia spiteut co dés p'tités rondés lumiéres qui 
tron.nint à I’ têre. djanausses. flauwes, come sur one vîye imaudje tote 
èpoûsseléye. 


kd + * 


Cor au djoû d'audjoürdu, li P'tit Bért sè l’ dimande : En rarivant di 
s’ djoürnéye, poqwè ésteut-i si binauje ? Il aureut v'lu fé bone acoute 
à totes lés djins qu'i réscontreut. I n'aveut rin ieü portant. rin qu'on-z- 
aureut p'lu conté. Èt ç' djoü-là, à I’ nét, i n'aveut pont ieû d'agrés nule 
paut, avou nuk di sés soçons. Il aveut ralé coûtchi tot timpe. 


Evóye lès samwin.nes, èvôye lès-ans. I li faleut r'compie lès mwes èt 
lès djoüs d' fièsse, po co bin sepe quéne anéye qui c'aveut stî... Ane 
s'aveut marié... S'i دامع‎ nin dij ans, gn'a todi bin sûr iût; Pace qu'i 
faleut bin, aveut-on ratchaweté dins lès coméres adon... Ésteut-ce li 
vrai ? Li P'tit Bért n'é saveut pus rin. 


Il avint d'meuré dés-ans sins s' jamais pus réscontré po dire. Quand 
il aveut r'voyadji aprés s*t-accidint. i l' vèyeut tènawëte au matin, après 
mèsse. en quitant d'émon Sohét. Éle rimonteut li rouwale Baurbète 
d'awé sti minè si p'tit dérin è scole aus sœûrs. Is fyint vôye èchone 
jusqu'au Bati ; nin l’ timps do biacóp causé. Ele l'ataucheut co bin di 
d'ssus s't-uch, quand il aleut émon I’ Blanc. 


Là nin co chis mwès. I roteut cor on pau ; en r'montant d'au Bas- 
Stiè, èle l'aveut racsi. Il aveut stî tchwèsi dés pires à I’ cariére da 
Greûze, à l’ gûre. Éles sont co là tortotes. Lès f'ré qui qu’ vóré ! Quand 
on-z-aveut sonê à l’ cáriére, il aveut lèyi 'nn'alè l's-ótes. I n'aureut pus 
seü lès sire. Il értcheut l’ pate on bia vî côp, ét i nè I’ v’leut nin mostre. 
Ane l'aveut pris pa l’ brès, qu'il aveut si deur. Ele taurdjeut d' lèye- 
min.ne. s'élle advineut qu'i n'è p'leut pus... e Ci n'ést l prumî côp qui 

nos "nn'alans insi nos deüs » di-st-èle en riyant. Èt li P'tit Bért l'aveut 
come ritrouvè ossi djon.néte qu'éd'vant. I 'nn' aveut ieû tchód plin $ 
cœûr. 


« Sov aoz co bin di ç’ qui v's-aviz dit, adon ? 
— O0! ayi ca ! Qui nn'aurins fait on bia p'tit mwin.nadje, échone. 
— È bin, vos "nn'auriz fait onk di martchi, mi pêve djint. Rassonrè 
come dji su. 
— Dji v's-aureu sogni, là, m’ fi... Poqwé nin ? Adórloté come pás-un. 
Vos-auriz stî r'létchi come on via qu'a deüs méres. » Èt adon, en n’ 
causant pus po couyoné èt li sérant s' brès dins I’ sêne : ¢ Et vos 
pwin.nes, nos l's-aurins pwarté nos deûs. Èt mi, dji v's-aureus ieü 6 
mi,por mi tote seüle. » 


Poqwè ni nin vos l” dire asteüre ? Elle î pinse dés côps assèz à zèls 
deüs, por on djoû qu'éle li pout dire tot wót... 

Ést-ce li vrai qu'éle dijeut ; qu'elle ésteut ossi inocin.ne qui li adon ? 
Ayi, li P'tit Bért énn'ést sûr asteüre. Si آج‎ sereut cor à r'fé... Il è-st-on 
pau pèneüs aprés côp. Avou lès quénés-idéyes aveut-i sti porminé avou 
léye ci dimégne-là ? I n'i waze pus tüze. 


I s' pout bin qu'il avint tnu è leûs mwins,... ci qu'aureut p'lu iésse 
one grumiote di boneür. On mouchon dins leüs mwins, qu'il ont lèyi 
révolé. Maugré ç’ qu'on d'djeut dés fèyes dau Toneli. Ci n'ésteut nin 
quét'fiye P vrai adon po Ane. Là I’ coürt ét l long, wai ! Li, ci mèst pus 
qu'on-ome foutu ét ca aleut bin come ç'aveut sif. 


Mins qué boneür do bin sépe qu' Ane né l'aveut jamais rovyi. I 
l'oyeut co dire... Is s'avint arètè on bokèt divant do iésse dins lès mau- 
jons... Li dire tot bas, en l’ sérant. qui d’ s” awè vèyu volti tote one vès- 
préye sins sondji à mau, ci sèreut todi por lêye lès pus bélés-eüres di 
tote si vîye. « Quand dj’ duvreu vikè pus d' cint-ans. > 

L'inocin.ne pitite lurone ! A!m' djinti p'tit spwè !... One apéye, il 
a r'véyu li bèle pitite nozéye comére, li chére pitite Ane d'adon, maugrè 
I’ djinîon pau disflaniye qué I’ tineut pa I’ brès. 


C'ésteut po tote si nét, qu'i n' cligne nin on-ouy, one frisse aireü qui 
court è s' tchambe.., One si doüce mwin su s' front. 
es 
3 

Nosse pôve Pitit Bêrt 


Dimégne passé, en r'passant d' mésse avou 
papa, li gros d'émon l' rodje man.man èt li 
p'tit Chále li ont v'nu dire qu'on-z-aveut criyi 
po Louwis l Crolé èt por Ivone, li nèveuse 
daus coméres d'émon Rolaine. 


* * + 


Dins on poli, c'ést todi l' min.me guinse : s'i gn'à one pouye qu'a l” 
créva, à dadaye lès-ôtes dârè d'ssus ét ۲ plonké à toà ét P’ dranê... 


«C'ést t” sacraméneté pàr qu'on vout, dandjereü, in, Bért ! » On li 
aureut mayi bon-z-ét rwéd on cóp d'awe, i n'aureut nin sti pus vi... 
«Fais pés qu' fwace, Bért, divant cét'-là. Tant qu' ti n'és nin tot seü. 
Qu'on n' veüyenin qu' t'és dismantchi. » 


* ` * 


« Ça fait qu’ Louwis va d'abórd satchi à l' cwade avou l's-ôtes insi, 
di-st-i Châle. 


— N'è saviz rin, vos, Bért, avou Louwis ? 

— Ô ! di-st-i papa, là bin on gros mwès qu'on nè l' veut pus avaurci ; 
don, m' 7 

— Là todi bin quate samwin.nes, si nin cinq’ > Bêrt aveut quand 
min.me ieü I’ timps do s' ragrabouyi on pau. 

«Djé l’ vou bin crwére, in, Châle, di-st-i l gros. Èt r timps, don, li ? 
Avou tot l'entend-tu qu'i lí a falu po s' fé bin v'nu d'aus vîyês matantes. 
— Comint a-t-i fait po-z-awè l'intréye vélà, ê ? 

— Ci n'a nin stî tot seü. Tantia qu'il i ont sti r'fé on plantchi dins one 


tchambe là-wót. I n'a nin co si mau tchiktè s' djeu. Mins asteüre, la onk 
qu'ést pris à s' maísse , Mária todi ! 


— Taîs/-tu, va, twè ! 


— Ô, maleureû ! Il a falu fé ét fé po ièsse l'ome d'afaire. Nin co si 
auji avou lès viyés djins. Mins on mununiér, on 'nn'a sovint dandji dins 
on mwin.nadje. Et ç'a sti one noûve chalète qu'il a fait por zèles monté 
o l” pouyetriye. Dès p'tits passés po mète leüs pids o culot. I l'zi a co 
rabroketé one vîye árm^wére qui n’ tineut pus pèces échone. Divant 
P djon.ne comére, on s' vout fé paréte : «V'loz ? Dji vos l' rif'ré come 

noûve, mi ! » Il î a vèyu lès gates ossi. Co d' chance qui l’ ví Julyin s'i 
a métu avou li. Do tchin.ne qu'ést deüs cints-ans vi, ça è-st-ossi deur 
qui dol cwane ét ca chètèle co pus aujimint qu’ do blanc bwés. Et co 
brâmint d’s-ôtès-afaîres, s'on v'leut causé. Dès gnégnéteriyes qu'on 
n'aureut jamais pinsè ا‎ li. 

— Qui dis! là ? 


— Siya. On djoû, à l'anéti, dji tchaî baube à baube avou li. I t'neut one 
saqwè d' ravótyi dins do gris papi. C'ésteut one gayole, valèt, ét on linèt. 
I n'a nin stî fwärt séwè qu’ djè l'aveu lume. 


— Ni dis’ nin, là ! 


— Come djè l’ di. Il aureut bin v'lu passé s' vêye. Mins dj saveu 
bin qwè, mi. Li Blanc Calou mé l'aveut dit. C'ést li qué lí aveut vindu 
P linèt. Por one pèce. 


— On flairant sou por on fayé mouchon. 
— Li Blanc aureut ieû twärt do nè l'nin daubé. .. 
— Ci qu'on fait tot l’ min.me quand on-z-ést pris di ç` mau-là. 


— Nn ans stî tortos parèy , di-st-i papa ; ét on linèt dins one bèle 
gayole, c'ést bin ca, po bistoké s' mayon. 


— Ci n'ésteut nin po l' mayon, é ! c'ésteut po 1’ fiésse da Märe-Djôsèf. 
— C'èst por one dés matantes qu'il a tchèssant ? 

— Non, in, fou ! mins pa Mariye on va à Jésus, di-st-on. 

— On dit, ca ê ! 


— Brâmint candji, I’ Louwis. Saye cor one miète do l'assatchi o caba- 
rèt po veüy ; ét lès matantes, zèles ! I n’ wazereut pus. I fait l’ pipiye 
asteüre ét li p'tit djinti. Tos lés dimégnes à veupes et au salut. 


— Divant d'alé à I’ chîje ? 
— I n’a l'intréye qui c" djoû-là. Et tote li chîje, on djouwe aus cautes, 
zèls quate. Èt lès viyés sasseures ont bin sogne do mète lès djon.nes, 


tête à tête. On n’ si sét fé do gngno insi. A noûf eüres, auwe ! on distéle. 
Dimwin, faut qu'on s' léve. 


— Ayi, mins èlle ont bau fé. Ivone va tot l? min.me raminè l' galant 
su luch. I n’ faut nin biacóp d’ timps po s'doné on bétch. 


— Quand Máre-Djóséf ni va nin veüy avou zéls qué timps qu'i f'ré l 
londemwin. » 


C'ést todi l’ min.me quésse avou lès vis loulous qu’ ont brámint bra- 
kenè âre ét ote, d'djint-is lès deüs soçons. Vint todi on djoü qu'is s' fièt 


165 


rassonrè come on lès rassonre. Nin co si couyon, P Louwis, do ’nn’ 
èminè one si djon.ne. Onk qu'in.me mia couru après si tch'fau qu’ do l” 
rilévé,.. Il è prind one, i 'nn' aurè quate o l’ place. 


. « I va d'meuré émon Rolaine ? 


— Dominé ! lès matantes ni léront jamais leü néveüse bague ôte paut. 
C'ést rin si Màr -Djóséf nè lèzî va nin tnu I’ tchandèle. Dj'in.mereu co 
mia qu'on m’ lome Flup, mi, è s' place : do sondji, à P’ nét, qu’ lès ٤ 
oulotes vont stritchi dés-oréyes come on couchèt quand i tone... 

— Di li todi, sés', au Louwis, do pinde si calote à I’ clitche. quét'fiye 
qu'one matante ni lütchereut pa I’ trau do I’ sêre... » 

Tos cet'-là qui fiet d' leü yan' divant, quand il ont l` có o las‘, tos lès 
min.mes : dés pápàs. Louwis ni séré nin co marié d’ quinze djoüs qu'il 
iré tot seü o cwin, rin qu'en li mostrant I’ deugt... 

Èt couyoné, lès deüs chames, ét -z-è r'tchóké po fé rire li P'tit Bêrt... 


« Ê, gros, di-st-èle moman qui choüteut d'au lon en fiant s' dînê, 
comint savoz si bin tot ça, vos ? 


— Ô, mi, ci qu’ dji n’ sés nin, djè l'arindje à m’ chonance, ça ê ! » 


Pwis on-z-a causé ovradje. Cor one saqwé qu'est foü dés wébes da 
Bért. Il èst todi si scrans, li... è s' dos, dins sès spales ét tos ses mimbes. 
C'ést d'djà brâmint qu'on l'assite o lêt, astokè à deüs cossins plèyis è 
deüs, po t’ nu s't-assiète è s' chou. Il èst binauje quand c'ést tot, qu'i s’ 
pout lèyi ridè tot long dins sès couvètes. 


À ! qui l’ Bon Diè lès codüche, cès deüs-là ! Tot l' min.me, il è r'vont; 
ça lí a sti si lon, au Bért, qu'on causeut insi briche-brache d'Ivone. 


On-z-a diné tot timpe. Quand il a ieü mougnetè saqwants bokéts d' 
tchau ét on canada, i s'a toûrnè su s' drwét coste. I] ésteut maque. Il 
a trouvé s' some tot d' swite. 


* * * 
S'i s'aveut p'lu édwármu po d' bon. Ét n' si pus réwéyi... 


Il a fait prandjére jusqu'au café. Todi ostant qu'on n' tüze nin. Mins 
dji n’ cligneré nin cor on-ouy pûr nét. 

Il arédjeut do iésse tot seû ; èt i l’ ricrindeut. Ci nèst qu'à l’ véspréye 
tote basse qu'i n'a pus sti d'wébyi pa onk ou l'óte. Papa ésteut evóye 
one toürnéye o djárdin, ét : « Nos-alans au salut, savoz, m' fi ; à tot 
rate. » a-t-èle dit moman en r'ssatchant Puch di s' tchambe asto. 


»* * * 

Il aureut d'vu ‘nn’ awè pèsant. Dol pwin.ne plin li. Il aveut I’ cœûr 
ossi deur qu'one pire o l’ place. C'ést mau è s' pia qu'il ésteut, dins-ouf. 
Come on dit : il aureut bin couru èvôye lon èri d' li. 


S'il aveut p'lu braire. Braire ét braire... N'ès" nin one miète liwagne ? 
Dji tchülereuspor one comére, mi. Tüze à ôte tchóse ! Mins à qwè ? Mè 
l' direus! bin ? Do qué costé qu'i s' vout toürné, i gn'a pus nuk qu'i 
sèreut bin. 


I 'nn' aveut avant asteüre su moman ét Marîye qui d'meurint si long- 
timps èvôye. Èt papa qui n’ rinture nin. I n’ dut pus fé qu’ do sinte. 
Ou'ést-ce qu'i m’ tréboule, qu'i n’ rivint nin 7 


I gn'a pus qu'one sóte : il-é-st-au coron d’ sès róyes. I n’ l'a jamais 
si bin sintu qu'asteüre. Avou Ivone qui... Et dins saqwants samwin.nes, 
èle sèrè mariéye. Dj' in.mereusco mia m' foute li tièsse au meur qui ça. 


Au coron dQ’ sès róyes, ô yayaye ! c'ést tot, ¢’ cóp-ci. Come à I’ nét, 
on quite sès loques, sès pîces, s'apinse li namurwés... Tot ç' qué l'a fait 
viké squ'asteüre é-st-évóye à cu d' pouyon. Tot ç' qu'il a sayi a chipè 
foü d' sés mwins. 


Pus jamais, pus jamais, è s' nez, li sétchrpoüssere di pire. Et l' djóye 
autoü d'one bèle arèsse qu'i v'neut do dréssi. cwachante télemint qu’ 
c'ésteut fin ét jusse au rile ét à li sqwére... Tot ossi, lès porminádes au 
bon timps qu'i "nn'aleut co... Ivone ? Co pus piérduwe qui tot l’ rèsse. 
Ane ? I gn'aveut Ane vormint. I nè l’ riviéré pus. Élle a sti si bone por 
li, si amistauve. I gn'a qu' léye qué l'a véyu volti po d' bon. Come on 
pout ièsse aveüle tot l min.me ! S'on-raveut co s' djeu à djouwè... 
Tiésse di fou ! I gn'aveut quand min.me pont d'avance. 


Lès dérins côps qui nos n's-ans arin.ne,., li dimégne. dandjereü, qui 
nosse curé a passè su l’ tauve. Li P'tit Bért n'aveut nin ieü l’agrès, ç’ 
djoû-là, do choüté sès marimin.ces. Et là saqwants mwés, en r'montant 
do Bas-Stiè. Dj'ésteu cor on d'méy-ome adon, 


I gn'a pus qu' dés sovenances por li. Pus qu' ca qui vike cor one 
miète. Dès sovenances au plin solia. va co bin ! Come si Dorène èsteut 
div^nu l’ payis do bon timps po todi. Portant, l’èstè po Bért, ci mèst 
quausu pus rin. One róse dins on vêre ; lès rontes lumiéres qui frumejèt 
su P pavéye di s' tchambe au-d-friviès dés ridaus. One rêse. One dès 
dérènes, cit-anéye-ci. Tant qu’ lès pres et lès djárdins ni sont nin co fins 
blancs, on djoü. au matin, qu'il aurè rèlè dol nét. One róse on pau 
nintieüse. I l’ prind foû do vêre ét longtimps. avou l’ fleür tote frisse, 
i rapérit s' front. I clôt sès-ouy. I n° faut qu’ ça : l'èstè r'vint.., Tote li 
campagne, li vèjin, li Pète Waringue a stî travayi o Mont. Il ésteut 
dèdjà su l` pavéye, assit à l” têre po r'bate si faus qu'i n’ lüjeteut qu'on 
tot p'tit côp dri Spontin. Li P'tit Bért choüteut d'é s’ lèt, lès sètch côps 

d' martia pété su l'églumia. Ténawéte li fau soneut come one clotche. 
Asteüre, i n° faut qu'on fiér qui chil'téye ; li grawiye qui sonetéye à I’ 
baguète. Bért r'ót co l’ Péte su s' fau. C'ést co l'ésté maugré qu'on-z-è 
va su l Tossint. 


Mins quand min.me, fini ! fini do ièsse binauje qu’ Ivone ésteut là ; 
qu'éle vikeut o min.me viyadje. Qu'éle riwaiteut li min.me campagne 
qui li : lès róyes di tchérwadje à l'a-an ét au márs'; di l'ór quand on-z- 
èst po-z-aroyi ; qu’ lès dinréyes sintenut si bon I’ pwin tchód-cüt. Riwaiti 
lès min.mes tienes ; lès doûcès lignes qui s' crwèjelèt d'on tidje à l'óte. 
solon lès catoüs do ri. Là si longtimps qu'i n'a pus stí pâr là. Co ca, qu'i 
n’ riviéré jamais pus. Li dérin cóp,. ç'a stî en r'montant avou Ane. 


Lès grands bwés pattavau lès tienes, i lès veut co : dins l’ timps, 
quand i d’tchindeut, à P cáriére, li solia lès lumeut d'djà. A l’anéti, is 
rglatichint cor aus dérénés-eüréyes di djoü. Quantes fiyes, s'a-t-i 
arété divant do iésse o viyadje, qu'i sondjeut dèdjà à léye ! L'aleut-i 
avisè su s’ pavéye ? Ou bin sèrè-ç” co l'uch di bwès come &yir ? 


* * * 


A-t-i pinsé one saqwè zèls deüs, quand il èsteut co virlitche 7 Fais ç 
qui t' vous, ci n’èsteut nin one comére por twè. Èt portant veus’ come 
ça va avou lès coméres ; èle vout bin on munusiér... On-ome di mésti. 
On fieû d’ tchèyêres èt d’ tauwe ét d’ gárdi-róbe,.. ét d' vacha. Èst-ç' 
on si wót ovri aprés tot ? Ci qui dj’ fieu avou més pires, i 'nn'aureut one 
di puce d'é fé ostant avou totes sès plantches. Mins po lès djins dji 
n'ésteu qu'on fayé carioteû, Portant, min.me po Ivone, nin co po l’ pus 
bèle dés rin.nes, dji n'aureu nin lèyi là més pires. 


11 a falu statè ça ossi. Quand i s'ébouteut cor on pau po t'nu rwèd su 
sès djambes, on djoü, au matin, i s'aveut értchi à catchéte da moman 
jusqu'à l'ovré. Moman ésteut o corti. À ! r'veüy li pilé si bin tot achèvè. 
Li Blanc aveut stî si fiér quand i l'a ieû mèsurè d’ tos sins, ét papa, don, 
qu'aveut sès-ouy tot frèch ... Li P'tit Bért arédjeut do l’ riwaiti cor on 
côp. I l'aveut longtimps carèssi avou s’ mwin... Et l’ pid si bin toûrnè, 
avou li p'tite costri ét sès sépt'tatches. Mins tot ca, tot gris, époüsselé. 
Il ésteut trop taurd. Jamais pus, vaye come ca vout ! i n'aure l'agrés, 
ni co I’ fwace, ni rin, do co pougni dins dés-ostéyes. Nin d'djà 1’ coradje 
do chové foû lès miséres dissus. Poqwé fé ?... ca n'aveut pus s’ place 
è l'eglije. E bin, portant, si dj’ n'aveus nin ç` qui dj'a, djè l'achévereus por 
mi tot seû. Djé l'aureus fait, mi tot seü, come djè l` v'leus. Po né l’ pus 
veüy, il aveut cayi d'ssus on vî satch.., Su P tchapia qui disvôtieut 
dédjà saqwants laudjés fouyes, qu'aurint t'nu come dés mwins, li rodje 
lumerote po l’ Sint-Sacrement. 

Quand il aveut c'minci à travayi, dji m' fou d' minti ! c'ést d'on plin 
côp qu'il aveut apici l’ ٥ avou l’s-ostèyes di tayeü d’ pire. Lès côps d’ 

massète, dès-ans ét dès razans, da pàrin ét da papa, li avint moussi dins 
lès mwins ét sès pougnèts, direu-dj* bin. Aprés chis mwès d'apurdice, 
on né l’ méteut d'djà pus autoû dés bwärdüres. On 1’ pleut bin lomé : 
li p'tit binauje, li prumí côp qu'on lí a d'né à fé one pire è toürnant.. Et, 
l' dimégne,... i s'è sovint come d'audjoürdu, lès cwachüres, lès crè- 
vaudes, on pièrcèt co bin, li èstint binin.més de 1’ fé rapinsè à s’t-ovradje 
do l’ samwin.ne. 


Foü d' sés-ovradjes, adon, qué p'tit assoti loulou aus cotes daus 
djon.nés coméres. I s'aureut fait paumé à couru à leüs trosses. Quand 
il è pormineut one, c'ésteut todi po d’ bon, choneut-i. Ayi, c'ést ca ! Tl è 
véyeut one novéle; aye èvoyel èt r'fé l' tchótchód. 


One vèspréye, il aveut rescontrè Ivone. I l riveut asteüre come li 
prumi côp. One si bèle pitite djint! On n'è vièrè jamais pupont d' si 
bèle. Si paujére, si amitieüse. Elle èsteut divenuwe por li one si ráre 
pitite sagwè. À ! bin non, qu'i gn'auré jamais pupont d’ parèye ! Si 
Bért aveut p'lu fé one Sinte-Viège en pire, elle aureut ieû li si doüs 

isadje da Ivone ; su sès lèpes, si djinti sorire. Nin foû grande non pus. 
t sès grands tch'fias aurint grólé su sès spales, su s' pwètrine. 


Li pus bèle dés djins qui véré avaurci... Esteut-i djalous do Crolè ? 
Disbéli surtout qu'Ivone èsteut come one ôte. Qu'éle s'aleut marié ossi. 
Fé come lès-ôtes. Co pés qu’ si I djon.ne comére aveut aviyi d'on plin 
côp. Qu'i l'aureut véyu swasse, tote croquéye ; one vîye djintqui n'a pus 
d' cure. 


I gwa qu’ Ane dau tonéli qu'a ieû one pitite saqwè por li. L'aureut-i 
bin v'lu r'veüy ? I n'i faleut nin tüzé. One comére mariéye addé on 
djon.ne ome ? I m’ chone portant qu’ ca m’ f'reut tant do bin do I’ sinte 
asto d' mi, on p'tit côp... Èt s' faut-i co r'toürné après lès djins, quand 
on-z-ést èwoù qui dj’ su, ,, Boute ! dji n'auré nin quand min.me di l'âme 
assez po-z-é causé à moman. 


...Et ratüzè, l' Bért. Râtu:è dés-eüres d'asto. Saye do rapéche lès 
viyés maténes do timps passé. Come s'on saveut fé ravikè ci qu’è-st- 
écouru po d' bon ? Wéte bin!... A P difin il a l’ tièsse tanéye. I d'vint 
mau ruv*nant, tanis' avou sès djins. Il è vout au Bon Diè, à tos lès 
sints. 


Aprés l’ sopé quand il étind ramechi, qu'on r'mét 1’ maujon divant do 
distinde li quinquèt, i s’ choque. Is n'ont qu’ ça o l’ capotine : coûtchi, 
alè coütchi ! On n'i èst nin si bin qu'ca, va, o lèt. Is n'ont qu'à saye è 
m’ place. Et d'meuré tot seû à 1’ valéye. 


Afiye, quand moman li vint donè one baise divant do monte, i l’ fait 
taurdji en pilant come on gâtè éfant. « Causans one miéte nos deüs, ۵ 
moman ! » Mins i n’ sêt qwe dire. Pôve vîye mame si r'lin.néye avou 
s' mwin.nadje ét fé autoü do p'tit. Ele tchait assite addé Bért. Ele saye 

do d'meuré rèwèyîye. I lî faureut mète dés cayès d’ bwés po t'nu sès-ouy 
au laudje. Tot d’ swite èle sóye ét bate li mèseure. Bin dol chance, lève, 
do p'lu dwármu insi ! I l'uke bon-z-ét rwèd. Mins moman n'è pout pus. 
I faut criyi pus fwärt. Moman potche au wót tote éwaréye... Li P'tit 
Bért èst tot d’ swite au r'pintant do fé insi autoû d’ léye. «Aloz coütchi, 
moman, dji n'a pus dandji d' rin. » I l’ brouye. s'éle piéd s' timps po 
I' rascouvié ét r'lévé s’ cossin. 


Èt mi ? Qui vous! trouvé t’ some, don ? Quand on n'a rin cayi d’ tote 
li djoûrnéye. Comint sereus’ odè ? 


À ! lès lontin.nès-eûres d’après méye-nét ! qu'i n' cligne nin on-ouy. 
Il a s' tièsse come on tonia ; il a somèy, Maria ! qu'il a somèy. I n'è 
pout pus ; sés-ouy piquenut, come s'il aveut sti au grand vint. Saye todi 
do trouvé one cwéte o lét ét sokté po d' bon, c'est quine ! I n'est nin 
co deûs eüres, i choüte dédjà d’ zeüs li, su l’ plantchi : one saquí s' va 
quét'fiye lèvè. I guédiye pa l’ finiésse po veüy s'i n’ clérit nin d'abórd 
padri li stêre... One miète aprés, i sone dés-eüres à l'églije. Ayayaye ! 
On n' pout co mau do iésse au matin. 


Èt tofér li min.me qui r'vint, quand il é-st-insi.., Ivone ! Dji n’ 
vóreu pont d'ótes rüses, mi, è t” place ! Sâcrè djivisse qui tès ! T'aureus 
cor à mitan raison do ièsse pètè, si v's-aviz causé èchone. qui l’ Crolè 
t'aureut r'lévé. T'és come on tchin qu'on li a pris s't-oucha... Li P'tit 
Bért s'aurgouwe, si traite di fou-tinquyi. I دنع‎ jamais rin ieü vos deüs. 

le si marîye, c'ést s’ drwèt, dandj'reü ! Poqwè ès! si dismantchi ? C'é- 
st-one saqwé qu'i n'aveut jamais tüz* qu'Ivone s'aureut p'lu marié. 
Poqwè nin portant ? Ossi bin lêye qu'one ôte, qui Marîye Fournau qué 
l siré I’ sémedi d'après... Ivone n'ésteut nin P min.me qu'one ôte. 7+ 
èsteut.,. Elle èsteut... I n° sauré jamais ç' qu'elle èsteut por li. 


Et tot doücemint, à fait qu'i tüze, Ivone divint one comére.... one 
comére faite come lès-ôtes. 


Li dimégne, dol chîje, c'ést co pés qu'il èst toürminté. Li djüdi ossi. 
Li Crolè a bin sûr l'intréye ci djoü-là ètot, quand on-z-ést si près d' 
mariadje. Ivone dins lès brès dau Crolè. Ele si lait rabrèssi ét carèssi. 
Li Crolé qu'a si bin l’ toü po réwéyi one comére, avou sès finès lèpes 
di bétchetau... 


Biésse qu'il a sti ! Nati ! Si dj’ n'aveu nin sti si couyon dins I’ timps. 
Èt i sondje, li Bért, i sondje... C'ést li qué I’ tint dins sès brès, asteüre, 
qui fait autoü, qui... Come i fieut avou one crabaye ou l'óte, quand il 
èsteut si fou après lès cotes. I l’ sère, i l' baujetéye, i djouwe avou sès 
tch'fias. C'ést totes lès min.mes, Nom d’ tot-ute ! On-z-i avint à ç 
qu'on vout avou tortotes. Éles fièt l' pipiye, li prumi côp qu'on lès 
djond. C'ést co l’ pus béguéne qu'est I' pus èstchauféye au bon côp à fè. 

En s' boudjant one miéte o lèt, i sint s' cwârps qui flaîre li souweü 
èt I seur... N'és' nin on pau onteüs, Bért 7... I braîreut bin d'angoche, 
s' gn'aveut d' l'avance. Ti n' ti wasereus pus r'waiti au murwè, poûri qu’ 
tés ! E-st-i possibe do poürciaté paréyemint... tot ç' qu'i gn'a ieû d' 
pus bia é t' viye ? 

Et li P'tit Bért apice si tchapelét, po candji sés-idéyes. On-óte cóp, 
vaureut quét'fiye mia c'minci pâr là. A fait dès «Salut, Mariye ! », i s' 


rapaujetéye. I d'vint tot cwéy pattavaur li... « Ci dijin.ne-ci, djè P va 
dire por léye, qu'éle seüye eüreüse à mwin.nadje. » 


...Au matin, quand èle si lève, moman ritrouve sovint li P'tit Bért 
èssoktè, ét s' tchapelèt tchéyu avau I’ lèt... S'éle saveut portant... 


* * * 

Li sorlondemwin d’ leû mariadje, Ivone ét l’ Crolé ont v'nu à l'anéti 
émon li P'tit Bért : « E ! moman, aloz nos qwére one gote, ô! » On-z-a 
choqué échone ét lès rimpli; ét rêlê one cigaréte. Bért fieut I’ gaîy 
en lés couyonant. 


Sins fé lés cwanses, i lés lumeut. Saqwants cóps, il a avisé leüs-ouy 
qui s' kwésyint. Dès djins qui sont avou d's-ótes, qui sont afiye lon di 
€' qu'on dit. Ivone soriyeut co bin aprés Louwis sins raison. One saqui 
qui choüte à mitan, qui tüze ôte paut. 

E-st-i possibe qui ç' comére-là, i l'a véyu volti come la Viége. Qu'éle 
seûye div^nuwe come one ôte, qu'éle...?... 


A ç’ momint-là, il adouye sès mwins, sès longus deugts. Maugrè qui 
l” lèt ét sès maus l'ont aflauwi dispóy dés mwès, il a sintu one ۷۵ء‎ 
d' tchód couru pattavaur li. One comére come one ôte. Capábe do 
dispiérté ci qu' gn'a d' pus bas dins on-ome. 


Come jamais, il èst fin miérseü. On pau, il a v'lu ièsse come grandi- 
veüs do ièsse insi, tot seü su I’ têre. Tot-ôtemint qui l's-ótes. 


A móde di r'vindje, i fieut dânè Louwis, en contant po Ivone lès 
pasquéyes ; lès cines qui IF Crolé aveut stî l’ deüs. ...L'étérmint do 
Djow ...« À ! Nom g’ tot-ute ! c'ésteut vos-Ótes, parèt ! » 


— É là, Louwis, ést-ce qu'on djure divant s' feume, asteüre ? » Et ça 
li fieut do bin qu' Louwis bisqueut d'vant s' feume. 


One miéte aprés, qu'on n'ésteut pus à prautes, dji n' sés comint, 
li Crolé cause di-d -quand l’ Bért sèrè r’faît... 


« Alons, Louwis, ni sayoz nin do djouwé avou m' quinzin.ne, come 
tos l's-ótes qui v'nét véci. Nu-ans todi sti trop socons, nos deüs, po ça. 
Vos I’ savoz bin come mi. Quand dji quiteré m’ lèt, ci sèrè po m’ tchôkè 
o vacha. Li pus rate tant mieüs ! » Po dire ca, Bért aveut bin waiti si 
moman èsteut co là ; ca n'a stî qu'one apéye, mins il a véyu dins lès- 
ouy da Ivone, one saqwé d'anoyeüs ; tot d'on cóp dol pwin.ne, rin 
qu'one idéye. Su sés lépes, i gn'aveut co on réstant d' soríre qui s' 
rèfaceut. I s'énn'a v'lu do causé come ga... « Savoz bin qwe, lés-éfants ? 
Vosse prumi valèt, vos l’ lomeroz Albért, come mi, savoz ! » 


— Ayi, bin sûr, Albért» a-t-èle dit Ivone d'on randon. Èt Louwis 
aveut dés làrmes plin sés-ouy, qu'i n' sondjeut nin à catchi. 


« Plai-st-à Dié qu'i n' seüye nin si vaurin qu' mi ! » 


Brâve Pitit Bért ! I n’ v'leut nin qu'il èralinche disbèlis à cause di li. 1 
lès fieut sondji au p'tit qu'il aurint, on djoü, zèls deüs. 


Ét Bért, en r'waitant asteüre lés mwins da Ivone, li P'tit Bért tré- 
véyeut dédjà 1" djon.ne moman avou on p'tit dins sès brès. On p'tit 

valét : li gauche brès qui rabrèsse l'éfant ; ét l’ôte qui toüne solon 1 
rondeû do I’ pitite fèsse, avou l’ póce qui mousse o pléyant do 1’ djambe, 
li prumí deugt on pau pus wót qui l's-ótes, tot drwét, come po ratnu 
l'éfant sur léye... Bènîye come la Viège au mitan dès-ôtès coméres ! 


Èt tot d'on côp, Ivone li a ridiv^nu binin.méye come jamais éd'vant... 
À ! mi p'tite Ivone, mi p'tite fèye ! Come dji t” veu volti asteüre ! 


Is n° dijint pus rin... À r'veüy, mi féye!.. Tot ç' boneür-là, dji né 
P vieré nin. Mins qui 1’ Bon Dié l” vouye seülemint ! 


Èt quand il ont stî ralès,li P'tit Bért aureut bin v'lu tchantè, tchantè 
plin  maujon... One tchanson qu'i n'a jamais seü lès paroles... 


Lès cis qu’ sont mwárts ont fait leü paurt 


Volà t't-à l'eüre quinze djoüs qu'on n'a pus véyu Catèrine Laune. 
Li dérin côp qu'élle a v'nu... à bachéte ét en savetant,... ca dut ièsse 
li djûdi do l' samwin.ne divant l’ cine qu'ést iute... Póve vîye djint! 
Divant d' s'assire, èlle a d'meuré on pau stampéye addé 1’ lèt, en-z-as- 
poyant su s' baston sés griveleüsés mwins, sétches come dès-astales, 
avou dés bleuwès tatches au-d -triviés di s' pia. Ele s'étrébukeut dins ٭ج‎ 
qu'éle v'leut dire. I gn'aveut pus qu' sés-ouy qui vikint cor one miéte. 


Quand èle s'a lévé foü di s' tchéyére po ’nn’alè, li P'tit Bért l'a 
assatchi po 1’ rabréssi. Nin trwès baujes come po l’ parintéye ; longtimps 
èlle a sintu J’ tièsse do P'tit su si spale. Èt deüs lârmes ont couru su lès 
rafrinciyés massales. 


Savint-is bin, cés deüs-là, qu' c'ésteut po todi qu'is s' quitint. Catérine 
asteüre ni mousserè pus foü di s’ maujon qui po bague d’ l'óte coste. 


Trop flauwe po d'meuré dés-eüres lévéye, quausu ascropuwe su s' 
chame o culot, avou one jate su s' chou, éle rimassiye en tot tüzant 
one crosse di vi pwin, qu'éle trimpe po l’ ratinri dins do nwâr café. 
Ote timps, elle èst stinduwe su l” lèt, tote moussiye. One comére, ca n'a 
nin sovint l’ timps do s’aloûrdinè d’zos lès linçoûs. En d'djant s' tcha- 
pelèt, éle s'éssoketéye. Ele si réwiye tote frèssinante. 


* * * 


On djoü, à l’ vèspréye, quand monseü l’ curé l'a v'nu veüy, élle a 
satchi di d'zos s' cossin, on papi. Tote li nét di d'vant ét l' matinéye, 
élle a rapinsè sès létes. Et pontieüsemint, bin one eüre au long, avou 
on croyon qu'éle létcheut afiye po I’ fé scrire... Et dés jambájes, come 
on d'viseut dins I’ timps qu'élle aleut è scole... Ayi, c'ésteut dés jam- 
bájes «arrondis par le haut», dés cis «par le bas» s'apinse ma sceür.,. 
Là combin d'ans qu'élle ést mwate ossi ? En-z-arindjant bin come u 
faut è s' tièsse ci qu’ faleut mète su I’ papi, èlle aveut márqué, avou dès 
létes di-d-triviès, qui tron.nint : « Je laisse tout ce que j'ai, ma maison 
et le jardin, à Albert Forchamps.» Elle aveut siné : «Catherine Laune». 
One quéwe au coron do dérin «e», qu'élle aveut co rabiazi avou 
deüs croles. Là, ç' cóp-ci, tot èst d'à buk ! 


« Ténoz, Monseü I’ Curè, quand dji n’ sèrê pus, vos sauroz bin 


qwè-z-è fé, don, vos.» Monseü I’ Curè li aveut co fait mète li djoü 
qu'on-z-ésteut. Dins l'idéye da nosse curé, ca ireut bin insi. Cor one 

miète novia o viyadje. Lés djins né li avint co mostrè qu’ leüs bias 
costès. Pwis qui èst-c qu'aureut v'lu awe dés r'dites por one èritance 
qui n' valeut qu' saqwants cints francs. 


Ld * * 


Tantia... Nin co deüs djoüs aprés... Is l'avint véné d'au lon, lés 
pice-crosse ! Emile d'émon Julyin ét s' feume ét Torine, li fèye, fyint 
l’ convóye po v'nu sogni matante. C'ésteut I’ pus ví dés fis dau frére 
da Antwin.ne. L'óte ésteut marié à Párfondeviye. Et tot bon, nosse 
curé a tû > qu’ c'ésteut quand min.me dés bonés-àmes. Ca là pus d' 
trinte ans qu'on n’ si waiteut pus avou Catèrine, li aveut-on conte. 


Pwis ci n'ésteut qu'one pitite cassine. Ayi, c'est I’ vrai. Mins gna 
l' djárdin, one vintin.ne di védjes. Et do bon. Su l’ castin.ne. Èt quand 
ça t' vint come ca sins boutè... Èt is n'éstint nin d’ Dorène po rin : 
mougneüs d’ ruke come tos l's-ótes. 


Damadije ossi ! li maujon c'ésteut da Catèrine, da lêye tote seüle. A 
l mwárt di sès parints, èlle aveut r'cheü saqwants pèces. Adon l’ vi 
tchaurli li aveut consyi, à Catèrine : « Choütoz, m’ fèye. Dji n° mi 
vou nin mèlè d" vos-afaires.Mins si v's-avoz l'idéye do marié Antwin.ne, 
fioz todi po aurdè one pitite sagwè da vos ; s' dj'ésteu d' vos, dj’ ache- 
téye abiyemint li maujon d'émon Fournau ; élle é-st-à vinde, po nin 
tchér. Vos f'roz facon d' vos caurs. Ou dóbin, quand v’ séroz avou 1 
Twin.ne, i vos kékiyeré vos p'tits cans jusqu'à l` déréne sitipéte. » C'ést 
co I’ tchaurli qu'aveut fait martchi po Catèrine. Èt Monseü do Mont 
qu'ésteut mayeür adon, aveut fait fé on contrat d' mariadje à Catèrine. 
Twin.ne qu'aveut one diméye prune ci djoü-là, aveut sinê tot ç' qu'on 
v'leut. 


Po bin fè, i faureut qu’ matante f'reut sès papis por nos-ôtes. Li ci 
d' Pärfondeviye n'a nin dandji d' ca, don, li. Et c'é-st-insi qui I’ vîye 
djin a ieü one pitite miéte di chance dins sés dérins djoüs ; qu'éle 
n'a nin moru come one minábe,.. 


LL * 7 


C'ésteut «Matante» ét «Matante» ossi gros qu’ zèls. C'ésteut l’ pî- 
tieüs mouzon da Cadiye, quand élle ésteut au pid do lét. On rastokeut 
lès couvètes. On r'foürbeut avou on blanc mokwè d’ potche lès lépes 
da matante qui chin.neut. Mins zèls tot seüs à l’ valéye, il aurint volti 
r'monté po l’ sitron.né, s' gn-aveut ieû d' l'avance. Avou tot ca, matante 
ni d'viseut jamais di c' qu'elle aveut l'idéye... 


Siya ! dés côps, élle aveut su sès lépes come one chinéye. Dins I’ 
timps qu'elle èsteut djon.ne, c'aureut sti on sorire. Sés-ouy fyint I’ ۵ 

do IF tchambe. Elle ésteut ossi binauje qui s'élle aveut vèyu li P'tit 
Bért dins sés wébes. Pwis éle n'aveut nin viké tant dés-ans sins bin 
sèpe qu'i gn'a wére di brâvès djins, wére di come u faut. Poqwe lès cis 
d'émon Julyin aurint-is v'nu insi d'on plin cóp fé bébéle avou lèye ? 
Quand élle ésteut tote seüle, qu'élle i r'pinseut, èle si péteut à rire. Ossi 
rate, c'ésteut l’ tos’, one pitite sétche tos’ què lî ripeut l' gozi. Èt sès 
cwasses li fyint mau, come èfouwéyes. 


À ! si ç'aveut stî li P'tit Bért addé lêye, o l place ! Tot aureut stî 
boneür. Maugrè sès maus, maugrè l’ mwárt qué I’ fait tanfelé po rawè 
s’t-alin.ne, qui rafrédit dédjà l’ bétchéte di sès pîds ; ét l’ fé frumeji tot 
do long di s' chine. Il aureut sti là ! Élle aureut distindu d' timps qu'i 
l'aureut rabréssi. C'ésteut si rin do moru insi. Mins il èst su l’ lèt ossi, 
póve mivét ! 


L'iviér d’après qu'il aveut stî atrapè, qu'i travayeut è s' maujon po I’ 
vi monseû I’ curè, élle aveut ieû P minéye come brámint avaurlà. Lès 
pus bias djoüs qu'élle aveut vikè, direut-éle bin. 


T't-au matin, aprés mèsse, Bért èsteut d'djà là. Qui ça choneut bon, 
èyir à P nét, do li awè dit do n’ nin rovyi l clé di d'vant en-z-éralant. 
Tot rate, t't-à l'eüre, ci séré por li po tofér, li maujon... I 'nn'aleut ovré 
one eüre ou deüs. Au mwins' qu'elle i sondjeut, i rësteut là. Éle l'ót 
co di-d ci : i clèpeut dins lès montéyes. Si mwaije djambe pèteut pus 
fwârt qui l'óte,.. C'ésteut one jate di tchód café avou brâmint do suke, 
ou do té, come Mérence li aveut dit, qu'ést si maîsse autoû dés malades. 


Et wête asteüre : i l'zi faut l’ distchuré onk sins l'óte. C'est l' Bon Diè 
qué P’ vout insi, s'apinse nosse curé. Bin va ! Là onk qu'aureut sti 
r'cassi rwèd à sès prautes ét sès pâtèrs, s'éle n'aveut nin ieü conu l'amis- 
té dau P'tit Bért. Si ç'aveut stî come dins l’ timps, qu'éle vikeut come 
one oulote. 


Dispóy qu'élle a d'né s' papi à monseû I’ curé, èle veut dèdjà Bért 
moussi è $ maujon. Tot éwoü qu'i taperè sés-ouy, i ratü erè à lêye. 
Tant dés côps qu'il a v'nu à I’ chîje addé, qu'il èstint bin rétus tos lès 
deûs. 


I véré d'meuré véci, quand i sêrê marie. Ivone, i l` roviveré avou I’ 
timps. I gn'a bin sûr one djintiye pitite comére por li, qué l' compudrè 
bin, mi P'tit Bért. On-ome come li, gn'a nin deüs su tot l' viyadje. 
Mon Diè ! qu'is séront bin véci ! Il aurè l' grégne po s't-ovré. 


Dispóy adon, i gn'aveut pus ni pwin.ne, ni mau, ni rin po li gâtè 
I' djóye qué li tineut bin tchód è s' cœûr. Èt gn'auré dés p'tits-éfants 
qui courront plin l` maujon, éwou qu'i n'aveut jamais brouyi ét bèr- 
dèlè qu’ dès viyés djins. 

Mins tot ça n'arindjeut nin lès cayès daus cis d'émon Julyin. «Nos 
sèrans | deüs, Nom d' tot-ute ! dijeut-i l' Emile ; si djè saveu one 
parèye, dji n’ sés nin ç’ qui dj’ f'reu. 


— Ti freus come todi, valèt, li r'tchókeut-éle Cadiye ; ti n’ f'reus rin». 


Torine, avou s' doüce alin.ne, sayeut d’apassè matante. ...Et dire, 
don, qu'i qu'i gn a qu’ saqwants machins à croyi sur on bokèt d' papi... 
Viye aragne $^ Cadiye sins fé chonance, disfütieut à tos p'tits côps d’ 
lin.we li ci d' Párfondeviye. I saveut bin qu' matante ésteut fayéye, 
qu'elle ésteut su 1’ lèt. Djan d'mon I’ Biou li a bin sûr dit. Bé ! is tra- 
vayenut échone, don... Et gn'a nin si lon di d' vélà jusqu'à Dorène. 
Mins il a todi sti insi. Nin méchant, savoz ; mins one tièsse à paurt. 


Si nn-è causins à nosse curé ? I vint veüy Catérine quausu tos lès 
djoüs. On si djinti, si come u faut... On curé qui sayeut co do s' fé 
bin v'nu pa tortos. Nin on rütiau come li vi qu'ést mwárt. Bin lon 
èri, lès cis d'émon Julyin, do pinsè qu’ c'aureut sti s’ cofèssè au diále... 
Èt Mèrence, lèye ? Ele fait sovint l’ convóye po d'né dés novéles au 
P'tit Bért. Elie a todi stî bin avou matante. 


Non.na ! pont d'étrangér dins nos cayés. À ! Nos l'aurans bin 
gangni, l' cayute ét P djárdin ! Pêve matante ! èst-ce qui P brique à 
sès pids èst co tchóde assèz ? Ni v'loz nin one pitite saqwé po bwáre, 
matante ? Rin qu' po ramouyi vos lépes on p'tit cóp ?... Viye sans- 
seroüle ! 


* * * 


« I parèt qu’ gn'a on bon notaire à l” vile, di-st-i l' Emile, on djoü 
en rarivant à l” nét ; c'ést l’ Félis! qui m'énn'a causé. On malin. On- 
avisant. Et qu'a l’ toü avou lès viyès djins. » A dadaye, li londemwin, 
t't-au matin, Emile à Dinant. Il a rarivé one miéte divant I’ dinè ; i 
n'a pus ieû qu'à ploncené ét transsi en péstélant... Ca, Catérine... 

t ç' sácré Notaire qui n’ vint qu'à l'anéti, à vwéture. Come si... Wéte ! 
si djî aveu sti &yir... 


* * * 


Li tèstamint qui l’ notaire a fait sinè à Catérine,... ... à Catérine ? 
Ayi, djè l' vou bin crwére... Li téstamint, Félis! da I’ Maisonéte l'a 
sinê ossi avou on véjin qu'on-z-a stî ukè quand l'indjole a stî o satch. 
Enfin... Féli’ a ralè avou Emile bwâre on côp. Il éstint d" soce, cès 
deüs-là, surtout dins lés gotes. Et on n'éva nin sur one djambe ; on-z-a 
co métu l' cougnét. Et quand is "nn'ont sayi ; ca èst rid'mandant après 
tot. Is 'nn'ont fait po l” lite come di bon drwèt. 


Li téstamint ? Vaut co mia n'è pus cause. Félis ni wasereut todi 
wadji qu’ Catérine crankieut cor one miéte... Li notaîre n'aveut arivè 
qu'à I’ véspréye tote basse. O l’ tchambe, là-wót, on n’ si vèyeut quausu 

pus : one lumerote à I’ pètrole dins on bleuw vêre... Dés-ombrires 
qui fyint dés chinéyes au meur. Catérine ni moufteut pus. On sinteut 
d'djà,... èst-ç one idéye ?... come one inéye di siye. Tantia qu’ Torine, 
en r'lévant d'assite li viye djintè s' lét, avou si p'tite vwès d' toürsi- 
veüse : «Don, matante, qui c'é-st-à papa qu’ vos léyoz ç' qui v's-avoz?» 
Et adon.... ca, Félis énn'ést sûr, i l'a bin vèyu : li vîye Catèrine a faít 
sine qu'ayi pa deüs côps avou s' tièsse... Avou s' tièsse qui barloqueut 
d' tos sins. Si Torine né l’ rastin nin, èle fougne è s' chou. Li notaire 
s'a lèvè d'addé I’ lèt po fé sinè Catèrine en li minant s' mwin su l’ papi. 
Ci n'ést qu'aprés qu'on-z-a couru au véjin. Tot d' swite ca d' faít, 
on-z-a dit qu’ matante aveut passé. Si doücemint, si paujèremint, come 
one tchandéle, qu'on n’ l'aveut nin véyu. Cadiye ét Torine ont v'lu 
come léyi gotè l'ouy divant saqwantes qu'éstint acouru. Êt Félis' l'a 
lévé avou Emile, qu'on choreut abiye qwére Mária d'émon l’ sècrè- 
taire. Ci mèst qu'one eüre aprés qu'on-z-a sonê à mwárt. C'est Emile 
qu'aureut d'vu couru au curé ; mins i béveut I’ gote o I’ place... On 
rameteut avau l’ viyadje qui Märia n'aveut jamais tant bèrdèlè : qu'on 
l'aveut ukè brâmint trop taurd : « I n’ faut nin dire qu'on-z-a vnu fè 
corwéye, dji n'a nin quitè d' tot l'après non.ne.» Mins léye, c'é-st-one 
vîye toürtéréle qui brouye tofér. ét dés misóménes po deüs côps rin. 


I r'tüzzut à tot ça, I’ Félis', li londemwin qu'il èsteut foü dés gotes 
do djoü di d'vant. Il aveut sinê. Saveut-i co bin ç' qu'il aveut sine 7 
Ô ! ostant po l Emile qui po l's-ótes. 


* * * 


Quand Emile, li néveü da Catérine.... èt qu'ériteut, don, ...a sti émon 
nosse curé arindji po l'étérmint... on li aureut mayi on bon côp d’ 
pougn o stomac, i n'aureut nin stî pus storné. Volà, tin, asteüre, ma- 
tante ! Viye ouprale ! Matante lait tot s’ bin au P'tit Bért, wai, vos-ôtes! 
Aurîz bin sondji à one parèye afaîre ?... Li ci qui bisqueut co I pus, 
c'ést l’ curé. À ! i pinseut, ê li ! qu’ lès cis qui fièt l' bon n'ont nin come 
ça o I’ capotine one pitite idéye qu'on n° dit nin... 


Enfin,... Emile ni s'diveut nin tracassè po l'étermint ; on P f'ré 
londi do matin. Èt après non.ne, li curé iré veüy li notaire, pusqu'i 
gwa deüs téstamints. Ca, Monseü I’ Curè l` saveut bin ; il aveut co 
stî émon Catérine do matin ; èle n'ésteut pus présinte à léye. Qu'aveut- 
on tchiktè ? C'ést po ca, dandjereü, qu'on n’ p'leut mau do l'uké quand 
Catèrine aveut sti là. Èt Mária d'émon l' sécrétaire qu'a tant rametè, 
qu'on n' taudje nin come ça po fè arindji lès mwärts. C'ést mau fè, don, 
ça ! rin d' pés qu’ do lavè ét rabiyi on cwárps qui d'vint dédjà tot 
rwed,.. Lès sácrés mau fiants ! 


D'on randon, Monseü I’ Curè à couru èmon li P'tit Bért li mostre 
l' téstamint da Catérine. Moman ésteut vêye dire si tchapelèt : papa 

tchikteut o djárdin. Bért èsteut tot seü. Ténoz ! on n'étére Catèrine qui 
londi. Éle va passé l’ dimégne su l’ tauve. Cor on-óte mwárt divant 
chís samwin.nes. Nos 'nn'irins échone, nos deüs... 


« Â ! ni v’ fioz pont d' toürmint po ca, don, Monseü I' Curè. Qui 
vóreu-dj fé d'one maujon ét d'on djárdin, mi ? Avou saqwants pids 
cárés,.. Pêve Catèrine ! Elle a co ieû do l’ chance. Éle n'a nin d'meurè 
did'seüléye po passé.» Mins po nosse curé c'ésteut « une question de 
justice. C'est la volonté de la défunte. » 


« Come vos v'loz, Monseü l Curè. Mi, dj’ su dédjà binauje qu'elle 
a tûzè à mi divant do moru. » 


C'ést nin dés : Nom d' tot-ute ! qu'i skéteut l'Emile en-z-éralant. Et 
lés deüs covrésses, don ! Is t'nint d'djà canetia émon matante. Lés 
trwès djins ni s'ont seû rat nu. Do I’ tchambe, éwoü qui l mwárt 
ésteut su l tauve, on-z-oyeut chilté l” catriye ét volé lès téchons : 
« Mins nn.avans 1’ téstamint da nos. 


— Ayi, mins | curé énn'a onk ossi. Viye sint-mwais ! aureut-on bin 
pinsé ça ? >. 


On choûteut, vos sintoz bin, sins moufte, sins pont fé d' brut, lès 
djins qui d'djint leû tchapelét. Ele n'éstint qu’ zéles saqwantes. Todi 
assez po stramè avau l’ viyadje li qué tribouye-mártia émon Julyin. 
Èt qu’ l'indjole lèzi risbikteut au nèz. Térése da Djan, li p'tite Tata, 
di-st-on, qu’ lès cis d'émon I’ Cochér lomenut : Matante Sospir, si té- 
lemint qu’èle djèmit ét r'ssoflé en contant sès tchatchas ; elle a bin fait 
cinq tchapèles divant do r'moussi è s' maujon. 


Mèrence l'a v'nu raconté au Bért, ét qu’ Torine aveut come v'lu li 
foute one lawe qu'éle n'aveut nin bin oyu. Li P'tit Bért î a sti tot d’ 
swite, li. I bréyeut Catérine. I s'a d'vu pètè à rire ; i n' si sépeut rawè. 
Moman si d'mandeut s'i n’ piérdeut nin l’ tièsse : 


« È bin, moman, dj'énn'aureu jamais tûzè one parèye. On-z-é djou- 
we dès cines qui n’ p'lét mau do ièsse si chiltantes.» 


* » * 


Et dire qui lés cis d'émon Julyin l'avint sogni conme one binin.méye. 
Viye cwate-péce ! Qui n'avans-n^ nin fait por lêye ? Là, tin, asteüre, 
qu'i va r'falu bagué ét r'broké o p'tit cayon, su I' Plin. Ewoü qu’ gn.a 
jusse li place d'i fé bate deüs tchins. Li leür di maujon, Cadiye aveut 
d'djà l'idéye do l’ louwé. Elle aveut d'djà royi avou lès caurs qu'elle 

aleut r'cheüre : nos f'rins bin ci ou ça ; qu'è dis’, Torine ? Mins I’ ci 
qui compte tot seü, compte deüs cóps ! 


Is "nn'ont ralé dol nét, come dés bribeüs. Mins d'vant, Cadiye a stî 
fé sès man.nèstès là-wót dins on linçoû, au plin mitan do l’ tchambe, 
èwoù qu’ matante aveut fait s' déréne bauye. 


* * * 


É ! c'é-st-one émantchüre qué lès pôreut minè lon, d'djint-is lès cis 
on pau pus discrukès qui l's-ótes. Maleureü ! on faus tèstamint. I n'é 
faut nin d’ pus po-z-alé tètè do gros vèra saqwants-ans, o l grande 
maujon, à Dinant ét co pus lon. Ca,on l’ dijeut pattavau Doréne; 
Catérine èsteut d'djà tote rafrédiye quand 1’ notaire aveut v'nu fé sès 
tchicotriyes... Et ٣ Félis’, don, qu'a siné... Tés'-tu, don ! Félis” èt 
l'Emile, deüs trotis échone. Et rin d" pus. 


Il aveut one laide vesse, li Félis’, s'on n'è sét rin. Èt pèsant, don ! 
I s'arèdjeut tot nwâr : Bwârgnasse do t'awè lèyi amôdurè pa l'Emile. 
Apassè come on pâpâ. Camarâde dins lès gotes, tant qu'on vout. Mins 
ôte timps, Emile ci n'èst qu'on pau cüt. S'i faut-i fiyi éco ? Au bon 
côp à fè, i m' rifoutré tote li dosséye... 

Èt ça l’ tréboule, li Félis’, ca "nn'i fait. Èt gn'a nuk què l'arin.ne 
avou ca. Mwais sine ! Portant on-z-è cause. Su l’ travau, s'i veut qu'on 
d'vise d'one saqwé, i vint pate à pate addé l's-ótes. On s' tait. 

On 'nn'aureut causé d'vant li, i s'aureut p'lu disfinde, dire come 
ç'aveut sti. Si r'lavé su l dos da Emile. Jamais on mot. S'i saye do 
tapê dés sonètes, lès-ôtes fièt I’ loürd. 


Èt dès curés, ça a l' brès long. Èt l' notaire qu'é-st-on libérau. Vos 
sintoz bin qui l’ curé ni lairé nin tchair l'afaire o pus'. C'ést co mi 
qu'auré tos lès mau faits, come dji m’ coneu. 

Èt après tot, ça v'neut au P'tit Bêrt. Si dj' l'aveu seü d'avance ! Tot 
P monde li pwarteut li spès à l’ vîye macrale ; i gn'a jusse lès cis d'èmon 
li P'tit Bért qu'énn'avint sogne. 

Èt s' gn'aveut rin ieü à r'cheüre, n'eüye nin peü, on n'i aureut jamais 
vèyu Cadiye i èrè si laid grognon. 

* * * 

...Li sorlondemwin d’ l’ètèrmint, t't-au matin, Françwès, su s' pa- 
véye : « À ! djè P saveu bin ! Djé l'aureu bin dit ! C'ést P diále, més 
djins. C'é-st-one fèrdin.ne dau diále. » 


Ca, pâr nét, li maujon da Catèrine Laune aveut rosti tote, jusqu'au 
rèssèrè dés pouyes. 

Onk, dandjereü, qu'auré tüzè : « Pupont d' maujon, pupoat d’ 
téstamint ! foü dés wébes, mi ! » 


Pwis brülé dins I timps, ci n'ésteut nin si sbarant. Dispóy qui dès 
malins po n' rin fé, tèrbalint lès djins po-z-assuré lès maujons po l 
feu... Vos-iriz, vos-ôtes, alouwè à tchin, tapè èvôye, combin d’ pèces, 
twè ! tos l's-ans ét n'é rin r'cheüre ? Afiye on vi cayon purdeut feu 
dol nét. On-z-aveut bin ieü sogne do sauvé o for lès àdes ét tot ç 
qu'on v'leut aurdé. A l'après d'one aluméte... On triboleut à l’èglije ; 
on coureut,... todi trop taurd... I gma qu'à waîti dins lès viyadjes 
d'avaurci, autoü dés maujons daus p'tités djins, qu'ont cor aviè l’ pè- 
gnon, one cáréye plaque di zinc, avou «R.P.» scrits d'ssus. 


Èt gnaveut qu’ Françwès Sohèt po fè dès brès. 
* * + 


Bièstriye quand min.me do mète li feu insi èmon Catèrine. I n'a 
nin falu biacôp d' mariminces au curè po mostrè au notaîre qu'i 
gn-aveut on pû o djeu dins s' tèstamint ; i n’ valeut nin d'djà d’ l'ancène 
di tchin. Catérine qu'a sinê ca ? Nin fwärt richonant avou ç’ qu'elle 
aveut $crit divant I’ curé. Pwis, si I’ djintaveut co stî paurlante ét 
vicante, élle aureut d'visé di s' prumi papi. On-z-aveut pinsé à tot, 
choneut-i, nin todi à ca. Ét bin binauje, li notaire do cayi s' papi o feu. 
Èt qu'on n'è cause pus. 


I gn'aveut pus qu'à présintè l ci dau P'tit Bért au Présidint do 
tribunal à Dinant. 


* * * 


...« Po bin fé, di-st-i li P'tit Bért à papa, i faureut qu’ Mariye si 
mariyereut c't-anéye-ci. Qu'is r'fiéche li maujon ; il ont d'djà lés meurs. 
Is séront lodjis insi. » 


* * < 


Faut-st-aroubi do ièsse bièsse ! Quand dj'i r'tû < ! Èt l’ grand cwa- 
gne-cu, po-z-amôdurè Félis' què l'a sti abwèssenè à maque. Alouwè nos 
caurs, nos pôves caurs, mi fèye, qu'on-z-a tant dès rüses do rachonè. 
I gn'a pont d' fiyate à li, portant. Tè I’ sés bin asteüre, bwârgnasse qui 
tès ! Â ! m fèye on I’ pout dire, nosse tchivau, i l'a ébridé pa I’ cu. 


Ci n'ésteut pus I’ dicauce émon Julyin. Emile aureut bin ieü ausse 
do r'moussi. Tos lès djoüs, à l’ nét, li min.me trayin! Nuk di zèls po 
tûzè qu'il ireut mia s'on-z-aleut I’ drwèt do djeu. Ni royans nin, s'apinse 
lès viyés djins, .دہ‎ piéd !' séne. Poqwé tant réné ét grété su l 
costè ; ci qui vint d' rif è rva d’ raf ! 

Mins dins totes lès mau-astchèyances, il è faut todi onk po ramassè 
lès pwâres di tchin. Emon Julyin, quand one indjole toürneut à brou- 
wèt d’ tchitches, c'ésteut tos cóps Emile lès causes. Todi li. Todi ! Avou 
sès deüs-aurpiyes, c'ésteut tofér li l' baston aus gayes. 


Co brámint pés quand Torine î stitcheut s’ néz. One agnante jamais 
parèye. Co pus fèle qui s' man. «Ossi agostante qu'one rogne» s'apinse 
Djan-Djáque qui d'meureut ésconte. Dins l’ timps portant, ci qu'élle 
aveut stî bétchaute, contint-is lès vis djon.nes-omes. Arédjiye po s’ 
marié. I né I’ faleut nin biacóp chópyi po I’ fé si cotrèsinè. Nin todi 
one, s'apinse qu'on dit, qui t'aureus mougni à totés bètchîyes. À bin 
non ! W'aureut-èle siti r'lire on franc-tigneû asséz po s' bin wasu alè 
órtyi addé ca. I n' faleut awé d' cure, vormint ! Rosséte come on gripe 
à P bôle, avou dés finès lépes. Lawante avou ça. Ossi amitieüse qui 
lés-ériésses à one paute di socourant. Elle ésteut d'meuréye à s'mince. 
Élle énn'aveut l’ mirin.ne. Élle è v'leut au Bon Diè, à tos lès sints. 


T't-à fait s matante Jéniye, dijeut-on. Là cor one qui n° li faleut 
wêre di cûr po fé one bride. Elle a tant maltóté si «y-ome» qui P’ pêve 
mivét, po chapé foü d' sès grawes, s'aveut pindu au béródi. 


Pus quéstion po Emile do lumeçonè en ruv?nant d'au travau. Saye 
do pici su l’ quinzin.ne, come éd'vant, po veüy ! Qué novèle ! éles 
l'aurint tigni, lès deüs-aragnes. « Faurè ratinde qu'on n° grogne pus, ça, 
m’ fi ! ca véré. Il a bin v'nu one quéwe à nosse tchét. Ouét'fiye dins 
saqwants mwès, ci r'séré bon vint. » 


Et nin d' tot ça. Là co I’ Félis’ qui s' chine di li, tin, asteüre, què lî 
fout dés lawes. Tot binauje, li, do ièsse foü dés côps. On-après quatre 
eüres, en r'montant d'aus Pirétes, is s'ont disguérmété come deûs 
tchins d' baraquís : 


« À ! t'as pinsé méte ti mwin sur on-aubwuisson,... 


— Èt ti, avou t' bia monseû l’ notaire. Ossi vaurin qui t'-min.me, et po 
boürdé, i baure, là, vos deüs. S'on vos djouweut aus cautes, vos 465... 


— E ! valet, c'ést l’ crama qui dit au coq mwär qu'il a l "cu nwàr». 
Èt tchik ét bourdouche ! Is s’ grognint dispóy. Is ruv’ aint d'à P cariére 
onk sins l'óte. Sovint c'ést l'Emile qui fieut l' long cu. Mins ۰ 
arèdjeut co : «Dji n’ Ii a nin co dit sès vrais à m’ móde, à c'ti-là. Mins 
taudje.» 


Èt c'é-st-insi qu'Emile n'a nin véyu, on djoü, qui l' Blanc Goyet 
ukeut s' sogon... Li, m’ soçon ? Vos n’ m'avoz jamais bin r'waiti, 
dandjereü ! On soçon, one paréye charogne ! 


Emon ٢ Blanc, ç'a stî one tarame su I’ dos da Emile d'éemon Julyin. 
Li Blanc riméteut one paletéye su l’ feu à timps, à eüre. Sins fé cho- 

nance, i fieut pignetè dès gotes au Félis’, qu'a stî spani avou on sorèt. 
I n’ lí faleut nin d'né l’ deugt. Et quand i 'nn'a tütelé saqwantes, c'est 
pus lés bwáre qu'i fait, c'ést lés mougni. 


Po rapaujeté I’ fusia, divant d'é ralé, li parent aveut co seülant à 
s't-arédji. I mousse émon l’ Ramu. Là, i s'a ataqué aus grantès gotes, 
en contant au Ramu ét à Tèche tote l'andéle. A fait qu'i d'djeut, i s’ 
rénondeut. Et bouchi su I’ tauve èt staurè lès véres et lès fè réplin.ni. 
Adon, i s' djokeut on pau. Ét tot bas, à Téche : «Dji n' su nin tot seü 
à I’ dire. Ténoz, l' Blanc Goyét mé l’ dijeut cor énawére.» Pwis i s’ 
toûrneut su I’ Ramu, i beürleut plin l maujon. Et c'ésteut dés «Mon 
Dié todi ! » ét dés «Jésus! Mária ! » da Téche, ét dés «Quéne afaîre ! » 
Tant qui l’ Félis’ a ieû dés caurs. Dins lès cabaréts, camaráde avou li 
ossi longtimps qu'i n° faut nin croyi su l’ârdwèsse. 


Quand i l'a trossi, il ésteut co pus grigneüs qu'on vi single. Et cho- 
qué on-ome ! I pingneut avou s' pèrlin su l’ vêye, po-z-awourlè Emile 
bin dis cóps d' rote. 


I fieut nwâr ét spès. Il aureut v'lu plovinè. Dès strwètès cléricheüs 
à craye, dizos lès volèts r'glatichint à place, dins lès basses. Félis' mè- 
sureut I’ route. I brokeut co bin d'on randon dins lès ayes. I s' distra- 
peut foû dés spènes ; i flacheut avou s' bordon : «Ti sereus véci, tin ! 
d'vant mi, wête ! » On cóp, i bouche si pèrlin è l'aye à maqué on boû ; 
li bwéche va buclé sur one sitokéye ét li risbictéye au visadje : « À ! 
nom d' tot-ute ! » I r'toüne qu'il è r'aleut è Tchansin ; il è rva pa P 
Plin, aprés l’ coron, èwoù qu’ lès cis d'émon Julyin nitet : 


« Vin véci, si t'é-st-on-ome ! » Félis’ cabèrdoucheut à luch come 
au feu. L'Emile ni p'leut mau do paupyi. I con»cheut 1’ parent. Sins 
brut, il a soflè I’ quinquét. Cadiye ét Torine éstint d'djà à djok ; elle 
ont v'lu r'nicté, engueülé l'ome pa I’ finièsse di là-wót. Mins tot tène, 
là ! Li bordon a pété au lintia d'one béle arédje. Adon... 


Félis’ ésteut stampé au mitan do I rouwale, toûrnè do costè d'émon 
Julyin : «T'és véci, in, Valét ! » Et i mayeut s' pèrlin su P vêye : 
« T'és véci, in ! dji t'apice, là, come t'és ; dji t” caye... Ayi, valet ! dji 
t caye come one aubléte, wéte vélà, au mitan do pachi... Come one 
aubléte.» 


Pwis i 'nn'aleut co cheüre Puch à I’ rauyi foü dés pinteüres. Tot d'on 
côp, l’ clé cheüt foü do I’ sère ét pète su l pavéye, dri l'uch qui os- 
kineut su l vèra. Mins on n° crankieut nin en d'dins. « Ayi, come one 
aublète. Vin véci, si t'és-st-on-ome!» I ruv'neut su l” vóye, en tot 
bwérlant todi avou s't-aubléte. Ca Félis! prov*aeut d' Rivére, addé 
Moûse. 


Lès tchins à I’ lache fyint one vîye d'assotis. Tos lès vèjins èstint 
rlévés à l’ finièsse do plantchi. O nwár. Veüy ét m nin ièsse vèyu ! 

Pont d' tèmwins ! nin mèsaye do ukè lès bleûs d'mwin au matin ; ét 
l' champéte, camaráde avou tot 1’ monde. Plaijis ét colibétes, c'é-st-étur 
nos, tot ca, o viyadje. 


Dimwin, à l’ campagne, en mougnant s' marinde, d'assit su I’ bra- 
bant, on conterè 1’ pasquéye ; ét lès cis qui n'auront rin oyu, ca l'zi 
chonerè co pus bia qu’ s'il i avint stî. 


Nin one âme avau lès vôyes ; qui l Félis' qui beügléye tofér. Èt lès 
tchins qui ratchenut en bawiant. Is s'avint dispièrtè, onk pwis l'óte. Lès 
dérins rèwèyis donint dol  gueüye po racsîre lès prumís. I gn-aveut 
dés cis qui ülint come dès-èssôrçulès ; lès tchin.nes roudyint, roume- 
dinint su I’ teut daus garènes ; dès-ôtes qui bawetint à méseure po fè 
leû bouye, rin d' pus, rin d mwins'. Li tchin dau Tchaune roufleut 
come on diále ; ét tot d'on côp li p'tit blanc da mon.n onque Gárdié, 
su I’ Bati, s'a métu à awetè, avou s' tanisse gréye pitite gueüye. 


Là bin one diméye-eüre qui Félis’ ésteut ralè coütchi, en buclant 
su lès cayaus, en bérdélant tote li vêye, tofér avou s't-aubléte ; adon, 
P grand rossia dau Tiène s'a métu à róguyi. à pîlè, come quand i tone 
ou qu'on sone à mésse. 


...One avisance d'au Blanc. One fétin.se po r'vindji si p'tit camráde... 
Si p'tit camaráde qu'i n'óré jamais pus fè sonetè l’ pire, à l'anéti, quand 
i taurdjeut one miéte o l’ rouwale, ét choûtè d'vant do monté è l’ovrè. 
Maleureû ! ...Jamais pus !... 


Ae N 
PASSES 

… Èt quand nn-érírans ... 


Li ci qu'a d'djà palanté o lèt, dés mwés au long, sêt bin ça : on n° 
saureut jamais iésse nét ; li souweü aclape su tot I’ cwárps one saqwè 
d' craus... È li-min.me, li P'tit Bért n'ést nin masse pus aíti. Direus' 
bin éwoü qu'i va r'qwére tot ca ? Dés sovenances qui r'montenut abiye. 
Si nn4 èstins co, in, valèt ! Portant ci n'a jamais stî qu’ dés p'tités 
sayes ; do dji n' vou -dji n' pou, da on djon.ne loulou. Asteüre éles 
toürnét à laidés sindjeriyes. Rin à fé, ca, m’ fi ! I faut qu’ t'i passes : 
as' dédjà sti maîsse di tés pinséyes, twè, bia mossieü ? Nin pus twè 
qu'on-óte !... Dès grossès-êwes, quand l'oradje èst su l’ viyadje, qui 
grólenut d'à l' copéte do Bati, qui bouchenut, qui chovenut tot c' 
qu'é-st-é leû vóye. 


I "nn' í r'vint d’ totes lès cougnes ; i n’ faut qu'one tote pitite ۰۵ء‎ 
po dispiérté one fétinse ou l'óte, qu'i n’ sondjeut pus. Deüs ou trwès 
mots d'one viye tchanson, avou d's-amouchetüres ét dés fleürs ét dés... 
dji n’ sés pus tot qwè. C'ést Emile Dou di Spontin qué I’ tchanteut ; il 
aveut one bèle vwés ét i fieut bin alé ç' qu'i tchanteut. I v'neut aus 
dicauces po s' fé valu ét bwáre su l’ pouf. Il è sèpeut mwintes di 
tchansons ; i "nn'aveut plin on p'tit calepin. 


Tantia, ...on-z-ésteut tote one binde o cabarét dau vi maisse, come 
on d'djeut. Li P'tit Bért i èst co. I] aveut one comére : one Louwisse 
qu'ésteut v'nuwe émon Grandjan. Quand on-z-a ieü tot trouplé ét cha- 
chelè : «Vin, Bért, nos-irans bwáre one pinte émon ]' Léstin.» En 
rotant, is s'avint léyi r'passé pa l’s-ôtes. C'est léye qui ratrneut, en li 
sèrant s' brès. I] avint sti tot seüs. I fieut nét. Is s'avint rabréssi o l” 
rouwale, quausu brokés è l'aye. Louwisse li aveut mostré po donè dès 
baises come i n’ saveut nin co. Dès cines qui durint, qui durint. A I’ fin, 
Bért si d'veut r'ssatchi po rawè s't-alin.ne. Il aveut sti rate on bon- 
apurdice. I n’ s'è saveut r'pache. C'ést lêye qu'aveut léyi ouve, peü 
qu'on n’ véyuche qu'is n'avint nin si J’ soce. 


Li londi, élle énn'aveut r'crüté on-ôte ; li Blanc d'émon Amoür, 
qu'ésteut à Brussèle. Ele n'aveut pus faît lès cwanses après Bért. Eyir. 
èsteut-èle è-ignîye ? Ou bin li P'tit Bért n'aveut-i nin sti l'ome d'afaire 
por lèye ? Si dji t” raveu cor à place, twè, asteüre ! 


À ! qu'i vóreut bin ni pus tëZè à tot ca ! Mins ça I’ tint, ça I’ tint. 
E-sti possibe do ièsse si bardouchi ? One djint qu'i n'a jamais pus 
r'véyu. I n’ sêt d'djà pus s' nom. A-t-i seü seülemint comint qu'on l’ 
lomeut ? Tot ça èst si vi, si vi... 

Po rèwèyi dès viyès matènes, nin dandji d' biacóp ; on rin. Di d'ssus 
s' lèt, ca ravike. Il i èst co. I n° sint pus sès maus. I mèst pus qu’ 
flauwe. Flauwe come on vi tchin. Ou bin, dji cour: usco, chone-t-i. 


One jin.ne o gros da onk di sès mimbes, i n’ faut qu’ ca, tènawête. 
po qu'i rapèche dès furloques do timps passè. Insi, on djoü, i s' réwiye 
di prandjére avou s' drwét brès come s'il aveut stî tärtè tot plin à côps 
d' pougn. I v'neut justumint do sondji à Doliye d'émon I’ Tchirou : il 
èstint aus tchamps avou lès vatches o pré di d'zos I’ Vîye ; come si 
Bért aveut d'djà waîti aus vatches. I fieut tchód, li solia toqueut ; is 
s'avint stindus su l'iébe. I I’ tineut pa !’ taye. A I’ fin, il aveut s' brès 
tot rwéd... 


Va co bin. Ci mèst nin tofér coméres qu'i raté e. On djoü do matin, 
qu'il aveut lès cwades ét si mau aus pléyants, dins sès bodènes, il a 
rapinsè à one sórtiye, on dimégne, là brámint dés-ans, avou lès cis 
qui p'lint bin monté o docsau. Il avint sti à Dinant après l’ dinè, avou 
l' madjustér. I gn'aveut one chorale d'émon lès flaminds qui tchanteut 
à l'Hotél d! Vile. 


Quand on-z-éva insi à binde, on paut^ todi à strape. Bért aveut 
transsi pus ا‎ trwés quârts d'eüre su l’ pavéye, ét r'moussi èt r'sórti. 
Il aveut falu chémeté po ièsse à timps. Aye ét waye, li Bért, avou ses 
coütés skéyes. En moussant o I’ sale, il èsteut crévé-odé. Sès bodènes 
come dol pire ét sés pids tot éfouwés. I nn'i aveut falu onk di timps 
po s' rapaupyi. I s'aureut v'lu èssoktè... Come asteüre qu'i n'a nin 
dwármu totes sés-eüres pâr nét. Il ésteut mau ruv?nant; il aureut 
grogni ; is s'en foutenut, zéls, avou leüs grantés pates ; ét is t’ ۲۴ 
choré ét tchiboté. Si dj'aveus d'meuré o l maujon, dj'aureu stî quite 
d'one bèle diâle. I fieut stof. Qu'il aureut stî si bin è cwéte o l’ glo- 
riyéte tot l'aprés-non.ne. Fou naye d'awé couru à Dinant. 


I n’ choûteut nin. Il aveut I’ fléne,.. Èt i faut ralè t't-à l'eüre. 


Tot d'on cóp, i li aveut choné qu'i n'ésteut pus assít su s' tchéyére ; 
il èsteut come solèvè foü d' li. Cor asteüre, i rétind l' chorale. Pad'zeüs 
lès vwés daus-omes, si fondes qu'on 'nn'ésteut tot muwè, on bia tchant 
aveut monté : dés-éfants. Tot doücemint one note, pwis l'óte. Li P'tit 
Bért à sintu sès tch'fias drèssi su $” tièsse. Ê-st-i possibe do co vikè 
aprés one parèye djóye ? Èt lés-omes ont fait donè leü tchant ; lès 
vwès daus-èfants ont stî come ravótiyes. 


Co bin, en r'montant d'à l' cáriére, divant do ièsse o I’ Culéye dès 
sauts, d'au lon, il oyeut brouyi l’ vint. Bin lon, di-d- pad'zeüs lès grands- 
aubes su lès tienes tot do long do ri. Come one voléye di diâles ! Tot 
d'on côp, tot l’ bwés è-st-ètrèpri pat't-autoü pa l` sauvadje üléye. Tot 
P bwés chüle, ûle, en clinçant tot-êtir ; lès grosses coches wignenut 

come dès mouyous su l chinon d' l'aci, quand I’ tchaur èst trop 
tchérdji. Lés opes daus tchin.nes, daus gros iésses, lés gros bures 
somadjenut. Dés milés vwés grülenut come one binde di leups, en 
bwèrlant tortos échone. Pwis ça éva ; ca èva jusqu'au coron, tant qu’ 
c'ést do bwés. On-z-ót adon frité lés fouyes come s'i ploveut d'ssus. 
Mins tot d' swite... Di-d«i n’ direut-on nin dés grossès-êwes qui grô- 
lenut d'à l’ copéte do tiène ? I r'monte one novèle chüléye di vint, qui 
passe su lés-aubes, en lès flachant ét qu'éva distinde dri lès bwès d’ 
Miènôye. Pwis cor one, cor one... Ci n'ést pus dés-omes tchantè qu’ 
li P'tit Bért choüte : lés grands tchin.nes, lés wóts iésses tchantint 
autoü d' li, en pléyant leüs bures tortos échone : on sauvadje tchant 
qui court su lès d'zeüs. Li tchant d' tos lès maleürs, totes lès pwin.nes 
dispôy qu'i gn-a dés djins au monde. Mins li, adon, télemint qu’ 
ésteut contin, i li aureut falu criyi. En rapinsant dés parèyès sovenan- 
ces, Bért rést cor ossi binauje qu'adon. Dès comériyes, ça èst lon 
asteüre, si lon qu'i n’ comprind nin : Comint a-t-i p'lu, cor énawére. 
saye do fé l’ djivisse en tû ant à tot ca ? 


Nin si lon qu' ca, valét ! C'ést drole, quand on-z-a s' cwárps nauji. 
alan.yi, co pés qu' s'on-z-aveut sti dés-eüres au long, c'ést drole come 
on-z-arédje do iésse cadjolé, carèssi d’ tos costés, capótyi. Fais ç’ qui 
t'vous, c'é-st-insi ! 


I s'éssoctéye. Combin d' timps ? Nin dés masses. I s' dispiéte à 
mitan ; i li faut one bèle tchike po s' rawè pate à pate. À ! P tièsse 
di fou ! vo-l’-là co dins dés tchatchas avou one comére ou l'óte. I n'a 
d' cure li quéne ; c'ést l’ cine qu'i tchaît. I f'reut d'djà bin avou one 
diméye. Èt i vôreut si bin trélondjine tot ç qu'i vint d' sondji. 


Pus qu'one sóte, Ça, asteüre : va à c'fésse, Bért ! Nin trop sovint 
quand min.me ; moman qu'ést si avisante. O 1’ place i li faureut l’ curè 
tos lès quärts di djoü : dés póvriteüs pètchis qu'i ratchawetéye, sins 
quausu wa u r'waiti nosse curé. Èt pont d'avance. Pont d'avance ! 
Il èst co pés qu'on béveü qu'a co si seülant l' londemwin d'one trote. 


Jamais pus Ivone. Ni co Ane d'au toneli. Lès deüs binin.méyes ; 
lès deüs seüles. Vóreus' co sondji à zèles. à cès deüs-là, avou t” cwärps 
sacramènetè, èpèstifèrè. C'ést d's-ótes di coméres qui ruv*nét ; des 
mariéyes asteüre ét bin r'goüréyes d'ome. Qu'ont brámint couru dins 
P timps. 

Pâr chance, i s'édwàme po d’ bon. C'èst tot lès biestriyes. Quand i s’ 
rewiye, il a cor è s’ bouche come one saqwé d’ seur. Il a l’ coür malade. 
A fait qui l’ djoù clérit è s’ tchambe. i ratüze aus cines qu'il a sondji 
t't-à l'eüre. I lès r'veut totes crapódes. Non, c'est nin lès r'veüy. Rin g’ 
pus rovis' qui dés-ouy. I r'choüte leüs vwès. Vwés d'éfants, on pau 
gréyes. qui ploncenut su l` difin dés mots. Lès p'tités marie-marotes qui 
tchafyint boute ê boute po d’nè aîr à leû bouche... 

Vwès d' crabayes ; dès djon.nés coméres qui s' fyint, qui djiplét, qui 
riyenut. One saqwé d' si gaîy ét ا‎ doüs, qui fait r'mouwé I’ cœûr. 
One saqwé d' si fris‘... 


Vwès d'one djint mariéye, qu'il a oyu, do l” vêye en passant. Elle 
ésteut au véjin. On I’ couyoneut. Et èle djigleut à ikéts, biéssemint, 
brouchire ét à plats méssadjes... 


...Quand il èst bin tot rèwèyi, c'ést l’ sovenance di leüs vwès da cès 
coméres-là qué lès fièt ravikè téles qu'élle ont stî. 


Ét,plin djoü plin.ne eüre, ca l diwébiye on pau d' sès laids tüzadjes 
pâr nét. 

Si memor fui Tui, super stratum meum... 


* * * 


A l' véspréye, Monseü l’ Curè l'a v'nu c’fèssè. Qué boneür ! Iesse 
tot noû cor on côp. Dimwin, i vérè li apwartè l' comunion. On djoü 
fin blanc va co s' lévé, onk come èd’vant. 


Pàr nét, li P'tit Bért a oyu totes lès-eûres : i tchait éssok'té on pau ; 
i s' réwiye quand i sone à l'églije. Pwis tot doücemint i chone qu'i 
s’èdwâme. Ê-st-i co rèwèyi 7 Dwâme-t-i po d' bon ? 


...Ténoz ! n'ést-ce nin Már -Djóséf da l’ Payène là, avou li ? Ele 
dut iésse mariéye asteüre, mariéye au lon. On l’ riveut ténawéte à 
P Tossint ét à P Florîye Pauque. 


Èt wè sont-is ? È Spènè, dandjereü. Portant Bért n'i a jamais moussi 
fond è s' bwés-là. Èt d'où vint qu'i I’ sét bin : c'é-st-é Spènè ; c'ést sûr 
ca. 


Már =Djôsèf ? Dédjà o I’ pitite sicole, su I’ min.me banc qu’ li, èle 
tchókeut volti si gngno asto do 1’ djambe da Bért, quand ma sœûr 
èsteut addé d’s-ôtes raupins... One grande mau-épatéye en créchant, 
on pau spate-broü. Quand élle a stî djon.ne comére, èle kwésieut après 
li ; èle fieut l cine qui djériye avou dés-ouy è covis'; en vérinant l 
cote, quand is s' réscontrint. One qu'il aureut bin ieü. Mins i faleut awè 
fwimd' djote, assüré ! 


Assits rin qu’ zèls deüs, d'zos lès bouchons ; dès topéyes di tchaur- 
nales. Tote bouréye sur li, èle si lait kékyi, èle si fait capôtyi. Po 
djiglé, éle tape si tiésse énéri, avou sés-ouy quausu r'toürnés ét sés 
lépes totes fréches. Afiye, éle si boute come one warache sur li po 
qu'i I pougne à $ móde. Is djoüwenut, come jamais i n'a wasu tûzè. 
Tot d'on côp, l'a-t-i v'lu bauji ? Ele vore sur li, èle brésse didins... 


Sont-is cor è Spéné ? Wè sont-is 7 Már -Djóséf pèse su l’ cwárps 
da Bért ; èle sipate sès grocheüs sur li. On chovion qu'elle a todi stî ; 
ét bômèle ; èle sint l’ swasse, li vîye souweü. À ! qu’ ça l’ disgostéye ! 
mins maugrè, ca l’ènonde. Dins lès brès, dins lès grantés skéyes da 
l' comére, il èst pris è sêre come dins on vérin. Ci mèst pus po s’ 
rabréssi qu'is s' tégnenut ; c'ést deüs cwärps qui s' v’lèt. Lèye, èle li 
s brótche, èle l'assatche todi pus fwärt. 


Est-ce do plaiji ? À ! bin non ! C'ést mau fé qu'i vout, Bért. One 
radje do s' watrouyi, do s' man.ni jusqu'à todi, do s’ piéde  t-à fait. 

Po rawè d' l'air, i dut saye do rèculè. Est-ce cor one djint vicante 
qué l’ sipate ? One saqwè d' moflasse, d'ossi morant qu'one satchîye, 
qui pèse, qui pèse. Enawére, tot s' cwérps tireut après l’ comére. D'on 
plin côp, i r'tchait. I va stofè. I s` cotape po s' ragrabouyi. I s' racra- 
pote po bourè èvôye d'on lan ci què I’ sibrôtche.., Dispóy à s' dos 
jusqu'au fin fond di s' cwárps, li mau si rewiye, èt moussi èt lanci, 
come po ٭٭‎ rivindji do ièsse diwébyi. Avou sès deüs mwins, i tint s' 
pwètrine. I ranle po rawè d' l'air. 


W'-ê-st-i ? A-t-i sondji ? Est-ce po d’ bon ? I stind doücemint sès 
deüs brès o lèt. Il èst tot seü. Tot seü come gn'aureut rin ieü. Asteüre 
vo-l'-là tot rèwèyi, ét frèch di tchód. Avou. è s' bouche, come s'i 
massieut dés cènes. Pattavaur li. ca fait mau. Il èst tot k'moudri. Sès- 
ouy sont sètch come à I’ bije. 


...Ét t't-à l'eüre. valèt, qué novéle ? Tot rate, Monseû I’ Curè qui 
va v'nu avou l Bon Die. Èt qu'as' fait, Bért ? I t’ faut tiré on plan. Li 
fè dire do n’ nin v'nu audjoürdu ? Qu'il èst pâr trop au coron. C'é-st-à 
préme qu'i vérè ; ét s barê moman, dwé ! 


E s' tiésse, i gn'a come one saqwè què l' boute à-z-achèvè en ٤7 
ç qu'il a sondji dol nét. Il èst disgostè d' li-min.me ; ét i n’ sêt s' passè 
do rapinsè à dès... Dj'in.me co mia né l’ nin dire... 


Si cofèssè cor on côp ? Deüs côps su fotche ! Moman, qui va-t-èle 
pinsè ? I né I’ saureut fè qu'éle né l’ seüye. Et Monseü l’ Curè, li ? 


Lés-eüres évont, ëvont au galop. On djoü tot gris, tot cruwasse 
mousse pa l’ finiésse di dri li stêre. Moman èst d'djà su pid. I l'étind 
caroté su l’ plantchi. Êle va v'nu aprètè li p'tite tauve ét l’ blanke 
nape ; li crwés ét lès deûs tchandelès ; deüs véres, onk avou dol bénite 
êwe èt on cocha d'ssus. .. 


Ci côp-ci, Bért èst bin pierdu. Dàné: bin v'lu l Bon Die, tot 
man.nét qu'il èst. Et vo-t'-là. tin, Bért, asteüre, sácré p'tit mau fiant. 


Come si, dri li, one saqui li tchókeut fait-à-fait sès pinséyes. «Pont 
d' rime, ni d' rame, ca, valèt ! Li Bon Diè sèrè là dins on quárt d'eüre. 
Calcule tant qui t' vous. T'as oyu sonê. Li timps d' dire mèsse ; i n° 
fauré qu’ saqwants minutes à nosse curé po fé P’ vóye, avou sès gran- 
tès-asplanéyes. Èt wasu r'nic'te, don ? Qui pinserè-t-on o l maujon ? 
S' cofèssè deüs côps su nin cor one cope di djoüs ? Et l’ Bon Die, te l` 
vas mougni, tot d'bréné... Brämint candji. Bért. dispóy li timps... 
Fé ótemint ? Saye seülemint ! » 


Bért èst là cloupé o lèt, au coron d' tot : p'tit crékion qui n'a pus l` 
fwace do v'lu ni s' bin. ni s` mau. Siya ! afiye. one saqwe d’ tièstu li 

boure po qu'i s' lêye énn'alé come il astchait, et I’ fé brôtchi dins sès 
miséres. 


Li sonète d'au corál chil'téye dedjà o l' rouwaléte, dizos lès mon- 
téyes. On p'tit momint. on n'ót pus rin ; pwis luch di d'vant wigne 
on pau. Monseü ۴ Curè èst là avou l Bon Dic. 


Adon, ...adon, on lan d' radje cocheüt li p'tit m'vét. Quand l’ curè 
a ieû mètu l’ custóde su l’ tauve, li P'tit Bért a pris s' coradje èt l'a ukè. 


Sins mouftè,... sins fé lès cwanses, moman est raléye o l’ coujène. 
en-z-éminant l` corál. Binin.méye moman. va ! qu'advine co si bin s` 
grand fi. Su P vi visadje. il a cléri on tot p'tit côp come doi binaujeté. 
On d'méy-sorire qui fieut quausu one chinéye dins lès plis d' sés lèpes. 


Èt li P'tit Bért, à Monseû ٠۰ Curé,... I n’ si faleut qu'énondé,... a 
bin wasn adon tot lî conte, tot come ç'aveut stî... On fayé p'tit «y-ome» 
tot mèsbridji dins s' cwárps, divins s4-áme, qui s' cofèsseut en so- 
madjant. Monseü l` Curè li a bin mostré qu'i gn'a nu pètchi dins ç 
qu'on sondje insi en dwàrmant ; on n'est nin présint à li adon. Mins au 
fond d' li-min.me, Bért a co peü. I s' sint èpèstifèrè d'énawére. ...Si 
ç'aveut sti l’ vrai, quét'fiye s'aureut-i lèyi fè... 


* * 72 


Asteüre, avou ses-ouy clòs sur ...نا‎ Cor on còp, is sont zèls deüs, 
l' Bon Dié. Come èd’vant. À ! lès bias djoüs d'adon ! Su tote si vi- 
caîrîye. lès seüls qu'il a vikè tot-étir, jusqu'au coron... 

I] è-st-on pau rapaujetè. Monseü l? Curè li a consyi d'ofri tot au 
Bon Die ; et ca ossi : li mwaije nét qué l` terbale co ; totes lès miséres 
do póvre ome qu'ést quausu djus. Qui l’ pétchi saye co d'é-igni, qu'i 
n’ tint pus avaurci qu’ pa on filèt. 

...in dimidio dierum meorum, vadam... 


Là longtimps qu'il èst nét. Quand a-t-èle moussi po d' bon o P 
tchambe ? Dispóy au matin, ci n'a sti qu'on djoû ènûlè, on grijausse 
ciél quausu au ré dés teuts. Èt rasta, lès mile ét nwárs croyadjes daus- 
aubes cruwasses ét vèssus. Li P'tit Bért lès-aviseut on pau en s' solè- 
vant su s' cossin, Aus nuk daus cochètes, dés gotes qui n° v'lint nin 
tchair. Su l’ pisinte, divant l’ pavéye, lès p'tités basses lüjetint ét fru- 
meji one miéte quand |’ brouwine si s goteut, en tchapotant ét picotè 
lès frécheüs, sins s' prèssè. 


On-z-a alumè l quinquèt bràmint d'vant l'eüre. One póvriteüse 
djoürnéye... 


Dédjà dol matinéye, i lî aveut arivè sagwants-alivètes què l'avint 
s'baré. Cor on cóp d' l'aprés non.ne : one jin.ne dins-ouf ; pwis ca 
s' racafougneut pattavaur li; ca crécheut jusqu'à fé mau; c'ésteut 
su $ pwètrine on pwéds jamais parèy ; à n’ pus sépe avalè d' l'air. 
Sés-ouy s'éwarint après 1’ finiésse. Il aureut v'lu qu'on l’ tape au laudje. 
Tot d' swite ossi, c'ést come si sès cwasses avint pléyi ét dés grands 
deugts li purdint è sêre. I n’ saveut pus qu’ do ikté après s't-alin.ne. 
I rovieut qu'il aveut mau télemint qu'il èsteut strindu. Tos sés niérs 
tinquyint, pwis lachi à toü. Mins ca s' djokeut cor rwéd assez. I n° 
dimeureut pus qu'one sóte, il ésteut tot cwache pattavau. A l' vèspréye, 
i s’ sinteut si bin è s' pia, cor one miéte loüte, mins si bin quand 
min.me. I n'aveut rin dit o |’ maujon. 


* * * 


Mariye lí a v'nu dire bonswêr. Papa èt moman taurdjèt cor on pau 
divant do montè. Li P'tit Bêrt assatche di d'ssus l' tauve si ví missèl ; 
tot dissotè d'awè sièrvu. Lès fouyas à I’ mésse di tos lès djoüs, ricrolès, 
dés brunaussés tatches da sès pôces, C'ést monseû I’ curè, nosse vi, 
qué lî aveut donè quand il aveut rotè après s't-accidint. 


En farfouyant è s' live, sins lire qui tènawête, i lès r'mét tot d` 
swite aus prumis mots,... dés viyés conechances, lès fièsses, lès p'tites 
daus-ovrauves djoûs, ossi bin qu’ lès cines come li dîmègne. Pwis i 
rit rate ét rate lès mèsses do cwaréme, lès cines divant l' Samwin.ne 
Sinte. 


I s' sovint do trévint qu'il aleut cor è l'églije,... là-t-i brámint pus 
d'on-an ? Li minâbe timps qui trèlondjine su I' difin d' l'iviér ; lès 
prumirés bonés djoürnéyes au márs'; li solia tos lès djoüs pus timpru. 

Èt pa lès rouwales, aus ayes, lès tin.rés bètchuwès cochètes ; lès sau- 
vadjes grüsalis, lès pus sogneüs à fouyeté. O l’ plate-binde, divant do 
ièsse émon Céline, saqwants rubârbes boutenut dèdjà dés rètus djétons, 
asto d'one pitite fouye co tote riplissiye. ..,O p'tit djârdin, dri l'auje, 
divant 1’ maujon daus coméres d'émon Rolaine, lès boyéyes di fleürs 
d’avri sont todi pus matineüses on djoû qu’ l'óte. Étur lès sètchis stru- 
kions d' l'an passé, lès piyaunes stritcheront d'abórd leüs vèt” rodjetés 
mouzons, en fiant sclayi l’ crosse réclawéye au r'lignadje ; ét ça créche- 
ré avou come one pitite calote : one grumiote di tére jusqu'à tant qui 
P pleuve né l's-auré nin s paumè. 


...Bt toürnéye aprés li, Ivone, tote clére au solia. Pont d'avance do 
s'anoyi su dés paréyés:sovenances ; èles sont co pus iute qui s'éles 
n'avint jamais sti. 


L'an passè, i n'aleut d'djà pus à mèsse qui l' dimégne ; à basse mèsse, 
su l’ tchéyére da papa. En r'lijant lès-ofices di d'vant Pauques, il aveut 
mia apici ç” qui ca v'leut dire ; brámint mia qu'en l's-alant tchantè o 
docsau... A fait, i toüne lès páges. I passe iute do l' pèneûse samwin.ne. 
C'ést ça qu'i qwére : l'Evangile do londi d' Pauques, qu'i coneut si bin. 
Lès deüs-omes qu'énn'alint tot d'loüjis,.., maugré saqwants sonétes 
qu'on tapeut qu’ Jésus sèreut rèssussitè. Dès coméres avint couru 
abiye li conte totes èfoufiyes. Mins quéne fiyate à dès coméres ? Dandje- 
reü, en véyant Note Ségneür su l’ crwés avint-is sti maquès. Is n’ s'è 
ravint nin co. Ou dóbin, come ca arive, is sintint v'nu one si grande 
djóye.... one djóye qu'on n’ pout nin crwére... 


Lès deüs-omes su 1’ vôye... Jésus lès-aveut atauchi. Is n° l'avint nin 
r'conu. 


..Come nn-aurins r'monté d'à P cáriére, nos deüs l Blanc. Là 
dés-ans ét dés razans... Sins causé tant qu'on gripe li pisinte au-d- 
triviès do bwés. On s'aréte on pau à route, à l’ copète, po s' rawè. 


On-ome qui nos n'aurins nin r'métu non pus, aureut pris pid avou 
nos... 


«Dimeuroz avou nos... Vos n’ sauriz pus alè lon audjoürdu, à 1 
vèspréye tote basse. Wai, vélà, I’ solia dédjà tot choyu dri lès fouyus 
tienes di-d- pa d' là l'éwe ; dins lès fonds, i fait tot brune... 


Dimeuroz avou nos...» 
Èt sins s' fé priyi, il a moussi avou nos, è nosse maujon... 


I gn-a dés djoüs bènis ! Li póvriteü timps d'éyir ét d'éd'vant yír si 
cheüt asteüre avau lès-ièbes ét lès fouyes. Li solia fore po d' bon dins 
lès nüléyes jusqu'à nos... Et ç' cóp-ci, i n'è r'tchaufe pupont, po tot 
rate. 

I gn'a dés djoüs bènis ! Li Bon Diè èsconte di nos, qui nos r'chan- 
dit... «Dimeuroz avou nos. Dimeuroz... Sins vos, nn-èstans éwarés 
pâr nét, o l’ sipécheü, fin mièrseûs. » 

…illuminare his qui in tenebris et in ombra mortis... 


Divant do monté, moman a v'nu soflè I’ quinquét : «N'avoz pus dan- 
dji d' rin, m' fi ? » 

S'i s' pleut quand min.me édwármu one eüre ou deüs ! One miéte 
aprés, quét'fiye s'a-t-i éssokté à mitan en d'djant s' tchapelét. Bon-z-ét 
rwèd, on l'a gougni ét l’ fé potchi au wót. I s' dispiéte pate à pate. 
Il èst coütchi su s' drwét costé : dizos st-orèye, li song bouche : cinq” 
chis côps, pwis c'ést tot ; ca taudje ; ...ça taudje tot-on timps. Rame- 
chiye one miéte, ét t” cheüre, po fé ralé P moteür. Po n’ pus sinte si 
song mayi insi, i s' lait ridé su s' dos. Adon, su si stomac, on pwéds, on 
pwéds todi pus pésant,... pésant come one maujon. I saye do fé moussi 
d' l'air è s' pwètrine ; i chone qu'i soféle dins on satchot trawè... 


« À ! d'meuroz avou nos ! » Rin qu’ do tûzè ça, il èst rapaujeté on 
pau di s't-angoche qué I’ sitron.ne, qué l’ cotape. 


Asteüre, ca lance è s' tiésse ; ca pingne aus deüs timplis, à côps d' 
mártia. Pwis tot doücemint, i rovîye tot, i s'éssoktéye avou on «Salut, 
Mariye» dimeuré sur one pate... Combin d' timps ? Ca, on l'a r'bou- 
ré ; i zoubéle di sbarüretè. A-t-i sokté on quárt d'eüre ? 


S'i pleut n’ pus tûzè à rin, rapèche si some d'énawére ; il èsteut si 
bin paurti po dwármu... Èt ça r'pése su s' pwètrine... À ! rawè d' 
l'air ! tot s' cofe disfonce, come bilé, chone-t-i. Come s'i findeut è 
deüs, dizos one saqwè qui s brôtche. 


Dol lumiére qu'i faureut ! I vout criyi. Si vwés, ci n'ést pus qu'on 
rauguiadje... Quand f'ré-t-i djoû, don ? Qu’ ça chone long, tote li nét 
insi ! I d'vint choqué. I vóreut mayi, maquè avou sès pougn, sur one 
saqwè d' deur... 


Pwis c'ést come si tot l'en d'dins di s' cwärps rimonteut po s' ramon- 
celè è s' gwadje : one grosse bile è s' gosi, tote wake. I l’ vout disclapè. 
I n’ sêt assatchi d' l'air assez, nin d'djà po èmetè on tot p'tit côp. I 
faut d'meuré insi, en ranlant à p'tits ikéts avou one bole qui s' récrache 
à fait, todi pus spésse... I va stofè ! Adon, èwarè, assoti, quausu fou, 
i boute on bon cóp po tossè, en sérant sés-ouy. Chapè ! mins do lan 
qu'il a fait, i r’tchaît tot mésbridji, au coron... 


« Dimeuroz avou nos ! À ! dimeuroz ! » Li r'vàsi r'vint tofér è s’ 
tiésse.., «Dimeuroz... » 


I n'è faut nin d’ pus po moru... Moru ç’ nêt-ci ! 

Il èst trop odè po s' rivindji conte ça. Mau d' tos costès, dins-ouf, 
dins sés-acoplüres, aus pléyants d' sés brés, d'zos sés gngnos. I n' 
saureut d'djà racrapoté sés pids qu'i sint tot èdjalès, ni co saye do 
r'chandi $ dos. Il èst cloupè là, come on lî aureut tapè. 

Quaesivi residuum annorum meorum... 


Pwis ca passe. Est-ce po d' bon ossi ?... À ! qu’ dj'a ieû deur... 

...Èt d'mwin, li P'tit Bért d'émon Mèrence sèrè mwárt,.. Li p'tit 
nintieüs stroupyi. On P vèyeut cor avau lès vóyes l'an passè; qui 
trin.neut. Ô ! i n'aveut jamais stî fwárt rétu, dîrè-t-on ; ça fait todi 
on côp d'étinde dire onk qué l'léve trop timpe. 


..Qu'a-t-i v'nu cayi avaurci ? Dès sayes qu'ont d'meuré à mitan 
vêye. Sés-ovradjes, sès-amistès, évóye à I’ gueüye di rin.ne. Dol 
poüssére. Di l'éwe qu'il aureut v'lu aurdé dins on tchéna, come li 
fou d'émon l' Bwagne. 


Tant ratinde do I vîye. Èt waîte ! Â ! P Bon Dié a stî trop r'wai- 
tant avou li. Èt po d's-ótes ...Si l Bon Diè adouye seülemint lès 
copiches qui nn-èstans, qui rénenut su I’ têre. On côp d’ pid o copicho. 
Tant pire, lès cis qui sont spatés. Èt vore l's-ótes po ramèchenè leûs 
tèchons. Èt P bole toüne todi. 


Fou-djivis’ qu'il a sti ! Ratchawetè, rimayi dés pâtèrs ! Ayi, ayi ! 
ét tos lès djoüs à l' comunion. P'tit fie d'embaras ! Dol djoürnéye, 
là, mon parent, on lütcheut pa l’ finiésse aprés one crabaye qui baloû- 
jeut aviè l' rouwale. 1 


Grandiveüs ! grandiveüs d' sès-ovradjes. Nuk po I’ valu o viyadje. 
Djalous come on tchin : on pwéson qué li cüjeut quand on-óte aveut 
fait one saqwè d' bia... ' 


Sés-amoürs ! Ivone... Ivone qui s' plaijeut si bin avou li... Et s' 
y aveut sti po s’ chiné d’ li. Fè dés rizéyes avou lès matantes, en con- 
tant tos sès ratchatchas ? A s't-ome asteüre ?... Quand cès deûs-là 
sauront qui dj su si lon... Ô ! is s' rifront d' ça, &,zéls !... 
On trouve si aujiyemint on mé-é, qui ci ou qu’ ca, en v'nant à d'vise d'on 
mwárt qui n'ést nin co rafrédi. 


Ivone qu'il a véyu si volti, come sès deüs-ouy. Èt tant li fè d’ fièsse. 
Ayi, djè l’ vou bin crwére : li néveüse daus coméres d'émon Rolaine. 
C'aureut stî li féye d’on-ovri, da on pétron, i n’ s'aureut nin d'djà 
r'toürné après, quand èlle aureut co stî pus bèle... 


C'ést quand on-z-èst au coron d' sès róyes qu'on veut bin lès djins 
téls qu'is sont. Qu'on s' veut come on-z-a stî tote si vicairiye. 


Po P fé dânè, c'ést come one deüzin.me djinl qui sereut addé li, 
qu'aureut plaiji à wasté tot ç’ qui tint cor à li, one miéte, à chipète. 

Bin au r’pintant, don, audjoürdu d'awè léyi rèvolè l' djaudréne qui 
t' tineus dins tés mwins. Si t' raveus t' djeu à djouwè, don, parèt ! Si 
t'aveus v'lu avou Ane. Là nin co si longtimps. Nati ! couyon ! dji n’ 
vou, dji n' pou ! Ele t'aureut d'né, éco bin binauje,... ci qu' ti n'as nin 
ieü ét qui t' n'aurés jamais. 


Véyoz, m’ fi, ci qu’ c'ést d’ vos ! P'tit croufieüs ! todi su I’ tréche 
do s' watrouyi dins dés man.néstés. Et nè l'jamais wasu fè... Nintieüs ! 
T'as passé tote ti viye à fé d' l'ome. Mins trop coûrt atèlè ! Sâcrè p'tit 
laid crékion ! 


«Â ! d'meuroz, Mon Diè, dimeuroz ! » .,.Marimin.ces, è, tot ça ! 
Vos n'i sondjoz nin d'djà en l” dijant. 


Li P'tit Bért vout dîre sès pátérs, i rapinse totes les cines qu'i sêt bin. 
Mins sès «Salut, Marîye» c'ést come s'i lès cayeut au meur. 


Èt lès pasquéyes ?... Lès quintes avou d's-aplopins come twé ? 
T'ésteus si maisse dins l' timps. Pa riséye ? Tofér aus cis nin discrukès 
assez po s' rivindji. Mau-onteüs qui v's-éstiz ! 

P'tite biésse. P'tit sint-mwais ! I cwargneut à tacheléte aprés lès 
crapódes,... po-z-adviné pus fond qu'on pout bin. I djérieut come on 
maule di tchin. T'aureus fait d's-aguignes à Min.ne Djéne,.. Est-ce li 
vrai qui dj' di ? T'énn'ésteus d'djà onk di fértiliant, Bért ! 


Sauvadje tayeû d' pîre ! alcoti ! As' dèdjà drèssi one arèsse di sqwére 
seülemint ? 


One acheléye di laids méssadjes po li fé mau, co pus mau qu’ po 
moru. 


Tot, il a léyi chipè tot foû d' sés mwins. Il ést co pus mau rafürlè, 
co pus póvriteüs qu'on banseli, on róleü avau lés vóyes, on martchand 
d' tchins qui paume fin miérseü o mafe. 


* * * 


...Lès meurs do I’ tchambe toünenut. Comint lès veuti o l 
sipècheü 7 1 toünenut tot doücemint, pwis todi, todi pus rwèd en chü- 
lant... Afiye is s' tapenut au laudje bin lon, po ruv*nu sur li ; ét tofér 
ça qui va. Asteüre c'èst l’ plantchi èt l’ plafond qui v'lèt blonci, fè I’ 
convóye ètur li ét au diâle bin lon. Si lèt fait come po monté è l'air. 
Non, c'ést nin s' lèt qui boudje ; c'ést li, si cwârps tot seü qui s' cotape 
ét bèrôlè di r'vint di r'va, qui gripe au wót, pwis qui plouke èt r'tchair 
macasse come one satchiye d' gobîyes. Il èst tot cawouchi. I "nn'a 
pèsant su s' coür. Come s'il aleut r'méte si sopé. I sone è s' tièsse, 

ça bouche, on côp, deüs côps, pwis pus rm. Èt ça r'sone. On fiêr qui 
pète à I’ têre... 


Ayayaye ! Quand séré-dj quite di tot ça 7 Adon, i s'énn'a sov*nu ; 
i rapinse qui Monseû l’ Cure li a dit do tot ofri au Bon Diè. Tot, s' 
mau ét s' bin. Et tant pire, ca ! ... Tote mi vîye, tote, sins nu cougne, 
Mon Die, dji vos I’ done ! C'ést por vos. Téle qu'elle a stî : mau- 
ègayoléye, mau-foutuwe. Quand min.me dji sèreu on bia djéméne do 
m’ fiyi à vos. Mon Dié ! quand min.me vos n’ séríz nule paut... 

Benedices coronae anni benignitatis tuae, et 
campi tui replebuntur ubertate... 


* * * 


Sés-ouy si clóyenut. Il èst quausu bin d’assène ; i s' va quét'fiye 
èdwârmu po d' bon ; rovyi tot à moncia dri li. Cor on p'tit lan d'an- 
goche. Si va-t-i rèwèyi tot rate ? Mins i sok'téye tot d' swîte. A mè- 
seure ; en l'oyant, on pinsereut à one machine à bate qui va staté à 
l'anéti, en tchoufetant co saqwants cóps, tofér pus lauques, pus flauwes. 

Tot d'on cóp, il a peû : one peû pus grande qui li. I n'ést pus qu'one 
bièsse cotchèssiye d’ tos costès. Éle vout lanci, chapé. Trop taurd, i 
faut réculé. Ele sèrè d'abórd au meur... 


«Dimeuroz avou nos !» Et ç' cóp-ci, ça toüne è latin come à 
veupes : «Mane nobiscum, Domine !» Pwis l’antiène à Magnificat do 
prumi dimégne aprés Pauques. C'ést l'air qui ravike, come pad’zeûs li. 
«Post dies octo,... lès uch sérés. Note Ségneür mousse ét dit : Pax 
vobis. Alleluia. Alleluia.» Et ca tchante, ca tchante è s' tièsse. Et tot 
d'vint cwéy autoû d' li. Il a co mau plin li, mins ça va d'abórd énn'alé 
po d' bon, come en d'foü. I n’ sêt pus ramechi. Il é-st-au coron d’ 
coradje. I n'è pout pus... Come on djoü qu’ l'ovradje n'a nin stî. Tote li 
djoürnéye : saye ét r'saye. Brosse : dés chaurds ét dés bokèts. Volà 
۲ véspréye. I faut léyi ouve. Ossi bin qu’ si tot ésteut d'à buk. 

I gargouye dins-ouf : one saqwé qui transicheut là on bokét. I saye 
do s' rat?nu, do s' rastrinde, en pougnant dins sés draps. Et tot doü- 
cemint po c'minci, pwis bon-z-ét rwéd, ca lache : i sint tot si d'zos 
ridé foü d' li à d'tchindéye ét s' diwidi. I brótche dins dés tchódés 
frécheüs qui montenut tot-autoü d’ li, à s' dos en rafrédichant. Enn'a- 
rivé là ! I vóreut braire; i n' fait qu' dés somadjes. One idéye lí 
stritche : ofri ça ossi ! totes sès miséres, ...ofri tot, ...tot ! 


I vout co sondji; sès tüzadjes courenut évóye. I n’ 'nn'ést pus 
maísse. Èt odè, jamais ! Il a si deur po r'prinde alin.ne, à ikèts, en 
tanflant. 


Il èst tot véssu. I s' clape do l” glace à s' dos. Ofri ! Cor ofri ça... 
Èt i n’ sét pus qu’ ranlè,,, Moman qué I’ va trouvé d'mwin tot man.nét.. 
Èt I’ Blanc,.. ét papa... Moman !... Sès pinséyes bourenut abiye 
po-z-acouru tortotes à timps... Ivone... Ane... Deûs lumiéres qui cli- 
gnenut tot d' swîte... 


Sès pinséyes asteüre : dés fouyes qui cheüyenut à I’ têre, one pwis 
l'óte, come à l'a-an. 

D'au lon. Di-d-fwärt lon, come au coron d' tot, i sint qu'i s'édwame.. 
Tot èst bin à pont. Tot èst bin come ç'a stî, 


* * * 
Dwâme-t-i 7 Ou dóbin, n'ést-ce dédjà pus qu'on cwárps qui aftéye 
co saqwants lans après d' l'air ? Qui n' sét pus qu'i 'nn'a co si dandji... 
One lumerote.... tant qu'i crayeléyerè cor one sitipète di métche... 


qui lüt, léye tote seüle, dins lés meurs d'one maujon qu'on vint do 
bague... 


* * * 


..Su I clér murwé do ri, quausu rasta... T'é sovins' co, Bért ? 
On dimégne aprés non.ne, avou l’ nozéye nwároute dau toneli, aviè 
1’ Pont do Tra 1... Mins l’ pêve mivét èst d'djà lon po rapinsè à lèye : si 
chére, si p'tite mayon d'one vèspréye... Su l’ ri, one laudje fouye di 
sauvadje rubárbe î néviye... One pitite naçale qui ploncenéye divant 
do ièsse à I’ ate... 


L'éwe né l'étréprind qu’ tot doücemint, pa lès bwârds po c'minci... 


Tot d'on cóp, tote li fouye èst ravôtiye ; c'ést léye qui plouke dins 
lès fonds... On n’ veut pus qui I’ ri qu'éva todi, qui brouye ét tcha- 


potè... 


* * * 


..Autoü do l’ maujon, il a co chülé on pau dins lès bouchons ; 
grignetè one cochéte da l’èspalier à l’ finièsse… 


...Èt l nét, tote li nét a moussi d'à l'uch, plin I’ tchambe... 
Dorène, li 30 d'avri 1966. 

GLOSSAIRE 


.a 
acolté (s'-) : en venir aux mains 
adórloté : cajoler 
adouyi : apercevoir 
adrayi : se précipiter 
à-è : énergie, (sins —) 
agauche : schiste 
agrès : occasion, plaisir 
alivète : aventure 
apéye : laps de temps 
âre ; âre ét ote; de-ci de-là 
arèsse : arête 
assène (d'-) : d'accord 


atouwè : tutoyer, apostropher verte- 
ment 


aurbè : émonder 

avetè : accrocher 

av'nu : parvenir 

avorè : se précipiter vers 


b 


baloüji : lanterner 

bau (- joür) voir joür 

bauye : baillement 

bouchète (tirè à I’ —) : courte paille 

boureü d' flène : incitant à la paresse 

boyéye : touffe 

bozè : voler 

broke : contrariété 

broketè : piper 

brûtyi : bruire 

bürè (v.) : beurrer 

bürè : bas-beurre 

buk (ièsse d'à -) : être en bonne 
forme 

c 

cans' (- di djeus) : bonbon figurant 
une piécette en extrait de réglisse 

carbonáde : viande grillée (ici : farce) 

casuwél : passager, de faible valeur 

chayète : mûr (fruit), bonne à conter 
(histoire) 

chinè : liarder 

chinéte : moqueuse 


chódé : échauder 

chorté : arraché (ici, éberlué) 
clèpè : boitiller 

costri : couturière (ici, coccinelle) 
crapôderiye : marmaille 

crauwe : crosse, levier (ici, pipe) 
croufieüs : rabougri 


cwanses (fè lès —) : faire semblant, 
feindre 


d 


danses (lèvè lès —) : percevoir l'écot 
des danseurs 


dâr (awè l’ —) : avoir l'idée fixe 
daye : méfait 

déjuré : blasphémer 

démoné (adj) : diable, excessif 
dibrènè : salir 

disaeürè : dérégler, déshabituer 
disclapé : décoller, détacher 
discrukè : clairvoyant 

disdjokè : retirer de son piédestal 
disvôtyi : désagréger 


diswébyi : réveiller, détacher de ses 
habitudes 

djeus : extrait de réglisse (voir : cans' 
di djeus) 

djondu (- do l’ vèze masoeür) : 
touché de la religieuse verte, 
ensorcelé 

doü trimpé : d'une trempe douce, 
d'une trempe insuffisante, sans 
volonté 


doublüre : correction 


e 
éboutè (s'-) : se tirer d'affaire 
é-igni : enfiévrer 
ènalis' : fuyant 
èrè : trainer 
éri : arrière; en-éri : en arrière 
étinr'jon : produit hâtif, primeur 
èyauve : casse-cou 


f 


fènau mwès : fenal mois, juin 

fêtinse : blague, bouffonnerie 
fritè : frire 


fusia (rapaujetè l’ —) : remettre en 
ordre utile 


g 
gauyelè : arqué 
gninwyi : miauler 
god (à — ét à saks) 

de blasphémes 


guédyi : épier 
gueüye di rin.ne (à l'...) : à la manière 
de rainettes 


j 
joür (là bau joür) : il y a beau jour, 
trés longtemps 


l 
laurmi : soupirail 
lausse : carton à chapeau 
lawant : incisif 


lèvè les danses : percevoir l'écot 
des danses avant la répétition 
par l'orchestre 


lèyi ouve : cesser 
loûte : vertigineux 
lumè : regarder 


maltoneriye : bourdonnement inten- 
se 


manouje : idée arrêtée, habitude 
maraye : trés jeune fille 
marcotéye : portion de farine à pétrir 


masséte : marteau de tailleur de 
pierres 


maténes : matines, contes 
médyi : soigner 
mé-é : accroc (de santé) 


: en litanies 


naye : individu 
nifteüs : fouineur 
nintieüs : gringalet 
o 
odè : fatiguer 
osètes : houseaux ; lèyi lès — : mourir 
oskinè : secouer 
ote (âre ét -) : voir âre 

ovrè : atelier individuel 


p 
parè : apprêter 
passe : porche 
pate à pate : doucement 
paupyi : hésiter 
pawène : gauche 
pètron : agriculteur peu aisé 
pètche : mauvais sort 
pêletè : mener un charivari 
pilou : tissu de molleton 
piyáme-miyàme : petit à petit 
pont-ét auje : à son aise 


ponte ét maque : pointe et téte, 
entièrement 


pontieüsemint : soigneusement 
pur (è —) : en bras de chemise as 
pwartè l’ pétche : apporter le malheur 


q 
quènetè après : rechercher, fréquen- 
ter 


quiné : point nul 


quand-quand (nin quand-quand) : 
pas en retard, à faire sans hésiter 


qwanses (fé lès —) : faire semblant 
qwére, qwé : quérir 

r 
racsire : rejoindre 


raladje à l'uch : retour à l'extérieur, 
* reprise en mains 


ramiche : remuant 

rapaujeté I’ fusia : (voir fusia) 

rasta : immobile 

rat'na : entrave 

ratchater : jaser 

rav'nu : retirer 

réné : remuer 

rétu : dru, de bonne constitution 

ricassi : renvoyer 

m da di —) :rainette (gueule 
o = 

r(i)toürné l’ viérna : changer la di- 


rection, le gouvernail, changer 
de cap, de résultat 


r(i)vazi : rengaine 
r(i)vindjes, prinde sès — : répondre 


à une invitation en retour 
royi : assurer 
rütiau : ronchonneur 


5 
sak (à gods èt à saks) : voir god 
scafyi : engloutir 
sclayi : ébarouir, disloquer 
scorion : lacet de cuir (ici, plaisan- 
terie) 
Soc : décrottoir 
soce : société, compagnie 
sokè : vrillé, rongé par les vers 
sole : rémunération 
spais : épais (ici, riche) 
spougni : manchot 
stokéye : souche 


t 
tarame : bavarde 
tchatcha : racontar 
tchictchac : ragot 
tchitchéye : altération de la santé 
tchikè : enfiler 
téródé : tarauder 
tirè à l’ bouchéte (voir bouchète) 
toürsyi : lutter 


traite : traitre ; prinde à — : aborder 
de maniére déloyale 


trouplé : gambader gambader 


v 

vènè : flairer 

vièrna : gouvernail, direction 

vóliéte : sente 

vore ét vore : précipitamment 
w 

wastè : ôter 

wé : gué 

wigni : grincer 

|. Lès bias djoûs. 


On-éfant come on-óte 7 
Li P'tit Bért ét sès djins 10 
Su lès bâres pa d'vant l'églije 12 
Quand li P'tit Bért a div*nu djon.ne ome 15 
On londi d' Pintecosse 21 
Sint-Élwé 33 
Li P'tit Bért dins lès grawes da l’ macrale 46 
On céréji au mitan do corti 59 


Il. Si tot va bin, ni t'i fiye nin. 


Póvriteüs djoûs 65 
Solia 75 
Sèmedi 80 
Dimégne aprés non.ne 86 
One fétinse di grimangyin 90 
Quand tot èva à cu d' pouyon 103 


Ill. ...Ti veus volti, ti transis ét t' ragranci ét t’ dáné 
co bin. Portant I’ solia ni lût qu'adon. 


Po cayetè t' socon, fai l’ diále di ç' qui t vous 113 
Ivone 122 
Ane d'au toneli 129 
On vout cûre ét l’ for tchait 137 


IV. Nin pus bia qu'on-óte, valét. 


Lés djoüs ét leüs miséres 153 
Viyés rascrauves 159 
Nosse póve Pitit Bért 164 
Lès cis qui sont mwárts ont fait leü paurt 174 
...èt quand nneriírans... 185 

Cercle Royal Littéraire 
« Lès Rélis Namurwès » 
1909-1984 : 75° année 


Pour clôturer cette année anniversaire, il nous reste à nous, 
les Rélis, à remercier les amis nombreux qui ont voulu s'associer 
à notre jubilé. 


Et d'abord, Monsieur l'académicien Joseph HANSE, notre 
président d'honneur et Madame ; Messieurs les professeurs 
Maurice ARNOULD, de l'U.L.B. et Madame, Monsieur le profes- 
seur Willy BAL, de Louvain-la-Neuve et Madame ; Monsieur le 
professeur Albert MAQUET, de l'Université de Liége, président 
de la Société de Langue et de Littérature Wallonnes ; Monsieur 
Emile LEMPEREUR, président de l'Association Royale Littéraire 
de Charleroi et Madame ; Monsieur le professeur Roger PINON, 
archiviste et trésorier de la S.L.L.W. ; Monsieur le professeur 
Jean HERMANT de l'Ecole Royale des Cadets et Madame; 
Messieurs le professeur Jean BAUDHUIN, directeur du Guetteur 
Wallon et Fr. LEMPEREUR, trésorier et Mademoiselle DAMOI- 
seau, secrétaire ; etc. 


A notre gerbe de gratitude nous ne pouvons faire autrement 
que joindre le salut de notre vénéré doyen, Monsieur l'Ambas- 
sadeur René GUILLAUME, qui rallia les 5 fondateurs des Rèlis 
dès la première année, en février 1910 où il fut inscrit sous le 
n? 9. 


Avec lui et les 274 soçons qui jurèrent fidélité à leur 
Cercle et à notre Wallonie, nous devons nous retourner vers 
tous nos maitres et exalter les qualités qu'ils nous ont propo- 
sées en exemples et le courage qu'ils nous montrérent à travail- 
ler selon leur devise « Wére mais bon ». 

Pourrions-nous oublier tous les amis dont l'amitié nous a per- 
mis de réaliser sans heurt le programme entier de notre journée 
du 21 octobre 1984. 


Monsieur le chanoine LANOTTE et les sceurs de Notre-Dame 
pour le Trésor d'Hugo d'Oignies; Monsieur l'abbé Robert 
BARBIER, curé de Saint-Joseph, R.N. et prédicateur wallon au 
verbe chaleureux; et la chorale familiale d'Auguste LALOUX, 
toujours prête à répondre aux appels des Rélis; le quatuor 
d'Argenton aux cuivres éclatants. 


Merci aux fréres Molons, à leur Président à la téte de leur 
délégation ; à nos artistes Josée SPINOSA et sa sympathique 
jeunesse Tonia MARLAIR, à l'abbé HENIN qui n'ont eu de cesse 
de nous prouver que notre wallon s'est élevé de l'étiage inférieur 
auquel certains croient devoir le reléguer ; à Gilbert RENNESON 
qui, pour la RTBF, se retrouvait avec la Compagnie Aimé Courtois 
pour assurer de cette journée des échos remarqués. 


Au texte du diplóme d'honneur remis à notre ami et collabora- 
teur dévoué Hubert JACQUES, accompagnant la Cocarde lui 
décernée pour ses 48 années de présence effective autant que 
efficiente chez les Relis : une belle preuve, s'il en était besoin, 
nous est fournie sous la forme d'une dédicace autographe en 
téte de « Lés crwés dins lés Bruwéres » : A Hubert Jacques, 
ardent défenseur des Lettres Wallonnes, bien cordialement. 
Bruxelles, le 23/4/43. (s) Edmond Wartique. Venant de ce pré- 
curseur, telle mention nous est précieuse : elle rejoint les appré- 
ciations que nous avons recues de nos prédécesseurs : elles 
s'appliquent à l'entiéreté de sa famille. 


Jetons enfin un regard appuyé vers l'arrière pour rencontrer 


en une fervente pensée la « ronde gallo-romane » où il y a place 
pour tous nos langages gallo-romans. 


Pouvons-nous mieux terminer qu'en chantant avec notre ami 
Michel DRICOT, R.N. de la Wallonie Francaise, notre joie du 
présent et notre espoir en l'avenir pour nos langues française 
et wallonne, réunies dans leur parenté pour notre service à tous. 


LES CAHIERS WALLONS. 

Aus séptante cinq-ans dès Rèlis 
(Di Vireux, Wall. Franç.) 


Pou l'aniversaire 

Qui dji su v'nu l' bistoker, 

À nosse soce entiére, 

Dji voürais bén fwer saqwants s'wéts. 


D'abórd éne longue viye 
Aveu dés djins tout décidés, 
Question d' poésiye 

À sórtir leüs pus bias bokèts. 


Ene passéte si fène 

Qui tout c' qu'on véra-z-i blüter 
Faiye éne bone farène 

Vraimint, vraimint dou prémi chwès. 


Ene boüsse toudis plin.ne. 
Aveu dès liárds ou dés écus. 
Sans qu'on-uche trop d' pwin.ne 
Di li rimpli quand i gn-a pus. 


Pus pont di Sórcires. 

Pou véni nos-amacraler. 

Mais dés féyes pou dire 

Lés paroles pou lès fwèr nn'aler. 


Deüs trwès bonés goutes 

Ou don bén in charmant canon 
Ene saqwé qui boute 

Lés-idéyes nwáres à cóp d' ramon. 


Tout ca pou qu'in djoü i-r-ruche 
Au local ou gn-a lés raploüs 
In gamin qui vègne poussé l'uch 
Èt criyi « Bodjoû à tèrtous ». 


Michel du Tà, R.N. 

Di l'óte pèrèt (suite et fin) 
(cfer C.W. 7-84, p. 120-128) 


Li feume mèt |' bârque en route, en-aspoyant one rame conte 
li bwárd do pèrèt. Après, èle comince à satchi su |' câbe avou 
lès pinces en bwès. 


Li bârque balzine one miète, èle toürnique on cóp su place. 
Adon, apiciye dins |' courant d' Moûse, èle si lance au-d-truviès 
dés grossés wagues qui végnenut splatchi co pus wót qui 'ا‎ 
bwárd. 


Li câbe passe dissus lès pouliyes totes frèches qui tchipelenut. 
À momints, li bárque glisse tote seüle saquants métes, su s'-t- 
énondéye, mais aprés, i faut bin rade rataquer à satchi deüs- 
trwes cóps d' chüte, à ikèts. 


Astampé au mitan de |' bárque, l'ome ni boudje nin. Li vint ét 
l' plouve flayenut su s' visadje ; i waite, sins pus rin veüy, di 
l'óte costé d' Moüse. On direut qu'il a tot rovyi, qu'i n' sét pus 
poqwe c' qu'il a riv'nu véci audjoürdu. | n’ sét pus rin et d'a- 
lieürs i vóreut bin n' pus rin sawè ! 


Il apinse co au vi passeü d'éwe,... à s' pére da léye, li qui n'a 
nin v'lu, li qui n'aureut jamais v'lu. Il î rapinse télemint fwárt 
qu'i l’ sint,... ayi, vraimint come si i sèreut là, jusse à coste d' li, 
dins l' bárque, dins l’ plouve... Tot d'on côp, i frum'jîye, il atrape 
peü, peü d'one saqwè, peü d'one saqui. 


Di c' timps-là, li bârque è-st-à mitan-vôye. Divant zèls, ét pa-dri, 
lès bwârds di Moüse chonenut si lon, ét co pus lon lès tiènes 
èt lès bwés su lès dzeüs, jusqu'aus spèssès nüléyes, dins l' ciél 
tot nwár. 


Ca fait on tâblau infèrnâl, avou dès ouféyes di vint qui ülenut 
come tos lès diâles dislachis. 


* 
+k 


L'idéye do vi passeü né l' lache nin ; asteüre, là qu'i r'veut 
si visadje, come quand i li aveut rèfusé l'intréye di s' maujo ; 
ci-t-ome-là, mwáàrt dispüs saquants samwin.nes, mais co bin 
vicant dins lès idéyes èt dins |' caractere di s' feye. Ci feume-là 
qui, dins l' bárque, continüwe di satchi su l' cábe, one miéte au 
côp, sins pus rin dire. 

Li, i n' pinse nin min.me à li d'ner on côp d' mwin ; il ètind co 
lés mots qu'éle vint d' lachi, là seülemint saquants minutes : 
— « | n'a nin v'lu,.. i n’ vóreut nin,.. surtout nin asteüre !.. » 


Léye, èle tape on côp d'ouy su l’ costé ; aprés, èle si rècrès- 
téye, résolüwe èt bin décidéye. 


| fait chonance do n’ nin l'awè véyu ; i toüne si tièsse divant 
zèls, po waiti di l'óte costé d’ Moüse. On veut dèdjà l' lampe 
qui bárloke à on piquèt, à costé dé l' clotche, mais... qu'ést-c' 
qui ca vout dire ?.. On direut... qu'i gn-a pèrson.ne !.. 


Diqwè ?.. L'zi aureut-on djouwé on toür ?.. Non ! c'èst nin pos- 
Sibe !.. ca n' si fait nin !.. On n' si fout nin dés djins, insi, pa on 
timps parèy !.. 


Dandjereü qui l' cia qu'a d'mandé po passer l'êwe è-st-èvôye 
si mète au r'ewè cinq’ minutes, pa-dri on meur d'one rimise, à 
l' gáre, one miète pus lon ?.. Mais, asteüre, poqwé qu'i n’ si 
mosse nin 7 Portant, il a bin vèyu ariver |' bárque, il ètind li brüt 
dés wagues... 


Rin qui boudje,... nule paut,... pérson.ne ! 


Li bârque avance todi. Divant zéls, su l' bwârd, li grosse lampe 
blametéye avou |' vint, ét ca fait come dés côps d'alumwáre 
dissus l'éwe. L'ome clougne dés-ouy pa sayi di mia veüy ; i n' si 


pout nin rastinu di répéter tot wót : — « Mais... i gn-a pérson. 
ne !... » 

Li feume l'a étindu : élle aréte di satchi su |' cábe, èle si 
r'drésse : — « ... Ca n'ést nin possibe !.. » di-st-èle. 

Li, i continüwe : — « ... ét si ca sèreut l’ vint ?.. li vint, qu'au- 


reut choyu l' clotche ? » 


Ele si r'toüne aprés li, po li répliquer, tot sétch : = « Li vint ?.. 
choyu l' clotche ?.. à |' fé soner ?.. On n'aureut co jamais vèyu 
ca!» 

E 
رف‎ 

Li bârque passe lès dèrènes wagues, lès wagues qui vègnenut 
spiter conte li pèrèt ét qui r'toünenut conte li courant. 


L'ome ni vout pus pinser à rin. Mais, tot l' min.me, i faut bin 
qu'i gn-eüche one ésplicácion... One miéte au côp, i li vint one 
idéye, one drole d'idéye qui li fait awè peà. 


— « Gn-a one 890... one 88901 qu'a soné l' clotche, après 
l' feume,.. one saquí qu'a soné, di l'óte pérét... » 


Quand i s' rind bin compte di cu qu'i vint d' pinser là, il atrape 
li tchau d' pouye. One saquî qu'a soné,.. di l'óte perét,.. èt i pinse 
au pére di c' feume-là, ci-t-ome-là, si franc ét si arèté, qui, di-d'- 
l'óte costé di s' mwárt, continüwe à mwinrner s' fèye, à li coman- 
der cu qu'i Ii faut fé, tot jusse come i vout qu'èle faiye, tot jusse 
come i lî a apris. 


One saqui, di l'óte pérét,. one saquî qui l' rapèle à l'orde, 
jusse au momint qu'elle aleut cominci à comprinde, qu'elle aleut 
ièsse d'acórd ! Bin sûr qui ca n'a nin arivé come ca, tot bièsse- 
mint, d'astchéyance : èlle aleut justumint dire « Ayi! »... Li 
clotche a soné, jusse à c' momint-là,.. ét asteüre, là, su l' pérét, 
divant zèls,.. i gn-a pèrson.ne ! 


| tron.ne è li-min.me ; i n’ sét pus rawè s--t-alin.ne... V'là qu'i 
r'veut ossi li visadje di s' feume, di s' feume da li. Elle a dés 
twárts, bin sûr, mais élle èst co todi s' feume da li, come is 
s'ont prométu, on djoü, onk po l'óte... 


| vóreut bin tchéssi foü di s’ tièsse totes cès-idéyes-là ét cès 
visadjes-là qui l' toürmintenut... 


Quèt'fiye qu'i n'aureut nin d'vu riv'nu véci, audjoürdu ?... 


* 
LE] 


Dissus c' timps-là, li bárque è-st-à bwárd. Tot d'on cóp, i s'a- 
vance, i s' décide : — « Aléz !.. c'ést bon !.. Dj'a compris... Dji 
m'énn'érva,.. tot-à-l'eüre, pau dêrin trin. » 


Ele si r'toüne à mitan, po l' léyi passer. Ele li dit, come èle 
direut à tot l' monde : — « Bonswér ! ». 


— « C'èst combin, po l' passadje ? » di-st-i è farfouyant dins 
sés potches, aprés saquants pîces di manóye... 


Sins rin résponde, ét sins min.me riwaiti, élle osse sés spales, 
è répétant : « Bonswér ! », ét fiant on p'tit signe avou s' tiésse, 
do costé dé l’ gâre. 


Ele passe su l' pérét, avance saquants pas, po ièsse bin sûre 
qu'i gn-a person.ne qu'aureut d'mandé l' passadje d'éwe. 


Li, i chüt,.. i r'monte li pisinte sins si r'toürner. Aprés saquants 
sègondes, dins |' nwár, on né l’ veut pus. 


P. ROUSSELLE, R.N. 

Mi méyeü ٦113156 
(D'An.yéye) 


Dji n' té l'a wasu dire divant : 
Mi méyeü maisse, ç'a bin sti twé! 
Dispü |' wayin di-d-là trwès-ans 
Gn-a co dés nuk didins més brès ! 


Elle èst r'pindûwe : li novèle faus 

Dêrène légon! mins, li pus bèle : 

Dins lés burutes ét lés cayaus 

Dji flacheüve ! Djoà d' fièsse sins dringuèle 


Maugrè qui t'as brámint suwè 
Dins li p'tit pré padri |' corti 

Ti m'as mostre comint fènè. 
Asteüre... Sondji qui t'as r'paurti ! 


Dji n' té l'a wasu dire divant : 

Mi ۱۱8۷6۵ maisse ç'a bin stî twè. 

Dispü lès poüsses di-d-là dij ans, 

Lès aubes ènn'ont-is fait do bwés ! 

Il ést r'pindu, li vi locèt, 

Si deure lécon! Mins, li pus bèle : 

Avou plin d' tére à més solès 

Dji spotcheüve ! Djoü d’ fièsse sins dringuéle... 


Maugré qui t'as sti bin nauji 

Po fè lès róyes di nosse djárdin 

Ti m'as mostre comint fouyi. 
Asteüre... Por twè pupont di d'mwin ! 


Dji n' té l'a wasu dire divant : 

Mi méyeü maisse ç'a bin sti twè. 

Dispü l'éste di-d-là vint-ans 

Mès coûtès djambes ont fwárt boutè ! 

Eles sont r'pindüwes, lès grandes banses, 
Preumére lécon, mins li pus bèle : 

Nin co dandji do fé chonance, 

Dji djouweüve ! Djoü d' fièsse sins dringuele... 


dagni : damer 

Maugrè qui ti n'ésteüve pus p'tit 
Po ramassè lès canadas 

Ti m'as mostrè comint s' bachi. 
Asteüre... Dji n' pou pus criyi : Pa! 


Georges PUISSANT-CASTRICIANO 
(li p'tit Guèc) 


La nut ést longue ! 
(Di Bièrtogne) 


La nut' ést longue ét dji n' dwame nin. 
Dj'intind bawè l' tchin do véjin. 

Dj'ó miyâwè sès deüs neürs tchéts 
Qui f'jant la biésse dissus l' vi tèt. 


La grande ôrlodje qui dj'ai r'montè 

One eüre divant di v'nu coûtchè 

Ni s' náhit nin di fai tic-tac 

Dji voüros bin qu'èle si distraque. 

Voci la pleüve qui tambourine 

Dissus mi-y-uch ét ma vitrine. 

Mária Déyi ! Dji n’ dwamerai nin ! 

À bas la pleüve, lés tchéts, lés tchins ! 


Maurice LAMBERT, R.N. 


À l'órlicote 


Dj'énn'aurai vu passer 

Dés pisintes ausés vétés cotes. 

Eles s'énn'alunt à l'órlicote 

Come dés tchins dèslachis. 

Eles chuwunt l'air du timps 

Au trèviès dés pachis 

Pou zèles aler r'trouver ۱۱ vint d' bije. 
Mins lès pisintes 

Piérdüwes dèdins leüs vètès cotes 
Ont stî mori dins lès ronchis’. 


C'ést trop souvint 
Qu'on-arive au d'bout dé s' tchèmin 
Sins-awé trouvé l' vóye à cháüre. 


J. SPINOSA-MATHOT, R.N. 


Lès-omes, parait ! 


Timps qui l' mouchon tchipiye su l'aye, 
Is sont drolà, à s' taper d'ssus, 

À s' cochurer loques ét tripayes... 
Lés-omes, parait ! 


Timps qui l' solia nos vint fé fièsse, 
Is vont r'moussi dins leüs cayaus 

Èt discauser dri leüs ۲65165568... 
Lés-omes, parait ! 


Timps qui s’ moman a l' dos toürné, 
Li p'tit Djan fait sine à Mariîye : 
Rade in sourire ! Abiye in bétch ! 
Lés-omes, parait ! 


` 


Lès-omes... todi à s' taper d'ssus, 
À s' cochurer, 
À discauser... 


Eüreüsemint, li mouchon tchipiye, 
Li solia lût, 
Li p'tit Djan veut volti Mariye. 


Lucien SOMME, ۰ 


Cot’ cot codák!..: on-oü po Djâque ! 
(s'on spot d' nosse viyédje) 


Mágré ۱ mâle êr 
qui tome, 
Mágré l' mâle êr 
qui hoûle, 
lès poyes d'a nosse Mariye 
— lès bankes, lès neüres 
èt lès rossètes — 
lès poyes d'à Mariye 
son-st-à tchamp. 

Elle è vont, 

tot grétant, tot bètèk'tant, 

po |' wêde ét po l' pazé, 
lés poyes. 

Li coq lès sût, 

lès louke ét lès disfind, 

sâte so leû dos. Abèye, 
si r'mèt so vôye. 

l s' rècrèstèye, 
li coq. 


Tot rade one poye 

— one banke, one neüre 
ou bin 'ne rosséte — 

tot rade one poye 

S'iré assire o nid 

po 'nn'aler foü tot d'hant : 


— Rilâke, Máriye, 
rilâke : 

dj'a fêt on-oü ! 

Rilévez vosse vantrin 

èt l' mète divins 

tot tchôd, tot doüs... 


À qui l' diner ? 

choütez : 

dji |!’ va dire tot l' tchantant 

come mi vihe-mame, 

èt s' vihe-vihe-mame 
tchantint : 

« Cot’ cot’ codák, 

on-oü po Djâque ! » 

Po Djáque, ۱۷۷۸۲۷۵۰ 
po Djáque, 

cot’ cot’ codák ! 


Lisa CHASTELET, R.N. 


Boneür ritrové 


Vos-avoz v'nu stinde vos lármes 
Su ٠ rimouye di m’ cceür, 

Èt on solia 

Tot noû, tot bia, 

Odé d' djouwer aus caliyates 
Avou dés fós nuwadjes 

Aus nwárs visadjes, 

A gripé quate à quate 

Jusqu'à s' bawète 

Po sètchi da l' copète 

Vosse bouwéye di toürmints. 
Adon v's-éstoz rèvôye rademint, 
Rapaujiye et ledjére, 

Po rèssèrer l'éspwér 

D'on boneür ritrové. 


A. ROUSSEAU, 


Li leup èt l’ cigogne 


On sét bin qui l' leup è-st-aspanse : 
Laurd ou djambon, 

Tot li èst bon 

Quand ça sèreûve cor one miète rance... 


On leup qui v'neüve do Maudit Tiène (*) 
Tchaît sur one pitite réfrèchtène 

Qu'on fieûve justumint au Côria (*) 

Por one vatche qu'aveüve ieü deüs vias. 
C'èsteûve li fièsse po tot |’ vijenauve 
Qui s' rachoneüve autoü dé l' tauve. 


(*) Lieu-dit, au nord de la Sambre, dans la traversée de Floreffe 
Lieu-dit, au sud de la Sambre, dans la traversée de Floreffe 


` 


Vèyant c' qui gn-aveüve à mougni, 
Noste ome ni s'a wére fét priyi : 

l s' sièt à l' vole one dobe plat'néye, 
| tchóke, i boure, il éfornéye... 


Come di jusse vo-l'-là écruké 

Pret' à stofer, tot sofoké : 

Lès lârmes li spitin.n' foü dés-ouy 
Come s'il-aviche réwé |’ rimouye ~ 

Il aveüve on-oucha d' côtelète 

Planté au-d-truviès dè |' gárguéte 

On vos |’ cocheüt mais rin à fer 
L'oucha ést trop bin agrifeté. 

Pâr chance por li, on lî amwin.ne 
One cigogne qui tchèsseüve li rin.ne. 


Ci n'esteüve nin l' prumére vineuwe, 
On tchin n'áreüve nin lévé s' keuwe 
Qu'èle aveüve discrocheté l'oucha 

Et tiré nosse leup d'embaras. 


— « Vos v'là chapé, wé !, li di-st-èle, 
Dj'a sûr gangni one boune dringuèle : 
Si dji n' vos l'aviche nin r'tiré 

On plét bin couru qwê l' curé! » 


— «Ti payî ?... Qwè-ç' qui ti m’ racontes 
Ca séreüve vrémint |’ fin do monde 

Do timps qu' t'ésteüve en train d' tórsi 
Lauvau tot-au fond di m' gosi, 

T'as ieü dèl chance, ét nin one miète 

Qui dji n' t'a nin twardu l'anète ; 

On n' gangne rin à s' mostrer trop bon, 

On s' freüve prinde jusqu'à si scan'con 
Wête di n' ti jamais r'méte su m' vôye : 

Ti n' séreüve nin au d'bout d' tés róyes !... » 


L. NAMÉCHE, R.N. 


Li vôye da l’ Caracole 


(Di Djêve) 


Là cinquante ans passés, li ci qu’ monteut da |’ Fwadje 
Po gripè su li dzeû jusqu'au Tiene Sint Maurtin 

Diveut sire on momint, bin catchi dins |' fouyadje, 

One bèle pitite pisinte qui dji n’ roviyeré nin 

Pace qu'i m' chone qui jamais nule paut dji n' ritrouverè 
Ci qu’ dj'a discouvie là quand dj'èsteus tot gamin. 


Li vêye da |’ Caracole! Ci qu’ dj'i a d'djà r'tüze ! 

Dji né l' saureus rovi tot-en sépant non pus 

Comprinde poqwè qu'adon lès djins n' wasint quausu 
Dire qu'is prov'nint di-d-là ou bin qu'il i d'morint. 
Mutwè avint-is peü d'ièsse loumés dé min.me nom ? 
(Sondjans aus Namurwés quand on d'vise dé lumecon !) 


Po conoche nosse rouwale, faleut ièsse de viladje ; 
On p'leut passé addé sins-advinè |’ passadje. 

Ci n'ésteut qu'one trin.néye di longués brunés pires 
Kissèméyes di crénaches avou, pâr ci pâr là, 

Dès nuks étchéssis d'dins come dès-ouy di sórcires. 
Way si v’ trébukiz d'ssu ; ca v’ fieut on rude boürsia. 


` 


À l'intréye dè l' pisinte, on n'ésteut nin à l’ fièsse : 
L'agauche èsteut ridante èt pwis, n' faut nin rovi 

Qu'i crècheut d' chaque coste dès purnalis, dés gngnèsses, 
Dès ronches èt dès bouchenis' qu'èspêtchint d'avanci. 


Dins one vôye di nivau, on nn'aureut co rèchu ; 

Vêci faleut gripè, potchi d'one pire su l'ôte 

En s' dimèfiant dès spènes èt di n' nin toumè djus 
Sins tûzè qui, su l' drwète, l'uréye èsteut si wóte 

Qui l' ci qu’ tapeut sès-ouy su lès rotches da l' copète 
Aureut bin p'lu pinsè qu'èles pontyint là totes prètes 
À li v'nu baurè l’ vêye ou min.me à l’ sibrôtchi. 

| n'èsteut nin quèstion di s' lèyi disfranchi. 

Li vóye coureut insi jusqu'à l'intréye d'on trau 
Qu'aveut bin, à m' chonance, li grandeü d'one églije. 
Po lès djins d'avaurlà, c'èst c' qu'on loumeut ۱ Falije. 
On 'nn'a tiré dél tchaus' ét dès moncias d' cayaus 
Dé timps qu'on-z-a bâti lès maujons dé ametia. 

Mins l' banc ésteut trop tène èt on l'a lèyi là. 

Dé djoü qu’ lès cárioteüs n'i ont pus travayi, 

Po lès djeus dès-èfants, ç'a stî on paradis. 


Li pus bèle place portant, c' n'ést nin là qu’ djè l’ riveus. 
En montant da |' Falije, li vêye s'alaurdjicheut. 

Po passé d'vant l' maujon d'émon ۱۸۵۸۲۱۷ Docteür, 

Ele listreut sés-arésses, èle si gârnicheut d' fleürs ; 

Léye qui s'aveut k'twáàrdu pus bas come on scurlot, 
Monteut tot drwét asteüre, paujére come on bédot. 


Plate su aviès vint métes, èle léyeut r'prinde alène 
Au ci qu'aveut fwárci ét qu' sinteut sès bodènes. 
Gn-aveut pont d' jin.ne à ca. D'alieür, au pus sovint, 
Li prumi qu' l'adouyeut l'ataucheut sins facon 

Po li ofri d' s'assire ét d' soflé on momint. 

Li vicadje d'audjoürdu a candji d'póy adon... 


En r'sondjant à c' timps-là, dji r'veus l' gros céréji 
Qu'aveut boutè sès coches jusqu'au twét dé l' maujon ; 
Dji r'veus tron.ne sés trokes ossi rodjes qui dé song, 
Lüjantes ét plin.nes di djeus, qu'on scafieut à pougniyes. 


Il i fieut bon è l'ombe ét, au coudadje dés frûts, 
Po-z-aponti |' pwáré, c'ésteut là qu'on s' mèteut. 

Deüs djoüs siyant, dins |’ mârmite di keüve on macheut 
Peü qui l' brouwèt n'aclape ét qu'i soyiche bin cüt. 


Dès wèsses vinint züné tot-autoü dé tchódron 
Dèsmètant qu’ dé djárdin on-z-étindeut monté 
Li ramadje dés maserindjes ét d'one masse d'ótes mouchons. 
Is n'aurint pus biacôp tant d' plaiji à tchipetè. 

Lès bias djoüs discrèchint, l'airadje div'neut pus fris' ; 

Li rèléye fieut r'glati lès prés come di l'árdjint ; 

Dins lès bwès, lès bouchons, lès ayes èt lès plantis' 
C'ésteut |' fiésse dés coleürs po lès fouyes qui toumint... 


Li vêye, iute dé l’ maujon, d'vant dé rèche su li dzeüs, 
Gripeut étur dés planes campès come dés monseûs, 
Dés-aubes come i gn-a wére, min.me dins lès pus bias bwès. 
Leüs stos, drwèts come dès is, avint stindu leüs brès 

Po lès r'djonde à l' facon d'one vóssüre di tchapéle. 

Di-d-là ót, one à one, li vint fieut cheüre lès fouyes ; 

| lès strameteut su |' vêye come ostant d' grandes stwèles 
Et, quand i s'amüseut à lès fé dansè totes, 

C'ésteut come one pleuve d'ôr qui d'tchindeut su l' gripelote. 
Jamais dji n’ roviyere li biate dé côp d'ouy. 


Dji n'a pont conu d' pinte qu'énn'eüye fait on táblau, 
Mins dji n'a nin dandji ni d' créyon, ni d' pincau : 
L'imaudje dé l’ vîye rouwale é-st-au pus profond d’ mi 
Dins més sovenances d'éfant, ét djè l'auderé todi. 


S. CHEVALIER. 


ne risète 


Ni taurdjèz pus à m' fer risète : 

Ca nos fait tant d' bén, in riyau 
Quand il alume sès-isbleuwètes 
D'ssu l' timps qu' nos brichaudons malvau 
El fènièsse én' chéne pus man.nète 
Si l’ feu r'glatit dins sès cáraus ; 

Ni taurdjèz pus à m' fer 'ne risète : 
Ca nos fait tant d' bén, in riyau... 
Em' coeür n'a pont v'lu d'amourétes ; 
Lès cènes dés-autes li féy'nut mau 
Èt i voüreut scaper lès skétes... 
Alons, du timps qu'il ést co tchaud, 
Ni taurdjez pus à m' fer risète. 


Max-André FRERE. 

SOMME — (t) Jos. PIRSON — M. LEDRUT-CHOISEZ — 
Alb. ROUSSEAU — Phil. MAUDOUX — M. JOACHIM — 
Lisa CHASTELET — Du Rósi (Alb. HUSSON) — Gérard 
BAUDREZ — (1) Clovis HOUSIAUX 16 


Sermon sur la coquetterie féminine — J. SPINOSA-MATHOT 
— Alb. ROUSSEAU — Emile EVRARD — Paul ROUSSELLE 16 


(1) Auguste LALOUX : Li p'tit Bért 
2me édition - 1re partie 112 


(f) Auguste LALOUX : Li p'tit Bért 
2me édition - 2me partie 96 


R.N. 1909-1984 : 75"* anniversaire — Michel DRICOT — 
Paul ROUSSELLE — Georges PUISSANT — Maurice LAMBERT 
— J. SPINOSA-MATHOT — Lucien SOMME — Lisa 
CHASTELET — Alb. ROUSSEAU — Lucien NAMÉCHE — 
S. CHEVALIER — Max-André FRERE 16 


— Dialecte wallon - Loisir et Culture, C.W. 4/69, 32 p. 40,- 


— Les Airs do Payis Walon, C.W. 8-11/74, 82 p. 85,- 100,- 

— Fleürs Dialectales, 40 écriv. wallons, 84 p. 120,- 

— Deux messes, C.W. 8-9/73, 24 p. 40,- 

— Virgile èmon nos-ótes, trois églogues, C.W. 6/67 30,- 

— Les Cahiers Wallons, Coll. années 1947 à 1974, par an 250,- 

— Vignettes, textes wallons p' corresp., fles de 16 5 f. : 30,- / 8 f. : 40,- 

-- Wallonie, connais-toi toi même, Wallonie 2500 

C.W. 7,8,9 - 1980, ord. et n? spécial 80,- 120,- 

— Version anglaise (Wis.) C.W. 12/82 hors série 120,- 
REMACLE Louis (La Gleize), 92, rue du Limbourg, Liège 

— Fagne, 25 poèmes trad. notes, C.W. 9/69, 24 p. 30,- 60. 

— Mwete Fontin.ne trad. note, C.W. 2/74, 24 p. 30.- 60. 
(+) RONVEAUX Froido (Saint-Servais) 

— Sic' ésteüve on novia Noyé, C.W. 12/79, 24 p. 30,- 
ROUSSEAU Albert (Grand-Leez), rue Brux., 56, Fleurus 

N° spécial, C.W. 4/71, 16 p. 30,- 

— Prix Michaux 1975, poèmes, C.W. 8/75, 16 p. 35,- 


(t) ROUSSEAU Félix, Résid., Bd Frère Orban, 2, B. 1, Namur 
(°) — Namur, Ville mosane, 3° édit, (en prép.) 
— La Wallonie, Terre Romane, 5° éd., rev. augm. et ill. 
« Institut Jules Destrée », 10, rue du Tunnel, Couillet 180,- 
(°) — A travers l'histoire de Namur, du Namurois et de la Wallonie, 
éd. Crédit Communal, 46/1977, 317 p. 
— Propos d'un Archiviste sur la Littér. Dialect. Namur 


1'* partie C.W. 1-2-3/64, 116 p. 70, 95. 
2"* partie C.W. 1-2/65, 88 p. 60,- 90,- 
— L'Entre-Sambre-et-Meuse, C.W. 7/66, 10 p. 40,- 
— Propos d'un curé de Wépion qui ne parlait que wallon, 
C.W. 1/82, 20 p. ` 40,- 
(T) ROYNET Olivier (Fenffe) — C.w. 2-3-4/68, 64 p. 50,- 
(T) SEVRIN Isidore (Lesves) — C.w. 8/68, 16 p. 30.- 
SMAL Georges (Houyet) 
— Vint d' Chwache, poèmes, C.W. 2/53, 56 p. 80,- 
— Cayôs d'êwe, poèmes, C.W. 6-7/73, 30 p. 50,- 80,- 
(*) SOMME Lucien (Florennes), 77, r. l’ Agasse, Gembloux 
(*) — Paus-és Pisintes, 23 p. poèmes, Gembloux, 1965 30,- 
— Vi Payis, Prix Michaux 1974, C.W. 4/5, 16 p. 30,- 
— Viye di djint 50,- 
— C.W. 10/6, 16 p. 30,- 
SPINOSA-MATHOT J. (Sautour), r. Balance, 25, Philippeville 
(*) — Ar Tâye aus fréjes, poèmes, 52 p. 70,- 
(*) — Feuwèyes, poèmes 80,- 
(*) — Tchac-tchac pèrnèlis, poèmes 75,- 
SURKOL J.-P. (Ottignies) — N° spécial, C.W. 5/73, 20 p. 30,- 
(t) THIRIONET Edouard (Namur) — C.W. 1-2/62, 32 p. 90,- 
(+) TILLIEUX Edmond (Cognelée) b : 
— Dins més CAYAUS, poèmes, C.W. 2/59, 24 p 35,- 
— Vicadje, poèmes, C.W. 3/67, 16 p. 30,- 
VANORLÉ Robert (Hilècëne) — Poèmes, C.W. 5/7, 16 p. 30,- 
(T) VERMER Augustin (Beauraing) 
— Fauves do Docteür Vermer, C.W. 2/67, 36 p. 40,- 
(t) WARTIQUE Edmond (Arsimont) 
— Lès dêrins Contes, C.W. 12/54, 56 p. 50,- 


N.B. : Les Cahiers Wallons, fondés en 1937 par Eugène GILLAIN, au service de la 
Littérature Dialectale, vous offrent chaque année 10 numéros - plus ou moins 200 
pages - pour une cotisation de « 300,- (ord.) », « 500,- (protect.) », « 625,- (hon.) », 
« 450,- min. (Etranger) » au C.C.P. 000-0795697-06 de «Lès Rèlis Namurwès », 
a.s.b.l. « Les Cahiers Wallons », 15, rue J. Hamoir, 5000 Namur. 


CAISSE GENERALE D'EPARGNE ET DE RETRAITE 


AGENCES A VOTRE SERVICE : 


NAMUR-CENTRE : 2, rue de l'Ange Tél. : 081 / 22.16.92 
JAMBES : 5, rue Tillieux 30.49.75 
SAINT-SERVAIS : 67, chaussée de Waterloo 22.43.23 
NAMUR-GARE : 5-7, rue des Croisiers 22.00.40 
SALZINNES : 74, rue Patenier 22.45.45 
PROFONDEVILLE : 34, chaussée de Dinant 41.31.38 
JAMBES-AMEE : 385, rue de Dave 30.49.40 
FRANIERE : 35, rue de Floreffe 44.53.33 
BOUGE : 247, chaussée de Louvain 21.26.34 
EGHEZEE : 14, rue de la Gare 81.19.71 
SPY : 10, rue Haute 071 / 78.83.94 


SOCONS WALONS 


Nos v' ricomandans lès maujones d'AMON NOS-ÓTES : 


— Autocars : A. Burnonville, 3, rue E. Cuvelier, Namur. 

— Biéres: Brasserie du Bocq, Purnode (La Gauloise, etc.) 

— Confiserie : Becco, Ch. de Liége, 477, Jambes. 

— Confitures : « L'Ardennaise », Th. Henrard, Ville (MY) 

— Editions : Connaitre la Wallonie, Duculot, Gembloux. 

— Electricité T.V.: André J., 10, rue d'Otreppe, 5061 Bierwart. 


— Funérailles : Matagne (depuis 1821) rue J. Billiart, 34, 
et rue Patenier, 65 - Namur. 


— Pépinières : G. Bonnet, r. des Pép. 2, 7621 Brunehaut-Lesdain. 
(rubrique proposée à toutes les firmes wallonnes). 
(s'adresser au Secrétariat : 15, rue J. Hamoir, La Plante- Namur) 


N. CHARLIER - 483, rue de Gembloux - 5002 Saint-Servais 


